
CUVÂNT ÎNAINTE 


Pentru o biserică sănătoasă a fost întotdeauna nevoie de viziune, direcţie, 
îndrumare şi o bună cârmuire. Acest lucru este valabil în special astăzi pe măsură ce era 
dispensațională a Bisericii se apropie de sfârşit. În această carte, Călătoria lui Israel, 
Brian J. Bailey ne oferă toate cele menţionate mai sus pe măsură ce abordează, într-un 
mod nou, planul lui Dumnezeu pentru Biserica acestor zile de pe urmă. 

Dezvăluind secretele cărţii Călătoria lui Israel - Din Egipt în Sion, autorul arată 
cititorului o hartă a drumului pentru propria viaţă, folosind călătoria lui Israel din Egipt 
până în Ţara Făgăduinţei. Pe această hartă el foloseşte puncte de referință (simboluri şi 
tipare) pentru a ne arăta unde ne situăm în prezent în călătoria noastră prin viaţă, de unde 
venim şi, cel mai important, în ce direcţie ne îndreptăm. 

Marca unui conducător sau sfătuitor excepţional constă în abilitatea lui de a-i 
conduce pe alții în voia şi planurile lui Dumnezeu pentru viaţa lor. Brian J. Bailey reuşeşte 
cu succes acest lucru, definind nu numai destinaţia pe care o urmărim, ci şi la ce ar trebui 
să ne aşteptăm să întâlnim pe cale. Reuşeşte să facă acest lucru, deoarece el însuşi a iniţiat 
această călătorie în propria viaţă şi a adus înapoi pentru noi din perindările sale roadele 
pământului făgăduit. 

Cu peste patruzeci de ani în lucrare şi multă experienţă în urma sa, Brian Bailey 
şi soția sa au călătorit în întreaga lume şi au lăsat roade spirituale bune şi durabile în 
peste optzeci de ţări. Datorită vieţii lor exemplare şi ireproşabile, influenţa lor 
dumnezeiască a făcut, în sens literal, lumea un loc mai bun în care să trăim. 

În Călătoria lui Israel autorul îmbină, de fapt, trei subiecte într-unul singur. El nu 
numai că ne poartă pas cu pas prin călătorie, ci ne şi arată pregătirea ce are loc în viaţa 
conducătorului pe care Dumnezeu îl foloseşte pentru a cârmui poporul în călătoria sa. În 
plus, Brian Bailey mai îmbină în călătorie şi cele şapte sărbători ale Domnului. Șapte este 
numărul perfecțiunii. El explică semnificaţia spirituală a fiecărei sărbători, iar apoi 
prezintă cum sunt ele duse la îndeplinire în şapte faze ale vieţii noastre pentru a ne aduce 
la perfecțiune. 

Calitatea şi adâncimea cărții Călătoria lui Israel sunt deosebite. Și, deşi nu este 
orientată spre „nou-născuţii în Cristos ”, eu cred că orice credincios născut din nou, care 
citeşte această carte atent, cu mintea limpede şi deschisă, va fi învăţat de către Duhul Sfânt 


şi va fi transformat. Fiecare pagină e îmbogăţită şi însufleţită de o ungere de învăţătură 
profetică. Este îmbibată cu duhul înţelepciunii şi încărcată de adevărate pepite de aur 
spirituale care au fost adunate de-a lungul anilor de muncă susţinută şi experienţă. De 
aceea, noi vă recomandăm adevărurile acestei cărţi, „ştiind de la cine le-ai învăţat” 
(2 Tim. 3:14). 

Redactorii 


PROLOG 


Călătoria fiilor lui Israel a fost un eveniment literar şi istoric, conform căruia 
descendenţii lui Avraam, Isaac şi lacov au părăsit ţara Egiptului unde au fost ţinuţi robi 
timp de 430 de ani. 

Dumnezeu 1-a eliberat prin mâna profetului Moise, care mai apoi i-a îndrumat sub 
protecția Domnului din Egipt spre câmpiile Moabului pe o perioadă de peste patruzeci de 
ani. 

Li s-a dat un nou conducător, Iosua, care i-a trecut peste Iordan în Țara promisă. 

În final, David s-a ridicat şi a subjugat toţi duşmanii din ţară şi şi-a adus poporul 
la ultimul loc de odihnă, Sion, muntele sfânt al Domnului. 

Această carte este prezentată cu rugăciunea ca acelaşi Domn care 1-a adus pe fiii 
lui Israel din Egipt în Sion să vă aducă şi pe voi, dragi cititori, dintr-un Egipt spiritual 
(lumea aceasta) la Sion — muntele prezenţei Sale. 

Brian J. Bailey 


PREFAŢĂ 


Călătoria care i-a purtat pe fiii lui Israel afară din Egipt spre destinaţia lor, 
muntele Sion, a fost în cuvintele apostolului Pavel, „scrisă pentru învăţătura noastră, peste 
care au venit sfârşiturile veacurilor” (1 Cor. 10:1-11). De aceea, putem afirma cu 
convingere că această călătorie istorică întreprinsă cu 480 de ani înainte de construirea 
templului lui Solomon este o alegorie ce descrie călătoria spirituală a sufletului din 
momentul convertirii până când ajunge „un om desăvârşit, la măsura staturii plinătăţii lui 
Cristos”. 

Înainte ca o persoană să ajungă din punct de vedere spiritual la Muntele Sion, 
trebuie mai întâi să treacă prin experiența Mării Roşii care este botezul în apă. Apoi 
trebuie să plece mai departe spre Muntele Sinai, care reprezintă botezul cu Duhul Sfânt. 
După aceea trebuie să înainteze cu greu mai departe prin acea pustie vastă şi înfiorătoare, 
să treacă râul Iordan, să experimenteze tăierea împrejur a inimii şi să intre în ţara Beula. 
De aici, pe măsură ce îşi înfrânge duşmanii din interiorul, dar şi din exteriorul ţării, va 
intra în adevărata odihnă a lui Dumnezeu, care echivalează cu urcarea spirituală pe 
Muntele Sion. Pentru că despre Sion Dumnezeu spune: „Aici este odihna Mea pentru 
totdeauna, aici voi locui”. 

Ne face bine, dar ne aduce şi răsplată să urmărim călătoria fiilor lui Israel dintr- 
o perspectivă istorică, dar şi dintr-una a eternității. Bineînţeles că această călătorie s-a 
născut în mintea şi inima lui Dumnezeu încă dinainte de întemeierea lumii, nu a fost, pur şi 
simplu, ghicită. Evrei 4:3 indică în mod clar acest aspect! De aceea, ar trebui să aruncăm 
o privire spre planul lui Dumnezeu pentru perioadele începând de la Adam la Avraam care 
a fost tatăl nu doar al fiilor lui Israel, ci şi al tuturor celor care Îl numesc pe Isus Cristos 
Mântuitorul lor. 


De la Adam la Avraam şi apoi la templul lui 
Solomon 


1 656 de ani 1 948 de ani 


după Adam după Adam Aproximativ 
4004 î.d.Cr. 2348 î.d.Cr. 2056 î.d.Cr. 


< 10 generații > < 10 generații 


Înainte de 
1500 î.d.Cr. 1000 î.d.Cr. 


> <400 de ani de robie> <487 de 


ani> 
ADAM NOE AVRAAM Exodul TEMPLUL 
Facerea Potopul Naşterea LUI 
SOLOMON 
(odihnă) 


Dumnezeu i-a arătat dinainte lui 
Avraam că sămânţa lui va fi robită 400 de 
ani într-o ţară străină; dar după aceea 
Dumnezeu va judeca acel popor şi va ieşi 
de acolo cu mari bogății. 


Geneza 15:13-16 


Primele zece generaţii 

Prima dispensaţie de zece generaţii de la Adam la Noe şi potop acoperă o 
perioadă de aproximativ 1 656 de ani. Oricum, numai şase capitole ale cărții 
Geneza sunt dedicate acestei durate; a fost o perioadă de longevitate. A avut loc o 
neobişnuită avalanşă de profeţii şi erau cunoscute aproape toate adevărurile 
viitoare. Este vorba despre istoria creaţiei, căderea omului, promisiunea salvării, 
prima crimă şi împărţirea omenirii în două categorii — fiii lui Dumnezeu şi fiii 
omului, binele şi răul. A fost introdusă poligamia, a avut loc prima răpire (a lui 
Enoh), care a profeţit despre cea de-a doua venire a lui Cristos şi judecata Lui 
(Iuda, v. 9). Apoi a urmat depăşirea limitelor puse de Dumnezeu prin endogamic, 
care a rezultat în progenituri ticăloase şi asupriri care, la rândul lor, au dus la prima 
judecată a întregii lumi sub formă de potop. Prin aceasta, Dumnezeu a pus la 
dispoziția oamenilor în timpul judecății arca şi un avertisment serios pentru cei 
scăpaţi care nu au trăit în lumină (7 Per. 3:19-20). 


Următoarele zece generaţii 


A doua dispensaţie, din nou zece generaţii, cuprinzând perioada de la Noe 
la Avraam, acoperă doar vreo trei sute de ani. Este interesant de observat că 
Avraam s-a născut la 1948 de ani după facerea lui Adam şi că națiunea sa a 
renăscut în secolul trecut, în 1948. Dumnezeu l-a chemat pe Avraam să părăsească 
Urul caldeenilor şi să meargă spre ţara Canaanului, care mai târziu va deveni o 
moştenire pentru el şi seminţia sa. 

Această perioadă a fost marcată de împărțirea neamurilor în trei ramuri. De 
la Noe a venit Sem, seminţia promisă, Ham cel blestemat şi Jafet care a fost ales 
printr-o promisiune să locuiască sub protecția lui Sem. Răzvrătirea i-a venit prin 
Nimrod. Şi odată cu ea a venit vrăjitoria şi sursa tuturor religiilor false de la Babel 
la Babilon, mama stricăciunilor şi grozăvilor pământului. Ca rezultat al turnului 
Babel, care a fost construit pentru a scoate în evidenţă şi a preamări omenirea, 
limbile au fost amestecate şi neamurile împrăştiate în cele patru zări ale 
pământului. 

Dumnezeu l-a chemat şi l-a ales pe Avraam din această stare de haos, 
amestecături şi răzvrătire. Viaţa lui, aşa de bogată în modele şi adevăruri pentru 
creştini, este tratată într-un volum separat intitulat: Viaţa şi timpurile lui Avraam, 
Isaac, lacov şi Iosif. Dumnezeu a încheiat un legământ cu Avraam, înregistrat în 
Geneza 15, prin care El i-a promis că seminţia sa va moşteni ţara Canaanului de la 
râul Egiptului până la marele Eufrat, ţara locuită de zece neamuri ale lui Cuş. 

De asemenea, Domnul i-a mai zis lui Avraam „Să ştii hotărât!” (Gen. 
15:13-15). Această afirmaţie a fost confirmarea dată de Domnul referitor la 


viitoarea călătorie a fiilor lui Israel, dar mai întâi aceştia trebuiau să treacă prin 
robie, eliberare şi exod. Această călătorie a fost pregătită cu mult înainte de facerea 
lumii. Domnul a mai spus că semințţia lui Avraam va fi mai întâi străină într-o ţară 
care nu-i aparținea (Egipt), că vor fi robiți şi asupriți timp de patru sute de ani. 
Apoi Domnul face referire astfel la cele zece pedepse pe care Moise le va aduce 
asupra egiptenilor: „Dar pe neamul căreia îi va fi roabă 7] voi judeca Eu: şi pe urmă 
va ieşi de acolo cu mari bogății”. 


Minunatul legământ 


Legământul pe care Dumnezeu l-a făcut cu Avraam în Geneza 15 includea 
promisiunea de a da toată ţara Canaanului lui Avraam şi seminţei sale pentru 
totdeauna. În cazul unui legământ există, de obicei, condiţii care să fie îndeplinite 
de fiecare parte. În mod normal, ar fi trebuit să fie vorba despre îndatoririle lui 
Avraam şi îndatoririle lui Dumnezeu. Însă nu aşa s-a întâmplat în cazul acestui 
legământ. La acea vreme se obişnuia ca atunci când oamenii făceau legăminte unii 
cu alții să despice un animal. Ambele părți implicate treceau printre bucăţile de 
animal, pecetluind astfel legământul. Însă acest legământ a fost pecetluit în 
maniera cea mai neobişnuită. În locul celor doi participanţi, Dumnezeu şi Avraam, 
care să treacă printre cele două părți ale animalului despicat, a trecut altcineva. 
„Un somn adânc a căzut peste Avraam; şi iată că o groază mare şi un întuneric au 
căzut peste el” (Gen. 15:12). Experienţa mea în ceea ce priveşte acest fenomen este 
aceea în care cineva are sentimentul unei neputințe acute, o incapacitate completă 
ŞI fără speranţă de a realiza ceva. Da, aceasta este exact starea prin care Dumnezeu 
doreşte ca noi să trecem înainte de a ne face o promisiune foarte importantă sau 
înainte de a începe o nouă etapă a vieţii noastre creştine. 

Acesta a fost şi cazul lui Avraam, care se afla în faţa unei noi experienţe ce 
avea să pună bazele unui impact puternic asupra multor vieţi. Dumnezeu i-a făcut o 
promisiune care literalmente avea să afecteze nu numai viitorul a milioane de 
oameni din seminţia sa, ci şi întreaga omenire. 

Promisiunea nu urma să depindă de Avraam sau de seminţia sa, ci avea să 
fie responsabilitatea lui Dumnezeu Tatăl şi Dumnezeu Fiul. Aceasta pentru că 
Avraam nu a trecut niciodată printre bucăţile de animal despicat. Pe când el se afla 
într-un somn adânc şi o groază mare şi întuneric erau peste el, alte două persoane 
au trecut printre bucăţile de animal despicat. „După ce a asfințit soarele s-a făcut 
un întuneric adânc; şi iată că un fum a ieşit ca dintr-un cuptor aprins şi o lampă 
aprinsă a trecut printre animalele despicate. În ziua aceea Domnul a făcut un 
legământ cu Avraam şi i-a zis: «Seminţiei tale dau ţara aceasta, de la râul Egiptului 
până la râul cel mare, râul Eufrat»” (Gen. 15:17-18). 

Cuptorul aprins este simbolul lui Dumnezeu Tatăl, despre care se spune 
„Dumnezeul nostru este un foc mistuitor”. Lampa aprinsă nu este nimeni altcineva 


decât Domnul Isus Cristos care a declarat despre Sine că este „Lumina lumii”. De 
aceea, în realitate, promisiunea nu depinde în nici un fel de Avraam sau de 
seminţia lui, deoarece Tatăl şi Fiul s-au înţeles să le dea ţara Canaanului pentru a o 
stăpâni pentru totdeauna. De aceea legământul este imuabil şi nu poate fi încălcat, 
pentru că a fost făcut între Tatăl şi Fiul. Dumnezeu Tatăl şi Fiul Său preaiubit vor 
fi aceia care îi vor aduce pe fiii lui Israel mai întâi în Egipt, apoi îi vor scoate din 
Egipt şi îi vor duce în ţara Canaanului sau Palestina, aşa cum o ştim astăzi. Ţara 
aceasta este ţara lui Dumnezeu şi El i-a dat-o lui Israel, nu palestinienilor sau 
filistenilor, cum mai sunt numiţi în scripturi. 

Aşadar, acum ne întoarcem la studiul nostru al Călăroriei fiilor lui Israel 
îndreptându-ne mai întâi atenția asupra eliberatorului ales de Dumnezeu, Moise. 
Sub cârmuirea lui, Israeliţii au plecat din Egipt şi au trecut prin pustie, până când, 
în sfârşit, împăratul David i-a adus la odihnă aducându-i la Muntele Sion. 


Această călătorie s-a născut în mintea şi inima lui Dumnezeu încă 
dinainte de întemeierea lumii, nu a fost pur şi simplu ghiciză. Evrei 4:3 indică 
în mod clar acest aspect. Dumnezeu i-a arătat dinainte lui Avraam întreaga 
imagine. Înainte de toate, el şi urmaşii lui erau moştenitorii ţării Canaanului 
printr-un legământ imuabil pe care Dumnezeu l-a făcut cu Sine Însuşi. De 
asemenea, seminţia lui va fi mai întâi în robia unui neam străin şi îi vor servi 
400 de ani. Apoi Dumnezeu va judeca acel neam (prin cele zece urgii), dar 
urmaşii lui Avraam vor ieşi de acolo cu mare bogăţie. Literalmente, Israel i-a 
ruinat pe egipteni atunci când a plecat. Astfel putem înţelege că Dumnezeu a 
plănuit întregul destin al lui Israel. 


Rezumatul călătoriei 

GENEZA — această călătorie a fost hotărâtă de Dumnezeu încă înainte de 
începutul lumii (Evr. 4:3). Nu cu mult după potop, Dumnezeu a făcut un legământ 
cu Avraam şi seminţia lui, promiţându-le întreaga ţară a Canaanului (Gen. 15:18- 
21). În Canaan se afla Muntele Sion, unde El locuia. De asemenea, Domnul i-a 
subliniat în mod clar lui Avraam că, înainte ca urmaşii lui să moștenească ţara, 
aceştia vor trebui să fie mai întâi alienaţi într-o ţară străină (Egipt) şi să fie asupriți 
timp de 400 de ani. Mai apoi, Dumnezeu va judeca acel neam, iar pe ei îi vor 
scoate de acolo cu mare bogăţie (Gen. 15:13-14). În mod evident Dumnezeu a 
planificat întreaga călătorie cu mult timp înainte ca ea să aibă loc, pentru că, 
înainte de toate, l-a trimis pe Iosif în Egipt. Apoi o foamete i-a forţat pe Iacov şi 
familia lui să se mute acolo. Ei au rămas în Egipt mai bine de 400 de ani, devenind 
un popor numeros, de 3 milioane de oameni. Apoi, un alt faraon a urcat pe tron şi a 
adus asupra urmaşilor lui Avraam robie şi asuprire. 


DE LA EXODUL LA DEUTERONOMUL -— La momentul potrivit s-a 
născut Moise, la şapte generaţii distanţă de Avraam. A fost instituit Paştele şi a fost 
oferită salvarea de la moarte prin sângele unui miel. Moise a adus judecata lui 
Dumnezeu peste faraon şi Egipt. Apoi l-a scos pe Israel din robie şi l-a îndrumat 
spre Ţara promisă. Astfel a început călătoria. Destinația lor nu era numai Ţara 
promisă, ci Muntele Sion din acea ţară (Exod. 15:17). Muntele Sion este locul unde 
Domnul locuieşte. Chemarea nu e numai spre o lucrare sau moştenire, ci la o 
Persoană. Din Egipt au trecut Marea Roşie (botez în apă). Apoi au ajuns la 
Muntele Sinai în a treia lună, perioada Cincizecimii. Sinai reprezintă botezul cu 
Duhul Sfânt. Însă, chemarea finală nu a fost să facă tabără la poalele muntelui sau 
Cincizecimea. Acest munte se afla în pustie. Chemarea era spre un munte mai 
mare, Sion. După ce au eşuat în trecerea celor zece teste în pustie, Dumnezeu a 
declarat la Cades Barnea că ei nu vor ajunge niciodată la odihna Lui. Odihna se 
află dincolo de Iordan, în Țara promisă şi, în final, în Sion. Astfel, Israel a rătăcit 
fără ţintă încă 38 de ani până când acea generaţie a murit. 

IOSUA -— Iosua a condus o nouă generaţie peste Iordan în Țara promisă. 
Iordanul reprezintă „mort față de păcat”. Inimile lor au fost altfel după ce au trecut 
Iordanul. Israel nu mai dorea să se întoarcă în Egipt. Ei au experimentat 
circumcizia la Ghilgal şi au făcut faţă poftelor. Iosua a pornit în a-i conduce 
împotriva a 31 de împărați, care reprezintă stăpânii ce conduc viaţa interioară a 
unui om. Fiecare zonă a vieții proprii trebuie disecată, bucată cu bucată, cu ajutorul 
Cuvântului lui Dumnezeu. 

JUDECĂTORII — Iosua a declarat că „Atâta timp cât sunteţi leneşi în a 
stăpâni ţara [...] va rămâne încă mult pământ de stăpânit”. Iosua nu i-a adus 
niciodată la odihnă completă (Evr. 4:8). După moartea lui Iosua, cartea Judecătorii 
ne arată modul în care Israel s-a mulțumit să ajungă la un compromis şi să trăiască 
alături de duşmanii săi. Au ignorat şi au evitat zone în care ar fi trebuit să 
folosească sabia. Sionul era încă în stăpânirea iebusiţilor, la fel ca şi alte teritorii. 

I-II SAMUEL — După câteva generaţii, David, un om după inima lui 
Dumnezeu, a devenit împărat. La vârsta de 37 de ani el a cucerit cetatea Sionului şi 
a pus acolo chivotul legământului. Sionul a devenit cunoscut sub denumirea de 
Muntele cel Sfânt. Oh, gloria, puterea, lauda şi intimitatea care existau în Sion! În 
sfârşit, la 443 de ani după ce Israel şi-a început călătoria din Egipt, au ajuns în final 
în Sion. 

I-II ÎMPĂRAȚI, I-II CRONICI — Fiul lui David, Solomon, a construit 
templul, a adus din Sion chivotul gloriei şi l-a pus în templu. Puterea şi gloria erau 
aşa de mari, încât preoţii nu se puteau ţine pe picioare (7 Împ. 8:1-11). Neamuri 
întregi au venit să vadă gloria şi înţelepciunea lui Dumnezeu care ieşeau din acest 
templu. De aceea, scopul fiecărui credincios este să îşi termine călătoria Din Egipt 
în Sion, să ajungă la glorie şi apoi să facă această glorie cunoscută neamurilor. 


CĂLĂTORIA LUI ISRAEL 
DIN EGIPT ÎN SION 


INTRODUCERE 


Tema in extenso a acestei cărți este „Călătoria fiilor lui Israel şi Sărbătorile 
Domnului”. Aceste două subiecte vor fi tratate în paralel. Nu vom avea „Călătoria” 
un subiect, iar „Sărbătorile” alt subiect, ci ele se vor împleti într-un singur adevăr. 
Deci, haideţi să vedem cum începe călătoria. 


CONTEXTUL — DE LA AVRAAM LA MOISE, ELIBERATORUL 


La Geneza capitolul 15 este povestea vieţii lui Avraam. Pe acest 
fundament ni se oferă prezentarea fiilor lui Israel. În Geneza 15:13, Dumnezeu îi 
vorbeşte lui Avraam, spunându-i: „Să ştii hotărât că sămânţa ta va fi străină într-o 
ţară care nu va fi a ei.” Sămânţa ta se referă la fiii lui Israel. Îl avem pe Avraam, 
Isaac şi apoi pe Iacov, al cărui nume a fost schimbat în Israel. Fiii lui Israel sunt 
sămânţa despre care vorbeşte Dumnezeu. 

„Să ştii hotărât că sămânţa ta va fi străină într-o ţară care nu va fi a ei; 
acolo va fi robită şi o vor apăsa greu, timp de patru sute de ani. Dar pe neamul 
căruia îi va fi roabă, îl voi judeca Eu.” Acest neam este Egiptul. „Şi pe urmă va ieşi 
de acolo cu mari bogății.” Aceasta este promisiunea făcută lui Avraam, tatăl multor 
neamuri şi tatăl fiilor lui Israel. Dumnezeu i-a arătat dinainte că urmaşii lui vor fi 
în Egipt timp de patru sute de ani, vor fi robiţi, iar mai apoi vor fi eliberaţi şi vor 
ieşi de acolo cu mari bogății. Acest lucru s-a împlinit când eliberatorul lor, Moise, 
a trimis cele zece urgii şi i-a eliberat pe israeliți din sclavia faraonului. Israel a ieşit 
mai apoi din Egipt cu mari bogății. 

Acum vreau să fac un salt în timp la Psalmii 105:17, unde ne apropiem de 
momentul în care fiii lui Israel se pregăteau să coboare în Egipt. Dumnezeu spune 
în Psalmii 105:17 că, pentru a pregăti un loc pentru ei, „Le-a trimis un om înainte; 
Iosif a fost vândut ca rob. I-au strâns picioarele în butuci, l-au pus în fiare, până la 
vremea când s-a împlinit ce vestise el şi l-a încercat Cuvântul Domnului. Împăratul 
a trimis şi i-a dat drumul; stăpânitorul popoarelor l-a lăsat liber. L-a făcut domn 
peste casa lui şi stăpân peste toate averile lui, ca să lege după plac pe domnitorii lui 
ŞI să înveţe pe bătrânii lui înţelepciunea.” Apoi, versetul 23 — „Atunci Israel a venit 
în Egipt şi Iacov a locuit în ţara lui Ham.” 

Aici e progresia: mai întâi, Dumnezeu i-a vorbit lui Avraam: „Îţi voi 
trimite sămânţa într-un alt neam căruia îi vor fi robi.” Apoi, povestea se continuă. 


Iosif e închis şi apoi ridicat la statutul de conducător pe lângă faraon. El a devenit 
conducătorul tuturor oamenilor. Apoi, pe când el era conducătorul oamenilor, 
Israel a venit în Egipt. „Şi Iacov a locuit în ţara lui Ham.” (fara lui Ham este 
Egiptul.) Versetul 24 spune: „Şi Domnul a înmulţit pe poporul Său foarte mult şi l- 
a făcut mai puternic decât asupritorii lui. Acestora (egiptenilor) El le-a schimbat 
inima, ca să urască pe poporul Său şi să uneltească împotriva robilor Săi.” 

„A trimis pe robul Său Moise şi pe Aaron, pe care-l alesese” (v. 26). 
Urmăriţi progresia aici: mai întâi, Dumnezeu i-a vorbit lui Avraam şi i-a spus ce se 
va întâmpla cu seminţia lui. Apoi s-au făcut pregătiri pentru a-i trimite pe fiii lui 
Israel în Egipt, iar Iosif a fost trimis primul. Mai apoi, 1 s-au alăturat Iacov şi fiii lui 
Israel. După aceea, poporul a fost înmulțit foarte mult. Pe urmă, Dumnezeu şi-a 
întors faţa şi 


CĂLĂTORIA LUI ISRAEL 
DIN EGIPT ÎN SION 


CELE ŞAPTE SĂRBĂTORI ALE DOMNULUI 


Aceste şapte sărbători urmează a fi împlinite în viețile noastre pe măsură 
ce înaintăm în călătoria noastră. Urmăriţi progresia şi observați numerele de pe 
harta dumneavoastră. 

1. Paştele — mântuire 
2. Sărbătoarea Azimelor — hrănirea cu doctrină pură 
3. Sărbătoarea Secerişului, a celor dintâi roade — o tipologie a botezului 
în apă 
Ziua Cincizecimii — umplerea cu Duh 
Sărbătoarea Trâmbiţelor — sunetul de trâmbiţă pentru înaintare 
Ziua Ispăşirii — o curăţire nouă şi mai profundă 
Sărbătoarea Corturilor — gloria lui Dumnezeu, scopul nostru în Sion 


altii A 


MAREA MEDITERANĂ 
Ținutul Gosen (1-2) 
EGIPT 

Marea Roşie 

Mara 

Elim 

Muntele Sinai (4) 
Cades Barnea 
PUSTIA (Deut. 8:2) 
Câmpiile Moabului (5) 
Muntele Pisga 
Trecerea Iordanului (6) 
SION (7) 

Şilo 

Galileea 

Hebron 


a schimbat inima egiptenilor împotriva poporului Său, israeliții. (Amintiţi-vă, 
Dumnezeu niciodată nu împietreşte inimile curate; El împietreşte doar inimile 
ticăloase.) Acest lucru ne aduce în vremea lui Moise, omul care a fost trimis de 
Dumnezeu pentru a fi ehberatorul lor. 

Doresc aici să fac pentru o clipă o digresiune, pentru a sublinia un fapt 
foarte important! În Geneza 46:27 sunt menţionate şaptezeci de suflete care îl 
însoțesc pe Iacov. Există o lege a interpretării biblice numită legea primei 
menționări. Când ceva este menţionat în Biblie pentru prima oară, acest lucru este 
cheia interpretării adevărului. Aici avem numărul şaptezeci menţionat pentru prima 
oară în Cuvântul lui Dumnezeu. Mai încolo va însemna bătrânii. Este interesant de 
remarcat că în acest grup de şaptezeci existau atât bărbaţi, cât şi femei. Motivul 
pentru care acest lucru e atât de important este că din Scriptură reiese că şi femeile 
pot face parte dintre bătrânii bisericii şi pot, de asemenea, să participe la lucrare. 
Aduc acest lucru în discuţie, deoarece în anumite locuri femeile nu sunt acceptate 
în lucrare, dar avem nevoie de dovezi biblice pentru a elimina astfel de probleme. 
Poate că surorile noastre se vor simţi impulsionate spre lucrare, iar unii vor întreba: 
„De ce faci asta?”, iar tu vei putea răspunde: „Am fost numită printre bătrânii 
bisericii.” Respingerea se face simțită încă o dată: „Înî, asta cred cei din biserica 
ta!” La care tu răspunzi: „Nu, din punctul de vedere al Scripturii existau şaptezeci 
de persoane printre bătrânii de bază ai casei lui Israel (şaptezeci simbolizând vârsta 
înaintată), iar printre ei erau şi femei.” 


VIAȚA LUI MOISE - ELIBERATORUL 


Pentru fiecare etapă a planului Său de răscumpărare Dumnezeu alege 
anumite vase pe care le înzestrează cu har şi înţelepciune. Aceşti conducători 
numiți de Dumnezeu apar în momente specifice ale istoriei pentru a duce la 
îndeplinire planurile Sale predestinate şi de a-i aduce pe oamenii Săi în acea fază a 
moştenirii care a fost hotărâtă pentru generaţia lor. Astfel, îi vedem apărând pe 
scena istoriei pe Adam, Noe, Avraam şi Moise. După ei au urmat Iosua, David, 
Solomon, profeţii, iar mai apoi însuşi Domnul. În perioada Noului Testament au 


fost apostolii; în special apostolul Pavel, pentru a duce neamurilor vestea cea bună. 
El a fost cel care a trasat cele mai importante doctrine pe baza cărora s-a întemeiat 
biserica. Ulterior, pentru a scoate Biserica din Evul Mediu şi groaznica decadenţă 
în care ea a căzut îi avem pe învățații Wycliff, Luther şi Wesley. Cu toate acestea, 
această carte îşi concentrează atenția în principal asupra vieţii lui Moise, 
eliberatorul, cel ridicat de Dumnezeu pentru a-şi scoate generația din robia 
egipteană şi a o conduce spre moştenire, ţara pe care Dumnezeu a promis-o lui 
Avraam şi seminţiei sale. 

Acum avem nevoie de o hartă, deoarece trebuie să vedem încotro ne 
îndreptăm şi unde se găsesc toate locurile. (Vezi harta de la pagina alăturată.) Ca şi 
învăţător este esenţial să urmăreşti două lucruri: în primul rând, trebuie să prezinți 
viziunea de ansamblu şi punctul spre care te îndrepţi. În al doilea rând, trebuie 
întotdeauna să duci la îndeplinire acea viziune atunci când îndrumi, arătându-le 
cum să ajungă în acel punct. Niciodată nu îndruma fără să-ţi duci la îndeplinire 
sarcina! 

Călătoria poporului lui Israel începe în Egipt cu exodul, traversarea Mării 
Roşii, a pustiei, a râului Iordan în Țara promisă şi ajungând, în cele din urmă, la 
Muntele Sionului. Însă, pentru a ajunge la rădăcina unor adevăruri foarte 
importante, trebuie să studiem în detaliu viaţa lui Moise, deoarece el este 
conducătorul pe parcursul acestei călătorii. 


Conducătorul — Moise 
Egiptul 

Exodul 

Pustia 

Râul Iordan 

Țara promisă 

Muntele Sion 


l. 
2. 
3. 
4. 
3; 
6. 
7. 


Viața lui Moise 


Viața lui se Împarte în trei perioade distincte. 
Fiecare dintre ele are o durată de patruzeci de ani. 


1. Chemat — de la naştere până la fuga din Egipt (40 de ani) 
2. Ales — în aridul deşert al Arabiei (40 de ani) 
3. Credincios — lucrării care i s-a încredinţat (40 de ani) 


De ce am folosit această împărțire? Deoarece Moise, ca şi conducător 
credincios, este un exemplu demn de urmat de fiecare dintre noi. Voi, cei care citiți 
aceste cuvinte aţi fost chemaţi să fiți conducători la diferite nivele. Apocalipsa 
17:14 spune: „Cei care sunt cu El (Mielul) sunt chemaţi, aleşi şi (găsiți) 
credincioşi.” Există un motiv pentru care am folosit cuvintele găsiţi credincioşi. În 
Evrei 3:5 se spune: „Şi Moise, într-adevăr, a fost credincios în toată casa Lui, ca 
servitor, ca mărturie a lucrurilor care aveau să fie vestite mai târziu.” Când 
Dumnezeu l-a cercetat, Moise a fost găsit credincios. Fiecare dintre noi este 
chemat de Dumnezeu pentru o lucrare. Fiecare lucrare şi chemare este diferită, dar 
toți avem, prin harul lui Dumnezeu, o chemare în viaţa noastră. Vă amintiţi că 
Domnul Isus Cristos a spus: „Mulţi sunt chemaţi, dar puţini sunt aleşi.” Este un 
lucru să fii chemat de Dumnezeu şi un alt lucru să fii ales de Dumnezeu. 

Care este diferenţa între a fi chemat de Dumnezeu şi a fi ales de 
Dumnezeu? Cel mai uşor mod de a ilustra acest lucru este analizând viaţa lui 
David. David a fost chemat de Dumnezeu pe când avea vreo şaptesprezece ani. 
Originar din Betleem, David a fost uns de Samuel ca împărat. Aceasta a fost prima 
dintre cele trei ungeri. La această ungere el a fost chemat. David a fost chemat să 
fie împăratul lui Israel. Când a fost ales? Doar când a ajuns în Hebron a fost uns a 
doua oară! Ce s-a întâmplat când a fost uns a doua oară? A fost aşezat în lucrarea 
pe care o avea de făcut. A/egerea este actul prin care Dumnezeu ne aşează în 
lucrarea pe care o avem de făcut. Mai apoi, pentru a fi găsiți credincioşi în timpul 
lucrării noastre, trebuie să facem exact ce Dumnezeu ne-a dat să facem, fără a ne 
abate spre stânga sau spre dreapta. Deci, există trei etape distincte ale vieţii 
noastre. Trebuie să avem chemarea lui Dumnezeu. Apoi, între chemare şi alegere 
există o perioadă de pregătire. Dacă trecem de perioada de pregătire, vine o zi când 
Dumnezeu ne aşează în lucrarea pentru care am fost chemaţi. Dar nu aici se 
termină totul; pe parcursul lucrării în care am fost numiţi de Dumnezeu trebuie să 
fim găsiți credincioşi. 

Un alt adevăr important în viaţa lui David este faptul că există trepte 
ascendente în lucrare. El a fost chemat la vârsta de șaptesprezece ani şi a fost uns 
în Betleem. Apoi a fost ales la Hebron împărat al lui Iuda. Pentru ce a fost, la 
început, chemat de Dumnezeu? Pentru a fi împărat al lui Zsrael, nu doar al lui Iuda. 
Dumnezeu ne aşează mai întâi pe un nivel al lucrării, unde ne încearcă. David a 
fost încercat timp de şapte ani şi şase luni ca împărat al lui luda. După aceea, a 
intrat în deplinătatea lucrării sale, aceea de a fi împărat peste tot Israelul. 

Deci, încă o dată, care este concluzia? Pe parcursul vieții noastre, distanţa 
dintre chemare şi alegere poate fi destul de mare. Apoi, când Dumnezeu ne aşează 
în lucrare, ne aşează la un anumit nivel. După aceea, când am dovedit că suntem 
credincioşi la acel nivel, intrăm în deplinătatea a ceea ce Dumnezeu a pregătit 
pentru noi. Deci, există nivele ale lucrării. Pe parcursul vieții, Dumnezeu te poate 
numi, probabil într-o biserică mai mică, pastor asistent, apoi pastor senior. Odată 


ce ai trecut de acel nivel, El te poate aşeza în deplinătatea a ceea ce a pregătit 
pentru tine. Aceştia sunt paşi bine stabiliți. Acum vom arunca o privire asupra 
vieţii lui Moise, deoarece dorim să vedem pregătirea omului care a fost ales să 
scoată din Egipt poporul Israel. 


I. VIAȚA LUI MOISE 


A. TINEREȚEA 


„Un om din casa lui Levi luase de soție pe o fiică a lui Levi” (Exod. 2:1; 
6:20). Mergând la Exodul 2:1-10, vedem că aceştia au avut un fiu pe care îl chema 
Moise. Moise era din casa lui Levi; de aceea, e nevoie să ştim contextul şi 
trăsăturile acestei case. Răsfoiţi cu mine la Maleahi 2:4-7. „Veţi ştii că Eu v-am 
dat porunca aceasta, pentru ca legământul Meu cu Levi să continue», zice Domnul 
oştirilor. «Legământul Meu cu el era de viaţă şi de pace. I l-am dat ca să se teamă 
de Mine; şi el s-a temut de Mine, a tremurat înaintea Numelui Meu. Legea 
adevărului era în gura lui şi nu s-a găsit nimic nedrept pe buzele lui; şi i-a întors pe 
mulți de la rău. Căci buzele preotului trebuie să păzească ştiinţa şi din gura lui se 
aşteaptă legea, pentru că el este un sol al Domnului oştirilor.»” Levi este ramura 
familială sau casa din care provenea Moise. 


GENEALOGIA 


Genealogia este foarte importantă, deoarece noi suntem produsul bunicilor 
şi al părinţilor noştri. Este un pasaj în Maleahi pe care doresc să îl subliniez pentru 
a putea înţelege mai bine importanţa pe care Dumnezeu o dă căsătoriei. Citiţi 
Maleahi 2:13-16. Versetul 13 ne spune că Dumnezeu nu ascultă rugăciunile şi 
plânsetele oamenilor la altar. Descumpăniţi, oamenii întreabă pe Domnul: „De 
ce?” Dumnezeu le răspunde: „Pentru că Domnul a fost martor între tine şi soţia 
tinereţii tale, căreia acum nu-i eşti credincios, măcar că este însoţitoarea ta şi soția 
legământului tău. Şi nu i-a făcut El una? [...] El caută sămânță din Dumnezeu.” 
Aceasta e ideea - El caută sămânță din Dumnezeu. Astfel, Dumnezeu doreşte 
căsătorii sfinte din care să rezulte copii sfinți. Familiile destrămate şi căminele în 
care au loc conflicte creează probleme mari în viaţa copiilor. 


Fiecare sămânță produce după felul ei 


Știm foarte bine din natură şi din creaţia lui Dumnezeu că fiecare sămânță 
produce după felul ei. Prin urmare, ceea ce noi producem (copiii noştri) depinde de 


arborele nostru genealogic şi, de asemenea, de ce fel de persoane suntem. Va trebui 
să clarific ceea ce tocmai am spus, pentru a nu exista în mintea dumneavoastră tot 
felul de nedumeriri şi întrebări. 

În primul rând, este evident în natură că un măr nu poate produce altceva 
decât mere. Cu toate bunele intenții ale omenirii, nu va produce niciodată pere. 
Aceasta este legea irevocabilă a creaţiei. De asemenea, în funcţie de soiul de măr 
va produce un anumit tip de măr. Am locuit la un moment dat în statul Washington 
unde se fac merele numite Golden delicios. S-au investit ani de muncă 
perfecționându-se mărul pentru a obţine mult râvnitul produs cunoscut sub numele 
de Golden delicios. Astăzi acesta se găseşte în toată lumea. De aceea, fructul 
depinde de soi. 

Gândindu-ne la sămânță dumnezeiască, doresc să observăm viaţa părinților 
lui Moise, Amram şi lochebed în Exodul 6:20. Am menţionat deja faptul că Moise 
provine din casa lui Levi şi că Levi avea un legământ cu Dumnezeu datorită 
credinţei sale. În Exodul 6:20 îl găsim pe Amram, care e nepotul lui Levi. În 
versetul 16 citim: „lată numele fiilor lui Levi după generaţiile lor: Gherşon, Chehat 
şi Merari. Anii vieții lui Levi au fost o sută treizeci şi şapte de ani.” Şi apoi în 
versetul 18: „Fiii lui Chehat: Amram, Iţehar, Hebron şi Uziel. Anii vieții lui Chehat 
au fost o sută treizeci şi trei de ani.” Şi în versetul 20: „Amram a luat de soție pe 
mătuşa sa lochebed.” (Avem astfel pe Levi, Chehat, Amram şi Moise.) Prin 
urmare, Moise este strănepotul lui Levi. 

În acest punct aş dori să aduc în discuţie o observaţie interesantă referitor 
la progresia spirituală. Înainte de naşterea lui Moise, lui Amram i se născuseră deja 
Miriam şi Aaron. Aici există progresie: Miriam a fost profet, Aaron a fost profet şi 
înalt preot, dar Moise a fost cel mai mare dintre toţi. El a devenit „ca Dumnezeu” 
pentru faraon. Adevărul pe care doresc să-l subliniez este acesta: în funcție de 
nivelul spiritual al părinţilor la conceperea copilului lor, aşa este şi copilul. Pe 
măsură ce părinții progresează în viaţa lor spirituală, copilul beneficiază de pe 
urma lor. Putem vedea în mod clar că părinţii lui Moise au progresat spiritual, iar 
copiii au devenit tot mai înzestrați şi mai mari în rang. 

Este un lucru deja cunoscut că, copiii se aseamănă cu părinţii. Îmi 
amintesc bine povestea unui pastor care se plângea amar lui Dumnezeu despre 
natura copiilor săi. Domnul i-a răspuns: „Au preluat trăsăturile tale de atunci când 
i-ai conceput.” Acest lucru a adus pocăință! Cu ceva vreme în urmă o prietenă de-a 
noastră îşi privea copiii şi spunea: „Doamne, pot să văd în băieţii aceştia tot ce e 
rău în mine. Ce am născut?” Apoi Domnul a zis: „Seamănă o nouă recoltă.” 
Dumnezeu îi spunea: „Aduni ce ai semănat, dar începe acum să semeni în ei o 
altfel de sămânță.” Şi ea aşa a făcut! Rezultatul a fost că băieții ei au mers la 
Universitatea „Oral Roberts” (ORU) şi nu numai că au devenit nişte creştini 
excepţionali, dar au absolvit în fruntea clasei. Menţionez acest lucru, deoarece 
doresc să echilibrez ceea ce am spus. Acest principiu de urmare a trăsăturilor 


părinților se aplică pozitiv în viaţa lui Moise, dar în cazul altora capătă valenţe 
negative. Oamenii au tot felul de probleme din cauza înaintaşilor lor. Aceste 
lucruri nu pot fi, pur şi simplu, ignorate. 

În consiliere trebuie să ţineţi minte că există un motiv pentru care oamenii 
acţionează în modul în care o fac. Acest lucru îşi are originea în ceea ce ei au 
moştenit de la părinţii, bunicii şi neamul lor. Viaţa părinților şi a bunicilor 
determină, nu numai natura copiilor, dar şi problemele sau binecuvântările lor 
spirituale. Există binecuvântări transmise urmaşilor. Există o ungere care se 
transmite din generație în generație. Există situaţii când Dumnezeu încheie un 
legământ cu un părinte, iar apoi, datorită acestui legământ, ungerea este transmisă. 
Dar la fel de bine, din cauza vieții părinţilor şi bunicilor, pot fi transmise şi alte 
lucruri. 

În Africa discutam cu un pastor care avea cancer. L-am întrebat: „Au avut 
părinţii şi bunicii tăi aceeaşi problemă?” El mi-a răspuns: „Da, de multe generaţii 
în familia mea se moare relativ tânăr de cancer.” Acest duh a fost transmis din 
generaţie în generaţie şi ne-am rugat ca duhul să fie legat şi să nu mai fie transmis 
copiilor. Ceea ce spun este că nu numai natura unui om este transmisă de la părinţi 
şi bunici, ci şi binecuvântările sau blestemele pot fi transmise. Binecuvântările şi 
blestemele sunt transmise până sunt oprite. Genograma e importantă în consiliere; 
ea ne ajută să înţelegem problemele oamenilor. Observând părinții şi bunicii, 
putem să ne dăm seama cu ce avem de-a face. Acest lucru ni se aplică şi nouă. 

Dumnezeu mi-a dat o viziune când vorbeam la o întâlnire a femeilor 
„Aglow” din Noua Zeelandă. Audienţa era compusă doar din femei, excepţie 
făcând consilierii care erau pastori. Am văzut în această viziune o bunică, o mamă 
şi o fiică. În această viziune bunica avea o mică buruiană în inimă. A transmis-o 
mamei; în cazul mamei devenise deja o tufă cu rădăcini foarte puternice. Privind la 
inima fiicei, am văzut că acea tufă devenise un arbore. Trebuie să ne dăm seama că 
dacă nu tratăm problemele din inima noastră, le transmitem şi devin şi mai 
pregnante în viețile copiilor noştri. Este nevoie să tratăm aceste zone din propriile 
noastre inimi. Ele nu numai că se vor regăsi în copiii noştri, dar vor şi creşte în 
intensitate. Ca şi părinţi avem o responsabilitate uriaşă; ne putem „„multiplica” într- 
un mod pozitiv sau negativ. 


Ce este reproducerea spirituală? Odată am vizitat o biserică pe al cărei 
pastor îl cunoşteam. În acea dimineaţă el nu a putut deschide serviciul divin, aşa că 
m-a rugat pe mine să o fac. Ne simţeam foarte bine cântând nişte refrene. Apoi a 
urmat un moment de închinare. Mai trebuie să vă spun că eram într-o clădire care 
avea podea de lemn. Era cam veche, aşa că se cam lăsase. Dintr-o dată, am simţit, 
efectiv, că podeaua se mişcă şi m-am întrebat ce se întâmplă. Când mi-am deschis 


ochii, am văzut pe cineva cum ţopăia. Această persoană avea faţa foarte roşie, apoi 
a început să profeţească. Vorbea atât de repede, încât nu puteam înţelege ce spune. 
Prin urmare, nimeni nu a putut înţelege ce spunea, iar cele spuse nu erau tocmai o 
binecuvântare. 

Am aşteptat o vreme, apoi altcineva a început să vorbească în limbi. Din 
nou se mişca podeaua, din nou se ţopăia şi persoana în cauză se făcuse roşie la faţă 
şi din nou se vorbea în limbi. Apoi cineva a făcut interpretarea folosind exact 
aceleaşi mişcări şi gesturi ca şi primul om. După toate acestea, m-am gândit că e 
cazul să spun ceva, dar, înainte să pot deschide gura, a intrat pastorul. Nici nu a 
ajuns bine la amvon, că am simţit podeaua mişcându-se. Mi-am deschis ochii şi l- 
am văzut foarte roşu la faţă şi profeţind de mama focului, dar nu se auzea ce zicea. 
În acest caz nu era vorba de îndreptarea oiţelor. La urma urmei, trebuia să vorbesc 
cu pastorul. 

Deci, ce vreau să spun eu aici? Rodim după sămânță! (Osea 4:9 „Şi cum 
va fi poporul, aşa va fi şi preotul”.) După cum profețim, la fel o vor face toate 
oițele. Vor imita modul în care vorbim şi felul în care ne comportăm. Tonul pe 
care îl dăm în biserică va fi reprodus. Cu toată amabilitatea, majoritatea celor pe 
care îi păstorim nu îl văd pe Isus, ci îl văd pe pastor. Ei presupun că pastorul e 
precum Isus. Dacă pastorul strigă, adunarea strigă. Dacă pastorul e tăcut, adunarea 
e tăcută. Ei se comportă după cum o face pastorul. Acest lucru este valabil şi în 
cazul copiilor. 

Cu câţiva ani în urmă aveam o şcoală biblică în Elveţia. Într-o zi, soţia mea 
s-a dus în vizită la un prieten de-al nostru care era directorul şcolii. În timp ce era 
acolo, a observat un băieţel de vreo patru ani care se plimba de colo-colo cu 
mâinile la spate în timp ce vorbea. Şi l-au întrebat: „David, ce faci?” Şi el le-a 
răspuns: „Sunt ca fratele Bailey.” Se pare că eu aveam obiceiul de a-mi ţine 
mâinile la spate în timp ce predicam. Şi pot să adaug că acesta era un obicei de 
care eu habar nu aveam. Dar în mintea micuţului aceasta însemna predicare. Ceea 
ce încerc să spun este că din punct de vedere al doctrinei, cât şi din orice alt punct 
de vedere, ne reproducem pe noi. Prin urmare, este foarte important pentru noi să 
fim exemple pozitive. Trebuie să avem obiceiuri bune, deoarece vom fi imitaţi de 
către cei pe care îi păstorim. 

În concluzia celor spuse de mine despre genealogie, este important să 
ținem minte că uneori în consilierea unor oameni avem de-a face cu lucruri pentru 
care ei nu sunt responsabili. Vom avea de a face cu legături care au fost transmise. 
Trebuie să le rupem, să îi eliberăm pe aceşti oameni şi să ne asigurăm că aceste 
probleme nu vor fi transmise generaţiei următoare. Fiecare generaţie întăreşte 
obiceiurile rele; şi adesea întăreşte şi obiceiurile bune. 

Trebuie să ţinem minte următorul lucru: dacă cineva provine dintr-o linie 
familială negativă, acea persoană poate ajunge la disperare gândindu-se că dacă 
părinții şi bunicii săi au avut aceste probleme, atunci nu există speranţă pentru ea. 


Dar există un alt verset, care spune că în Cristos suntem o creație nouă (2 Cor. 
5:17). De aceea trebuie să hrănim această nouă creaţie şi viaţa ei internă, care e 
înnoită prin adevărata cunoaştere. În acest adevăr se găseşte speranţa victoriei 
totale. Cheia este să ne oprim din a semăna sămânţa nepotrivită, să începem să 
semănăm sămânță bună şi să o dezrădăcinăm pe cea rea care a fost deja semănată. 

Se pune întrebarea: „Când observi caracteristicile păcatului în copilul tău, 
cum faci să le pui capăt?” Pentru a răspunde la această întrebare, vreau să mă 
întorc la exemplul femeii care avea doi fii-problemă. Această doamnă îi avea pe 
copii cu mult înainte de a se converti. Până să ajungă ea şi soţul ei să 
experimenteze naşterea din nou şi să fie umpluţi cu Duhul Sfânt, rezultatul pe care 
ei l-au produs până în acel moment era mai puţin decât bun. Aşa că ea şi-a ridicat 
mâinile spre cer cu disperare şi a zis: „Mă văd pe mine şi viața mea trecută 
transpusa în ei.” Domnul i-a spus: „Este perfect adevărat, dar acum începe să 
semeni o recoltă nouă.” 

Ea i-a luat pe acei doi băieți şi a început să-i educe şi chiar s-a străduit 
mult cu ei. Azi ei sunt excepţionali — nu numai în ceea ce priveşte mintea, ci şi în 
ceea ce priveşte inima. Datorită caracterului lor creştin li se poartă de grijă oriunde 
ar merge. Toată lumea doreşte să le fie în preajmă. Sunt nişte tineri extraordinari. 
Dar ea a început să lucreze cu ei imediat ce Dumnezeu i-a vorbit. I-a disciplinat şi 
îndreptat. A fost şi tandră cu ei, dar a fost şi fermă. Ea a început să planteze în ei 
adevăruri care mai apoi au învins celelalte lucruri negative. Pentru a ilustra acest 
lucru, mă gândesc la o grădină plină de buruieni. Când plivim buruienile şi le 
înlocuim cu sămânță bună, pământul răspunde. 


NAŞTEREA 


Naşterea lui Moise este înregistrată în Exodul 2:2, dar aş dori să ofer 
contextul naşterii lui Moise. În Exodul 1:6 scrie că Iosif a murit. „ȘI fiii lui Israel 
erau roditori, s-au mărit, s-au înmulţit şi au ajuns foarte puternici şi ţara s-a umplut 
de ei. Peste Egipt s-a ridicat un nou împărat care nu cunoscuse pe Iosif. El a zis 
poporului său: «Iată, poporul fiilor lui Israel este mai mare şi mai puternic decât 
now” (Exod. 1:7-9). Şi împăratul Egiptului a decis să-i asuprească. „ȘI au pus peste 
ei supraveghetori, ca să-i asuprească prin munci grele. Astfel el a zidit cetăţile 
Pitom şi Ramses, ca hambare pentru faraon” (Exod. 1:11). Prin urmare, este vorba 
de o asuprire grea. 


Născut în robie 
„Atunci egiptenii au obligat pe fiii lui Israel la o muncă aspră” (Exod. 


1:13). Era în vremea aceea asuprire şi necazuri. In versetul 14 este folosită o altă 
expresie — „Le-au făcut viaţa amară prin lucrări grele.” Deci, avem cuvintele 


următoare: asuprire, aspră, amară şi robie. Nu era o situaţie tocmai uşoară. Fi 
deveniseră robi, iar acum Moise se născuse în acest context. Deseori se afirmă că 
mediul este cel care deformează caracterul. Unii susțin că dacă avem parte de 
condiţii sociale ideale, liniştite, şi copiii vor fi la fel. În orice caz, dacă ne uităm în 
Scriptură, vom vedea că unii dintre cei mai măreţi oameni ai lui Dumnezeu s-au 
născut în situaţii fără prea multe avantaje. Gândiţi-vă numai la Moise, de exemplu. 
Practic s-a născut într-un popor de robi. În Egipt exista asuprire, cârtire, 
amărăciune şi tot ceea ce nu este propice pentru creşterea unui copil. De asemenea, 
ne putem gândi la un copil şi mai faimos, Cel care s-a născut în Nazaret, Domnul 
Isus Cristos. Nazaretul avea o reputaţie atât de proastă încât atunci când s-a anunţat 
că „L-am găsit pe Mesia”, Natanael a răspuns: „Oare poate ieşi ceva bun din 
Nazaret?”. Era vorba despre un loc teribil, dar Dumnezeu poate avea şi chiar are 
grijă de noi în asemenea situaţii. 

Copiii sunt acoperiţi şi trăiesc sub protecția părinților. Prin credinţă şi 
rugăciune copiii pot fi protejaţi în cele mai dificile situaţii. Doresc să evidenţiez 
foarte clar acest lucru prin intermediul Scripturii. În Isaia 11:1 avem o descriere 
foarte frumoasă a timpurilor Domnului Isus Cristos, unde se spune: „Apoi o 
Ramură va ieşi din tulpina lui Isai şi un Vlăstar din rădăcinile lui va purta roade.” 
De asemenea, în 53:2 se vorbeşte despre „o rădăcină care iese dintr-un pământ 
uscat”. Prin urmare, poţi să fii o mlădiţă firavă într-un pământ uscat. Motivul 
pentru aceasta este că credința poate învinge orice greutate. Poate unii dintre 
dumneavoastră vă veţi creşte copiii pe un pământ străin ori într-unul dintre 
ghetourile din această ţară. Vă întrebaţi: „Ce va deveni copilul meu, fiul sau fiica 
mea?”. Amintiţi-vă de Moise şi de Domnul Isus Cristos. Copiii dumneavoastră pot 
creşte o mlădiţă delicată dintr-un sol uscat. 

În concluzie, Moise s-a născut într-un moment de asuprire, necaz şi robie, 
pe când erau stăpâniți de un împărat duşman. Societatea era mai mult decât 
nefavorabilă. Erau robi unor stăpâni neîndurători. De asemenea, în ţară aveau loc 
crime. Porunca împăratului a fost foarte clară, că toți nou-născuţii de parte 
bărbătească trebuiau să fie ucişi. Acest aspect apare de trei ori în decursul istoriei. 
Prima dată în vremea lui Moise, când împăratul egiptean dorea să îi ucidă pe toți 
nou-născuţii de parte bărbătească. Apoi se repetă la naşterea Domnului Isus 
Cristos, când Irod a dat o poruncă asemănătoare. Şi a treia oară e atunci când 
Diavolul caută să îi distrugă pe cei care tocmai se nasc (4poc. 12:2-4). 


Ascuns din credinţă, nu de frică 
Ceea ce l-a salvat pe Moise a fost credinţa părinţilor săi. Acest aspect este 


prezentat în Evrei 11:23. „Prin credință, Moise, când s-a născut, a fost ascuns trei 
luni de părinții lui, pentru că vedeau că era frumos copilul şi nu s-au lăsat 


înspăimântați de porunca împăratului.” Prin credință Moise a fost cruțat. Însăși 
viaţa lui a fost cruţată prin credinţa părinților lui. 

Credinţa noastră poate depăşi orice greutate pe care ar putea s-o 
experimenteze copilul nostru. lar dacă această credinţă se găseşte în inima noastră, 
ea poate fi transmisă tuturor părinților din biserica noastră. Astfel, fiecare copil din 
biserica noastră poate fi protejat. Credinţa părinților 1-a fost transmisă şi lui Moise. 
A fost dată mai departe. Astfel, putem citi în Evrei 11:24-29 că viaţa lui Moise a 
fost una plină de credinţă. Transmitem ceea ce avem. Putem da doar ceea ce avem. 
Dacă cineva are nevoie de 100 de dolari şi dumneavoastră aveţi doar 10 dolari, nu 
puteți să îi acoperiţi nevoile. Puteţi da numai ceea ce aveţi. Și ceea ce posedaţi, 
puteţi da şi altora. 

Părinţii lui Moise sunt amintiţi în Evrei la capitolul 11 alături de oamenii 
de mare credinţă, o credinţă care i-a fost transmisă lui Moise. Este foarte important 
ceea ce deținem ca părinţi, deoarece putem transmite copiilor noştri acel lucru, atât 
din punct de vedere fizic, cât şi din punct de vedere spiritual. Cheia se află la 
părinți. Ca şi părinți avem datoria de a-L aştepta pe Domnul şi de a avea grijă ca 
viaţa noastră să fie curată. Trebuie să existe maturitate în viaţa noastră, pentru că 
aceasta vom transmite copiilor noştri. 


Salvat de fiica lui faraon 


Eliberatorul lui Israel a fost crescut de fiica dușmanului. În Exodul 2:5-10 
scrie că însăşi fiica lui faraon l-a crescut pe cel care avea să devină duşmanul 
egiptenilor. Există un pasaj foarte interesant şi este un principiu al lui Dumnezeu 
care se aplică, practic, oricărei situaţii: „Căci El dă omului plăcut Lui înţelepciune, 
cunoştinţă şi bucurie; dar celui păcătos îi dă grija [muncă grea].” Şi priviţi ce zice 
mai departe: „să strângă şi să facă grămezi, ca să dea celui plăcut lui Dumnezeu” 
(Ecl. 2:26). În cele din urmă, Dumnezeu îi foloseşte pe cei ticăloşi [inclusiv pe 
Diavol] pentru a face provizii, a-i hrăni, a-i servi şi binecuvânta pe cei drepţi. 


CRESCUT LA CURTEA LUI FARAON 


Cine are câteodată grijă de sfinţii lui Dumnezeu? Păcătoşii! Avem aici un 
exemplu clasic. În Exodul 2:9 „Fiica lui faraon i-a zis: «la copilul acesta, 
alăptează-mi-l şi îţi voi plăti.»” Mama lui Moise a fost plătită de către curtea 
egipteană pentru a avea grijă de propriul ei fiu. Ce întorsătură minunată! Porunca 
împăratului a fost reversată de cineva din propria lui familie. 

În timpul petrecut la curtea lui faraon s-a întâmplat ceva despre care aflăm 
din Faptele Apostolilor 7:22. „Moise a învăţat toată înţelepciunea egiptenilor, şi 
era puternic în cuvinte şi în fapte.” Prima condiție esenţială pentru a conduce este 


înțelepciunea, aceasta incluzând, bineînţeles, toate celelalte abilităţi de învăţare. 
Dumnezeu îl forma pe Moise în sistemul educaţional secular al acelor vremuri. 

Daniel 1:4 spune că cei ce urmau să fie aleşi dintre fiii lui Israel pentru a 
sta în faţa împăratului trebuiau să aibă următoarele calităţi: „tineri fără vreun cusur 
trupesc, frumoşi la chip, înzestrați cu înţelepciune în orice ramură a ştiinţei, cu 
minte ageră şi pricepere, în stare să slujească în casa împăratului, şi pe care să-i 
înveţe scrierea şi limba Haldeilor.” Într-adevăr, acest verset este plin de înţeles. 
Înţelepciunea este esenţială pentru poziţiile de conducere, dar şi pentru a sta în 
prezenţa împăratului. 

Totuşi, există şi un alt aspect al înţelepciunii descris în Psalmii 90:12, unde 
Moise se roagă „Învaţă-ne să ne numărăm bine zilele, ca să căpătăm o inimă 
înţeleaptă!” O altă faţetă a înţelepciunii este abilitatea de a ne folosi util timpul. Un 
om înţelept îşi foloseşte la maxim timpul pe care îl are (Efes. 5:16). 

Trei lucruri sunt esențiale în viaţă: 

1. TIMPUL -Ca şi conducător trebuie să fiţi foarte atent la timpul pe care îl 
aveţi şi să îl preţuiţi. Un conducător trebuie să fie mereu atent cu timpul 
lui, pentru că există presiuni enorme exercitate asupra timpului său. Nu 
veți vedea niciodată un conducător adevărat risipindu-şi timpul. 

2. FINANȚELE — Trebuie să daţi dovadă de integritate financiară şi 
discernământ. 

3. OAMENII — Trebuie să îi apreciaţi pe oamenii pe care vi-i dă Dumnezeu. 
Aveţi bine grijă de ei. 

Uneori Dumnezeu 1 le dă pe toate trei unui bărbat sau unei femei, dar cei 
care nu sunt înţelepţi le vor risipi. Omul lipsit de înţelepciune nu-şi va folosi util 
timpul, îşi va risipi banii şi îi va îndepărta pe oameni prin atitudinea sa. Aceste trei 
lucruri sunt extrem de necesare, iar înţelepciunea ne învaţă să avem grijă de fiecare 
dintre ele. (Vezi Efes. 5:16; Col. 4:5.) 

Un alt aspect important în ceea ce priveşte ridicarea lui Moise este 
atitudinea. Aceasta este ceva ce vom experimenta în timpul trezirii. În Noua 
Zeelandă avut loc o trezire spirituală majoră, iar noi am avut privilegiul de a fi 
parte a acestei treziri. Ceea ce se întâmplă în timpul unei treziri, în afara faptului că 
Duhul Sfânt este literalmente revărsat şi mulți oameni vin la biserică, este o 
anumită atitudine greşită faţă de locurile de muncă laice, mai ales în ceea ce-i 
priveşte pe cei care au în jur de 20 de ani. Ei presupun că, fiind atingi de 
Dumnezeu, singurul lucru care mai contează în viaţă este predicarea sau 
mărturisirea lui Dumnezeu şi nimic altceva. Mentalitatea lor este următoarea: vom 
renunţa la educaţia noastră, la serviciul nostru şi vom trăi doar prin credință. Însă 
credinţa vine numai de la Dumnezeu, iar Dumnezeu nu dă credinţă pentru ceva ce 
nu este în voia Sa. Dumnezeu dă credinţă doar pentru ceva ce este în voia Sa. 


.1..wi A 


şi în domeniul spiritual, ambele fiind la fel de importante. În Isaia 28:23 


Dumnezeu spune: „Plecaţi-vă urechea şi ascultați glasul meu! Fiţi cu luare aminte 
şi ascultați cuvântul meu!” Face apoi referire la agricultor, adăugând: „Cel ce ară 
pentru semănătură, ară oare necontenit? Necontenit îşi brăzdează şi îşi grăpează el 
pământul? Oare după ce a netezit faţa pământului, nu aruncă el măzăriche şi nu 
seamănă chimen? Nu pune el grâul în rânduri, orzul într-un loc anumit şi secara pe 
margini?” Şi în versetul 26: „Dumnezeul lui l-a învăţat să facă aşa, El i-a dat aceste 
învățături.” În versetele 27 şi 28 sunt prezentaţi următorii paşi în agricultură. Dar 
ceea ce vreau eu să zic se găseşte în versetul 29: „Şi lucrul acesta vine de la 
Domnul oştirilor; minunat este planul Lui şi mare este înţelepciunea Lui.” 

Gândiţi-vă un moment la toţi oamenii din Scriptură care au fost renumiţi 
pentru înţelepciunea lor. Moise, Solomon şi Daniel sunt doar câteva exemple. 
Educaţia lui Moise a avut loc la o curte seculară. La fel, şi educaţia lui Daniel s-a 
desăvârşit la o curte seculară. Solomon nu a avut parte de acest avantaj şi a căzut. 
Prin urmare, subliniez importanţa unei educaţii seculare şi a faptului că trebuie să 
ne rugăm împreună cu tinerii noştri pentru a-şi asigura ocupaţia pe care Dumnezeu 
o are în vedere pentru ei. Ar trebui să ne rugăm pentru orice în viaţă, în special în 
privinţa ocupaţiilor. Cum putem să ne dăm seama spre ce loc de muncă trebuie să 
se îndrepte o anumită persoană? Cel mai adesea, răspunsul îl găsim în dorință. 
Dumnezeu pune în inima cuiva dorinţa de a avea o anume ocupaţie, iar acea 
persoană are şi abilitățile, şi temperamentul pentru a face treaba respectivă. Cred 
că veţi găsi aceste trei lucruri ca fiind regula de bază a determinării ocupaţiei! 

O fată din Elveţia a spus: „Vreau să predic şi să păstoresc.” Noi i-am 
răspuns: „De ce nu te rogi să vezi dacă Dumnezeu te cheamă să faci treaba 
aceasta?” Dumnezeu 1-a indicat un verset interesant. Este vorba despre Evrei 5:4: 
„Nimeni nu îşi ia cinstea aceasta singur, ci o ia dacă este chemat de Dumnezeu, aşa 
cum a fost Aaron.” Dumnezeu i-a spus foarte clar că ea nu poate fi pastor şi nu 
poate avea această cinste, pentru că Dumnezeu nu i-a dat-o. Ea a fost oarecum 
dezamăgită. Am sfătuit-o, spunându-i: „Hai să ne rugăm şi întreabă-L exact pe 
Dumnezeu pentru ce te-a chemat!” Aşa că ne-am rugat, iar ea a spus: „Simt că 
Dumnezeu vrea ca eu să fiu medic.” Ne-am rugat şi am simţit că era adevărat. 

În Elveţia există foarte mulţi oameni care îşi doresc să fie medici, aşa că, 
pentru a-i alege, se dă un examen foarte greu din greacă. (Acum, ce are a face 
medicina cu greaca, numai elvețienii ştiu!) Fata a spus: „Nu ştiu greacă.” Noi am 
răspuns: „Dacă Dumnezeu te-a chemat să fii medic şi guvernul elveţian ţi-a pus 
acest munte în cale, Dumnezeu te poate trece peste acest munte.” Şi Dumnezeu a 
făcut acest lucru! I-a dat puterea să înveţe limba greacă, iar rezultatul a fost că fata 
a luat note foarte mari la examen. Astăzi ea este doctor şi e căsătorită cu un bărbat 
de aceeaşi profesie. Are o familie minunată şi este o binecuvântare pentru biserică. 
În plus, este foarte fericită şi binecuvântată de Dumnezeu pentru că are o ocupaţie 
care 1-a fost dată de Dumnezeu. 


Prin urmare, este foarte important să înţelegem că în trezirea spirituală 
atitudinea multor oameni este să dea la o parte viaţa seculară. Însă în Cuvântul lui 
Dumnezeu este foarte clar specificat că viaţa seculară este importantă deoarece 
Dumnezeu o foloseşte pentru a forma şi a dezvolta în noi calități şi abilități pe care 
le vom folosi pentru eternitate. În cer nu toată lumea predică. Există însă atâtea alte 
abilităţi care sunt folosite în cer. Cerul este o împărăție uriaşă! Unul dintre lucrurile 
care îi uimesc pe toţi cei care au viziunea Cerului este asemănarea sa cu lucrurile 
pământeşti. Există clădiri, case, cărţi, râuri, lacuri şi multe altele. O întreagă 
împărăție trebuie condusă. Prin înţelepciune, Dumnezeu stăpâneşte acest pământ şi 
îi pregăteşte şi pe oameni să o facă. De aceea, fiecare om este foarte important. 
Amintiţi-vă să aveţi o atitudine potrivită faţă de viaţa seculară, pentru a putea primi 
toate binecuvântările pe care Dumnezeu le are pentru dumneavoastră şi mai ţineţi 
minte că viaţa seculară vă ajută să vă pregătiţi pentru eternitate. 


MOISE REFUZĂ SĂ FIE FIU DE EGIPTEAN. 
ÎŞI APĂRĂ POPORUL 


Deschideţi cu mine la Faptele Apostolilor 7:23-25 unde se spune: „ȘI când 
a împlinit patruzeci de ani, i-a venit în inimă dorinţa să cerceteze pe fraţii săi, pe 
fiii lui Israel. Şi văzând pe unul dintre ei suferind nedreptate, i-a luat apărarea şi l-a 
răzbunat pe cel asuprit, lovind pe egiptean.” Versetul 25: „Credea că frații lui vor 
înţelege că Dumnezeu, prin mâna lui, le dădea eliberare; dar n-au înţeles.” Nu 
numai că Moise îşi cunoştea chemarea cu mult înainte de a împlini patruzeci de ani 
(păstrând acea chemare în inima lui de la o vârstă fragedă), dar trebuia ca şi alții să 
o recunoască. Acest lucru e limpede dacă avem în vedere următoarea frază din 
Cuvântul lui Dumnezeu, care spune: „Credea că frații lui vor înţelege că 
Dumnezeu, prin mâna lui, le dădea eliberare.” În acelaşi fel, era nevoie ca mulţi să 
ştie că David a fost uns de Samuel ca împărat. Trebuia să ştie tot poporul lui Israel. 
Fraza „| Moise] credea că fraţii lui vor înţelege,” ne face să credem că era nevoie să 
se ştie, în general, despre chemarea lui Moise între fiii lui Israel. Cred că 
întotdeauna când Dumnezeu cheamă o persoană în lucrare, Dumnezeu dă şi 
mărturie oamenilor despre aceasta. 


MOISE FUGE DIN EGIPT DIN CREDINŢĂ, NU DE FRICĂ 


În Evrei 11:24-26 putem citi că „Prin credinţă, Moise când s-a făcut mare, 
a refuzat să fie numit fiul fiicei lui faraon şi a ales mai bine să sufere împreună cu 
poporul lui Dumnezeu decât să se bucure de plăcerile de o clipă ale păcatului. El 
socotea batjocorirea pentru Cristos ca fiind o mai mare bogăţie decât comorile 
Egiptului, pentru că privea la răsplătire.” Avem de-a face cu un om incredibil! 
Moise refuză onorurile Egiptului şi alege mai bine să sufere asuprire împreună cu 


poporul lui Dumnezeu. De aceea, la o vârstă fragedă, nu numai că a fost dezvăluită 
chemarea lui, ci el însuşi şi-a luat un angajament. El a făcut un angajament în 
inima sa. Acest aspect este foarte important: chemarea şi angajamentul. 

Aceasta este una dintre greutăţile pe care le întâlnim în conducere. Există 
aşa de puţini oameni care îşi iau un angajament total față de chemarea lui 
Dumnezeu în viaţa lor. Vor recunoaşte că Dumnezeu i-a chemat şi că sunt dornici 
să urmeze chemarea lui Dumnezeu şi să intre în lucrare. Dar dacă nu şi-au luat un 
angajament ferm în inima lor, nu vor dori să îndure toate reproşurile, dificultățile şi 
greutățile pe care le aduce în viața lor chemarea lui Dumnezeu. Moise şi-a luat 
acest angajament! El nu doar că a recunoscut şi şi-a asumat chemarea, ci a fost atât 
de dedicat încât a refuzat plăcerile Egiptului şi a ales să trăiască asuprirea 
împreună cu fiii lui Israel. Bineînţeles, rezultatul acestui lucru îl vedem din 
Scriptură. 

Aş dori să vă prezint o situaţie interesantă pe care o observăm în două 
locuri diferite. În Exodul 2:15, „Faraon a aflat ce se petrecuse (că Moise îl omorâse 
pe egiptean) şi căuta să-l omoare pe Moise. Dar Moise a fugit dinaintea lui faraon 
şi a locuit în ţara Madian. Şi a stat lângă fântână.” În funcţie de cum citiţi acest 
pasaj, poate părea că Moise a fugit doar ca să se îndepărteze de faraon. Dar priviți 
ce zice Dumnezeu în altă parte a Scripturii. În Evrei 11:27 acest lucru este prefaţat 
prin următoarele cuvinte: „Prin credință a părăsit el Egiptul, fără să se teamă de 
mânia împăratului, pentru că a rămas neclintit, ca şi cum ar fi văzut pe Cel ce este 
nevăzut”. 

Oamenii privesc adesea o acţiune şi trag concluzia în grabă: „Ah, ce eşec!” 
Mulţi au presupus că Moise a fugit pentru a se îndepărta de împărat, dar Dumnezeu 
a privit la inima lui şi spune că a fost „prin credinţă”. Dumnezeu vede întotdeauna 
adevăratul motiv din spatele a ceea ce face o anumită persoană. În cer vom avea 
înregistrarea vieţii noastre şi va fi privită diferit de cum e aici jos. Oamenii zic: 
„Ah, a dat greş aici sau acolo.” Dar Dumnezeu rescrie lucrurile în mod diferit. 
Dumnezeu caută motivul acţiunilor noastre. Dumnezeu caută răspunsul la ceea ce 
El ne spune. Dumnezeu zice: „Prin credinţă a fugit Moise.” Aşa va fi înregistrat 
evenimentul în cer. Fiţi foarte atenţi cum vă judecați unii pe alţii. Ca pastori, 
trebuie să veghem peste oameni, trebuie să ne rugăm pentru ei şi să întrebăm: 
„Doamne, de ce a făcut acest lucru? Cum vezi tu această persoană? O pot vedea 
aşa cum tu o vezi?” Este foarte important să vezi şi să cunoşti o persoană aşa cum 
Dumnezeu o vede şi o cunoaşte. Acesta este unul dintre privilegiile şi 
responsabilitățile conducerii — să îi cunoşti pe oameni aşa cum îi cunoaşte 
Dumnezeu. Atunci îi putem consilia bine. Cunoscând motivul pentru care o 
anumită persoană face ceva este mult mai important decât orice altceva, deoarece 
atunci ne putem îndrepta nu numai rodul, ci şi pomul ce produce acel rod. 


B. ALES ÎN DEŞERTUL ARABIEI 
LE AJUTĂ PE FIICELE LUI IETRO. 
O CUNOAȘTE PE SOȚIA SA, SEFORA. 
NAŞTEREA FIULUI SĂU, GHERŞOM. 
INTRĂ PĂSTOR LA IETRO 


În Exodul 2:15-16 ni se spune că „Moise a fugit dinaintea lui Faraon şi a 
locuit în ţara Madian. Şi a stat lângă fântână. Şi preotul din Madian avea şapte 
fiice. Ele au venit să scoată apă şi au umplut jgheaburile ca să adape turma tatălui 
lor.” În versetul 17 ni se arată modul în care Moise le apără pe fete de păstorii cei 
răi şi apoi le ajută să adape turma. Într-o înfrângere aparentă, Moise a luat partea 
dreptății. După ce îl omorâse pe egiptean, credea că frații săi îi vor răspunde, 
zicând: „Tu eşti conducătorul nostru; tu ne vei scoate din Egipt.” Însă acest lucru 
nu s-a întâmplat. Moise a presupus în sinea sa: „Aceasta mă va ridica în lucrare şi 
în poziţia pe care Dumnezeu o are pentru mine.” Atunci când Moise a presupus 
succesul, totul s-a dărâmat. Lucrurile nu funcţionează în felul acesta! Tocmai 
atunci când credem că este vremea potrivită pentru ridicare, ne putem găsi într-o 
situaţie disperată, în pustie. 

Moise, în starea lui disperată, era, mai mult ca sigur, foarte descurajat. 
Toate aspiraţiile sale fuseseră sfărâmate; toate lucrurile pe care el se baza au fost 
demolate, una câte una. Totuşi, în acele momente de deznădejde putea încă să ia 
apărarea dreptăţii. Aceasta a devenit cheia care i-a deschis uşa casei lui Ietro şi 
astfel şi-a întâlnit soția. Aceasta avea să fie provizia sa pentru următorii patruzeci 
de ani. Nu-i aşa că este interesant? Doar pentru că a luat apărarea dreptăţii, când 
trebuia să fi fost foarte, foarte descurajat, acest act de dreptate i-a deschis uşa 
speranței şi i-a oferit provizie pentru următorii patruzeci de ani din viaţa sa. 
Acţiunile şi atitudinile noastre sunt foarte importante, chiar şi în mijlocul 
disperării. 

Mai este ceva la care trebuie să ne gândim împreună: Dumnezeu are 
oameni care să aibă grijă de noi în situaţii disperate. Vor fi momente când ne vom 
găsi în pustie, dar Dumnezeu are oameni sfinţi care să ne aline durerea, care să ne 
ajute în încercările noastre din pustie. Trebuie însă să fim pe aceeaşi lungime de 
undă cu Dumnezeu, pentru că El îi poate aduce în calea noastră pe cei care sunt în 
situaţii disperate, cei care au nevoie de grija şi ajutorul nostru într-un moment 
critic. Un exemplu este Ilie şi văduva pe care Dumnezeu a ales-o să-l îngrijească 
(1 Împ. 17:9). 

Care era motivul de a pune un om ca Moise în deşert pentru patruzeci de 
ani? Moise era un om excepțional! Care era scopul tuturor acestor lucruri? Ce 
făcea el în tot acest timp? În Exodul 3:1 citim: „ȘI Moise păştea turma socrului său, 
Ietro, preotul Madianului. El a mânat turma până dincolo de pustie şi a ajuns la 


muntele lui Dumnezeu, la Horeb.” Ce făcea el în pustie? Avea grijă de turmă. De 
ce i-a dat Dumnezeu lui Moise această sarcină aparent nesemnificativă timp de 
patruzeci de ani? Există un motiv foarte bine definit. 


SCOPURILE PUSTIEI 


1) Pentru a înţelege oile. Adeseori Dumnezeu compară poporul Său cu 
oile. Isaia 53:6 spune: „Noi rătăceam cu toţii ca nişte oi.” Dumnezeu îl învăţa pe 
Moise cum să fie un păstor bun. Şi David a învăţat cum să-şi conducă poporul 
având grijă, prima dată, de o turmă de oi (Ps. 78:70-72). 

2) De asemenea, Dumnezeu mai dorea ca Moise să înţeleagă ce înseamnă 
să fii străin. Lui Moise i s-au născut doi fii în pustie. În Exodul 2:22, el îl 
menționează pe Gherşom, întâiul său născut. (Gherşom înseamnă străin.) Moise a 
spus: „Am fost străin într-o ţară străină.” Ştia ce înseamnă să fii străin. Acest lucru 
implică singurătate, o limbă diferită, obiceiuri şi mâncare diferite, o cultură diferită 
şi nevoia de prietenie şi înţelegere. Trebuie să avem inima unui străin. Trebuie să 
înţelegem cum este să trăieşti într-o ţară străină; deoarece acesta este singurul mod 
de a-i ajuta pe cei străini. Moise urma să îi ducă pe fiii lui Israel într-o ţară străină 
şi prin urmare, trebuia să cunoască inima unui străin. Aţi fost vreodată într-o ţară 
străină? Într-adevăr, poate fi înspăimântător. 

Şi eu am fost străin într-o ţară străină atunci când mi-am început lucrarea 
în Franţa. Şi, deşi studiasem limba franceză vreme de câţiva ani, mă întrebam ce 
vorbesc băieţeii şi fetiţele, pentru că franceza academică pe care cu o învăţasem era 
diferită de franceza pe care o vorbeau ei. A fost foarte greu — mă simţeam atât de 
singur; foarte, foarte singur. 

Există un spirit specific fiecărei limbi şi un tipar clar de gândire. Am avut 
această problemă într-una din insulele Pacificului de sud. Un fost student de-al 
nostru care era şi pastor francez se afla în Noua Caledonie şi era cineva din Canada 
care mergea pe acea insulă ca misionar. Ca să vă faceţi o idee despre ce se poate 
întâmpla cu o limbă străină, vă spun că pastorul 1-a zis misionarului: „Je vais en 
conge.” (Plec în vacanţă.) Însă misionarul nu a înţeles acel cuvânt scurt conge, aşa 
că s-a uitat în dicţionar. Nu există nimic mai frustrant decât să avem un dicţionar al 
unei limbi străine, pentru care nu găsim doar o definiţie, ci un întreg set de definiții 
dintre care trebuie să o alegem pe cea care credem că se potriveşte. Și, bineînţeles, 
a ales cuvântul greşit. A ales cuvântul „pensie.” (Plec în pensie.) Şi s-a gândit: 
„Aha, deci asta urmează să facă!” Aşa că şi-a sunat un prieten care să îi ia locul de 
pastor şi vă puteți imagina cum s-au complicat lucrurile! Atunci am ajuns noi. 
Acest fost student de-al nostru ne-a spus: „Dumneavoastră ne înţelegeți. Aţi fi ştiut 
exact ce am vrut să spun.” Prin urmare, există înţelegerea spiritului unui popor. 

Când intraţi prima dată într-o ţară străină, nu îi înţelegeţi deloc pe 
locuitorii ei. Ei nu fac lucrurile aşa cum le-aţi face dumneavoastră. Este, într- 


adevăr, o situaţie dificilă. La fel şi Moise, un străin într-o ţară străină şi, în plus, 
copleşit de singurătatea de a fi străin. Noi, cei de la organizația Sion, trebuie să 
avem grijă de mulți misionari din diferite părți ale lumii, iar singurătatea lor este 
uneori copleşitoare! Ei nu au prieteni. Îi puteţi trimite în mijlocul Africii, însă nu 
există un raport real între un misionar şi un african. Există întotdeauna o barieră 
între ei, deoarece nu gândesc la fel şi nu au aceleaşi standarde. Este foarte, foarte 
greu şi simţiţi compasiune pentru ei în astfel de situaţii. Singurătatea pe teritoriul 
misiunii este ceva ce trebuie învins. Şi Moise a trebuit să înveţe acest lucru! Era 
străin într-o ţară străină, de aici motivul de a-şi numi fiul Gherşom (Exod. 2:22). 
Dumnezeu a notat aceste lucruri în Cuvântul Său, astfel încât noi să putem 
cunoaşte aceste adevăruri şi să vedem ce fel de pregătire este nevoie. 

Dar mai exista un obstacol pentru Moise — el şi soţia lui nu se înțelegeau 
foarte bine. Acest lucru este sugerat de cuvintele din Exodul 4:24-25. „Atunci 
Sefora [soția sa] a luat o piatră ascuțită, a tăiat prepuţul fiului său şi l-a aruncat la 
picioarele lui şi a zis: «Tu eşti un soţ de sânge pentru mine.»” Aici se poate simţi 
conflictul. Soţia era mai credincioasă decât Moise, pentru că Moise nu respecta 
legământul. Legământul lui Avraam presupunea ca toți copiii de parte bărbătească 
a lui Israel să fie circumcişi, însă Moise nu respectase acest lucru. A neglijat 
tăierea împrejur a celui de-al doilea fiu. Dar se pare că soţia lui era mai evlavioasă 
şi a dorit să facă acest lucru. Aşa că, s-a iscat o discuţie între cei doi. Se pare că 
Moise intrase într-o perioadă de descurajare spirituală în timpul petrecut în pustie. 

3) Un al treilea motiv pentru experienţa din pustie a fost trebuinţa ca 
Moise să se familiarizeze cu pustia. La urma urmei, era nevoie ca Moise să 
cunoască teritoriul prin care mai târziu avea să conducă poporul eliberat al lui 
Dumnezeu. Trebuia să cunoască amplasarea geografică. Atunci când trebuie să îi 
conducem pe oameni din punct de vedere spiritual, este nevoie ca noi să fi parcurs 
deja acea cale. În caz contrar, nu vom şti cum să-i conducem, nu vom cunoaşte 
obstacolele, nu vom şti cum să reacţionăm şi nu vom găsi soluţii. Înainte de toate, 
Dumnezeu trebuie să ne ducă pe noi pe acolo, pentru ca atunci când vine vremea să 
îi îndrumăm pe oameni, să fim foarte familiarizați cu acel drum şi să ştim cum să îi 
ghidăm. 

Pustia este o perioadă de formare. De aceea, experienţa unui conducător în 
această perioadă de pregătire este calculată direct de Dumnezeu pentru a-l ajuta să 
înțeleagă reacțiile oamenilor pe care îi va îndruma mai târziu. Oamenii din 
bisericile noastre nu pot spune, pur şi simplu, „Slăvit să fie Domnul!” atunci când 
sunt la necaz. Noi trebuie să le putem oferi alinare şi înţelegere, să îi îndrumăm 
într-o direcţie bună atunci când trec prin greutăţi. Reacţiile oamenilor care se 
confruntă cu necazuri sunt adesea diferite de cele ale unui sfânt preamănit. De fapt, 
aceşti oameni numai sfinți nu sunt. De aceea, în primul rând noi, ca şi îndrumători, 
trebuie să trecem prin acele experienţe, pentru a putea înţelege reacțiile oamenilor, 
astfel încât să nu îi judecăm greşit şi să credem că au părăsit calea lui Dumnezeu. 


Una dintre condiţiile esențiale ca un conducător să fie bun este aceasta: el trebuie 
să înţeleagă reacţiile normale ale oamenilor în faţa greutăților. Singurul mod de a 
dobândi aceste cunoştinţe este ca el să treacă mai întâi prin acele încercări. 

4) Al patrulea scop pentru care trecem prin pustie este dobândirea 
smereniei (Deut. 8:16). Smerenia înseamnă să depinzi în totalitate de Dumnezeu în 
orice situaţie. În realitate, Domnul este cel care trebuie să-şi conducă poporul prin 
intermediul conducătorului, şi nu conducătorul să se comporte după propria lui 
înţelepciune. 


Alesul lui Dumnezeu 


După ce ai fost chemat de Dumnezeu următorul pas este să fii alesul lui 
Dumnezeu. Când suntem aleşii lui Dumnezeu? Isaia 48:10 ne indică răspunsul: 
„lată, te-am curăţat, dar nu ca argintul; te-am ales în cuptorul întristărui.” Suntem 
aleşi în cuptorul restriştii. Atitudinile noastre în pustie şi atitudinile în momente de 
necaz determină dacă Dumnezeu ne alege sau nu. Gândiţi-vă la David, care a 
trecut prin propria perioadă de disperare atunci când era urmărit de Saul. La Țiclag 
a ajuns în punctele cele mai adânci ale disperării. Totuşi, atunci când a pierdut 
totul, el şi-a întors inima spre Dumnezeu şi s-a încurajat în numele Lui. După ce a 
răspuns bine, Dumnezeu i-a îngăduit cu milostenie să câştige din nou tot ce a 
pierdut la Țiclag. Apoi a fost adus în locul celei de-a doua ungeri. Acolo a fost ales 
de Dumnezeu şi aşezat în ceea ce Dumnezeu pregătise pentru el. Ţineţi minte, 
suntem aleşi „în cuptorul restriştii”. Dar întreaga pregătire anterioară nu este de 
nici un folos, dacă noi nu experimentăm şi următorul pas din viaţa lui Moise, când 
el a fost ales şi însărcinat de Dumnezeu. 


C. ÎNTOARCEREA ÎN EGIPT 
RUGUL ÎN FLĂCĂRI 


Ajungem acum la cel de-al treilea capitol din cartea Exodul şi la rugul în 
flăcăn unde Dumnezeu îl întâlneşte pe Moise. Una este să fii chemat, dar este cu 
totul altceva să ţi se încredinţeze o misiune. Dumnezeu poate spune: „Le-am 
chemat pentru o lucrare”, dar apoi trebuie să aşteptăm până când ne dă sarcina şi 
ne trimite să o ducem la îndeplinire. Aici îl vedem pe Moise primind o misiune de 
la Dumnezeu — era o nouă întâlnire cu Dumnezeu. Avem nevoie de o nouă 
întâlnire cu Dumnezeu după trecerea prin disperare, când Dumnezeu spune: 
„Acum îţi voi da o sarcină.” Nimeni nu poate merge, dacă nu este trimis (7s. 6:8; 
Rom. 10:15). Acelaşi principiu se aplică şi pe câmpul de misiune. Nu putem merge 
fără să fim însărcinaţi. Poţi fi chemat în lucrare, pe câmpul de misiune, dar nu poţi 


pleca până ce Dumnezeu nu-ţi spune să pleci. Momentul când ţi se încredinţează 
lucrarea urmează după un timp de durere şi chin. 

De ce vedem rugul aprins? Focul este o caracteristică a unor lucruri anume 
în Cuvântul lui Dumnezeu. În primul rând, jertfele din perioada Vechiului 
Testament erau arse de foc. În al doilea rând, duhul arderii amintit în Isaia 4:4 este 
pentru curăţarea trupescului. În al treilea rând, botezul cu Duhul Sfânt şi foc din 
Faptele Apostolilor 2:4 şi Matei 3:12 din Noul Testament este pentru arderea 
zgurii. Şi în al patrulea rând, focul reprezintă prezenţa lui Dumnezeu. (Vezi Ezec. 
1:27; Exod. 13:21; 24:17; Evr. 12:29.) Există un punct în viaţa noastră când 
Dumnezeu ne încredinţează o lucrare, iar atunci focul Lui intră în noi, ne purifică 
şi ne pecetluieşte pentru a îndeplini scopurile lui Dumnezeu. 


Pământ sfânt 


În partea precedentă am aruncat o privire la rugul în flăcări, iar acum vom 
observa noua modalitate în care i-a vorbit Dumnezeu lui Moise. În Exodul 3:4, 
Moise s-a întors să vadă ce se întâmplă. Când Dumnezeu a văzut că el s-a întors să 
vadă, l-a chemat din mijlocul rugului. Totul depindea de întoarcerea lui Moise în 
acel moment. Și pentru că el s-a întors, Dumnezeu 1-a deschis uşa. Moise nu se 
aştepta ca Dumnezeu să-i vorbească în acea zi. Dumnezeu ne vorbeşte şi atunci 
când măturăm şi spălăm pardoseala. Dumnezeu nu ne vorbeşte doar când suntem 
în biserică, la studiu biblic sau în timp ce ne rugăm. Dumnezeu ne vorbeşte în cele 
mai neaşteptate momente. Acesta este motivul pentru care trebuie să fim foarte 
deschişi pentru a auzi vocea lui Dumnezeu. Moise nu se aştepta ca Dumnezeu să-şi 
facă apariţia în acea zi. 

Dumnezeu i-a spus lui Moise că pământul pe care stătea era sfânt (Exod. 
3:5). Acesta era un pământ sfânt datorită prezenţei lui Dumnezeu. Încălțămintea 
adună mizerie. De aceea, Dumnezeu i-a poruncit să îşi scoată încălţările, deoarece 
nimic impur nu poate sta în faţa sfinţeniei Sale. Sfinţenia este o separare de lume şi 
o separare pentru Dumnezeu. Sfinţenia are dubla conotație de a fi despărțit de 
păcat şi apropiat de Dumnezeu. Numai Dumnezeu este sfânt! Pământul era sfânt 
doar în virtutea prezenţei lui Dumnezeu. Prezenţa lui Dumnezeu este aceea care 
face ca o bucată de pământ, o clădire sau o persoană să fie sfântă. 

Apoi Dumnezeu vorbeşte, spunând în versetul 6 astfel: „Eu sunt 
Dumnezeul tatălui tău”. Astfel, Dumnezeu recunoaşte credinţa tatălui său, Amram. 
Ce gând minunat! Mulţi copii se îndepărtează de calea cea dreaptă, iar când 
Dumnezeu îi aduce înapoi ei îl întâlnesc pe Dumnezeul părinților lor. Tot astfel, 
Pavel, scriind lui Timotei (2 Tim. 1:5), recunoaşte mai întâi credinţa bunicii şi apoi 
a mamei lui. „Îmi aduc aminte de credinţa ta neprefăcută, care era întâi în bunica ta 
Lois şi în mama ta Eunice şi sunt încredinţat că şi în tine.” Aveţi aici o imagine a 
credinţei depozitate, transmisă de la o generaţie la alta. În ultima parte din Exodul 


3:6 putem vedea reacţia lui Moise. „Și Moise şi-a ascuns faţa, căci se temea să 
privească la Dumnezeu.” 


Grija lui Dumnezeu pentru poporul Său 
În Exodul 3:7 Dumnezeu Îşi deschide inima față de Moise şi Îşi exprimă 


grija pentru poporul Său. Există şapte aspecte ce rezultă din afirmaţiile lui 
Dumnezeu, pe care doresc să le subliniez foarte pe scurt, folosind Exodul 3:7-10: 


1) Hotărât, am văzut apăsarea poporului Meu. 

2) Am auzit strigătele lor. 

3) Le cunosc durerile. 

4) Am văzut asuprirea egiptenilor. 

5) M-am coborât ca să-i eliberez. 

6) Să-i scot din țara egiptenilor şi să-i duc într-o ţară bună, unde 
curge lapte şi miere. 

7) Te voi trimite la faraon şi vei scoate pe poporul Israel din Egipt. 


1) „Hotărât, am văzut apăsarea poporului meu” 2) „Am auzit strigătele pe 
care le scoate” 3) „Îi cunosc durerile” 4) „Am văzut asuprirea cu care îi asupresc 
egiptenii” (Exod. 3:9). Dumnezeu este foarte conştient de ceea ce se întâmplă în 
viețile noastre. Aceste afirmaţii sunt o mare alinare pentru noi toţi când trecem prin 
momente de asuprire sau necaz. Dumnezeu a spus: „Am văzut asuprirea lor, le-am 
auzit strigătele şi le cunosc durerile”. 


Promisiunea eliberării lui Israel 


Următoarele trei aspecte descriu reacția lui Dumnezeu la strigătele 
poporului Său. 5) „M-am coborât ca să-l eliberez” 6) „Să-l scot din ţara egiptenilor 
într-o ţară bună, o ţară unde curge lapte şi miere” 7) „Te voi trimite la faraon şi vei 
scoate din Egipt pe poporul lui Israel” (Exod. 3:10). 

Privind la punctul şase din Exodul 3:8, „M-am coborât ca să-l scap din 
mâna egiptenilor şi să-l SCOT din ţara aceasta ÎNTR-O ţară bună, o ţară unde 
curge lapte şi miere”, ne dăm seama că acesta este un aspect extrem de important. 
Dumnezeu spune „Îi scot ŞI îi duc”. Este crucial să înţelegem acest adevăr în 
propriile noastre vieţi. Una este să ne spună Dumnezeu că ne va scăpa dintr-o 
situație anume. Dar nu putem fi scăpaţi şi apoi lăsați de izbelişte. Trebuie să fim 
puşi sau îndrumați spre o altă situație. 

Aş putea exemplifica acest aspect prin ideea transplantării unui pom. Un 
pom nu este niciodată replantat până nu este mai întâi săpată o groapă în alt loc. 
Dacă ţinem minte acest lucru, el ne va ajuta în consilierea celorlalți. De asemenea, 


vă va ajuta în propria viaţă. Orice am face, nu trebuie să ieşim dintr-o situație până 
când Dumnezeu nu ne arată în ce direcţie trebuie să ne îndreptăm. 

Principiul divin este următorul: Îi voi SCOATE din ţara Egiptului, dar îi 
voi şi DUCE. Nu pot să subliniez suficient acest aspect, deoarece am văzut mulți 
oameni care se rugau să fie scăpaţi şi uneori se salvează singuri, dar mai apoi 
umblă de colo până colo neştiind în ce direcție să se îndrepte. Nu putem face acest 
lucru! De exemplu, când cineva se mută dintr-o casă, niciodată nu îşi împachetează 
mobila sau nu îşi vinde casa până când o altă casă nu e pregătită. Din punct de 
vedere spiritual, acest lucru este foarte important atât pentru noi, cât şi pentru cei 
pe care îi consiliem. Uneori este surprinzător ce pot zice oamenii la consiliere. „Of, 
o să ies din situația asta.” Și dumneavoastră răspundeți: „Este Dumnezeu cel care 
vă salvează?” Şi ei vă vor da asigurări: „Sigur că da, Dumnezeu este cel care mă 
îndrumă.” Dovada că lucrurile stau chiar aşa este dacă ştiu încotro se îndreaptă. De 
aceea, dumneavoastră ar trebui să-i întrebaţi: „Știţi încotro vă îndreptaţi?” Şi dacă 
răspund „Nu, nu ştiu în ce direcție mă îndrept”, acest lucru dovedeşte că 
Dumnezeu nu i-a scăpat încă din situaţia respectivă. 

Sarcina pe care Dumnezeu o avea pentru Moise se găseşte în Exodul 3:10. 
„Te voi trimite la faraon şi vei scoate din Egipt pe poporul Meu, pe fiii lui Israel.” 
Dar El nu se opreşte aici. Ei nu doar vor fi scoşi din Egipt, ci vor fi îndrumați într-o 
altă ţară, Ţara promisă. Dumnezeu nu face niciodată o mişcare fără un plan bine 
determinat; nici noi nu ar trebui! 


Reacţia lui Moise 


„Cine sunt eu, ca să mă duc la faraon [...]?” (Exod. 3:11). Acesta este 
acelaşi Moise care în urmă cu patruzeci de ani voise să îi elibereze pe fiii lui Israel. 
A căutat ca prin propria lui forţă să elibereze poporul Israel. Acum, după patruzeci 
de ani în pustie, timp în care smerenia îşi găsise loc în inima lui, el spune: „Cine 
sunt eu, cum să fac acest lucru?” Aceasta este, în principal, reacția unui conducător 
adevărat. Un conducător adevărat este foarte conştient de problemă şi se va 
întreba: „Cum să fac acest lucru?” Dacă stăm să ne gândim, nu era nimeni mai 
pregătit pentru această sarcină decât Moise. Existau trei puncte în favoarea sa: 


TREI PUNCTE FAVORABILE CONDUCERII LUI MOISE 


L. El a fost crescut la curtea lui faraon. 

2. A fost pregătit pentru a avea autoritate şi a conduce. 

3. Era un israelit, cunoscând atât gândirea egiptenilor cât şi pe cea a 
israeliților. 


1. A FOST CRESCUT LA CURTEA LUI FARAON: Moise era capabil să 
stea în prezența unui împărat. Daniel şi cei trei prieteni ai săi au fost de asemenea 


pregătiți să stea în prezenţa împăratului (Dan. 1:4). Dumnezeu nu putea trimite la 
faraon pe cineva care nu ştia cum să se comporte în faţa unui împărat. Un împărat 
este destul de diferit de un preşedinte. Un împărat se găseşte într-un anumit decor. 
În Daniel 1:4 tinerii au fost aleşi pe baza abilității lor de a trăi în palatul 
împăratului. Moise avea această abilitate, deoarece fusese crescut la curtea lui 
faraon. 

2. A FOST PREGĂTIT PENTRU A AVEA AUTORITATE ŞI PENTRU 
A CONDUCE: Când eu şi soția mea am mers pentru prima oară în Africa, l-am 
întrebat pe un misionar veteran despre calitățile pe care trebuie să le aibă un om 
pentru a merge în Africa. El a spus: „Există trei lucruri de care ai nevoie când pleci 
ca misionar — autoritate, pricepere şi puterea de a ierta.” 

Ca şi conducător, fie că mergi în misiune, fie oriunde altundeva, ai nevoie 
de autoritate. lar autoritatea trebuie să fie dată de Dumnezeu! Autoritatea nu poate 
fi comandată — este dată de Dumnezeu. În al doilea rând, trebuie să ai pricepere 
dacă mergi misionar. În Africa, ei se aşteaptă ca un inginer să le răspundă la toate 
întrebările lor legate de inginerie. Prin urmare, dacă sunteți misionar, ei simt că nu 
există nici o întrebare despre Cuvântul lui Dumnezeu la care să nu puteţi răspunde. 

Prima oară când am fost în Africa, am predat unui trib primitiv cartea 
Deuteronomul. Erau nişte pastori africani foarte primitivi. Tot ce făceau era să 
citească, din Cuvântul lui Dumnezeu. Întrebările pe care le puneau erau 
surprinzătoare. Citeam împreună cu ei capitolele şi săream peste anumite versete 
care credeam că nu sunt pertinente. La sfârşitul capitolului întotdeauna întrebam 
dacă are cineva întrebări. Mai mult ca sigur, aminteau cele mai obscure versete şi 
doreau să le ştie înţelesul şi unele dintre acele versete obscure erau foarte 
importante. 

În Deuteronomul 23:18 se spune: „Să n-aduci în casa Domnului 
Dumnezeului tău, câştigul unei prostituate [...]” Citisem acel capitol, dar sărisem 
peste versetul 18. Consideram că este irelevant. Dar pastorul senior de acolo m-a 
întrebat: „Ce înseamnă acest lucru?” I-am răspuns repede: „Pur şi simplu înseamnă 
că o prostituată nu are voie să-şi aducă banii în adunare.” (Cu alte cuvinte, dacă 
există în adunare o prostituată, nu trebuie să-i acceptăm darurile.) A urmat o tăcere 
adâncă şi ne-am dat seama că am atins un punct sensibil. Următoarea mea remarcă 
a fost: „Şi ce aţi făcut?” Ei bine, a reieşit că cea mai bogată persoană din zonă era 
prostituata satului, iar eu habar nu aveam. 

Erau interesaţi cum să îşi împace conştiinţa. Banii prostituatei îi ajutau pe 
pastori să îşi continue lucrarea. Deci, iată: Cuvântul lui Dumnezeu spunea una, iar 
ei făceau alta. Aşa că, a trebuit să mă decid ce răspuns să le dau. Îmi era foarte 
greu, pentru că ştiam că erau foarte săraci. Majoritatea pastorilor nici măcar nu 
aveau încălțări. Unii dintre ei aveau încălțăminte numai pentru că misionarul se 
îngrijea de ei, dar el nu putea să îi ajute pe toţi. Mi-am dat seama că eram în 
încurcătură, din cauza acelei simple întrebări. Aşa că am spus: „Aveţi aici versetul. 


Ce este de făcut? Ce este corect? Ne trebuie un moment de dedicare. Haideţi să ne 
plecăm capetele în rugăciune.” 

Apoi Dumnezeu mi-a dat un cuvânt de înţelepciune. Şi i-am întrebat: „Câţi 
dintre voi câştigă îndeajuns?” Nimeni nu a ridicat mâna. Am continuat: „Probabil 
că acest păcat este motivul lipsurilor. Haideţi să ne rugăm şi să avem un scurt 
serviciu de dedicare şi apoi să Îl rugăm pe Dumnezeu să vă dea harul care să vă 
ajute să mergeţi duminica viitoare la amvon şi să anunţaţi că banii prostituatelor nu 
mai sunt acceptaţi în cutia darurilor.” Prin urmare, ne-am rugat şi ne-a luat mult 
timp. Cred că am stat acolo vreo jumătate de oră. Unul câte unul, aceşti pastori 
africani au spus: „Da, Doamne, voi fi credincios Cuvântului Tău.” A fost nevoie de 
multă dedicare pentru a face acest lucru. Apoi ne-am rugat ca Dumnezeu să le 
onoreze dedicarea pentru acel lucru. 

După câteva luni ne-am întors acolo şi feţele tuturor străluceau. Au venit şi 
au spus: „Ah, haideţi să vedeţi biserica mea.” Dumnezeu îi binecuvântase. 
Bisericile aveau acoperişuri, iar pastorii aveau şi ei un acoperiş deasupra capului. 
Dumnezeu le binecuvântase ascultarea. Acum înţelegeţi ce vreau să spun — trebuie 
să deţineţi răspunsuri. Ei se aşteaptă la acest lucru! 

O a treia calitate necesară pentru a fi misionar în Africa este puterea de a 
ierta. Un conducător trebuie să aibă harul de a fi capabil să ierte şi să uite. Ca şi 
conducători, nu putem să purtăm resentimente după noi sau să purtăm pică. Orice 
ne-ar spune sau ne-ar face cineva, trebuie să aducem situaţia în faţa lui Dumnezeu 
şi să spunem: „Doamne, ajută-mă să iert.” Oamenii pot fi foarte cruzi. Dar când 
vin înapoi şi ne spun „Pastore, te rog iartă-mă”, trebuie să le putem zice „Fu 
binecuvântat, uită incidentul”. Ar trebui să fim întotdeauna capabili să iertăm. 
Totuşi în funcție de tipul de păcat comis, oamenii ar trebui să fie puşi la încercare 
pentru a dovedi că le pare rău. Încă o dată vă reamintesc, acestea sunt cele trei 
cerinţe necesare unui bun conducător: autoritate, pricepere şi puterea de a ierta. 

3. ERA ISRAELIT. Moise cunoştea curtea egipteană, dar cunoştea şi 
modul în care gândeau israeliții. Totuşi, cu toată umilinţa şi smerenia pe care 
Dumnezeu o lucrase în Moise, el se considera nedemn pentru chemarea primită. 
„Cine sunt eu, ca să mă duc la faraon şi să scot din Egipt pe fiii lui Israel?” (Exod. 
3:11). 


„EU SUNT CEL CE SUNT” 


În Exodul 3:13-15 Moise capătă revelația numelui lui Dumnezeu. „Eu sunt 
cel ce sunt” care I s-a arătat lui Moise nu este nimeni altul decât însuşi Domnul 
Isus Cristos. Această apariţie în faţa lui Moise a avut loc cu 1 500 de ani înainte de 
întrupare, atunci când „EU SUNT” a devenit trup şi a locuit printre noi. Când Isus 
a fost pe pământ, a afirmat: „Mai înainte de a fi fost Avraam, Eu sunt” (Joan 8:58). 


Numele „Eu sunt cel ce sunt” subliniază în mod clar: „Intotdeauna am fost, voi fi 
întotdeauna”. In Evrei 13:8 se spune: „Isus Cristos este acelaşi ieri, azi şi în veci.” 


MULTELE NUME ALE LUI DUMNEZEU 
Domnul Păstorul nostru 


Moise a avut o revelaţie a Numelui lui Dumnezeu — Eu sunt cel ce sunt. Şi 
noi avem nevoie de o revelație a numelui lui Dumnezeu. În orice caz, Dumnezeu 
are multe, multe nume. În funcţie de misiunea şi lucrarea la care Dumnezeu ne-a 
chemat, trebuie să aibă loc în inima noastră o revelare a numelui lui Dumnezeu. 
După mulţi ani de călătorii, am fost chemat acum câţiva ani să fiu pastorul unei 
biserici destul de mari. L-am rugat pe Domnul să îmi dea din nou harul de pastor. 
Bineînţeles, modul în care un pastor vorbeşte este diferit de modul în care vorbeşte 
un învăţător. De asemenea, diferă şi modul în care el îi hrăneşte pe oameni. Un 
pastor nu le poate da oamenilor „friptură” la fiecare masă. Nici în viaţa de zi cu zi 
nu poţi avea friptură la micul dejun, prânz şi cină. Trebuie să diversifici bucatele. 
Dacă un învăţător trebuie să le dea oamenilor „friptură” de fiecare dată când îi 
învaţă, un pastor nu. Dumnezeu a fost foarte darnic şi mi-a dat din nou ungerea de 
a fi pastor. Întregul meu caracter şi comportament s-a schimbat. 

Apoi am avut o viziune în care L-am văzut pe Dumnezeu, de fapt porţiuni 
din spatele Lui. Domnul stătea pe o stâncă în mijlocul unui câmp, iar pe acest 
câmp erau oi. Am înţeles că aceste oi erau oamenii din biserica în care eu eram 
pastor. În această viziune am văzut un miel foarte bine făcut, matur, care a venit la 
Domnul şi a început să I se frece de picior. Domnul l-a atins uşor şi l-a mângâiat şi 
după o vreme mielul a plecat mulţumit. Apoi viziunea s-a sfârşit. 

Am întrebat: „Doamne, ce vrei să îmi spui?” El mi-a zis: „Nu ai grijă de 
oameni.” Eu am răspuns: „Dar Doamne, după fiecare serviciu, cei care au nevoie 
de consiliere vin la mine, iar secretarul le notează numele şi avem grijă de ei. Ne 
rugăm pentru toţi cei bolnavi.” (Bătrânii bisericii şi cu mine făceam lucrul acesta.) 
Dar Dumnezeu a spus: „Ai grijă doar de cei bolnavi şi de acei ce au probleme. Însă 
nu ai grijă de cei care sunt bine.” Mi-a mai spus: „Toate oile au nevoie să simtă 
atingerea mâinii păstorului. Ele sunt legate de păstor. Trebuie să dai mâna cu toată 
lumea din biserică.” 

În duminica următoare le-am explicat viziunea şi am spus adunării: „După 
ultimul vers al ultimului cântec, liderul de închinare va veni în faţă. Vă rog să 
aşteptaţi până ajung în spate înainte să plecaţi, pentru că doresc să dau mâna cu 
dumneavoastră.” Ei bine, a fost o nebunie. Aceşti oameni au venit, m-au privit şi 
au spus: „Te-am văzut de departe — acum te putem atinge.” Acest întreg episod mi- 
a arătat că există împărțire, o transmitere dinspre păstor spre turma sa. Oile au 
nevoie să simtă atingerea păstorului lor. Acolo există o transmitere adevărată. 


De asemenea, există şi o transmitere care vine în urma revelației Numelui 
lui Dumnezeu. Revelația că Domnul este un păstor bun a adus o transmitere a 
acestui lucru în propria mea viaţă. Trebuia să-L văd pe El ca pe Păstorul şef — 
pentru a vedea cum lucrează un păstor. Versetul care spune „Eu sunt păstorul cel 
bun” nu este tradus exact cum trebuie. Îţi dă impresia că este bun din punct de 
vedere moral. Dar acesta nu este adevăratul înţeles. Afirmația înseamnă de fapt, 
„Sunt bun la a fi păstor”. 


PREGĂTIREA OAMENILOR 


Până acum am urmărit modul în care este pregătit un conducător. Dar mai 
existau şi alții care trebuiau pregătiți, mă refer la oamenii care urmau să fie 
eliberaţi. Nu era o sarcină uşoară să-i determini pe oameni să-şi lase căminele şi 
pământurile aşa cum au făcut în Egipt. De aceea trebuia să aibă loc o pregătire a 
fiilor lui Israel. Da, un conducător trebuie să fie pregătit, dar şi oamenii trebuie să 
fie pregătiţi, ca să fie dornici să îl urmeze pe conducător. Deoarece Dumnezeu 
cunoştea foarte bine inimile israeliților, i-a pregătit prin necaz. (Vezi Exod. 1.) 
Dumnezeu trebuia să-i facă să se simtă foarte rău. El a trebuit să-i ajute să vrea să 
plece din Egipt. Vă amintiţi că, după ce au plecat, şi-au tot dorit să se întoarcă, 
aducându-și aminte de prazul, usturoiul, pepenii şi alte lucruri savuroase din Egipt 
(lume). 


Pregătirea fiilor lui Israel 


1) Erau în robie la un împărat rău. 

2) Existau supraveghetori individuali pentru a-i asupri cu munci 
grele. 

3) Viața lor a devenit amară. 

4) Se aflau într-un „cuptor de fier”. Aşa l-a descris Dumnezeu (Deut. 
4:20). 

5) Udau semințele cu piciorul (Deut.11:10). Era o muncă foarte grea. 


Irigarea se făcea prin punerea în mişcare cu piciorul a unei mici roți. Era o 
întreprindere foarte grea să aduci apă din Nil, s-o urci câteva niveluri până în 
tinutul Gosen. Viața lor era extrem de grea. 

Un prieten de-al meu, pastor, a fost trimis la o biserică în care erau foarte 
multe probleme. Ne-a spus: „Există dezbinare, oamenii sunt descurajați şi pleacă. 
Nu ştim ce să facem! V-aţi putea ruga pentru acest lucru, vă rog?” După ce eu şi 
soția mea ne-am rugat, i-am zis pastorului: „Cred că problema îşi are rădăcina în 
imoralitatea fostului pastor.” El a răspuns: „Aşa este, dar el şi-a mărturisit păcatul.” 
Ne-am rugat din nou şi Domnul ne-a arătat următorul lucru: duhul necurăției peste 


biserică. (Duhurnile au diferite forme, unele au forme foarte ciudate.) Acest duh de 
necurăție avea un fel de coadă lungă, iar această coadă era prinsă în temelia 
bisericii. L-am întrebat pe Domnul: „Ce înseamnă acest lucru? Fostul pastor şi-a 
mărturisit păcatul, aşa că acesta ar fi trebuit să fie curăţat.” Dar acest duh al 
necurăției avea coada prinsă în temelia bisericii. 

Am ajuns la următoarea constatare: oamenii nu îl iertaseră pe fostul pastor, 
iar neiertarea lor a făcut ca duhul necurăției să persiste. Când i-am spus pastorului, 
el a întrebat: „Vreți să ne ajutaţi?” Apoi Dumnezeu a început să descopere multe 
alte lucruri. Pe urmă am descifrat că exista un împărat peste biserică. În ţara 
Egiptului era un împărat peste fiii lui Israel. Împăratul reprezenta un aspect, dar el 
avea o mulțime de supraveghetori. Acum, ascultați ce supraveghetori a dat la 
iveală Dumnezeu în această biserică. Împăratul era duhul necurăţiei; dar el era 
ținut acolo pentru că oamenii nu voiau să-l ierte pe pastor pentru moralitatea lui. 


CEILALȚI SUPRAVEGHETORI 


Exista necurăţie în biserică din cauza imoralităţii pastorului şi, deoarece 
oamenii refuzaseră să-l ierte, acest împărat continua să stăpânească peste biserică. 
Prin urmare, aveau loc tot felul de adultere. Astfel, existau supraveghetori pentru 
pofte, iar acest lucru ducea la răzvrătire. Răzvrătirea ducea la invidie. Invidia 
aducea împietrirea inimii, iar inimile împietrite duceau la dezbinare. Toate cele 
amintite atrăgeau după sine un duh de înşelăciune şi de descurajare. Toate acestea 
veneau de la acel împărat. Adulterul este un împărat groaznic. Răzvrătire, invidie, 
împietrire, dezbinare, înşelăciune şi descurajare erau toate supraveghetorii care 
rezultau de pe urma acestui duh de adulter. 

Ceea ce încerc să scot în evidenţă este următorul lucru: să ai un împărat 
este un lucru, însă trebuie să faci față şi cu supraveghetori individuali. Fiii lui 
Israel erau stăpâniţi de un împărat, însă îi aveau şi pe supraveghetorii individuali. 
Viaţa le-a fost amărâtă de robie. Dar toate acestea erau importante deoarece aveau 
să îi facă dornici să asculte ceea ce avea Dumnezeu de zis. Acum mă întorc la 
următorul aspect: conducătorul trebuie să fie pregătit, dar şi oamenii trebuie să fie 
pregătiţi pentru conducător. De aceea, există un timp în care conducătorul trebuie 
să treacă prin anumite situații. Prin urmare, putem vedea aici două aspecte — 
conducătorul şi oamenii sunt pregătiți. 


Cele trei semne 


Moise este pregătit în continuare pentru a avea o anumită credibilitate când 
va merge la fiii lui Israel. Dumnezeu îi va da trei semne anume pe care să le facă 
pentru ca oamenii să îi accepte mesajul. Moise s-a plâns în Exodul 4:1: „Iată că nu 
mă vor crede, nici nu vor asculta de glasul meu, căci vor zice: «Nu ţi s-a arătat 


Domnul!” Moise îi cunoştea foarte bine pe fiii lui Israel. El a spus: „Nu mă vor 
crede.” De aceea Dumnezeu i-a dat semne. În Noul Testament ni se spune că 
Dumnezeu îşi confirmă cuvântul prin semne şi minuni (Marcu 16:17; Fapte 5:12). 
Isus a mai spus: „Dacă nu vedeţi semne şi minuni, cu nici un chip nu credeţi” (Joan 
4:48). Acestea sunt semnele pe care Dumnezeu i le-a dat lui Moise: 1) Un toiag 
care s-a transformat în şarpe; 2) Mâna care s-a acoperit în sân de lepră; 3) Apa care 
s-a prefăcut în sânge. 

1. TOIAGUL CARE S-A TRANSFORMAT ÎN ŞARPE (Exod. 4:2-5). 
Toiagul este simbolul autorității. A fost aruncat la pământ şi s-a transformat în 
şarpe. Şarpele este simbolul Diavolului. De aceea, semnul numărul unu — toiagul 
care se transformă în şarpe şi şarpele care se transformă în toiag — îl descrie pe 
Moise ca având putere asupra Diavolului. Şi noi trebuie să avem putere asupra 
Diavolului, oriunde ne-ar aşeza Dumnezeu. Şarpele îl reprezintă şi pe faraon. Prin 
urmare, Moise nu avea putere numai asupra Diavolului, ci avea putere şi asupra lui 
faraon, deoarece simbolul de pe coroana lui faraon era un şarpe. 

2. MÂNA CARE S-A ACOPERIT ÎN SÂN DE LEPRĂ (Exod. 4:6-8). 
Lepra reprezintă păcatul! Aceeaşi mână a fost pusă înapoi în sân şi s-a curăţat. 
Care este interpretarea acestui semn? Moise avea putere asupra păcatului. Acest 
lucru este foarte important pentru un conducător. Prin harul lui Dumnezeu trebuie 
să avem putere asupra păcatului. Trebuie să fim curăţiţi de păcat, nu numai pentru 
binele nostru, dar şi pentru a-i elibera pe alții de păcat. Nu putem scăpa pe cineva 
de un păcat care ne ţine pe noi legaţi. 

Într-o biserică a avut loc un fel de slujbă de eliberare şi la acel serviciu 
divin participase o doamnă care era plină de mândrie. Era groaznic! Chiar exista un 
demon al mândriei acolo, iar pastorul era pe punctul de a o ajuta. Era foarte calm şi 
a început să îi vorbească doamnei despre problema ei. Apoi unul dintre tinerii din 
biserică a ieşit în faţă şi a spus: „În numele lui Isus îţi poruncesc, duh al mândriei, 
să ieşi!” Demonii pot vorbi şi a răspuns: „Nu ies pentru tine. În tine există mai 
multă mândrie decât în ea.” Prin urmare, trebuie mai întâi să fim noi curăţiți pentru 
a avea mai apoi puterea de a scoate demoni. Demonii ştiu cine suntem (Fapte 
19:13-16). 

3. APA CARE S-A PREFĂCUT ÎN SÂNGE (Exod. 4:9). Când Moise a 
luat apă din râu şi a turnat-o pe pământ uscat, aceasta s-a transformat în sânge. 
Într-un sens negativ, sângele este semnul morţii şi al judecății. Astfel, dacă putem 
să îl interpretăm atât pozitiv, cât şi negativ, era un semn de judecată pentru cei care 
se împotriveau lui Moise, dar un semn de salvare pentru cei ce credeau. Prin 
urmare, aici era demonstrat un semn dual. 


Supunerea lui Moise faţă de Ietro, socrul său 


Exodul 4:18 — „Şi Moise a plecat; şi când s-a întors la socrul său Ietro, i-a 
zis: «Lasă-mă, te rog, să plec şi să mă întorc la fraţii mei care sunt în Egipt, ca să 
văd dacă mai trăiesc.» Ietro a zis lui Moise: «Du-te în pace.»” Cu toate că Moise 
tocmai ÎL întâlnise pe Dumnezeul cel viu şi avea aproape optzeci de ani, era încă 
supus celui ce avea autoritate peste el, şi anume socrul său. El a apelat la socrul său 
pentru binecuvântare şi consimțământ. Cu toate că Dumnezeu Atotputernicul îi 
vorbise lui Moise, el a făcut ce trebuia făcut şi i-a zis lui Ietro: „Dumnezeu mi-a 
vorbit; pot să plec?” Este vorba aici despre smerenie. 

Exodul 4:21-22 — „Și Domnul a zis lui Moise: «Plecând ca să te întorci în 
Egipt, vezi, toate minunile pe care ţi le pun în mână, să le faci înaintea lui faraon. 
Și Eu îi voi împietri inima şi nu va lăsa pe popor să plece. Tu vei zice lui faraon: 
«Aşa vorbeşte Domnul: “Israel este fiul Meu, întâiul Meu născut'.>” Ultima 
pedeapsă a fost moartea întâiului născut. De ce a fost omorât întâiul născut? Pentru 
că Israel era întâiul născut al lui Dumnezeu şi avea loc un schimb de întâi născuţi. 
Faraon încerca să-l păstreze pe întâiul născut al lui Dumnezeu, de aceea Dumnezeu 
a spus: „Dacă tu îl păstrezi pe întâiul Meu născut, atunci Eu îl omor pe al tău.” 
Acesta a fost motivul pentru care a murit întâiului născut a lui Faraon. 


CIRCUMCIZIA DE LA POPAS 


Am numit episodul din Exodul 4:24-26 Circumeizia de la popas. „ȘI în 
timpul călătoriei, într-un loc unde a rămas peste noapte, Domnul l-a întâlnit şi a 
vrut să-l omoare.” Deci, îl avem pe omul Moise care a fost pregătit şi însărcinat de 
Dumnezeu. El a fost învestit cu putere şi autoritate de la Dumnezeu şi a primit 
semne pe care să le arate oamenilor. Trăia în ascultare de Dumnezeu, era în drumul 
său spre Egipt şi, totuşi, Dumnezeu a vrut să-l omoare. 

Aici avem o lecţie pe care toți trebuie să o învăţăm. Vreau să subliniez 
acest lucru pentru a fi limpede în mintea noastră. Moise a fost pregătit timp de 
patruzeci de ani. S-a întâlnit cu Dumnezeu. Dumnezeu i-a revelat numele Său şi i-a 
încredinţat o misiune. Dumnezeu i-a dat semne şi autoritate. El era pe calea lui 
Dumnezeu şi pe drumul spre a împlini ceea ce i-a spus Dumnezeu să facă. Avem 
imaginea clară în mintea noastră. Atunci de ce caută Dumnezeu să-l omoare? În 
versetul 25 găsim răspunsul: „Atunci Sefora a luat o piatră ascuţită, a tăiat prepuţul 
fiului său şi l-a aruncat la picioarele lui şi a zis: «Tu eşti un soţ de sânge pentru 
mine.»” Aşa că, Dumnezeu îl lasă în pace pe Moise, iar ea continuă: „«Soţ de 
sânge!», din cauza circumciziei.” 

Motivul pentru care Dumnezeu a căutat să-l omoare era că Moise nu 
practica ceea ce urma să predice în Egipt. Dumnezeu i-a promis lui Avraam şi 
seminţiei sale întreaga ţară a Canaanului, dar pentru aceasta trebuiau să practice 
tăierea împrejur. Acesta era semnul legământului (Gen. 17:7-14). Circumcizia era 
o condiţie esenţială pentru a trăi în ţara Canaanului, iar Moise cobora în Egipt 


pentru a-i aduce pe oameni în ţara Canaanului. Prin urmare, Moise era 
reprezentantul legământului, iar semnul legământului era circumceizia. El urma să 
îndeplinească făgăduinţa pe care Dumnezeu i-o făcuse lui Avraam. Dumnezeu îi 
promisese lui Avraam că după patru sute de ani îi va scoate seminţia din Egipt şi o 
va duce în ţara Canaanului (Gen. 15:7-14). Moise era cel care urma să îi conducă 
pe oameni în împlinirea acestei promisiuni. De aceea, la popas, Dumnezeu l-a 
întâlnit încruntat pe Moise, pentru că Moise nu practica tăierea împrejur în propria 
lui famile. Acest lucru însemna o negare a întregului său mesaj. 

Aici era omul pe care Dumnezeu îl alesese, iar el nu respecta legământul 
despre care predica. Prin urmare, Dumnezeu a căutat să îl omoare. Vreau să fiu 
foarte sincer în privinţa acestui aspect. Predicarea noastră nu ne va salva. Chiar şi 
îndeplinirea sarcinii date de Dumnezeu nu ne va salva. Dar, practicarea a ceea ce 
predicăm ne va salva. Am văzut mulţi slujitori în ţări diferite, care erau folosiți de 
Dumnezeu cu mărire şi care mai apoi au naufragiat. Dumnezeu i-a dat la o parte! 
De ce? Am văzut oameni care au deschis multe biserici. Făceau mai multe minuni 
şi aveau mai multă putere decât mulți slujitori ai momentului. Au fost ridicaţi la o 
anumită înălțime, apoi Dumnezeu i-a dat la o parte. Ei făceau voia lui Dumnezeu 
în sensul că predicau. Arătau puterea lui Dumnezeu. Au dat roade în lucrarea lor, 
dar viețile lor erau contrare mesajului pe care ei îl predicau altora, iar Dumnezeu i- 
a îndepărtat. 

Au fost oameni care mi-au spus: „Dumnezeu nu mă va da niciodată la o 
parte pentru că am profeţit, iar profeţiile pe care le-am dat s-au împlinit.” Dar care 
este temelia salvării noastre? Temelia salvării noastre este sângele lui Isus Cristos. 
Sângele lui Isus Cristos este eficace în viaţa noastră doar dacă păşim în lumină! 
„Dar dacă umblăm în lumină, după cum El Însuşi este în lumină, avem părtăşie 
unii cu alții; şi sângele lui Cristos, Fiul Său, ne curăţeşte de orice păcat” (/ Joan 
1:7). Numai cu această condiţie! Nu e vorba despre modul în care noi lucrăm, 
predicăm sau vindecăm pe cei bolnavi, ci de modul în care umblăm în lumină, 
după cum El e în lumină. / Joan 1:9 continuă: „Dacă („dacă” este condițţional) ne 
mărturisim păcatele, El este credincios şi drept ca să ne ierte păcatele şi să ne 
curăţească de orice nedreptate.” 

Aici îl avem pe Moise aproape să fie ucis de Dumnezeu, pentru că nu 
practică ceea ce predică. Aş dori să pot zice că toţi cei pe care i-am învăţat la 
şcoala biblică vor ajunge în cer. Dar în unele din şcolile în care am predat, regret să 
spun că după absolvire, unu au părăsit calea. 

Un anume predicator, la o conferinţă la care amândoi eram vorbitori, a 
făcut următoarea afirmaţie: „La şcoala noastră biblică au fost nouăzeci de studenţi. 
Ştiţi câţi dintre ei sunt în lucrare azi? Ştiţi care sunt ocupațiile lor? Vreo trei în 
lucrare. Alţii administrează baruri şi alte cele.” 

O lucrare extraordinară nu ne salvează. Sângele şi sfinţenia lui Isus sunt 
cele care ne asigură viaţa veşnică. Doresc să înţelegem acest adevăr în totalitatea 


lui! Oamenii, şi chiar şi cei ce sunt în lucrare, vor striga către Dumnezeu: „Arată- 
mi vrerea ta.” Ei doresc să-L audă pe Dumnezeu spunând: „Doresc să te duci la 
biserica aceea” sau „Doresc să mergi ca misionar”. Dar vă dați seama de faptul că 
oamenii sunt mult mai dornici să se lipsească de anumite lucruri şi să facă faţă 
altor greutăți decât să dea faţă cu ceea ce Dumnezeu îi confruntă în propriile lor 
vieţi? Ar merge mai degrabă ca misionari într-un alt oraş sau într-o ţară străină. 
Pentru unii, a fi misionar este mult mai important decât a avea o inimă curată. 
Adesea am fost surprinşi de ceea ce sunt oamenii gata să facă pentru Dumnezeu. 
Dar, în realitate, unii dintre cei care spun că sunt gata să facă cel mai mult pentru 
Dumnezeu, au decăzut adesea în ceea ce priveşte integritatea inimii. 

Am cunoscut oameni care au intrat în tot feluri de necazuri din cauza 
neascultării. Rezultatul e o stare de decădere. Erau dornici să facă orice pentru 
Dumnezeu, orice în afară de a îndrepta lucrurile. Au strigat: „Doamne, voi face 
orice sacrificiu.” Dar Dumnezeu are standardele sale pentru sacrificiu. Samuel a 
trebuit să vorbească cu împăratul Saul despre motivele jertfei! „Samuel a zis: «ii 
plac Domnului mai mult arderile-de-tot şi jertfele decât ascultarea de glasul 
Domnului? lată, ascultarea face mai mult decât jertfele şi Iuarea-aminte mai mult 
decât grăsimea berbecilor.»” (Z Sam. 15:22-23). Ascultarea înseamnă să faci ce 
spune Dumnezeu sau a-L asculta. Saul era dornic să facă toate sacrificiile, dar 
Samuel i-a spus: „Nu jertfele Îl interesează pe Dumnezeu. El este interesat de cei 
care Îl ascultă şi 1 se supun.” „Căci răzvrătirea este ca şi păcatul ghicitoriei, iar 
voinţa proprie este ca şi nelegiuirea şi idolatria.” 

Exodul 4:25 — La acel popas, oare ce a îndepărtat mânia lui Dumnezeu faţă 
de Moise? Este vorba despre un act de neprihănire! De fapt, ceea ce l-a scăpat pe 
Moise a fost un gest de neprihănire din partea soţiei lui. În mod clar, în timpul 
acelor ani din pustie, soția lui trăia mai aproape de Dumnezeu decât Moise. Adesea 
există diferenţă între un bărbat şi o femeie. Uneori, femeia are capacitatea de a fi 
un suporter mai perseverent decât bărbatul. Adesea, o soţie bună, poate să susțină 
un lucrător creştin în timpul unei încercări prelungite. Aceştia sunt partenerii care 
îi ajută pe slujitori să continue să meargă mai departe. 


MOISE SE ÎNTÂLNEŞTE CU AARON 


Moise s-a întâlnit deja cu Dumnezeu, iar Dumnezeu i-a dat cheia. Cheia se 
găseşte în Exodul 3:16: „Du-te, strânge pe bătrânii lui Israel şi spune-le: «Mi s-a 
arătat Domnul, Dumnezeul părinţilor voştri, Dumnezeul lui Avraam, Isaac şi 
Iacov.» El a zis: «V-am cercetat în adevăr şi am văzut ce vi se face în Egipt.»” 
Acum vreau să subliniez următorul aspect: atunci când eşti pastor senior, există o 
ordine a revelaţici. Dumnezeu îţi va vorbi mai întâi ţie, ca şi conducător. 
Conducătorul împărtăşeşte apoi celor aflaţi la nivelul următor. Cel care îi urma lui 
Moise era Aaron. Dacă doriți, Aaron este echivalentul pastorului asistent. Exodul 


4:27-28: „Şi Domnul a zis lui Aaron: «Du-te înaintea lui Moise, în pustie.» Şi el a 
plecat şi l-a întâlnit la muntele lui Dumnezeu şi l-a sărutat. Şi Moise a făcut 
cunoscut lui Aaron toate cuvintele Domnului, care-l trimisese, şi toate semnele pe 
care-i poruncise să le facă.” 

Mai întâi, Moise i-a împărtăşit viziunea lui Aaron, pastorul asistent. 
Această ordine este foarte importantă! Trebuie să iei întreaga adunare cu tine, dar 
în primul rând, trebuie să iei conducerea cu tine. Atunci când Dumnezeu îţi 
vorbeşte ca unui pastor senior, trebuie ca prima dată să împărtăşeşti viziunea 
pastorului asistent, astfel încât voi doi să fiți uniţi. Duhul lui Dumnezeu îl va 
sprijini, aşa încât voi doi să puteţi să staţi ferm unul aproape de celălalt. 


ADUNAREA BĂTRÂNILOR 


Moise s-a întâlnit cu Aaron şi i-a împărtăşit viziunea, apoi i-a adunat pe 
bătrâni (Exod. 4:29-31). Observaţi care este ordinea aici. Moise s-a întâlnit mai 
întâi cu Aaron, pastorul asistent, iar acum împărtăşeşte bătrânilor viziunea. Am 
văzut mulţi pastori făcând greşeli grave şi fiind incapabili să ia adunarea cu ei spre 
ceva ce Dumnezeu indica în mod clar, totul din cauză că neglijaseră aceşti paşi 
foarte importanţi. Un pastor niciodată nu ar trebui să anunţe de la amvon ceea ce 1- 
a spus Dumnezeu, mai ales când este vorba despre o direcţie nouă în care să se 
îndrepte biserica. Trebuie întotdeauna să aveţi conducerea alături de 
dumneavoastră. Următorul pe linie este Aaron (pastorul asistent), iar apoi bătrânii 
(consiliul). 

„Aaron a istorisit toate cuvintele pe care Domnul le spusese lui Moise; şi 
Moise a făcut semnele înaintea poporului. Şi poporul a crezut.” (Exod. 4:30-31). 
Întreaga adunare a fiilor lui Israel a primit semnele. Au crezut! De ce? Pentru că nu 
vorbea numai Moise. Moise îi avea alături pe Aaron şi pe toţi bătrânii. Erau toți 
uniţi. Oamenii dădeau crezare unei conduceri formate din mai mulți oameni, unei 
conduceri unite. Nu pot să nu scot în evidenţă importanţa acestui fapt. Am văzut 
multe cazuri în care acest aspect a fost neglijat şi, din cauză că a fost neglijat, a 
avut loc o schismă în biserică. 


Ordinea este importantă! Când Dumnezeu dă noi directive unei 
biserici, El va vorbi pastorului. Pastorul trebuie să împărtăşească viziunea cu 
pastorul asistent, astfel încât cei doi să fie uniţi. Apoi, trebuie să împărtăşească 
viziunea cu bătrânii. În acest fel există o conducere mixtă şi unită! După 
aceea, cu o conducere unită, viziunea trebuie prezentată întregii adunări. 


D. ÎN EGIPT 


PRIMA RESPINGERE DIN PARTEA LUI FARAON 


Acum am ajuns la punctul D de pe schema noastră. În Egipt, reacţia 
inițială a lui faraon este descrisă în Exodul 5:1-4. Amintiţi-vă că Moise e sprijinit 
de o conducere unită, o adunare care crede şi un Dumnezeu care l-a direcționat 
precis şi l-a trimis. Dar avem un împărat care nu vrea să recepționeze mesajul. 

Înainte de toate, trebuie să ne gândim la ceea ce reprezintă faraon şi la ce 
reprezintă Egiptul. Egiptul este o ţară a morții, dacă pot spune astfel. Aceia dintre 
dumneavoastră care au fost în Egipt ştiu că principala comoară a Egiptului sunt 
piramidele. Şi ce conţin piramidele? Mumii! Ce sunt mumiile? Schelete! Cu alte 
cuvinte, Egiptul este o ţară a morţii. Egiptul era specializat în îmbălsămare. Este o 
țară a morţii şi, pentru că este o ţară a morţii, reprezintă această lume. Sfârşitul 
acestei lumi este moartea. Însuşi faraon avea gravat pe coroana sa un şarpe. 
Şarpele îl reprezintă pe Diavol. De aceea, faraon îl reprezintă pe Satana, prinţul 
acestei lumi. Care este sfârşitul Egiptului? Sfârşitul Egiptului este moartea şi apoi 
iadul. Iadul se găseşte în cele mai adânci părți ale pământului. Lui Ezechiel i s-a 
spus să bocească pentru mulțimea Egiptului şi pentru popoarele neeliberate care 
coboară în adâncurile pământului (Ezec. 32:18). 

Prin urmare, mesajul este prezentat lui faraon. „Moise şi Aaron s-au dus 
apoi la faraon şi i-au zis: «Aşa vorbeşte Domnul Dumnezeul lui Israel: “Lasă pe 
poporul Meu să plece, ca să-mi ţină o sărbătoare în pustie'.»” (Exod. 5:1). Faraon 
refuză! El îl reprezintă pe Satana. De asemenea, dacă ne gândim la propria noastră 
păstorire, faraon reprezintă duhul care stăpâneşte peste zona noastră. Dumnezeu ne 
poate spune: „[i-am dat această zonă sau oraş”. Este o promisiune minunată şi 
trebuie comunicată pastorului asistent. El este entuziasmat, bătrânii sunt 
entuziasmați şi adunarea este şi ea entuziasmată. Sunt gata să iasă şi să câştige acea 
zonă pentru Cristos. Dar staţi puţin; există un prinţ stăpânitor, o forță diavolească 
peste acea zonă, căreia trebuie să i se facă faţă. Nu va exista libertate până când 
acea putere stăpânitoare nu va cădea. 


CREȘTEREA POVERILOR 


Aceasta este una din marile lecţii pe care trebuie să o învăţăm astăzi. 
Vreau să priviţi cu atenţie acest aspect! Faraon respinge inițial mesajul şi, în plus, 
contraatacă mărind poverile israeliților. Asuprirea a crescut. „Şi chiar în ziua 
aceea, faraon a dat următoarea poruncă supraveghetorilor poporului şi căpeteniilor: 
«Să nu mai dați poporului paie ca mai înainte pentru facerea cărămizilor; ci să se 
ducă singuri să strângă paie. Totuşi să le cereţi aceeaşi cantitate de cărămizi pe 
care le făceau mai înainte; să nu le reduceţi cu nimic, căci sunt nişte leneşi; de 
aceea strigă, spunând: “Hai să mergem şi să aducem jertfe Dumnezeului nostru'.»” 
Astfel, faraon răspunde mesajului cu răzbunare. 


ISRAEL ÎL RESPINGE PE MOISE 


În loc ca situaţia să se îmbunătăţească după ce Dumnezeu a vorbit, 
lucrurile s-au înrăutățit. Cred că trebuie să ştim acest lucru în propriile noastre 
vieți. Când Dumnezeu ne vorbeşte şi ne clarifică ce vrea să facem, va avea loc o 
reacţie din partea Diavolului. ŞI, în loc ca lucrurile să se îmbunătăţească, ele se vor 
înrăutăţi. Pentru fiu lui Israel, lucrurile au mers din rău în mai rău. Când 
Dumnezeu indică o direcţie, va exista o reacție din partea duşmanului. Ne amintim 
că supraveghetorii reprezintă robia. Această robie se va adânci. Oamenii vor veni 
la noi şi vor spune: „Pastore, pe vremuri aveam servicii glorioase. Obişnuiam să ne 
închinăm lui Dumnezeu, dar acum este aşa de greu să ajungem la Dumnezeu. 
Chiar L-ai auzit pe Dumnezeu?” Acesta este exact lucrul pe care fiii lui Israel l-au 
făcut. 

Nu numai că a fost o reacție din partea lui faraon pentru a le creşte 
poverile, dar a existat şi o respingere a lui Moise din partea lui Israel (Exod. 5:20). 
Oamenii, care iniţial au acceptat aşa de repede semnele şi minunile pe care Aaron 
le-a făcut în mijlocul lor, îi confruntă acum, aşa cum e descris în versetele 20 şi 21. 
„Când au ieşit de la faraon, au întâlnit pe Moise şi pe Aaron, care îi aşteptau. Și le- 
au zis: «Domnul să vă vadă şi să judece! Voi ne-aţi făcut urâţi lui faraon şi 
slujitorilor lui; ba încă le-aţi dat sabia în mână ca să ne omoare.” 

Ca şi conducători, trebuie să fim pregătiți şi întăriți pentru acest lucru. 
Când ÎI auzim clar pe Dumnezeu şi chiar când întreaga adunare este alături de noi, 
vor exista reacţii din partea Diavolului, iar aceste reacții pot lua diferite forme. 
Oamenii se vor îmbolnăvi. Altora li se vor mări poverile. Ei vor striga: „Ce este 
aceasta? Ceva este în neregulă. L-am pierdut pe Dumnezeu. Nu L-am auzit pe 
Dumnezeu”. lată ce vor spune: „Pastorul s-a înşelat”. Exact aşa s-a întâmplat în 
cazul lui Moise (Exod. 6:9). 

Întotdeauna, conducătorul trebuie să se întoarcă spre Dumnezeu. 
Dumnezeu este izvorul resurselor noastre. Nu putem merge la oameni; trebuie să 
mergem la Dumnezeu. „Doamne, ce înseamnă acest lucru?” Exodul 5:22 — „Şi 
Moise s-a întors la Domnul şi i-a spus: «Doamne, pentru ce ai făcut rău poporului 
acestuia?»” Moise a recunoscut mâna lui Dumnezeu şi a făcut responsabil pe cine 
trebuia. Faraon a fost cel care a mărit poverile, dar Moise a zis: „Doamne, de ce ai 
făcut acest lucru?” 

El a recunoscut suveranitatea lui Dumnezeu şi la fel trebuie să facem şi 
noi. Este inutil să privim diversele situaţii şi să spunem: „Oamenii au făcut acest 
lucru. Aceasta s-a întâmplat, cealaltă s-a întâmplat. Duşmanul a reacţionat.” Nu, ci 
mai degrabă trebuie să spunem: „Doamne, de ce ai făcut acest lucru?” Moise 
continuă în 5:23: „De când m-am dus la faraon ca să-i vorbesc în Numele Tău, el a 
făcut rău poporului acestuia; şi n-ai scăpat pe poporul Tău.” De aici mai putem 
înţelege că un conducător nu primeşte întreaga revelație dintr-o dată. Moise avea 


senzaţia că va fi o eliberare rapidă. Acest lucru reiese foarte clar din cuvintele sale. 
Nu era pregătit pentru o luptă lungă şi dificilă. 

Adesea, când Dumnezeu ne vorbeşte, ne spunem: „Ah, mâine se va 
întâmpla!” Dar vă garantez că, de cele mai multe ori, vor fi mulți de mâine până să 
se întâmple. Pot să fie şi ani. „Şi Domnul a zis lui Moise: «Vei vedea acum ce voi 
face lui faraon: o mână puternică îl va sili să-i lase să plece; da, o mână puternică îl 
va sili să-i izgonească din ţara lui.»” (Exod. 6:1). Ceea ce de fapt Dumnezeu îi 
spune lui Moise este: „În momentul în care am terminat cu faraon, va fi mai mult 
decât bucuros să-i lase pe oameni să plece.” 

Dumnezeu nu ne arată dintr-o dată întreaga imagine. Putem suporta numai 
puţin. Fiecare dintre noi doreşte să cunoască viitorul, dar nu am putea suporta să ne 
vedem întregul viitor. Nu am face faţă, cu duhul nostru, la vederea lucrurilor care 
vor urma să aibă loc în viaţa noastră. De aceea, Dumnezeu nu ne dă o revelație 
completă. Însă Dumnezeu ne dă o idee despre cum va fi la sfârşit, dar El nu prea 
descrie ce urmează să se întâmple între momentul de faţă şi acel moment. De 
exemplu, El i-a spus lui Moise: „Acum vei vedea ce se va întâmpla.” Nu i-a spus 
lui Moise despre toate întârzierile şi împotrivirile. Nu! I-a zis lui Moise că va 
vedea rezultatul final. 

În Exodul 6:2-3, El spune: „Eu sunt Domnul. Eu M-am arătat lui Avraam, 
lui Isaac şi lui Iacov, ca Dumnezeul Cel Atotputernic; dar n-am fost cunoscut de ei 
sub Numele Meu ca “Domnul'.” Aici are loc o nouă întâlnire cu Dumnezeu şi o 
nouă revelare a numelui Său. „Acum însă am auzit gemetele fulor lui Israel, pe 
care egiptenii îi ţin în robie, şi Mi-am adus aminte de legământul Meu. De aceea, 
spune fulor lui israel: «Eu sunt Domnul: Eu vă voi scoate din muncile cu care vă 
apasă egiptenii, vă voi scăpa din robia lor şi vă voi răscumpăra cu braţ întins şi cu 
mari judecăţo»” (Exod. 6:5-6). Astfel, Moise a transmis acest nou mesaj lui Israel. 
Dar le-a dat senzaţia că totul s-ar putea întâmpla mâine. Prin urmare, Moise, prin 
această nouă întâlnire cu Dumnezeu, se adună şi merge din nou să vorbească fiilor 
lui Israel. 


DIN NOU ISRAEL NU ASCULTA 


Fiii lui Israel nu au primit veşti direct de la Dumnezeu, ci prin intermediul 
lui Moise. Totul se înrăutăţea. Asuprirea creştea, prin urmare Israel nu a vrut să îl 
asculte pe Moise (Exod. 6:9). Apoi în Exodul 6:10-13: „Şi Domnul a vorbit lui 
Moise, zicând: «Du-te şi vorbeşte lui faraon, împăratul Egiptului, să lase pe fiii lui 
Israel să iasă afară din ţara lui.» Şi Moise a vorbit în faţa Domnului, zicând: «lată 
că nici fiii lui Israel nu m-au ascultat: cum are să m-asculte faraon pe mine, pe cel 
cu buze necircumcise?» Și Domnul a vorbit lui Moise şi lui Aaron şi le-a dat 
porunci cu privire la fiii lui Israel şi cu privire la faraon, împăratul Egiptului, ca să 
scoată din ţara Egiptului pe fiii lui Israel”. Aceasta a fost reacția lui Dumnezeu la 


încăpăţânarea lui faraon şi incapacitatea lui Israel de a asculta. „Vă dau poruncă: 
lui Israel i se comandă să iasă din Egipt.” 


MOISE FĂCUT CA UN DUMNEZEU PENTRU FARAON 


Apoi, în Exodul 7:1 are loc o ridicare a lui Moise. Este o înălţare a ungerii 
sale. El este acum aşezat într-o nouă lucrare. Nici un alt om de pe pământ nu avea 
poziţia pe care o avea Moise. „Şi Domnul a zis lui Moise: «lată că te-am făcut 
Dumnezeu pentru faraon; şi fratele tău Aaron va fi prorocul tău.»” Nici un alt om 
nu a avut această poziţie. El a devenit un dumnezeu peste Egipt. Era fantastic! 

Şi Dumnezeu a zis: „Lu vei spune tot ce-ţi voi porunci Eu” (7:2). Versetul 
3: „Eu voi împietri inima lui faraon şi voi înmulți semnele Mele şi minunile Mele 
în ţara Egiptului”. Acum, după ce Moise a primit de la Dumnezeu o revelație nouă 
a numelui Său şi o nouă manta, 1 se dă o idee despre faptul că nu va fi uşor. Cu 
noua sa datorie, el putea suporta ideea că lucrurile nu vor fi uşoare şi că urma să 
aibă loc război. La fel face Dumnezeu şi cu viețile noastre. 

Iniţial, ne poate chema la o şcoală biblică. Nu ne spune toate problemele 
de care ne vom izbi. El zice doar: „Te-am chemat; vreau să te pregătesc”. El nu ne 
spune ce urmează să se întâmple. Pentru că, mulți studenţi de la şcoala biblică, 
odată ce au început şcolarizarea, se gândesc: „Slavă Domnului, am ajuns!” Dar 
urmează apoi o perioadă de pregătire. 


Fiecare dintre noi doreşte să cunoască viitorul, dar nu am putea 
suporta să îl ştim pe tot. Duhul nostru nu ar putea suporta să ştie toate 
lucrurile care se vor întâmpla în viaţa noastră. Prin urmare, Dumnezeu nu ne 
dă întreaga revelaţie. Însă Dumnezeu ne dă o idee despre final, dar nu dă 
multe explicaţii despre ce urmează să se întâmple între momentul de faţă şi 
acel moment. 


CONFRUNTAREA CU VRĂJITORII 
Iane şi lambre 


După ce i-a mărit ungerea, Dumnezeu i-a zis lui Moise: „Eu voi împietri 
inima lui faraon”. Versetul 4: „Totuşi faraon n-are să vă asculte. Apoi Îmi voi 
întinde mâna asupra Egiptului şi voi scoate din ţara Egiptului oştile Mele, pe 
poporul Meu, pe fiii lui Israel, prin mari judecăţi”. Acum Moise va avea o 
confruntare cu vrăjitorii. 

„Moise şi Aaron s-au dus la faraon şi au făcut aşa cum poruncise Domnul. 
Aaron şi-a aruncat toiagul înaintea lui faraon şi înaintea slujitorilor lui; şi toiagul s- 
a prefăcut într-un şarpe. Dar faraon a chemat pe înţelepţi şi pe nişte vrăjitori, şi 
magii Egiptului au făcut şi ei la fel prin vrăjitorule lor.” (Citiţi Exod. 7:10-13.) 


Numele vrăjitorilor nu sunt amintite aici. Pavel ne dă numele lor după multe 
secole. Ei sunt Iane şi lambre. „După cum Iane şi lambre s-au împotrivit lui Moise, 
tot aşa şi oamenii aceştia se împotrivesc adevărului, ca unii care sunt stricaţi la 
minte şi osândiţi în ce priveşte credinţa” (2 Tim. 3:8). 

Dar haideţi să revenim la Exodul 7:12: „Toţi şi-au aruncat toiegele, şi s-au 
prefăcut în şerpi. Dar toiagul lui Aaron a înghiţit toiegele lor”. Astfel, Diavolul este 
capabil să facă aceleaşi minuni ca şi Dumnezeu. Prin urmare, faptul că există 
minuni nu înseamnă că este mâna lui Dumnezeu. Nici profeţiile nu indică prezenţa 
mâinii lui Dumnezeu. Eram odată la un serviciu de închinare dintr-o altă ţară şi 
cineva acolo manifesta cu putere darul profeției. Dădea orice detaliu despre viaţa 
altor persoane, una după alta şi o făcea cu exactitate. Apoi Dumnezeu mi-a deschis 
ochii şi am văzut un înger care stătea lângă acel om dându-i toate acele informaţii. 
Dar îngerul nu era un înger al lui Dumnezeu. 

Minunile şi toate darurile Duhului pot fi contrafăcute de Diavol. Avem aici 
un exemplu foarte clar. Vrăjitorii au făcut exact ce a făcut Moise. Şi-au aruncat jos 
toiegele, iar ele s-au prefăcut în şerpi, chiar dacă cel al lui Aaron le-a înghiţit pe 
celelalte. „Inima lui Faraon s-a împietrit, şi n-a ascultat de Moise şi de Aaron, după 
cum spusese Domnul” (Exod. 7:13). 

În versetul 14, Dumnezeu continuă: „Faraon are inima împietrită: nu vrea 
să lase poporul să plece.” Haideţi să ne gândim o clipă cine este faraon. Deschideţi 
cu mine la Romani 9:17, unde Dumnezeu ne ajută să-l înţelegem mai bine pe 
faraon: „Fiindcă Scriptura zice lui faraon: «Te-am ridicat înadins, ca să-Mi arăt în 
tine puterea Mea, şi pentru ca Numele Meu să fie vestit în tot pământul.” Este 
specificat foarte clar în Cuvântul lui Dumnezeu din Exodul că Dumnezeu zice: 
„Voi împietri inima lui faraon.” Dacă veţi studia acest aspect în adâncime, veţi 
descoperi că faraon şi-a împietrit inima de zece ori, iar Dumnezeu i-a împietrit 
inima de zece ori. De aceea, vine o vreme când Dumnezeu împietreşte inimile 
celor care au făcut rău în mod repetat. 

De ce avem acest verset în Romani 9:17, unde se specifică în mod clar că 
Dumnezeu are putere peste toate? În versetul 18 se spune că Dumnezeu are milă de 
unul şi împictreşte pe altul. „Astfel, El are milă de cine vrea şi împietreşte pe cine 
vrea.” ŞI în continuare se vorbeşte despre olar şi lutul său, iar în versetul 20: „Dar, 
mai degrabă, cine eşti tu, omule, ca să răspunzi împotriva lui Dumnezeu? Nu 
cumva vasul de lut va zice celui ce l-a făcut: «Pentru ce m-ai făcut aşa?» Nu este 
olarul stăpân pe lutul lui, ca din aceeaşi frământătură de lut să facă un vas pentru o 
întrebuințare de cinste, şi un alt vas pentru o întrebuințare de ocară? Şi ce putem 
spune, dacă Dumnezeu, fiindcă voia să-Şi arate mânia şi să-Şi descopere puterea, a 
suferit cu multă răbdare nişte vase ale mâniei, făcute pentru pieire; şi să-Şi arate 
bogăţia slavei Lui faţă de nişte vase ale îndurării, pe care le-a pregătit mai dinainte 
pentru slavă” (Rom. 9:20-23). 


Avem aici o problemă cu care trebuie să ne confruntăm. Cuvântul lui 
Dumnezeu zice clar că Dumnezeu împietreşte pe cine vrea, dar El arată milă celor 
pe care El îi alege să le arate milă. Aceasta este ceea ce noi numim suveranitatea 
lui Dumnezeu. Dar capcana în care cineva poate să cadă este să îşi spună: „lotul 
intră în suveranitatea lui Dumnezeu. Dumnezeu îl împietreşte pe unul şi arată milă 
altuia şi, de fapt, omul nu are de ales.” Ar fi ca într-un superb joc de şah în care 
Dumnezeu împietreşte pe cineva şi îl mută pe un pătrăţel, iar pe altcineva pe alt 
pătrăţel; şi dacă se întâmplă să fii piesă albă, este în regulă, dar dacă eşti piesă 
neagră, ai dat de necaz. Acest lucru ar putea ispiti pe cineva să se întrebe unde se 
află el în jocul vieţii şi dacă este doar un pion poziţionat acolo unde Dumnezeu cel 
suveran îl aşează. 

Cartea Exodul ne oferă istoria din spatele afirmațiilor despre faraon făcute 
de Pavel în Romani, o istorie care ar trebui privită cu foarte mare atenţie. (Exod. 
1:8-9) „Peste Egipt s-a ridicat un nou împărat, care nu cunoscuse pe Iosif.” În 
versetul 9 se arată că acest împărat şi-a întors inima împotriva fiilor lui Israel. Prin 
urmare, faraon şi-a stabilit cursul vieţii. Este foarte clar că faraon, nu Dumnezeu, 
este cel care şi-a stabilit cursul vieţii. Acest lucru este adevărat pentru cei care i-au 
urmat lui faraon. 

Trebuie să înţelegem suveranitatea lui Dumnezeu şi, de asemenea, trebuie 
să înţelegem şi dreptul de liber arbitru al omului. Dumnezeu Îşi are partea Sa, iar 
omul îşi are partea sa. Nu este niciodată doar unul sau celălalt. Întotdeauna este 
vorba despre amândoi. În Psalmii 18:25-26, Dumnezeu zice: „Cu cel bun Tu Te 
arăţi bun, cu omul neprihănit Te arăţi neprihănit.” Cui arată Dumnezeu milă? Celui 
milos! Cui arată Dumnezeu dreptate? Celui drepteredincios. „Cu cel curat Te arăţi 
curat.” Cui arată Dumnezeu curăţenie? Celui curat! „Și cu cel stricat Te porți după 
stricăciunea lui.” Acest lucru arată că Dumnezeu ne iese în cale conform direcției 
pe care noi o avem. Dacă suntem cinstiți cu Dumnezeu, El este cinstit cu noi. De 
aceea, pentru că faraon şi-a împietrit inima împotriva fiilor lui Israel, Dumnezeu 1- 
a împietrit inima. Acest lucru înseamnă că dacă noi înşelăm, Dumnezeu va permite 
să fim înşelaţi! Este foarte important ca aceste lucruri să fie înţelese, deoarece 
Dumnezeu se va purta cu noi conform căilor pe care umblăm. 

Haideţi să deschidem la Daniel 2:20-21. „EI dă înţelepciune înţelepților şi 
pricepere celor pricepuţi.” Cui dă Dumnezeu înţelepciune? Celor înţelepţi! Cine 
primeşte pricepere? Cei ce pricep! Aduceţi-vă aminte de parabola din evanghelii 
care zice: „Celui ce are i se va da, iar celui ce nu are i se va lua şi ceea ce are.” 
Acesta este un principiu al lui Dumnezeu. De fapt, este un principiu economic. 
Există o zicală: „Ban la ban trage.” Cei bogaţi se îmbogăţesc; cei săraci sărăcesc. 
Există o binecuvântare care se potriveşte foarte bine aici: „Ferice de cei milostivi, 
căci ei vor primi milostenie.” 

Oamenii susţin: „Păi, faraon nu poate fi învinovăţit. Dumnezeu l-a creat 
exact în acel scop. La urma urmei, Dumnezeu i-a împietrit inima. Cine se poate 


împotrivi voinţei Sale?” Dar vedeţi de ce Dumnezeu a făcut acest lucru? Pentru că 
el deja îşi împietrise inima. Pentru el această atitudine de împietrire era un mod de 
viaţă. Vine o vreme când Dumnezeu ne aşează pe calea pe care ne-am ales-o. ŞI 
priviţi atitudinea lui faraon când i-a fost transmis mesajul lui Dumnezeu: „Cine 
este Domnul, ca să ascult de glasul Lui, şi să las pe Israel să plece? Eu nu cunosc 
pe Domnul, şi nu voi lăsa pe Israel să plece” (Exod. 5:2). 


Nu vă înşelaţi şi nu fiţi neechilibraţi în privinţa suveranităţii lui 
Dumnezeu. Omului i s-a dat puterea de a alege. Suveranitatea lui Dumnezeu 
şi voia omului merg întotdeauna mână în mână. Nu suntem păpuşi pe sârma 
lui Dumnezeu. Dumnezeu nu împietreşte pe unul şi arată milă celuilalt fără 
un motiv. Dumnezeu a împietrit inima lui faraon, deoarece pentru faraon 
acesta era un mod de viaţă. Vine o vreme când Dumnezeu ne aşează pe 
direcţia pe care ne-am ales-o. 


CELE ZECE URGII 


În capitolul 7 al cărţii Exodul vedem începutul celor zece urgii. Trebuie să 
înțelegem motivul pentru executarea acestor judecăţi. De ce Şi-a manifestat 
Dumnezeu marea Sa putere? La urma urmei, dacă avea de-a face numai cu oameni 
muritori, nu era nevoie să demonstreze o putere aşa de mare. Dar de fapt, 
Dumnezeu avea de-a face cu ceva mai mult decât un simplu muritor. De aceea, 
doresc să citim împreună următorul verset. 

Exodul 12:12 prezintă ultima pedeapsă, dar există un motiv pentru care o 
luăm prima în considerare. „În noaptea aceea, Eu voi trece prin ţara Egiptului şi 
voi lovi pe toți întâii-născuţi din ţara Egiptului, de la oameni până la dobitoace; 
| Aceasta este raţiunea acestor pedepse] şi voi face judecată împotriva tuturor zeilor 
Egiptului; Eu, Domnul.” Prin aceste pedepse, Dumnezeu nu numai că distrugea 
puterea lui faraon, dar distrugea şi batjocorea zeii ţării — zeii cărora li se închinau 
egiptenii. Aceşti zei aveau în spatele lor adevărate puteri demonice. 

1. APA SE PREFACE ÎN SÂNGE (Exod. 7:20-25). Nilul era principala 
sursă de apă în Egipt. Era sacră şi egiptenii i se închinau ca unui zeu. De aceea, 
Dumnezeu a prefăcut-o în sânge. Sângele este un semn al judecății. Astfel, 
Dumnezeu a distrus unul dintre zeii lor. 

2. BROAŞTELE (Exod. 8:1-15). Egiptul se mai închina şi broaştelor, dar 
acum ţara era blestemată şi plină de ele. Din Cuvântul lui Dumnezeu înţelegem că 
broasca reprezintă un duh necurat, în special un duh de falsă profeție. În 
Apocalipsa 16:13, un duh necurat iese din gura prorocului mincinos. „Apoi am 
văzut ieşind din gura balaurului şi din gura fiarei şi din gura prorocului mincinos 
trei duhuri necurate, care semănau cu nişte broaşte.” Prin urmare, broaştele 


reprezintă duhuri necurate; dar, mai ales, ele reprezintă profeție mincinoasă. Astfel, 
vedem că Dumnezeu a făcut Egiptul să blesteme broaştele, cărora li se închinau. 

3. PĂDUCHII (Exod. 8:16-19). „Domnul a zis lui Moise: «Spune lui 
Aaron: “Întinde-ţi toiagul, şi loveşte ţărâna pământului, şi se va preface în păduchi, 
în toată ţara Egiptului.'»” Egiptenii se mai închinau pământului; de aceea aici 
Dumnezeu loveşte pământul. Tot praful s-a transformat în păduchi. Până în acest 
moment vrăjitorii au putut să imite cele două minuni anterioare (apa prefăcută în 
sânge şi broaştele). Dar nu au putut să realizeze un act de creaţie. În versetul 19 se 
spune: „ŞI vrăjitorii au zis lui faraon: «Aici este degetul lui Dumnezeu!” Chiar şi 
vrăjitorii au recunoscut mâna lui Dumnezeu. (Un alt vrăjitor care a recunoscut 
mâna lui Dumnezeu în Noul Testament a fost Simon Vrăjitorul în Faptele 
Apostolilor 8:9-24.) „Dar inima lui faraon s-a împietrit şi n-a ascultat de Moise şi 
de Aaron, după cum spusese Domnul.” 

4. MUŞTELE CÂINEŞTI (Exod. 8:20-32). Beelzebul, care înseamnă 
împăratul muştelor, este un alt nume al Diavolului. Din nou, vedem judecata lui 
Dumnezeu coborând asupra zeilor din Egipt, pentru că Moise avea putere asupra 
tuturor zeilor şi duhurilor diavoleşti din spatele lor. În acest moment, faraon face 
prima încercare de a cădea la învoială cu Moise (8:25), iar apoi o a doua ofertă 
(8:28). 

5. CIUMA VITELOR (Exod. 9:1-7). Aceasta a fost o pedeapsă asupra 
vitelor. Egiptenii se închinau idolilor şi zeilor în formă de vite. Apis-Serafis era, la 
Memfis, zeitatea sacră a vitelor. Puteţi vedea acest lucru în muzeele din Egipt şi în 
unele muzee din America, unde există egiptologi. La British Museum din Londra 
puteți vedea zeul-animal căruia ei se închinau. Ce au făcut fiii lui Israel în pustie? 
Un vițel de aur! De aceea, judecata lui Dumnezeu a căzut asupra acelui zeu. (Vezi 
şi Ezec. 20:6-17.) 

6. VĂRSATUL NEGRU (Exod. 9:8-12). Această pedeapsă a căzut asupra 
trupului. Vechile sculpturi egiptene erau foarte, foarte senzuale. Erau extrem de 
imorale. De aceea, pedeapsa lui Dumnezeu a venit asupra senzualității. 

7. GRINDINA (Exod. 9:13-35). Grindină şi foc au căzut asupra zeului 
agriculturii, pentru că ei se închinau agriculturii. De asemenea, ei se închinau lui 
Osiris, zeitatea focului. Cei care au nesocotit avertismentele au fost loviți. (Vezi 
Ps. 78:47.) 

8. LĂCUSTELE (Exod. 10:1-20; Ps. 78:46). Egiptul se închina lui Sebeh, 
zeul insectelor. Moise avea putere asupra acestui zeu şi l-a batjocorit, poruncind 
lăcustelor să acopere ţara şi să devoreze tot ce nu distrusese grindina. Astfel, 
pedeapsa a căzut asupra resurselor de hrană. Egiptul era lovit de foamete. Faraon 
face acum a treia ofertă lui Moise (Exod. 10:8-11). Puteţi remarca în 10:7 că 
slujitorii lui faraon l-au rugat să-i lase pe oameni să plece. 

9. ÎNTUNERICUL (Exod. 10:21-22). Unul dintre principalii zei ai 
Egiptului era Ra, zeul soare. Se închinau soarelui poate mai mult decât oricărui alt 


zeu. Chiar şi numele lui faraon înseamnă soare. De aceea, atunci când Dumnezeu a 
lăsat în întuneric ţara Egiptului, El a distrus puterea acelui zeu. Dumnezeu s-a 
războit cu zeii egiptenilor. În 10:24 faraon încearcă din nou să îl aducă pe Moise la 
masa tratativelor, prezentându-i încă o ofertă condiţionată. 

Încă o dată, scopul pedepselor a fost distrugerea puterii zeilor. Avem aici 
alte câteva versete ca: Exodul 12:12 şi Numeri 33:4 — „Căci Domnul făcuse chiar şi 
pe dumnezeii lor să simtă puterea Lui”. În Exodul 18:11 avem mărturia lui Ietro 
care afirmă: „Cunosc acum că Domnul este mai mare decât toţi dumnezeii; căci în 
lucrul în care s-au purtat cu trufie, El a fost mai presus de ei.” Apoi în 7efania 
2:11, Dumnezeu a zis că îi va pedepsi pe dumnezeii pământului. Un verset din 
Noul Testament care se potriveşte aici este Efeseni 6:12: „Căci noi n-avem de 
luptat împotriva cărnii şi sângelui, ci împotriva căpeteniilor, împotriva domniilor, 
împotriva stăpânitorilor întunericului acestui veac, împotriva duhurilor răutăţii care 
sunt în locurile cereşti.” 


CELE PATRU PROPUNERI DE COMPROMIS ALE LUI FARAON 


De patru ori a încercat faraon să se tocmească şi să negocieze cu Moise. 
Aceste propuneri sunt aceleaşi subtile forme de compromis folosite de Diavol în 
toate generaţiile pentru a ispiti şi prinde în capcană pe oamenii lui Dumnezeu. Am 
face bine dacă le-am analiza şi memora. 

1. Exodul 8:25 — „Duceţi-vă de aduceţi jertfe Dumnezeului vostru aici în 
țară.” Diavolul îi îndeamnă pe cei răscumpăraţi să stea în ţară sau să stea în Egipt 
(în lume). Creştinii care încearcă să-L slujească pe Domnul şi în acelaşi timp să 
stea în lume sfârşesc prin a se conforma căilor acestei lumi şi prin a renunţa la 
valorile lor morale. 

2. Exodul 8:28 — „Vă voi lăsa să plecaţi, ca să aduceţi jertfe Domnului, 
Dumnezeului vostru, în pustie; numai, să nu vă depărtaţi prea mult, dacă plecaţi.” 
Prin urmare, Diavolul spune: „Staţi aproape de lume. Nu fiţi prea spirituali.” 

3. Exodul 10:8-11 — „Duceţi-vă, voi bărbaţii, şi sluji Domnului.” 
Diavolul zice prin faraon: „Mergeţi şi slujiţi-L pe Domnul, dar lăsaţi-vă copiii aici 
în lume.” Mulţi părinţi duc o viaţă pioasă, dar îşi lasă copiii să trăiască precum 
lumea. Alţii doresc prosperitate lumească pentru copiii lor în schimbul vieţii lor 
spirituale. 

4. Exodul 10:24 — „Duceţi-vă, şi slujiți Domnului! Să nu rămână în ţară 
decât oile şi boii voştri.” Atunci Israel nu ar fi avut nimic ce să jertfească 
Domnului. Aceasta reprezintă să fim aşa de prinşi de problemele acestei vieţi, încât 
să nu avem timp, energie sau ce să îi oferim Domnului. 


INSTITUIREA PAŞTELOR 


Înainte de ultima pedeapsă, avem instituirea Paştelor. (Vezi harta de la 
pagina 2.) Aşa cum am spus deja, Egiptul reprezintă ţara morţii. Chiar înainte de 
ultima pedeapsă, care este moartea întâiului născut, a avut loc instituirea Paştelor. 
Paştele vorbesc despre mântuire. Antidotul morţii este vărsarea sângelui unui miel. 

Exodul 12:3 — „Vorbiţi întregii adunări a lui Israel, şi spuneţi-i: «În ziua a 
zecea a acestei luni, fiecare om să ia un miel de fiecare familie, un miel de fiecare 
casă.»” Este a zecea zi a primei luni. Zece este numărul legii. Faptul că mielul este 
luat în a zecea zi înseamnă că trebuie împlinită legea. În Matei 5:17 Domnul Isus a 
zis: „Să nu credeţi că am venit să desfiinţez Legea sau Prorocii; am venit nu să 
desfunţez, ci să împlinesc.” Domnul Isus Cristos este, într-adevăr, un fel de miel 
de Paşte. El chiar este Mielul de Paşte. În tipologie, primul lucru pe care îl ştim 
despre mielul pascal este că trebuie să împlinească legea, iar Isus Cristos a făcut 
exact acest lucru. El a împlinit în totalitate şi cu exactitate legea Vechiului 
Testament. 

Paştele erau sărbătorite în prima lună. Este începutul călătoriei noastre. 
„Luna aceasta va fi pentru voi cea dintâi lună; ea va fi pentru voi cea dintâi lună a 
anului” (Exod. 12:2). Este începutul călătoriei noastre de creştini. Experienţa 
noastră de creştini începe la Paşte sau la mântuire. Tiparele, după cum ştiţi, sunt 
simboluri. Ele nu sunt întotdeauna exacte. Sunt umbre. Prin urmare, trebuie să 
aveţi grijă să nu duceţi un tipar prea departe. Ele nu sunt imaginea exactă a ceea ce 
reprezintă. Sunt numai un contur, o umbră, o figură sau o imagine (Evr. 10:1). 

Ei trebuiau să ia un miel de fiecare familie, un miel de fiecare casă. „Să fie 
un miel fără cusur, de parte bărbătească” (Exod. 12:5). Cristos, mielul nostru, a fost 
fără păcat. Versetul 6 ne semnalează un alt fapt important: „Să-l păstraţi până în 
ziua a patrusprezecea a lunii acesteia.” Din zece până în paisprezece sunt patru 
zile. Acele patru zile erau pentru verificarea mielului, pentru a se asigura că nu 
există nici un cusur. Cristos a fost anchetat de patru oameni: Ana, Caiafa, Irod şi 
Pilat. Nici unul din ei nu I-a găsit cusur. La fel şi noi suntem verificaţi de patru 
entități — lumea, biserica, Satana şi Cristos. 

„ȘI toată adunarea lui Israel să-l junghie seara” (Exod. 12:6). Evreii au fost 
cei care L-au crucificat pe Cristos. Acest fapt este foarte important! „Şi toată 
adunarea lui Israel să-l junghie seara. Să ia din sângele lui şi să ungă amândoi 
stâlpu uşii şi pragul de sus al caselor unde îl vor mânca. Carnea s-o mănânce chiar 
în noaptea aceea, friptă la foc; şi anume s-o mănânce cu azime şi cu verdeţuri 
amare” (Exod. 12:7-8). 

Mai exista o altă sărbătoare instituită în acelaşi timp, sărbătoarea 
Azimelor. Aluatul este un simbol al păcatului, ipocriziei şi învăţăturii mincinoase. 
Pâinea este un simbol al Cuvântului lui Dumnezeu. Prin urmare, cu ce se aşteaptă 
Dumnezeu să ne hrănim în momentul mântuirii şi din acel punct înainte? Simplul 
Cuvânt al lui Dumnezeu, sau azimă! 


Revenim pentru o clipă la miel: „Când îl veţi mânca, să aveţi mijlocul 
încins, încălțăminte în picioare” (Exod. 12:11). Aceasta este împărtăşirea din miel. 
Mielul este Domnul nostru Isus Cristos! În Noul Testament ni se porunceşte să 
mâncăm sau să ne împărtăşim din Cristos în Joan 6:53 — „Dacă nu mâncaţi trupul 
Fiului omului şi dacă nu beți sângele Lui, n-aveţi viaţa în voi înşivă.” Nu e o 
exprimare ad literam! Împărtăşania este un tip al acestei porunci. Emblemele 
reprezintă doar trupul şi sângele Lui. Noi nu mâncăm literal trupul Lui şi nu bem 
sângele Lui. Mielul este Cristos şi trebuie să ne împărtăşim din trupul şi sângele 
Lui. Apostolul loan a spus: „La început era Cuvântul, şi Cuvântul era cu 
Dumnezeu, şi Cuvântul era Dumnezeu... Şi Cuvântul S-a făcut trup” (loan 1:1; 
1:14). Ce este trupul? Cuvântul S-a făcut trup. Cu alte cuvinte, trebuie să ne 
hrănim cu Cristos, Cuvântul cel viu. Şi ce este sângele pe care ni se porunceşte să-l 
bem? Viaţa şi duhul sunt în sânge. Dacă îți pierzi sângele, mori. Prin urmare, 
trebuie să bem din viaţa Lui şi din duhul Lui. (Vezi 7 Cor. 5:7-8.) 

„Când îl veţi mânca, să aveţi mijlocul încins, încălțăminte în picioare şi 
toiagul în mână; şi să-l mâncaţi în grabă; căci sunt Paştele Domnului” (Exod. 
12:11). Ce înseamnă „să aveţi mijlocul încins, încălțăminte în picioare şi toiagul în 
mână”? Descrie plecarea în călătorie. Acesta este un adevăr important, deoarece 
fiecare om care era astfel gătit era pregătit pentru călătorie. Prin urmare, înţelegem 
că, atunci când Îl acceptăm pe Cristos ca Mântuitorul nostru, începem o călătorie şi 
suntem pe drumul către o destinaţie. 

„Sângele vă va sluji ca semn pe casele unde veți fi. Eu voi vedea sângele, 
şi voi trece pe lângă voi” (Exod. 12:13). Astfel, protecția lor consta în sânge. 
Trebuie să ne amintim întotdeauna că sângele lui Cristos este apărarea noastră. 
Fără vărsarea de sânge nu există ştergere de păcate. Sângele este acela care şterge 
şi iartă păcatele (Evr. 9:22). 

„Timp de şapte zile, veţi mânca azime. Din cea dintâi zi veți scoate aluatul 
din casele voastre” (Exod. 12:15). Numărul şapte reprezintă desăvârşire. Numărul 
şapte vorbeşte despre începutul şi sfârşitul vieţii noastre spirituale. La începutul 
experienței noastre creştine citim Cuvântul lui Dumnezeu; şi până la sfârşitul 
zilelor noastre trebuie să citim Cuvântul lui Dumnezeu. 

„Din cea dintâi zi veţi scoate aluatul din casele voastre.” Aici intră reviste, 
fotografii, cărți, artefacte şi programe TV nepotrivite. David a spus: „Nu voi pune 
nimic rău înaintea ochilor mei” (Ps. 101:3). Fiţi foarte atenţi ce cărți permiteţi să 
existe în casa dumneavoastră. Există duhuri chiar şi în unele cărți creştine. De 
aceea, trebuie să fim foarte atenţi ca toate din casă să fie bune şi în ordine. Unele 
artefacte din ţări străine au în spatele lor duhuri. Numeri 33:52 ne porunceşte să 
distrugem toate imaginile care nu sunt morale. Un duh poate intra în 
dumneavoastră prin ochii dumneavoastră atunci când priviţi o imagine necurată. 

În 12:17 El repetă ce a zis în versetul 14: „Și pomenirea acestei zile s-o 
păstraţi, şi s-o prăznuiţi printr-o sărbătoare în cinstea Domnului; s-o prăznuiți ca o 


lege veşnică pentru urmaşii voştri.” Cele două sărbători, Paştele şi sărbătoarea 
Azimelor, trebuie ţinute mereu. Este un adevăr etern care se aplică tuturor 
generaţiilor. 

Exodul 12:22 poruncește: „Să luaţi apoi un mănunchi de isop, să-l muiaţi 
în sângele din strachină.” Mai găsiți cuvântul isop menţionat în Psalmii 51. 
„Curăţă-mă cu isop.” Prin urmare, isopul este asociat cu curăţarea. Faptul că ei 
trebuiau să folosească isop şi să-l înmoaie în sânge vorbeşte despre sângele jertfei 
lui Dumnezeu care ne curăţă. 

„Când va trece Domnul ca să lovească Egiptul, şi va vedea sângele pe 
pragul de sus şi pe cei doi stâlpi ai uşii, Domnul va trece pe lângă uşă, şi nu va 
îngădui Nimicitorului să intre în casele voastre ca să vă lovească” (Exod. 12:23). În 
mod clar, Nimicitorul este controlat de Dumnezeu! Diavolul este controlat de 
Dumnezeu! Nu poate face nimic, numai ceea ce Dumnezeu îi permite. El a zis: 
„Când voi vedea sângele, voi trece mai departe.” Sângele este cel care ne scapă de 
judecată. Nimic altceva nu ne poate scuza şi ierta. Nimic altceva nu ne poate scăpa 
de judecata pe care o merităm pe drept. Acum am ajuns la omorârea întâiului 
născut. 

10. OMORÂREA ÎNTÂIULUI NĂSCUT (Exod. 12). Care era scopul 
omorârii întâiului născut? Israel era întâiul născut al lui Dumnezeu, iar faraon nu îl 
lăsa să plece. Prin urmare, a existat un schimb de întâi-născuți. Dumnezeu a zis: 
„Dacă nu îl eliberezi pe al Meu, îl omor pe al tău.” Astfel ne putem face o idee 
despre motivația pedepselor. Nu au fost numai pentru a arăta marea putere a lui 
Dumnezeu; au fost şi pentru o confruntare cu zeii lor şi distrugerea puterii acestora. 


CĂLĂTORIA LA MAREA ROŞIE 
Imbogăţirea după necazuri 


„Copiii lui Israel au făcut ce spusese Moise, şi au cerut egiptenilor vase de 
argint, vase de aur şi haine” (Exod. 12:35). Aceasta era o împlinire a profeţiei din 
Geneza 15:14 unde Domnul i-a zis lui Avraam: „Pe urmă va ieşi de-acolo cu mari 
bogății.” Acesta este un principiu al lui Dumnezeu! Dumnezeu ne îmbogățeşte 
după necazuri grele şi îndelungate. În acest caz, Israel primea într-o noapte 
simbria pe câteva sute de ani. În Psalmii 66:10 se spune: „Căci Tu ne-ai încercat, 
Dumnezeule, ne-ai trecut prin cuptorul cu foc, ca argintul. Ne-ai adus în laţ, şi ne- 
al pus o grea povară pe coapse. Ai lăsat pe oameni să încalece pe capetele noastre, 
am trecut prin foc şi prin apă: dar Tu ne-ai scos şi ne-ai dat belşug.” 

Principiul se dovedeşte adevărat în Iov 42:11: „Frații, surorile, şi vechii 
prieteni ai lui lov au venit toţi să-l vadă, şi au mâncat cu el în casă. L-au plâns şi l- 
au mângâiat pentru toate nenorocirile, pe care le trimisese Domnul peste el, şi 
fiecare i-a dat un chesita şi un inel de aur.” Isaia 61:7 promite: „În locul ocării 


voastre, veţi avea îndoită cinste.” Zaharia 9:12 de asemenea promite prizonierilor 
speranței: „Îţi voi întoarce îndoit.” Acesta este un principiu foarte important al lui 
Dumnezeu. După ce aţi trecut cu bine printr-un necaz (furt, atac de cord), vine o 
vreme pentru îmbogăţire, fie din punct de vedere fizic, fie spiritual sau economic. 


Ramses spre Sucot 


Israel s-a îndepărtat în grabă de Ramses, mergând spre Sucot (Exod. 12:37; 
Numeri 33:5). Erau în număr de şase sute de mii de bărbaţi. Dacă includem şi 
femeile şi copiii, trebuie să fi fost între două şi trei milioane de israeliți. 

„O mulţime de oameni de tot soiul s-au suit împreună cu ei” (Exod. 12:38). 
Este un lucru foarte important pentru zilele noastre. E un lucru foarte serios să ai 
de-a face cu oameni de tot soiul. Nu numai că oamenii lui Dumnezeu au ieşit din 
țară, dar unii dintre egipteni şi alţi oameni din ţară au plecat cu ei. Aş dori să faceți 
o comparaţie cu ultima parabolă din Matei, capitolul 13. 

„Împărăţia cerurilor se mai aseamănă cu un năvod aruncat în mare, care 
prinde tot felul de peşti. După ce s-a umplut, pescarii îl scot la mal, şed jos, aleg în 
vase ce este bun, şi aruncă afară ce este rău” (Mat. 13:47). Când are loc o trezire, 
tot felul de oameni vin la biserică. Intră tot soiul de oameni. Din Egipt nu au ieşit 
numai cei vii, Ci şi morții au ieşit şi s-au amestecat cu el. 


Oasele lui Iosif 


Exodul 13:19 face referire la un jurământ pe care Iosif l-a impus fiilor lui 
Israel cu câteva sute de ani mai înainte. Referinţa se găseşte în Geneza 50:24-26, 
când Iosif a reafirmat promisiunea pe care Dumnezeu o făcuse lui Avraam, Isaac şi 
lacov, că îşi va duce seminţia în ţara Canaanului şi le-o va da ca pe o mare 
moştenire. Iosif i-a convins pe fiii săi să îi promită că îi vor lua oasele cu ei în Țara 
făgăduită. Avem aici un adevăr foarte important. Deşi Iosif era mort, el încă 
vorbea! Acest lucru înseamnă că un bărbat sau o femeie poate muri înainte de 
împlinirea unei promisiuni, dar să moştenească binecuvântarea unei alte generaţii. 
Cu alte cuvinte, prin viziune şi credinţă oamenii pot vedea şi însuşi binecuvântările 
unei generaţii viitoare. 


De la Sucot la Etam, 
Pi-Hahirot, Migdol, Baal-Ţefon 


Israel şi-a continuat călătoria de la Sucot la Etam (Exod. 13:20). De acolo 
au mers la Baal-Ţefon (Exod. 14:2). Apoi Dumnezeu a împietrit inima lui faraon, 
pentru că El îi atrăgea pe faraon şi Egiptul în judecata lor finală. Astfel, faraon i-a 
urmărit pe fiii lui Israel până distrugerea lui finală (Exod. 14:5-12). 


URMĂRIȚI DE FARAON 


Fiii lui Israel merg mai departe în călătoria lor. Dumnezeu le-a dat 
israeliților date exacte despre unde să-şi facă tabără. Este interesant că au poposit 
la Baal-Ţefon, care înseamnă „stăpânul întunericului”. Domnul i-a adus în faţa 
unei experienţe neplăcute pentru a le da o victorie măreaţă şi, de asemenea, pentru 
a le distruge duşmanii. Dumnezeu îi spune acum lui Moise: „Faraon va zice despre 
copiii lui Israel: «S-au rătăcit prin ţară; îi închide pustia.» Eu voi împietri inima lui 
faraon, şi-i va urmări; dar faraon şi toată oastea lui vor face să se arate slava Mea, 
şi Egiptenii vor şti că Eu sunt Domnul. Copiii lui Israel au făcut aşa” (14:3-4). 
Astfel, inima lui faraon a fost împietrită şi el i-a urmărit pe israeliți. 

Atitudinea fiilor lui Israel descrisă în Exodul 14:10 este foarte interesantă: 
„Faraon se apropia. Copiii lui Israel şi-au ridicat ochii, şi iată că Egiptenii veneau 
după ei. Şi copiii lui Israel s-au înspăimântat foarte tare, şi au strigat către Domnul 
după ajutor. Ei au zis lui Moise: «Nu erau oare morminte în Egipt, ca să nu mai fi 
fost nevoie să ne aduci să murim în pustie? Ce ne-ai făcut de ne-ai scos din 
Egipt?” 

Cineva ar putea spune: „Păi, este doar ceva ce au spus; le era frică.” Dar 
am fost în situaţii în care am cunoscut oameni care au spus: „Mai bine stăteam 
unde eram. Acolo era mult mai uşor. Nu aveam parte de toate aceste bătălu. 
Trebuia să fi rămas în Egipt!” Această situaţie nu este prezentată întâmplător. Este 
vorba despre atitudinea din inimile unor oameni. 

Aşa că au continuat: „Nu-ţi spuneam noi în Egipt: «Lasă-ne să slujim ca 
robi Egiptenilor, căci vrem mai bine să slujim ca robi Egiptenilor decât să murim 
în pustie?»” Oamenilor le place robia (2 Cor. 11:20). Ne gândim că toţi îşi doresc 
să fie eliberaţi, însă nu toţi îşi doresc acest lucru! 

Cu câţiva ani în urmă, un grup de misionari se rugau pentru o doamnă care 
era posedată de vreo şaizeci de demoni. Majoritatea au fost alungaţi, dar mai apoi 
oamenii s-au confruntat cu câțiva demoni puternici şi am fost rugaţi să mergem să 
dăm o mână de ajutor. Când am ajuns la ultimul, un înger căzut a intrat şi l-a întărit 
pe acel demon. Exista un motiv pentru care nu îl puteam scoate pe ultimul! 

Această doamnă nu dorea să renunţe la demon! Demonul dorea să iasă! Nu 
îi plăcea puterea lui Dumnezeu. Îngerul a intrat şi l-a întărit. Apoi i-am spus 
doamnei: „Poţi să fii eliberată dacă vrei.” Însă ea nu a cedat. Şi acest înger căzut a 
vorbit prin doamnă şi a zis: „Pot să vă amintesc cu respect că omul a fost creat 
puţin mai jos decât îngerii?” Dorea ca toţi să ştie că el se afla acolo, nu numai 
micul demon. L-a întărit pe demon, iar noi nu am putut face nimic. Şi când doamna 
a plecat acasă în acea seară, le-a spus unor prietene: „Ştiţi, puteam să fiu eliberată, 
dar am dorit să-mi păstrez robia.” Unii oameni îşi adoră robia. Aici la Marea 


Roşie, vedem reflectată aceeaşi atitudine — „Lasă-ne în pace pentru a le putea sluji 
egiptenilor.” 


E. DE LA MAREA ROȘIE LA SINAI 


TRECEREA MĂRII ROŞII 
Frica lui Israel 
„Nu vă temeţi!” spus de Moise 


Unul dintre lucrurile cărora trebuie să le facem faţă este frica. Trebuie să 
neutralizăm frica din oamenii pe care îi conducem. Răspunsul conducătorului a 
fost: „Nu vă temeti. Staţi liniştiţi şi veţi vedea mântuirea lui Dumnezeu.” Putem 
zice acest lucru numai dacă Dumnezeu ne-a vorbit. Dar chiar dacă nu am primit 
cuvânt de la Dumnezeu, ar trebui să avem aceeaşi atitudine: „Nu vă temeţi!” (Vezi 
Exod. 14:13.) 

Cel mai nepotrivit moment pentru luarea unei hotărâri importante este în 
timpul neplăcerilor şi necazurilor, când toate merg prost. Nu luaţi niciodată o 
hotărâre într-un moment de deznădejde. Din păcate am văzut atâţia oameni 
decăzând şi căsătorindu-se în acea stare. În general se căsătoresc cu persoana 
nepotrivită; şi când ies din acel moment de regres, îşi dau seama că s-au ales cu 
ceva de care nu pot scăpa niciodată. Doresc să repet acest lucru — nu luaţi niciodată 
hotărâri în momente de deznădejde. Israeliții, în graba lor, şi-au dorit să se 
întoarcă. Au dorit să se supună egiptenilor. 


„Mergeţi înainte” spus de Dumnezeu 


Dumnezeu a vorbit prin Moise şi a spus: „Staţi liniştiţi şi veţi vedea 
mântuirea Domnului.” Nu luaţi hotărâri într-un moment de întuneric şi greutăți. 
Staţi liniştiţi! Versetele 14 şi 15 ne spun: „Domnul Se va lupta pentru voi; dar voi, 
staţi liniştiţi. Domnul a zis lui Moise: «Ce rost au strigătele acestea? Spune copiilor 
lui Israel să pornească înainte.” 

Acum doresc să vă relatez o scurtă întâmplare care conţine un adevăr 
foarte important. Când cauţi ghidare, iar Dumnezeu tace, stai pe calea pe care 
mergi în acel moment! Eram în Camerun în vestul Africii. Aveam nevoie de 
instrucțiuni şi nu ştiam ce să facem. Ne aflam în Camerun şi nu ştiam dacă trebuie 
să ne întoarcem în Anglia, America sau Zair. Am scris la Casa Misiunii 
Evanghelice cerând răspuns, iar răspunsul lor urma să hotărască dacă trebuia să 
mergem în Zair. Nu am primit nici un răspuns! Dumnezeu ne-a trimis cuvinte ca 
„îngerul Domnului va merge înainte şi te va aştepta”, precum şi altele. 


Ne aflam într-un loc numit Myuka, cunoscut sub numele de mormântul 
omului alb. Chiar şi broşurile despre ţară te avertizează să nu mergi acolo. Căldura 
era aşa de puternică, încât trebuia să mergem la culcare în fiecare după-amiază 
între 2 şi 4. Nici nu ne puteam mişca. Era extrem de cald şi uneori ne puteam 
vedea contururile trupurilor noastre făcute de transpiraţie pe aşternuturi. Durata de 
viaţă era în acea zonă de numai patruzeci de ani. 

Într-o după-masă, cum stăteam întins şi priveam la peretele ce era foarte 
aproape de mine, am văzut nişte furnici traversând o scândură pe care fusese vărsat 
nişte kerosen. După cum ştiţi, furnicile se bazează pe miros pentru a se deplasa, dar 
kerosenul le anihilase mirosul. O furnică merge până dă peste alta care îi spune că 
este în regulă să o ia pe acolo. Aşa călătoresc ele. Au dat peste kerosen şi mirosul 
le-a dispărut. Era interesant de privit. Unele dintre ele au renunțat şi s-au întors, aşa 
că nu au mai ajuns la destinaţie. Nu au mai putut merge mai departe. Totuşi, altele 
aveau traseul stabilit de furnica dinainte, aşa că au mers mai departe. Şi-au păstrat 
direcția prin kerosen. Au trecut de kerosen, şi-au găsit cursul şi şi-au atins 
destinația. Părea că Dumnezeu îmi vorbeşte prin această situație. El a spus: 
„Acestea sunt pete de kerosen pe calea ta. Urmează-ţi cursul şi vei găsi din nou 
calea.” Şi aşa am şi făcut. Am mers în Zair, deşi nu primisem nici o scrisoare. Tot 
primeam acest mesaj: „Îngerul Meu va fi cu tine.” I-am spus soţiei mele: „Îi vom 
lăsa pe toți din avion să coboare înainte, iar apoi vom pleca şi noi.” Şi era cineva 
care ţinea o plăcuţă cu numele meu! Un misionar avea o plăcuţă cu numele meu pe 
ea. Dumnezeu a spus; „Vezi? Ţi-am spus că îngerul Meu va fi acolo.” În acel punct 
ne-am reluat cursul. Simţul nostru spiritual a revenit. 

Ce încerc să spun? Când te afli într-o poziţie în care ai o direcţie, dar totul 
se opreşte brusc, continuă prin petele de kerosen şi îţi vei regăsi calea. Dacă te 
întorci, îți vei pierde cursul şi nu îţi vei îndeplini misiunea. Aceasta era poziţia 
fiilor lui Israel în acel moment. 

Dumnezeu a zis: „Mergeţi înainte.” Prin urmare, au trecut Marea Roşie. 
Dar înainte de aceasta, Dumnezeu a mai făcut o minune. În versetele 16 şi 17, 
Domnul a zis: „Tu, ridică-ţi toiagul, întinde-ţi mâna spre mare, şi despic-o; şi copiii 
lui Israel vor trece prin mijlocul mării ca pe uscat. Eu voi împietri inima 
Egiptenilor, ca să intre în mare după ei. Şi Faraon şi toată oastea lui, carele şi 
călăreţii lui, vor face să se arate slava Mea.” 


Intunericul şi lumina 


Exodul 14:20 ne spune: „| Îngerul Domnului şi gloria Domnului] s-a aşezat 
între tabăra Egiptenilor şi tabăra lui Israel. Norul acesta pe o parte [la egipteni] era 
întunecos, iar pe cealaltă [la Israel] lumina noaptea. Şi toată noaptea cele două 
tabere nu s-au apropiat una de alta.” Dumnezeu îl controla pe duşman. Dumnezeu 
este întotdeauna singurul Maestru al oricărei situaţii. 


Despărțirea apelor 


„Moise şi-a întins mâna spre mare. Şi Domnul a pus marea în mişcare 
printr-un vânt dinspre răsărit.” Unu oameni spun că acolo era un teren mlăştinos şi 
le-a fost uşor să treacă dincolo pe pământ uscat. În orice caz, cei care susţin această 
idee au nevoie de o minune şi mai mare, pentru că înseamnă că toată armata 
egipteană s-a înecat într-o băltoacă! „Egiptenii i-au urmărit; şi toţi caii lui Faraon, 
carele şi călăreţii lui au intrat după ei în mijlocul mării.” Astfel avem despărţirea 
apelor. 


Pedepsirea egiptenilor 


Cum egiptenii au mers după israeliți, Domnul i-a pedepsit (14:23-25). În 
versetul 26, după ce israeliții au trecut Marea Roşie pe uscat, „Domnul a zis lui 
Moise: «Întinde-ţi mâna spre mare; şi apele au să se întoarcă peste Egipteni, peste 
carele lor şi peste călăreţi lor.»” 


Întoarcerea apelor 
Moartea egiptenilor 


„Moise şi-a întins mâna spre mare. Și înspre dimineaţă, marea şi-a luat 
iarăşi repeziciunea cursului, şi la apropierea ei Egiptenii au luat-o la fugă; dar 
Domnul a năpustit pe Egipteni în mijlocul mării.” Astfel, Dumnezeu l-a salvat pe 
Israel în acea zi de mâna egiptenilor. 


MAREA ROŞIE — O TIPOLOGIE A BOTEZULUI ÎN APĂ 


Este crucial să cunoaştem bine istoria, deoarece traversarea Mării Roşii de 
către fiii lui Israel este o relatare foarte importantă. Există atâtea adevăruri legate 
de acest eveniment minunat din istorie. Care este pentru dumneavoastră şi pentru 
mine adevărul pertinent, credibil în legătură cu Marea Roşie? Haideţi să aruncăm 
împreună o privire mai îndeaproape şi să găsim un adevăr important. 

Vă rog să vă uitaţi la harta de la pagina 2. Aici, în ţara Egiptului, avem 
Paştele, care vorbesc despre mântuire. Călătoria noastră începe în Egipt, când ne 
împărtăşim din sângele Mielului şi când Îl experimentăm pe Cristos ca Mântuitor 
al nostru (Z Cor. 5:7-8). De asemenea, începem şi sărbătoarea Azimelor. 
Continuăm să ne hrănim cu Cuvântul lui Dumnezeu. Dar apoi ajungem la Marea 
Roşie. Care este următorul adevăr după mântuire? Este botezul în apă. Marea 
Roşie este un fel de botez în apă. 


Care era pentru fiii lui Israel scopul trecerii Mării Roşii? În primul rând, îi 
despărţea de ţara Egiptului. În al doilea rând, ieşeau de sub puterea lui faraon. A 
rupt puterea lui faraon asupra lor. Oamenii din mişcarea carismatică spun că lucrul 
important este botezul cu Duhul Sfânt şi că botezul în apă nu contează. Dar botezul 
în apă distruge puterea lui faraon. De asemenea, ar trebui remarcat că, atunci când 
oamenii sunt botezați în apă, se rup legăturile denominaţionale. Se distrug 
legăturile din viaţa trecută. 

Ce a împlinit şi ce nu a împlinit Marea Roşie? Da, a rupt puterea lui 
faraon, aşa încât ei au ieşit din Egipt. Dar în timpul călătoriei prin pustie, aşa cum 
veți vedea mai încolo, ei au dorit să se întoarcă în Egipt. Acest fapt este foarte 
important! Au ieşit din Egipt, dar Egiptul nu a ieşit din ei. Există o zicală: „Îl poţi 
scoate pe om din nărav, dar nu poţi scoate năravul din om.” Înseamnă acelaşi 
lucru. Poţi să scoţi o persoană din mediul său, dar nu mediul din ea. 


Apoi Israel a crezut în Dumnezeu şi în Moise 
(Marea Roşie — o tipologie a botezului în apă) 


S-a mai întâmplat şi altceva la Marea Roşie. „Israel a văzut mâna 
puternică, pe care o îndreptase Domnul împotriva Egiptenilor. Şi poporul s-a temut 
de Domnul, şi a crezut în Domnul şi în robul Său Moise” (Exod. 14:31). Apoi 
oamenii au început să creadă în Domnul şi în conducătorul lor. Aşa ceva face 
botezul în apă — rupe legături şi robii. Nu le rupe pe roate, dar le rupe pe unele. I-a 
ajutat pe israeliți să creadă în Dumnezeu şi în Moise. A făcut credinţa să crească. 
Când Isus a venit să fie botezat de loan, El a spus: „Aşa este potrivit să se 
împlinească toată dreptatea” (Mat. 3:15). Prin urmare, botezul în apă este şi un act 
de dreptate. 


Ce s-a împlinit prin Marea Roşie? 
(Botezul în apă) 


l. S-a despărțit poporul lui Dumnezeu de Egipt, locul robiei. 

2: S-au rupt multe legături cu trecutul. 

3. Au fost nimiciți duşmanii care au încercat să-i aducă în Egipt. 

4. Evreii au ajuns la credință în Dumnezeu şi în conducere. 

5. S-a murit față de viața trecută pentru a trăi o nouă viață pentru 
Dumnezeu. 


CÂNTECUL LUI MOISE 


Avem ceea ce se numeşte „Cântecul lui Moise” (Exod. 15:1-22; Apoc. 
15:3). Şi ei au cântat împreună: „Voi cânta Domnului, căci Şi-a arătat slava: A 


năpustit în mare pe cal şi pe călăreț”. Atunci când avem un duşman, trebuie să ne 
asigurăm că este înfrânt pe deplin. Atâta timp cât se aflau în ţara Egiptului, 
duşmanul lor nu era înfrânt. Şi acum, cu toate că au scăpat de duşmanul lor, acesta 
nu era încă înfrânt. Faraon încă îi urmărea pe fiii lui Israel. Acest aspect este foarte 
important în ceea ce priveşte robia. 

Am văzut oameni scăpaţi din robie, care au eşuat în a se confrunta cu 
rădăcina robiei. Prin urmare, robia încă îi urmărea şi îi ajungea iarăşi din urmă. 
David a spus că şi-a urmărit fără odihnă duşmanii până când aceştia au fost înfrânți 
pe deplin (2 Sam. 22:38-41). Nu este de ajuns să găseşti scăparea din robie. Este 
obligatoriu să nimiceşti duşmanul pentru ca acesta să nu continue să te urmărească. 
În Exodul 15:1 ei au cântat: „Voi cânta Domnului, căci Şi-a arătat slava: A năpustit 
în mare pe cal şi pe călăreț”. Asiguraţi-vă că legăturile voastre sunt rupte şi 
aruncate în mare. Asiguraţi-vă că Dumnezeu a triumfat asupra lor. David ştia acest 
secret! El nu s-a oprit până când toţi inamicii lui au fost distruşi în totalitate. 

Dumnezeu nu numai că Şi-a eliberat poporul din Egipt în mod glorios când 
au trecut Marea Roşie, ci El a nimicit pe faraon şi toate armatele sale. Nu fiţi 
liniştit până când duşmanul nu vă este nimicit. Duceţi bătălia la bun sfârşit atunci 
când aveţi de-a face cu puteri spirituale. Trebuie să avem control asupra lor, nu 
numai să le deposedăm. Prin harul Domnului, trebuie să le legăm şi să le aruncăm 
în adâncuri pentru a nu mai stânjeni generaţii viitoare sau pe alții. 

Mai ales în familia dumneavoastră, când problemele au fost transmise din 
generaţii, aveți grijă ca legăturile să fie sfârşite aici şi acum. Când puterea 
duşmanului este distrusă şi aruncată în iad, el nu poate găsi un punct de sprijin 
dacă vreun zid este slăbit sau dacă există vreo altă zonă vulnerabilă. Unele dintre 
problemele cu care ne confruntăm au fost transmise de generațiile anterioare. Poate 
că au trecut peste vreo generaţie care a obţinut control asupra lor, dar apoi au 
revenit la următoarea generaţie. Țineţi minte, trebuie să obținem o nimicire totală a 
duşmanului nostru sau el va continua să ne urmărească precum faraon l-a urmărit 
pe Israel. 

În unele locuri există biserici care au probleme neîncetat. Cel mai adesea, 
problema merge în urmă cu câteva generaţii. Poate că au existat treziri în anii 
precedenţi şi au dus la anumite binecuvântări semnificative, dar apoi nu a avut loc 
o confruntare cu duşmanul. Rezultatul a fost că duşmanul a revenit şi a adus 
probleme generaţiilor următoare. 


Cunoaşterea celei de-a treia sărbători — 
SARBATOAREA CELOR DINTAI ROADE 
(Marea Roşie — o tipologie a botezului în apă) 


Vă rog să vă uitaţi din nou la harta de la pagina 2. În această călătorie a 
credinciosului există şapte sărbători de împlinit. Şapte este numărul perfecțiunii. 


Un credincios trebuie să împlinească în viaţa sa toate cele şapte sărbători pentru a 
ajunge la perfecţiune. Încă o dată, aş dori să am în vedere Leviticul 23, unde avem 
cele şapte sărbători ale Domnului. Deja le-am analizat pe primele două, 
sărbătoarea Paştelor şi sărbătoarea Azimelor. Ele reprezintă mântuirea prin sângele 
mielului şi o continuă hrănire din Cuvântul curat al lui Dumnezeu. Aceste două au 
fost celebrate în Egipt. 

Dar acum ajungem la cea de-a treia sărbătoare, numită „Sărbătoarea celor 
dintâi roade” (Lev. 23:10). „Vorbeşte fiilor lui Israel, şi spune-le: «Când veţi intra 
în ţara pe care v-o dau şi când veţi secera semănăturile, să aduceţi preotului un 
snop, ca pârgă a secerişului vostru. El să legene snopul într-o parte şi într-alta 
înaintea Domnului, ca să fie primit: preotul să-l legene într-o parte şi într-alta, a 
doua zi după Sabat.»” Pavel ne explică în 7 Cor. 15:20 că Cristos este întâiul rod 
al celor adormiţi. 

Sărbătoarea celor dintâi roade reprezintă învierea la o nouă viaţă. Însuşi 
Cristos este întâiului rod al celor adormiţi. Botezul în apă ne face una cu moartea, 
îngroparea şi învierea lui Cristos. Pavel spune în Romani 6:3-5 că după botezul în 
apă trebuie să trăim o viaţă nouă. Prin urmare, Marea Roşie, care reprezintă 
botezul în apă şi învierea la o nouă viaţă după Egipt, este asociată cu sărbătoarea 
celor dintâi roade. Acest aspect va fi explicat ulterior mai în detaliu. 

La trecerea Mării Roşii apele s-au revărsat peste puterile trecute care le-au 
dominat vieţile. Faraon şi armatele sale au fost îngropate. Cei izbăviţi au ieşit la o 
viaţă nouă. Dacă vă uitaţi la harta dumneavoastră de la pagina 2, în tabelul din 
stânga sus, avem sărbătorile Domnului numerotate de la unu la şapte. Plasăm 
sărbătorile numerotate cu unu şi doi în ţara Egiptului, simbolizând că primele două 
sărbători au fost ținute în ţara Egiptului. Apoi trasăm o linie peste Marea Roşie, 
ceea ce denotă faptul că ei au trecut prin apă. În acest moment punem numărul trei 
dincolo de Marea Roşie şi îl numim Sărbătoarea întâiului rod. Leviticul 23 prezintă 
şi celelalte patru sărbători şi vom face referire la ele de acum încolo. Dar haideţi să 
ne ducem mai departe în călătoria fiilor lui Israel. 


UNUL DINTRE CELE MAI IMPORTANTE VERSETE DIN 
CĂLĂTORIE 


„Tu îi vei aduce şi-i vei aşeza pe muntele moştenirii Tale, în locul pe 
care Ţi l-ai pregătit ca locaş, Doamne, la Templul pe care mâinile Tale l-au 
întemeiat, Doamne!” (Exod. 15:17). 

Vreau foarte mult să înţelegeţi foarte clar că este vorba despre un munte. 
Din punct de vedere al profeţiei vorbeşte despre faptul că Dumnezeu îi va aduce pe 
fiii lui Israel la un munte. Acel munte, după cum vom afla mai târziu, este Muntele 
Sion. Şi despre Muntele Sion se spune: „Este templul Domnului; moştenirea 
Domnului”. Au ajuns cu câteva săptămâni în urmă la Muntele Sinai; dar Muntele 


Sinai se afla în pustie şi reprezintă altceva. Muntele Sion se află în Țara 
Făgăduinţei. 

Este foarte important pentru un credincios să ştie încotro se îndreaptă şi 
unde se află moştenirea lui. Nu trebuie să ne oprim sau să ne mulţumim cu un loc 
mai Jos decât moştenirea noastră în această viaţă. Ştiu cum este când moare cineva, 
pentru că am experimentat moartea fizică. Un înger a venit şi m-a dus la cer şi, 
chiar înainte de a trece râul, mi s-a arătat viaţa sub formă de film. Întreaga viaţă 
mi-a trecut prin faţă foarte, foarte repede. În acest moment al vieții, mi-am dat 
seama că trebuie să dăm socoteală nu numai pentru faptele noastre de-a lungul 
acestei vieţi, dar mai există ceva pentru care vom da socoteală. 

În prezenţa lui Dumnezeu, înaintea scaunului judecății, ni se face cunoscut 
planul lui Dumnezeu pentru viaţa noastră şi dacă l-am dus sau nu la îndeplinire. În 
acel moment, Dumnezeu îmi arăta în mod clar că muream înainte de vreme şi că 
nu îmi îndeplinisem misiunea. Din îndurare, bineînţeles, mi-a permis să mă întorc. 
De atunci, împlinirea misiunii a fost o povară permanentă nu numai pentru viaţa 
mea, dar şi pentru viaţa tuturor celor pe care îi învăţ. Trebuie să înţelegeți că, încă 
dinainte de întemeierea lumii Dumnezeu a avut un plan, un scop şi o moştenire 
pentru dumneavoastră. Şi nu trebuie să dăm înapoi în faţa moştenirii noastre. 

Moştenirea fiilor lui Israel (să fie foarte clar) era Muntele Sion. Aceasta 
era destinația călătoriei lor. Dar doresc să demonstrez că este şi destinaţia noastră. 
„V-aţi apropiat de Muntele Sionului, de cetatea Dumnezeului celui viu, Ierusalimul 
ceresc, de zecile de mii, de adunarea în sărbătoare a îngerilor” (Evr. 12:22-23). 
Scriitorul cărții Evrei afirmă apoi că Muntele Sion este „Biserica celor întâi 
născuţi, care sunt scrişi în ceruri, de Dumnezeu, Judecătorul tuturor, de duhurile 
celor neprihăniţi, făcuți desăvârşiți”. Vedem reafirmat în Noul Testament faptul că 
Muntele Sion este ţinta noastră. În mod profetic, în Exodul 15:17 se spune că 
Dumnezeu îi va aduce. Regretabil însă, generaţia lui Moise nu va intra. De fapt, 
până la generaţia lui David nu au ajuns la vârful sfânt al Sionului. 

În Exodul 15 o vedem pe sora lui Moise, Miriam prorociţa, care a luat în 
mână o tamburină. „Şi toate femeile au venit după ea, cu tamburine şi jucând. 
Miriam le răspundea: «Cântaţi Domnului, căci Și-a arătat măreția: A năpustit în 
mare pe cal şi pe călăreţ.»” (Exod. 15:20-21). În mod clar, Miriam era desemnată 
ca prorociţă. În Efeseni 4:11 avem cele cinci daruri ale lucrării. Evident, o femeie 
poate fi prorociţă. Aş dori să fac două scurte comentarii despre prezenţa femeilor 
în lucrare. În primul rând, fraţii le acceptă pe acele surori care au chemare. Şi, în al 
doilea rând, surorile care au o chemare îşi dau seama că şi ele pot avea o chemare 
ca a lui Miriam. Este foarte important, pentru că în unele țări femeile nu sunt 
acceptate şi se frământă în mintea lor, gândindu-se că lucrarea este doar pentru 
frați. Evident, fie că este vorba despre bărbat sau femeie, chemarea trebuie să fie 
dată de Dumnezeu. 


APELE AMARE 


Acum vă rog să căutaţi pe hartă punctul trei pentru a localiza Mara, locul 
apelor amare. În Exodul 15:23 găsim: „Au ajuns la Mara; dar n-au putut să bea apă 
din Mara, pentru că era amară. De aceea locul acela a fost numit Mara 
(Amărăciune). Poporul a cârtit împotriva lui Moise, zicând: «Ce avem să bem?” 

Un lucru pentru care trebuie să-i pregătim pe oameni în viaţa creştină îl 
reprezintă dezamăgirile. Vor exista locuri cu amărăciune de-a lungul călătoriei 
vieţii. Ca şi creştini trebuie să ştim cum să depăşim amărăciunea din propria viaţă, 
deoarece amărăciunea poate fi foarte, foarte periculoasă. Avertizarea din Evrei 
12:15 sună astfel: „Luaţi seama bine ca nimeni să nu se abată de la harul lui 
Dumnezeu, pentru ca nu cumva să dea lăstari vreo rădăcină de amărăciune, să vă 
aducă tulburare, şi mulţi să fie întinați de ea.” 

Dezamăgirea se înmulţeşte foarte repede. Dacă o persoană simte 
amărăciune, ea se va scurge în multe, multe inimi. Amărăciunea se instalează 
pentru că oamenii îşi împietresc inimile atunci când sunt răniţi şi se opun harului 
ce li se oferă. Dezamăgirile sunt prezente în viaţa noastră. Putem să fim dezamăgiți 
de o persoană, de o situație, de ceea ce ne face o persoană. Dar ideea este 
întotdeauna aceeaşi — dezamăgirea se instalează atunci când cineva se depărtează 
de harul lui Dumnezeu. Întotdeauna există har la îndemână pentru orice necaz şi în 
orice situaţie. Este întotdeauna posibil să învingi şi să obţii victorie. 

Şi atunci, care este cheia pentru a învinge amărăciunea? În Exodul 15:25 ni 
se arată: „Moise a strigat către Domnul; şi Domnul i-a arătat un lemn, pe care l-a 
aruncat în apă. Şi apa s-a făcut dulce. Acolo a dat Domnul poporului legi şi 
porunci, şi acolo l-a pus la încercare.” Soluţia se afla în lemn! Lemnul este, 
evident, un tip de cruce. Pentru a obține victorie asupra amărăciunii, primul loc în 
care trebuie să mergem este la cruce, dându-ne seama că nu avem drepturi ce ne 
aparţin. Al doilea lucru pe care trebuie să îl facem este să iertăm. Iertarea este 
înrădăcinată în punctul trei, uitarea. Nu putem ierta cu adevărat, dacă nu uităm. 
Vreau să vă arăt cum să uitaţi. 

În Geneza 41:51 se găseşte un adevăr spiritual care va aduce victorie în 
vieţile noastre, dacă ni-l însuşim şi apoi îl practicăm. Vorbeşte despre Iosif, care a 
avut doi fii după ce a ieşit din închisoare. Iosif l-a numit pe primul Manase, „căci”, 
a zis el, „Dumnezeu m-a făcut să uit toate necazurile mele şi toată casa tatălui 
meu”. Manase înseamnă uitare. 

Când am fost în Elveţia, cu mulți ani în urmă, am ţinut o şcoală biblică 
într-un hotel şi erau oameni care veneau din toată Europa pentru sesiuni de 
consiliere. Am avut multe cazuri dificile. Îşi vărsau inimile şi îşi împărtăşeau toate 
păcatele cu care s-au luptat. Unele dintre aceste sesiuni durau ore în şir. Prin harul 
lui Dumnezeu se găsea soluţia, iar ei plecau victorioşi. Dar eu am început să mă 
simt ca o groapă de gunoi, pentru că am adunat toate gândurile despre toate 


păcatele lor. Apoi, când m-am uitat din nou la acei oameni dragi, mi-am putut 
aminti tot ce mi-au spus. Am strigat către Dumnezeu: „Doamne, nu pot continua 
aşa.” El mi-a răspuns: „Cere-mi-l pe Manase (uitarea). Când ai terminat de 
consiliat, du-te în camera ta şi cere-mi-l pe Manase.” Dumnezeu îţi poate da uitare 
totală aşa cum i-a dat şi lui Iosif. 

Pentru a ilustra ideea mea, este ca un copil care îşi ia jos o pălărie şi îşi 
pune alta. Spune-ţi-l lui Dumnezeu: „Doamne, îmi dau jos această pălărie şi toate 
gândurile de sub ea şi îmi pun una nouă. Mi-l pun pe Manase.” După aceea, eu am 
putut ieşi, iar când am văzut oameni pe care îi consiliasem, nu mi-am putut aduce 
aminte nimic din ceea ce mi-au spus. Este minunat să ai uitarea de la Dumnezeu. 
Este o necesitate în consiliere! 

Oamenii au nevoie de cineva în care să aibă încredere. Ei au nevoie de 
cineva care nu va spune altcuiva despre spinoasele lor lupte interioare. Mulţi au 
nevoie de un consilier de încredere cu care se pot consulta şi căruia chiar să 1 se 
confeseze pentru a pune lucrurile în ordine. Nu doresc să se uite mai apoi la acel 
consilier şi să spună: „Are un depozit cu toate secretele mele.” Cu Manase, pot, 
literalmente, să mă uit la o persoană şi să nu îmi amintesc ce mi-a împărtăşit. Am 
avut oameni care au venit înapoi la mine şi au zis: „Îţi aminteşti ce mi-ai spus?” Iar 
eu nici măcar nu îmi aminteam să-i fi consiliat. Uitarea este atât de puternică! 

Bineînţeles, uitarea are şi un alt aspect. Dacă cineva face ceva împotriva 
noastră, iar noi îi cerem repede lui Dumnezeu să ne dea uitarea divină, atunci nu ne 
putem aminti ce trebuie să iertăm. Uitarea divină este extraordinară şi ne ține 
sufletul liber! Ar trebui să aibă efect în cazul soţului şi soţiei; ar trebui să aibă efect 
în cazul copiilor şi al părinților şi în cazul părinţilor şi al copiilor. Primul loc în 
care ar trebui practicat acest lucru este în familie. 

Nu pot să subliniez suficient acest lucru pentru pastori. Un pastor tânăr va 
avea, probabil, în prima sa congregaţie acelaşi tip de oameni pe care împăratul 
David i-a avut în pustie: datornici, disperaţi şi nemulţumiţi. (Vezi 7 Sam. 22:2.) 
Aceasta, bineînţeles, dacă nu îi urmaţi unui pastor care a curăţat totul pentru 
dumneavoastră, ceea ce e puţin probabil. Adesea vom avea tot felul de oameni care 
vor zice tot felul de lucruri despre noi — unele adevărate, altele nu. Cele mai 
dureroase sunt lucrurile adevărate, pentru că pe cele neadevărate le putem ignora la 
fel cum trece gâsca prin apă. 

Când cineva spune ceva împotriva dumneavoastră, mergeţi repede la 
Dumnezeu pentru a cere uitarea divină. Apoi îl putem privi pe acel frate şi să nu 
ne amintim cele spuse. Prin aceste mijloace putem avea parte de linişte şi victorie. 
Începeţi chiar acum să exersaţi acest lucru, pentru a putea triumfa în apele din 
Mara. Atunci când aveţi parte de victorie în propria viaţă, o puteţi împărți şi cu 
alții. 

Vă rog să deschideţi cu mine la Efeseni 4:1-2. „Vă sfătuiesc dar eu, cel 
întemnițat pentru Domnul, să vă purtați într-un chip vrednic de chemarea, pe care 


ați primit-o, cu toată smerenia şi blândeţea, cu îndelungă răbdare; îngăduiți-vă unii 
pe alţii în dragoste.” Îngăduința înseamnă „a fi capabil să suporţi îndelung un rău 
din inima unei persoane de care Dumnezeu încă nu s-a ocupat. Ca şi conducător, se 
poate să aveţi o nevoie specială în viaţa dumneavoastră şi să ziceţi: „Dumnezeule, 
te rog ocupă-te de acest lucru.” Se poate ca Dumnezeu să se ocupe mai întâi de 
orice altceva şi în cele din urmă să remedieze aspectul de care noi eram cel mai 
îngrijoraţi. Aceasta se întâmplă pentru a dezvolta o calitate specială de îngăduință 
în viaţa noastră. Trebuie să învăţăm să îngăduim greşelile pe care le vedem în alţii, 
dar şi pe cele pe care le vedem în noi înşine. Îngăduinţa este foarte importantă în 
căsnicie, dar este foarte importantă şi în conducere. 

Totuşi, trebuie să ne dăm seama că Dumnezeu are propria Sa ordine atunci 
când se ocupă de aspecte din viaţa unei persoane. Uneori este nevoie să avem 
anumiți oameni în adunare, care au probleme adevărate de care Dumnezeu încă nu 
s-a ocupat. Poate fi vorba despre gelozie, furie, o limbă ascuţită sau poate exista 
amărăciune în aceşti oameni. Ca şi conducător trebuie să suportăm aceste lucruri! 
Această calitate sau virtute, de a suporta răul dintr-o persoană, este îngăduința. 

Îmi vin în minte câţiva oameni cu care trebuia să comunicăm destul de des. 
Sunt oameni frumoşi, dar cu probleme grave în viaţa lor. Câteodată am simţit că va 
trebui să renunțăm la părtăşie din cauza acestor probleme. Totuşi, Dumnezeu a zis 
în mod repetat: „Mă voi ocupa de acel lucru la timpul Meu şi, de asemenea, îl 
folosesc pentru a creşte îngăduinţă în tine.” Ţineţi minte, Dumnezeu doreşte să 
formeze conducători. Prin urmare, El nu îl alege numai pe pastor pentru adunare, 
ci, de asemenea, alege adunarea pentru pastor. De aceea ar trebui să-l mulțumim 
lui Dumnezeu pentru adunarea noastră, pentru că ei au fost aleşi cu deosebită 
pricepere de Dumnezeu pentru ca El să dezvolte calitățile şi natura Lui în noi. 


DOMNUL CARE TE VINDECĂ 


Haideţi să mergem mai departe la Exodul 15. Am trecut de apele de la 
Mara şi acum ne îndreptăm către un alt adevăr foarte important. Exodul 15:26 ne 
spune: „Dacă vei asculta cu luare aminte glasul Domnului Dumnezeului tău, dacă 
vei face ce este bine înaintea Lui, dacă vei asculta de poruncile Lui şi dacă vei păzi 
toate legile Lui, nu te voi lovi cu nici una din bolile cu care am lovit pe egipteni; 
căci Eu sunt Domnul, care te vindecă.” Aici ni se face cunoştinţă cu Cristos, Cel 
care ne vindecă. Vindecarea divină se află în răscumpărare. În Marea Trimitere din 
Marcu 16:15-18, Domnul ne-a poruncit să ne aşezăm mâinile asupra bolnavilor cu 
promisiunea că vor fi vindecaţi. Vindecarea divină este o parte din evanghelie. 


ELIM 


În Exodul 15:27 Israel a ajuns la Elim unde erau douăsprezece fântâni de 
apă şi şaptezeci de palmieri. Acestea reprezintă câteva adevăruri referitoare la 
dezvoltarea şi organizarea bisericii. Numărul doisprezece vorbeşte despre 
conducere, despre membri conducerii bisericii. Douăsprezece fântâni de apă este 
un lucru semnificativ. O fântână este pentru astâmpărarea setei celorlalți. De aceea, 
un conducător este o fântână (Prov. 10:11). Ca pastori trebuie să avem o fântână de 
apă ce ţâşneşte în inima noastră, curgând spre ceilalți. Domnul Isus Cristos a 
afirmat în Joan 4:14: „Dar oricui va bea din apa pe care i-o voi da Eu în veac nu-i 
va fi sete; ba încă apa pe care i-o voi da Eu se va preface în el într-un izvor de apă, 
care va ţâşni în viaţa veşnică.” 

Ca şi conducători, asiguraţi-vă că fântâna dumneavoastră de apă este 
mereu deschisă şi nu seacă. Un mod în care ne putem opri sau seca fântâna este să 
trăim în trecut. Acest lucru se întâmplă atâtor oameni! La o conferință recentă 
discutam cu câţiva fraţi care erau în vizită despre un om pe care îl cunoşteam toți. 
Acesta este raportul pe care ei l-au făcut: „EI trăieşte acum în trecut! Face tot ceea 
ce obişnuia Dumnezeu să facă în trecut, dar nu trăieşte într-o experienţă actuală cu 
Dumnezeu.” (Vezi Apoc. 3:1.) Fântâna lui se oprise. Ca şi conducător, fântâna 
trebuie să curgă încontinuu. 

La una dintre şcolile biblice la care am fost, era un cuplu minunat care mai 
târziu au devenit pastori. l-am văzut după cinci ani, dar nivelul conversaţiei noastre 
era acelaşi pe care l-am avut la şcoala biblică. Din păcate, nu au înaintat în 
Dumnezeu. Fiecare dintre noi are nevoie de o experienţă actuală cu Dumnezeu, 
ceva prin care Dumnezeu ne vorbeşte chiar acum. 

La Elim, vedem şi şaptezeci de palmieri. Palmierii simbolizează 
neprihănirea (Ps. 92:12). Isaia 61:3 vorbeşte despre „terebinţi ai dreptăţii, răsad al 
Domnului”. Şaptezeci este numărul prezbiterilor; prin urmare, avem aici una dintre 
calitățile prezbiterilor. Ei trebuie să fie ca palmierii — drepţi şi neprihăniţi. Oamenii 
neprihăniţi trebuie să se înconjure cu alţii care sunt neprihăniți. 

Elim era o oază în deşert, iar conducătorii trebuie să fie o oază pentru 
turma lor. Membri conducerii unei biserici trebuie să fie ca fântânile care 
astâmpără sufletele însetate. De asemenea, ei trebuie să fie precum palmierii - 
drepți şi neprihăniţi. Trebuie să fie un exemplu pentru toţi ceilalți. 


NEVOIA DE HRANĂ 
Mana şi prepeliţele 


Exodul 16:1 — „Toată adunarea copiilor lui Israel a plecat din Elim; şi au 
ajuns în pustia Sin, care este între Elim şi Sinai, în a cincisprezecea zi a lunii a 
doua după ieşirea lor din ţara Egiptului. Şi toată adunarea copiilor lui Israel a cârtit 
în pustia aceea împotriva lui Moise şi Aaron. Copiii lui Israel le-au zis: «Cum de n- 
am murit loviți de mâna Domnului în ţara Egiptului, când şedeam lângă oalele 


noastre cu carne, când mâncam pâine de ne săturam? Căci ne-aţi adus în pustia 
aceasta ca să faceţi să moară de foame toată mulţimea aceasta.»” Israel se găseşte 
acum în faţa altui test. Era lipsă de mâncare. Şi noi vom fi într-un fel sau altul 
testați în acest aspect. Vom fi testați din punct de vedere economic. Dumnezeu 
caută credincioşie, chiar şi în timpurile grele. Vrea să ştie dacă ÎI vom sluji chiar şi 
atunci când stomacul nu ne este pe deplin satisfăcut. 

Dumnezeu le-a răspuns la strigare cu mană şi prepelite. „ Atunci Domnul a 
zis lui Moise: «lată că voi face să vă plouă pâine din ceruri. Poporul va ieşi afară şi 
va strânge cât îi trebuie pentru fiecare zi»” (Exod. 16:4). Dumnezeu a zis: „Vă dau 
în fiecare zi o anumită rație şi nu mai mult.” Câteodată, poate pentru o perioadă 
mai îndelungată de timp, Dumnezeu ne dă numai cât avem nevoie, nu mai mult. 
Nevoile noastre de bază sunt satisfăcute, dar, dacă mă pot exprima astfel, nu avem 
suficient pentru pofte. Nu avem suficient pentru dorințele noastre, ci doar pentru 
nevoile noastre. Aici nu mă refer numai la mâncare, ci şi la alte aspecte ale vieţii. 

Adesea, aceste probleme apar pe terenul lucrării. Oamenii spun: „Vreau 
asta, asta şi asta. Vreau tipul acesta de casă. Vreau o maşină nouă. Nu vreau să-mi 
cresc copiii în această zonă” şi aşa mai departe. Mi se rupe inima, pentru că ei 
trăiesc în Exodul 16:4. Dumnezeu le-a limitat resursele. Au suficient, dar îşi doresc 
confort în plus, chiar avantaje pe care alţii nu le au. Dumnezeu le-a dat hrana 
necesară. Le-a dat o maşină. Le-a dat o casă şi un adăpost. Dar ei nu sunt 
mulţumiţi cu ceea ce le-a dat Dumnezeu. 

Există momente în viaţa noastră când Dumnezeu ne va testa din punct de 
vedere economic. Vom avea suficient pentru a ne descurca, dar s-ar putea să nu fie 
pe măsura dorințelor noastre. Prin urmare, dorinţele şi preferinţele noastre trebuie 
crucificate pentru a-l mulţumi lui Dumnezeu pentru tot ceea ce El hotărăşte să ne 
dea. Există un verset minunat care exprimă bine extraordinara atitudine a 
apostolului Pavel. Pavel a zis: „Căci m-am deprins să fiu mulţumit cu starea în care 
mă găsesc. Ştiu să trăiesc smerit şi ştiu să trăiesc în belşug. În totul şi pretutindeni 
m-am deprins să fiu sătul şi flămând, să fiu în belşug şi să fiu în lipsă” (Filip. 4:11- 
12). Apoi continuă în versetul 13: „Pot totul în Cristos, care mă întăreşte.” 

Nimic nu îmi frânge inima mai tare decât un pastor care se plânge de ceea 
ce are sau ce nu are. Atitudinea aceasta este transmisă în mesajul său, iar apa care 
izvorăşte din gura lui este şi amară, şi dulce. Pavel foloseşte expresia „M-am 
deprins”. Acest lucru nu este ceva care vine în mod natural. Este neapărată nevoie 
să învăţăm să trăim cu ceea ce ne dă Dumnezeu. Uneori Dumnezeu revarsă 
plenitudine asupra noastră şi trebuie să învăţăm să trăim cu această abundență fără 
să exagerăm. Sau, la fel ca Ezechiel, să mâncăm şi să bem cântărit (Ezec. 4:9-11). 


Neascultarea lui Israel 


Dumnezeu a zis foarte clar că mana trebuie adunată în fiecare zi, nu pusă 
deoparte. Apoi, în a şasea zi, trebuia luată o porţie dublă, astfel încât la sabat, în a 
şaptea zi, ei să se poată odihni. Unii nu au ascultat şi au adunat şi pus mana 
deoparte. De aceea, în versetul 28 Domnul protestează. „Atunci Domnul a zis lui 
Moise: «Până când aveți de gând să nu păziţi poruncile şi legile Mele?” Astfel, 
israeliții erau foarte neascultători. 


Dumnezeu ne va încerca din punct de vedere economic. Israel a fost 
ispitit cu lipsuri un timp. Acesta este unul dintre cele zece teste pe care ei nu 
le-au trecut. Dacă vrem să trecem de pustie spre Ţara promisă şi apoi spre 
Sion, trebuie să învăţăm să fim mulţumiţi cu ce ne dă Dumnezeu (Num. 14:22- 
23). 


NEVOIA DE APĂ 
Se murmură din nou împotriva lui Moise 


Mergând mai departe, la Exodul 17:1-7, oamenii erau, de fapt, gata să îl 
omoare cu pietre pe Moise din cauza setei lor. Din nou îl critică pe Moise, 
spunând: „Pentru ce ne-ai scos din Egipt?” În mod repetat, vedem la israeliți o 
inimă înrăită de necredinţă. Vedem din nou reacția fiilor lui Israel în Exodul 17:3. 
„Pentru ce ne-ai scos din Egipt, ca să ne faci să murim de sete aici cu copiii şi 
turmele noastre?” Cu alte cuvinte ei spun că îşi doresc să se întoarcă în Egipt. 

Mă gândesc la un pastor şi soţia lui, care erau în Franţa. (Folosesc pastori 
pentru a da exemple, dar este valabil pentru oricine.) Au fost profesori într-o şcoală 
laică şi au predat timp de cincisprezece ani înainte de a intra în păstorire. Replica 
lor constantă era aceasta: „am renunţat la cincisprezece ani de vechime în muncă 
pentru a fi în lucrare.” Constant, ei îşi concentrau atenţia la ceea ce renunţaseră şi 
mereu priveau înapoi. Soţia lui Lot s-a transformat într-un stâlp de sare pentru că 
mereu se uita înapoi. Israeliţii nu au ajuns în Țara promisă, deoarece şi ei priveau 
mereu înapoi. De aceea, trebuie să fim foarte atenţi la viaţa noastră şi să nu zicem: 
„Vremurile trecute erau mai bune decât acestea.” Este un verset în Eclesiastul 7:10 
care avertizează: „Nu zice: «Cum se face că zilele de mai înainte erau mai bune 
decât acestea?» Căci nu din înţelepciune întrebi aşa.” 


Mersul la stâncă 


În Exodul 17:4 vedem că Israel nu avea apă. „Moise a strigat către Domnul 
şi a zis: «Ce să fac cu poporul acesta? Încă puţin şi au să mă ucidă cu pietre.» 
Domnul a zis lui Moise: «Treci înaintea poporului şi ia cu tine vreo câţiva din 
bătrânii lui Israel; ia-ţi în mână şi toiagul cu care ai lovit râul şi porneşte! Iată, Eu 
voi sta înaintea ta pe stânca Horebului; vei lovi stânca.»” 

Exodul 17:5 „Treci înaintea poporului.” Ascultarea absolută este 
necesară pentru un conducător. Un conducător trebuie întotdeauna să meargă 
înaintea oamenilor. Un păstor trebuie să meargă întotdeauna înaintea oilor. Este de 
datoria păstorului să caute ceea ce are nevoie adunarea. În acest caz ei aveau 
nevoie de apă; prin urmare, Dumnezeu l-a instruit pe Moise cum să o obțină. Era 
necesar mersul mai departe al lui Moise. Conducătorul nu trebuie să fie numai în 
fruntea adunării, ci trebuie să fie capul, din punct de vedere spiritual. Trebuie ca pe 
plan spiritual să fie înaintea lor. Astfel, Moise a fost ghidat de Dumnezeu către o 
sursă de apă, iar Israel a băut. 


RĂZBOIUL CU AMALEC 


„Amalec a venit să bată pe Israel la Refidim” (Exod. 17:8). Acum s-au 
luptat cu Amalec (Exod. 17:8-16). Amalec este nepotul lui Esau şi, după cum ştiţi, 
Esau era dedicat stomacului său. Astfel, Esau simbolizează carnalul şi poftele 
trupeşti. Amalec a venit cu război împotriva lui Israel. Una dintre bătăliile pe care 
va trebui să le purtăm în cadrul congregației este cea împotriva carnalului. 
Amaleciţii reprezintă duhul poftelor trupeşti. Ele vor veni împotriva congregaţiei, 
iar noi va trebui să fim capabili să luptăm cu ele şi să le învingem. Este o descriere 
foarte interesantă. Atâta timp cât Moise îşi ţinea mâinile ridicate, Israel bătea. 
Când îşi lăsa jos mâinile, Amalec bătea. Ceea ce vreau să subliniez este că aceste 
bătălii nu erau rapide. Nu au luat sfârşit în câteva minute. Uneori luptele noastre 
împotriva carnalitățu şi poftelor trupeşti sunt destul de lungi. Un conducător 
trebuie să persevereze până când obţine victoria finală, astfel încât congregația, la 
fel ca şi el însuşi, să fie pe deplin eliberați de poftele carnale. Scopul nostru este să 
ajungem la ceea ce a zis Pavel: „Negreşit, evlavia însoțită de mulţumire este un 
mare câştig” (/ Tim. 6:6). 


„IETROGARE” 
Delegarea puterii şi a responsabilităţii 


În Exodul capitolul 18 avem ceea ce se numeşte ietrogare. Ietro a fost 
socrul lui Moise. În versetul 5 se spune că Ietro i-a adus lui Moise familia în pustie. 
Moise a mers să îl întâlnească şi i-a spus despre toată bunătatea pe care Dumnezeu 
a arătat-o fiilor lui Israel. „Şi Ietro a zis: «Binecuvântat să fie Domnul, care v-a 
izbăvit din mâna egiptenilor şi din mâna lui faraon, El, care a izbăvit poporul din 
mâna egiptenilor! Acum cunosc că Domnul este mai mare decât toți dumnezeii»” 
(Exod. 18:10). „Ietro, socrul lui Moise, a adus lui Dumnezeu o ardere de tot şi o 
jertfă de mâncare. Aaron şi toţi bătrânii lui Israel au venit şi au luat parte la masă 
cu socrul lui Moise, înaintea lui Dumnezeu. A doua zi, Moise s-a aşezat să judece 
poporul; şi poporul a stat înaintea lui de dimineața până seara. Socrul lui Moise a 


văzut tot ce făcea el pentru popor şi a zis: «Ce faci tu acolo cu poporul acela? De 
ce stai singur şi tot poporul stă înaintea ta, de dimineaţa până seara?” (Exod. 
18:12-14). 

Moise a explicat: „Poporul vine la mine ca să ceară sfat lui Dumnezeu. 
Când au vreo treabă, vin la mine; eu judec între ei, şi fac cunoscut poruncile lui 
Dumnezeu şi legile Lui” (Exod. 18:15-16). „Socrul lui Moise i-a zis: «Ce faci tu nu 
este bine. Te istoveşti singur, şi vei istovi şi poporul acesta, care este cu tine; căci 
lucrul este mai presus de puterile tale şi nu-l vei putea face singur. Acum ascultă 
glasul meu; am să-ți dau un sfat şi Dumnezeu va fi cu tine! Fii tălmaciul poporului 
înaintea lui Dumnezeu, şi du pricinile înaintea lui Dumnezeu. Învaţă-i poruncile şi 
legile; şi arată-le calea, pe care trebuie s-o urmeze şi ce trebuie să facă. Alege din 
tot poporul oameni destoinici, temători de Dumnezeu, oameni de încredere, 
vrăjmaşi ai lăcomiei; pune-i peste popor drept căpetenii peste o mie, căpetenii 
peste o sută, căpetenii peste cincizeci şi căpetenii peste zece. Ei să judece poporul 
în tot timpul; să aducă înaintea ta toate pricinile însemnate, iar pricinile cele mai 
mici, să le judece ei înşişi. În felul acesta îţi vei uşura sarcina, căci o vor purta şi ei 
împreună cu tine” (Exod. 18:17-22). 

Ietro spunea: „Nu încerca să duci singur, singurel această mare povară. 
Alege oameni competenţi care să te ajute să cari greutatea! Dacă faci acest lucru, 
vei putea suporta.” Delegarea autorităţii este ceva ce fiecare conducător trebuie să 
înveţe. Arta conducerii se bazează pe abilitatea de a delega altora putere şi 
responsabilitate. Pe măsură ce biserica dumneavoastră creşte, trebuie să petreceți 
mai mult timp întărind ceilalți membri ai conducerii şi dându-le responsabilităţi. 
Astăzi ei se numesc, la modul general, lideri de grup familial şi calificările pentru 
aceasta sunt prezentate în versetul 21: „oameni destoinici, temători de Dumnezeu, 
oameni de încredere, vrăjmaşi ai lăcomie”. 

Versetul 20 descrie ceea ce face pastorul de la amvon. De la amvon 
învăţăm adunarea care sunt căile, legile şi poruncile lui Dumnezeu. Le arătăm 
calea pe care trebuie să umble şi munca pe care trebuie s-o facă. 

În orice caz, pastorul trebuie să se întâlnească separat cu membri 
conducerii şi să îi instruiască. Există un alt verset în Nou/ Testament care merge 
mână în mână cu această idee. Se găseşte în 2 Tim. 2:2 „ŞI ce-ai auzit de la mine, 
în faţa multor martori, încredinţează la oameni de încredere, care să fie în stare să 
înveţe şi pe alţii.” Prin urmare, cheia pentru o bună delegare este să îi învăţaţi pe 
pastorii dumneavoastră asistenţi, iar ei, la rândul lor, vă vor ajuta să aveţi grijă de 
restul turmei. 

O persoană poate avea grijă de zece mii de oameni, dacă este bine 
organizată şi are o echipă bine antrenată de pastori asistenţi. Dar, uneori este voia 
lui Dumnezeu să rupă adunarea ca aceasta să devină câteva biserici, pentru că în 
acest fel s-ar putea înmulți mai bine. Totul depinde de localizare şi, bineînţeles, de 
hotărârea Domnului. A avea multe servicii duminica dimineaţa nu este întotdeauna 


cel mai bun aranjament, deoarece veţi tinde să aveţi două adunări în aceeaşi 
biserică. Poate fi foarte greu. 

În F. aptele Apostolilor este subliniată problema înmulțirii: „În zilele acelea, 
când s-a înmulțit numărul ucenicilor, evreii care vorbeau greceşte cârteau 
împotriva evreilor” (Fapte 6:1). Cei doisprezece apostoli aveau probleme în a-i 
hrăni şi a avea grijă de ei. În Faptele Apostolilor 6:3 ei s-au întrunit şi au luat o 
hotărâre. „De aceea, fraţilor, alegeţi dintre voi şapte bărbaţi, vorbiți de bine, plini 
de Duhul Sfânt şi înţelepciune, pe care îi vom pune la slujba aceasta.” În Faptele 
Apostolilor 6:2-4 cei doisprezece apostoli au zis celorlalți apostoli: „Nu are nici nu 
rost să părăsim Cuvântul lui Dumnezeu pentru a servi la mese [...] Ci ne vom 
dedica în permanenţă rugăciunii şi răspândirii cuvântului.” De aceea, apostolii 
aveau nevoie de mulți alți pastori asistenți calificaţi, care să poată să aibă grijă de 
turmă şi să se îngrijească şi de alte treburi mărunte. 

La un nivel personal, cu toate responsabilitățile pe care le am ca şi 
conducător al unei adunări, o şcoală biblică şi angajamente în alte ţări, trebuie să 
deleg autoritatea. Oamenii vin încontinuu şi mă întreabă: „Pot să folosesc maşina 
aceasta de scris?” sau „În ce culoare să vopsesc coşurile de gunoi?” A trebuit să le 
răspund: „Voi hotărâți”. Un conducător nu îşi poate încărca mintea cu aceste 
lucruri. De aceea trebuie să numim oameni pentru anumite sarcini şi să le spunem, 
în limitele normalului: „Ți-am dat autoritate. Îţi asumi responsabilitatea pentru 
rezolvarea acestor probleme, iar dacă ceva e prea dificil pentru tine, atunci vino la 
mine.” 

Întregul univers al lui Dumnezeu depinde de delegare. El îi înzestrează pe 
oameni pentru anumite responsabilităţi. Ultimul lucru pe care un conducător ar 
trebui să-l facă este să aibă un ciocan şi un cui în mână când ar trebui să studieze 
Cuvântul lui Dumnezeu şi să se roage. Dumnezeu are pe alții care pot bate un cui! 
Acum nu mergeţi la biserică şi spuneți: „Eu sunt pastorul şi de astăzi nu mă veți 
mai vedea cu ciocanul şi cuiele în mână.” Nu aceasta încerc să spun. Nu puteţi să 
vă îngrijiţi de toate detaliile. Asiguraţi-vă că altcineva are grijă de treburile 
mărunte. Este clar că în Biserica primară slujitorii seniori se dedicau rugăciunii şi 
studierii Cuvântului. 

Principala grijă a slujitorului lui Dumnezeu este să predice Cuvântul lui 
Dumnezeu. În unele locuri din Africa nu au clădiri pentru biserici. Se întâlnesc sub 
copaci. Într-un sat din Kenya biserica lor era un loc sub un copac, cu mici cioturi şi 
bucăţi de lemn între ele care erau folosite pe post de scaune. De fapt, nu avem 
nevoie de clădiri extravagante. Dumnezeu poate avea o biserică pusă la îndemână 
de natură. Evident, acest lucru nu ar funcţiona în oraş. Ce este o biserică? Este o 
adunare de credincioşi. Când eşti pastorul principal şi ai mulți oameni în grijă, 
trebuie să te îndepărtezi de treburile mărunte ale clădirii bisericii. Totuşi, pentru a 
echilibra ceea ce am spus, atunci când începeţi prima dată, s-ar putea să fiți 
implicaţi în construirea unei biserici. În Guatemala am avut responsabilitatea să 


supraveghem construirea a mii de case pentru oameni şi mă urcam pe acoperiş şi 


băteam cuie. Din fericire, au intrat cum trebuie! 


În încheiere, cheia spre ietrogare, cum mai este numită, este să alegeţi 
oameni cu referințe bune. Le dăm responsabilităţi, dar şi autoritate. Aceste două 
lucruri sunt foarte importante. Dacă cineva este responsabil să facă ceva, atunci 
trebuie să aibă şi autoritate. Una dintre cheile pentru o bună cârmuire este să nu vă 
amestecați în detalii. Odată ce aţi numit pe cineva, lăsaţi-l să-şi facă treaba, dar, 


evident, conducătorul trebuie să verifice să vadă dacă este făcută. 


F. LA MUNTELE SINAI 


Afară din Egipt Cades Barnea 
La Sinai 
11 luni 


2 ani 
10 încercări 
| 
Exodul 13 | 
Numeri 20 
Psalmii 105:37 | 


Evrei 3:7-19 
| 
| 
| 


Numeri 13-14 


Sfârşitul pustie: 


38 de ani 
Rătăcire 


Începând 


Deuteronomul 


Au ajuns la Sinai în cea de-a treia lună, cam la 50 de zile după 
plecarea din Egipt. Sinai este un fel de cincizecime. Au făcut tabără la 
Sinai timp de 11 luni, de la Exodul 19:1 până la Numeri 10:10, un total de 
59 de capitole consecutive. De-a lungul acestui timp, Moise a primit 
Legea, modelul pentru cort, sărbătorile şi jertfele şi toate celelalte porunci. 


La doi ani după ce au părăsit Egiptul, Israelul ajunge la Cades 
Barnea (Num. 13-14). După ce L-au ispitit pe Domnul de zece ori, El le-a 
jurat că nici unul dintre ei nu va intra în ţară (Num. 14:22-23). Astfel, au 
rătăcit încă 38 de ani. Numeri capitolul 20 descrie sfârşitul pustiei. De 
aceea, între capitolul 19 şi 20 există un gol mare în care nu a fost 
înregistrată istoria anilor pierduţi. Anii petrecuţi în răzvrătire sunt 
nesemnificativi pentru Dumnezeu. 


Am ajuns acum la Muntele Sinai din Exodul 19:1-2 şi doresc să insist 
asupra unei fraze scurte: „în a treia lună”. Sărbătoarea celei de-a treia luni era 
sărbătoarea Cincizecimii. Vă rog să deschideţi acum la harta de la pagina 2. Vă 
amintiţi, toate sărbătorile Domnului sunt enumerate în Leviticul capitolul 23. Ceea 
ce vreau să spun este că atunci când au ajuns la Sinai, au poposit la poalele 
Muntelui Sinai în a treia lună, iar sărbătoarea celei de-a treia luni este 
Cincizecimea. Prin urmare, Sinai este un tip de cincizecime, iar evenimentele ce 
transpar pe Muntele Sinai sunt legate de experimentarea cincizecimii. Ele sunt un 
simbol a ceea ce se întâmplă la botezul cu Duhul Sfânt. Acesta este un adevăr 
minunat, deoarece adesea noi echivalăm, pur şi simplu, botezul cu Duhul Sfânt cu 
vorbitul în limbi şi aceasta este tot. În realitate, există multe alte binecuvântări 
cuprinse în experienţa cincizecimil. 


CHEMAT ÎN PREZENȚA LUI 


Înainte de toate, israeliţii au fost chemaţi în prezenţa lui Dumnezeu. 
„Moise s-a suit la Dumnezeu. Și Domnul l-a chemat de pe munte, zicând: «Aşa să 
vorbeşti casei lui Iacov şi să spui copiilor lui Israel.»” Prin urmare, la Muntele 
Sinai avem prezenţa lui Dumnezeu şi vocea lui Dumnezeu. Dumnezeu i-a vorbit 
foarte clar lui Moise. În botezul cu Duhul Sfânt este foarte, foarte clar că prezenţa 
lui Dumnezeu ni se revelează într-un mod cu totul nou. Îl auzim pe Dumnezeu 
vorbindu-ne într-un mod pe care nu-l cunoşteam înainte. Când Dumnezeu i-a 
vorbit lui Moise, i-a dat anumite promisiuni pentru Israel. Aici sunt câteva dintre 
aceste promisiuni. 


Purtat pe aripi de vultur 


În Exodul 19:4 EI a zis: „V-am purtat pe aripi de vultur.” Dumnezeu vrea 
ca noi să fim creştini-vulturi. Vulturul este o pasăre cu particularităţi interesante 
care sunt foarte importante. De exemplu, vulturul are ochi ce îi permit să vadă 
lucrurile foarte aproape, dar, de asemenea, are şi nişte ochi telescopici care îi 
permit să vadă lucrurile de foarte departe. Ca şi creştini, dar mai ales ca şi 
conducători, este foarte important să avem ochi de vultur. Trebuie să acordăm 
atenție detaliilor vieţii de aproape, dar trebuie şi să avem o viziune cu bătaie lungă. 

Soţiei mele nu îi plac şerpi. Când eram în Camerun ca misionari, erau 
şerpi peste tot. În Africa se face noapte foarte repede. Se înnoptează brusc, iar 
atunci când vorbeşti despre Africa cea neagră, e într-adevăr foarte neagră. Este atât 
de întuneric, încât, literalmente, poţi atinge întunericul. Evident, nu îți poţi opri 
activitatea la 6 sau 6:30 seara. Trebuie oricum să ieşi. În această zonă nu sunt 
străzi, ci numai cărărui pe care să umbli. Nu numai că umbli cu o lanternă, dar 
trebuie să îţi legi una de picior şi ea trebuie să lumineze pe cărare ca să nu calci pe 


vreunul dintre aceşti micuţi. Această experienţă ne-a oferit o nouă înţelegere a 
psalmului 119:105: „Cuvântul Tău este o candelă pentru picioarele mele şi o 
lumină pe cărarea mea.” Cuvântul lui Dumnezeu ne arată înainte pe cale ceea ce 
trebuie să vedem, dar ne dă şi lumină pentru situaţiile actuale. Aşa sunt ochii unui 
vultur — au vedere pentru aproape şi pentru departe. 

Cu ce se hrăneşte un vultur? Îi place să devoreze şerpi! Ei bine, să revin la 
subiectul despre soția mea şi şerpii ei. Domnul i-a dat un scurt vis, care s-a 
împlinit, de fapt, a doua zi. Dumnezeu i-a arătat în vis că şerpilor le este foarte 
frică de oameni. Ceea ce a trebuit să învăţăm în Africa şi în alte ţări asemănătoare 
este că Dumnezeu 1-a dat lui Adam stăpânire reală asupra animalelor. Noi stăpânim 
asupra lor. Dacă nu ne este frică de ele şi mergem spre ele, se vor da înapoi. 

Dumnezeu i-a dat un vis soției mele. Mergea printr-o iarbă foarte deasă. 
Acolo era un şarpe şi, pentru că i-a fost frică de ea, a fugit. A doua zi se afla exact 
în acel loc cum văzuse în vis şi chiar aşa s-a şi întâmplat. Ea mergea, iar şarpele a 
văzut-o şi a fugit în iarbă. Ceea ce vreau să subliniez este că demonilor le este 
foarte frică de noi, nu pentru ceea ce suntem, ci datorită Celui ce este în noi. 
Şerpilor le este frică de vulturi. De aceea, nu trebuie să ne fie teamă de demoni şi 
nici de duhurile rele. Lor le este frică de noi! Întunericul nu învinge lumina, dar 
lumina învinge întunericul. Aceasta trebuie să fie întotdeauna atitudinea noastră. 

Îmi amintesc de o soră dragă care a trebuit să petreacă o noapte într-o casă 
bântuită de duhuri. Oamenii au văzut acolo apariţii, mai ales în camera ei. Noaptea 
a fost trezită brusc de aceste apariţii oribile. A spus simplu: „De ce îmi tulburaţi 
liniştea şi somnul? Acum plecaţi!” Iar apariţia a dispărut, pur şi simplu. Aceasta 
este atitudinea unui creștin-vultur. Țineţi minte, şarpelui îi este frică de vultur, nu 
vulturului de şarpe. Vulturul coboară după şarpe; şarpele fuge de vultur. Nu invers. 


Comoara specială a lui Dumnezeu 


În Exodul 19:5 El spune: „Îmi veţi fi o comoară dragă.” În versetul 4 El 
zice: „v-am adus aici la Mine”. În ochii lui Dumnezeu, fiii lui Israel sunt o 
comoară specială. Toţi cei răscumpăraţi sunt o comoară pentru El, deoarece El a 
plătit un preţ mare pentru noi. Niciodată nu plătim un preţ mare pentru ceva ce nu 
preţuim. Totuşi, mai este ceva de luat în considerare. 


Împărăţia de preoţi 


În versetul 6 El spune: „Îmi veţi fi o împărăție de preoţi şi un neam sfânt.” 
Ei au fost predestinaţi să devină împărați şi preoţi. Planul lui Dumnezeu era ca 
întregul popor al lui Israel să devină împărați şi preoţi. 7 Petru 2:5, 9 se referă la 
cei răscumpăraţi ca fiind o preoţie împărătească. Biserica a recuperat ceea ce Israel 


a pierdut. Suntem chemaţi să fim făcuţi împărați şi preoţi. Dar ţineţi minte, 
împărații şi preoţii nu se nasc, ei sunt făcuți. (Vezi Apoc. 5:9-10; 1 Sam. 2:8.) 


SFINȚIREA POPORULUI 


În Exodul 19:10 se vorbeşte despre o minunată sfințire. Unii se pot întreba: 
„În ce fel se leagă acest lucru de botezul cu Duhul Sfânt?” Se leagă de botezul cu 
Duhul Sfânt, deoarece este necesară o calificare pentru a primi acest botez, lucru 
trecut uneori cu vederea. Duhul Sfânt este dat celor care îl ascultă. „Noi suntem 
martori ai acestor lucruri, ca şi Duhul Sfânt, pe care L-a dat Dumnezeu celor ce 
ascultă de EI” (Fapte 5:32). Astfel, există un simţ al supunerii care este necesar 
pentru a primi botezul cu Duhul Sfânt. 

Cunoşteam o anumită soră care era pastor şi care avea o întâlnire cu cei 
care doreau să primească botezul cu Duhul Sfânt. O femeie care ieşise în faţă 
pentru rugăciune a strigat către Domnul: „Doamne, botează-mă în Duhul Sfânt.” 
Pastorul a spus în sinea ei: „Doamne, această femeie sigur va primi ce cere.” Dar 
Domnul i-a deschis ochii şi ea a văzut-o pe această femeie aşa cum o vedea 
Dumnezeu. Atunci a înţeles de ce femeia nu-L putea primi pe Duhul Sfânt. Ea nu 
trăia în ascultare. Aş dori să vă mai dau un exemplu. Un frate căuta botezul cu 
Duhul Sfânt şi, pe când se ruga, Domnul i-a vorbit: „Du-te în camera alăturată, la 
colivie şi dă drumul păsării.” Această pasăre nu se născuse în captivitate. El a 
prins-o şi a ţinut-o în captivitate. În ascultare totală de Dumnezeu, precum un 
copil, el a mers în cameră, a deschis colivia şi a dat drumul păsării. Astfel a 
ascultat! A eliberat pasărea, a mers înapoi şi a primit botezul cu Duhul Sfânt. 

Ceea ce spun este că, uneori Dumnezeu cere un act de supunere înainte ca 
noi să primim botezul cu Duhul Sfânt. El este Botezătorul! Deci, fiți foarte atenţi 
ca aceste lucruri să fie accentuate oamenilor dumneavoastră. Sunt momente când 
Dumnezeu spune: „Te voi boteza în Duhul Sfânt, dar mai întâi îţi cer să răspunzi 
acelui lucru despre care ţi-am vorbit.” De aceea trebuie să studiem Scripturile, 
altfel îi vom duce pe oameni la frustrare. Pur şi simplu spuneţi oamenilor: „Haideţi 
să aşteptăm un moment. Haideţi să stăm în linişte.” Uneori este bine pentru oameni 
să vină şi doar să stea în linişte înaintea Domnului. Faceţi linişte şi spuneţi: 
„Lăsaţi-L pe Domnul să vă vorbească. Dacă există ceva în viaţa voastră pe care 
Dumnezeu pune degetul şi voi nu ascultați, aşezaţi acel lucru în faţa lui Dumnezeu 
înainte să ne rugăm pentru botezul cu Duhul Sfânt.” Este uimitor! Oameni care au 
căutat ani de zile, intră în botezul cu Duhul Sfânt atunci când împlinesc un act de 
supunere care li se cere. 


PRIMIREA LEGII — CELE ZECE PORUNCI 


Moise a primit şi Legea. Un lucru în privinţa căruia trebuie să fim foarte 
hotărâți este faptul că cele zece porunci au şi astăzi semnificaţie. Nicăieri nu este 
nici măcar sugerat că aceste zece porunci sunt revocate. Domnul Isus Cristos ne-a 
învăţat clar în Matei 5:17: „Să nu credeți că am venit să desfiinţez Legea sau 
Prorocii; am venit nu să desfiinţez, ci să împlinesc.” Atunci întrebarea este: cum ne 
afectează legea în ziua de azi? Romani 8:4 ne spune clar că legea trebuie împlinită 
în noi: „pentru ca cerința dreaptă a legii să fie împlinită în noi”. Dacă cineva ne 
întreabă care este scopul noului legământ, acesta este răspunsul: „Îmi voi pune 
legile în mintea lor şi le voi scrie în inima lor: şi le voi fi Dumnezeu, iar ei vor fi 
poporul Meu.” Ce este noul legământ? Noul legământ nu este legea scrisă pe 
bucăţi de piatră, ci este scrisă în inima noastră. Ţineţi minte, în momentul botezului 
cu Duhul Sfânt trebuie să existe o nouă apreciere a poruncilor lui Dumnezeu. 
Există zece porunci. Practic, ele sunt împărțite în două, pe două bucăţi de piatră. 
Primele se referă la îndatoririle noastre către Dumnezeu (poruncile de la 1 la 4). 
Celelalte sunt îndatoririle noastre faţă de aproapele nostru (poruncile de la 5 la 10). 
Acestea sunt date în Exodul 20. 


CONFIRMAREA LEGĂMÂNTULUI CU ISRAEL 


În Exodul 23:20-33 Dumnezeu confirmă în mod minunat legământul Său 
cu Israel. Apoi, în capitolul 24:1-2 Domnul le cere lui Moise şi bătrânilor să urce 
spre El mai mult pe munte. „Suie-te la Domnul, tu şi Aaron, Nadab şi Abihu, şi 
şaptezeci de bătrâni ai lui Israel, şi să vă închinaţi de departe. Numai Moise să se 
apropie de Domnul; ceilalţi să nu se apropie şi poporul să nu se suie cu el.” Exodul 
24:7-8 ne spune: „Şi Moise a luat cartea legământului şi a citit-o în faţa poporului. 
Ei au zis: «Vom face şi vom asculta tot ce a zis Domnul.» Moise a luat sângele şi a 
stropit poporul, zicând: «lată sângele legământului, pe care l-a făcut Domnul cu 
voi pe temeiul tuturor acestor cuvinte.»” 


PATRUZECI DE ZILE ŞI NOPȚI PE MUNTE 
PRIMEȘTE MODELUL DE CORT 


În Exodul 24:9-10 putem citi: „Moise s-a suit împreună cu Aaron, Nadab 
şi Abihu şi cu şaptezeci de bătrâni ai lui Israel. Şi ei au văzut pe Dumnezeul lui 
Israel.” Literalmente, L-au văzut pe Dumnezeu. Eu am convingerea că la botezul 
cu Duhul Sfânt Dumnezeu devine vizibil. Uneori avem viziuni despre Cristos sau 
viziuni despre cer şi aceasta este ceea ce ei au trăit. Toate aceste lucruri s-au 
întâmplat pe Muntele Sinai. Ceea ce încerc să fac este să vă prezint aceste lucruri, 
astfel încât să vedeţi măsura binecuvântării botezului cu Duhul Sfânt. Rezultatul a 
fost că Moise a stat patruzeci de zile şi patruzeci de nopţi pe munte. În tot acest 
timp el a primit modelul cortului (24:9-18). 


Măsurile exterioare ale curții din afară sunt: lungimea de o sută de coţi, 
lățimea de cincizeci de coţi de fiecare parte şi înălțimea de cinci coţi. Astfel, 
întreaga suprafaţă a curţii este de o mie cinci sute. O mie cinci sute corespunde cu 
o mie cinci sute de ani ai Legii, de la Moise la Cristos. Măsurile pentru locul sfânt 
sunt douăzeci ori zece ori zece egalând două mii. Două mii de ani este perioada 
Bisericii. Chivotul este de zece pe zece pe zece, stăpânirea de un mileniu a lui 
Cristos pe pământ. 

Prin urmare, la botezul cu Duhul Sfânt (Sinai) primim o înţelegere a 
planului lui Dumnezeu pentru vremuri. O mie cinci sute sunt măsurile exterioare, 
suprafaţa curţii exterioare, pânza care acoperă peretele. O mie cinci sute este 
vârsta legii, de la Moise la Cristos. Măsurile locului sfânt, pentru că are 
acoperământ, devin cubice. Este douăzeci ori zece ori zece, care este vârsta 
bisericii. De la prima venire a lui Cristos până la cea de-a doua sunt aproximativ 
două mii de ani. Locul preasfânt, zece pe zece pe zece ori o mie, este împărăţia de 
o mie de ani a lui Cristos pe pământ. Astfel, cu botezul Duhului Sfânt vine şi 
înţelegerea planurilor lui Dumnezeu pentru vremuri. 


VIŢȚELUL DE AUR 


În capitolul 32, Moise a fost patruzeci de zile pe munte, iar oamenii au 
devenit nerăbdători din cauza întârzierii. Oamenii murmurau zicând: „Moise nu 
mai coboară.” În Exodul 32:1 ei au venit la Aaron cerând: „Haide! Fă-ne un 
dumnezeu care să meargă înaintea noastră; căci Moise, omul acela care ne-a scos 
din ţara Egiptului, nu ştim ce s-a făcut.” Rezultatul a fost un vițel din metal topit. 
Şi Aaron le-a spus în 32:4: „Israele! lată dumnezeul tău, care te-a scos din ţara 
Egiptului.” Aici îl avem pe Aaron, pastor asistent şi proroc al lui Dumnezeu făcând 
un vițel de aur şi spunând: „lată dumnezeul tău, care te-a scos din ţara Egiptului.” 

lar acum vreau să vă uitaţi la versetul cinci: „Când a văzut Aaron lucrul 
acesta, a zidit un altar înaintea lui şi Aaron a strigat şi a zis: «Mâine va fi o 
sărbătoare pentru Domnul!»” Acum trebuie să vedem cum au pus împreună 
idolatria şi închinarea la Dumnezeu. Acest lucru nu s-a întâmplat numai cu Israel, 
ci, din păcate, se întâmplă şi în bisericile penticostale. În unele biserici penticostale 
există idolatrie, un amestec de închinare şi un amalgam de duhuri. Unele biserici 
carismatice sunt un adevărat amalgam. Ei ţin sărbătorile Domnului, dar totuşi se 
închină altor dumnezei. 

Cu ani în urmă am fost într-o biserică în Elveţia. În timpul serviciului 
Dumnezeu mi-a deschis ochii şi am văzut pe un podium un înger al Domnului și 
un demon. Era aşa un amestec! Exista ungere acolo, dar mai exista şi influenţă din 
alte părți. De ce? Pentru că inimile oamenilor nu erau întregi, iar în adunare exista 
păcat. Trebuie să înţelegem lucrurile acestea. Trebuie să vedem atitudinea 
conducătorului şi marea ispită cu care acesta se va confrunta. Ispita este descrisă în 


Exodul 32:9-10: „Şi Domnul a zis lui Moise: «Văd poporul acesta şi iată, este un 
popor încăpățânat. Acum, lasă-Mă; mânia Mea se va aprinde împotriva lor: şi-i voi 
mistui; dar din tine voi face un neam mare.y” 

Aceasta este o încercare mare pentru orice om. (Vezi Ezec. 20:15.) 
Dumnezeu a zis: „Îi voi mistui; dar pe tine te voi face strămoşul unui neam mare.” 
Totuşi, Moise s-a gândit mai mult la copiii lui Dumnezeu decât la sine. Se mai 
gândea la cinstea lui Dumnezeu. Aici vedem atitudinea unui conducător adevărat! 
Moise se identifică cu poporul. În Romani 9:1 Pavel a spus: „Spun adevărul în 
Cristos, nu mint; conştiinţa îmi este martoră în Duhul Sfânt că simt o mare 
întristare şi am o durere necurmată în inimă. Căci aproape că doream să fiu eu 
însumi anatema, despărțit de Cristos, pentru frații mei, rudele mele după trup.” 
Uneori Dumnezeu cere un conducător care mijloceşte şi întoarce mânia lui 
Dumnezeu de la oameni când aceştia sunt răzvrătiți. 


LEVI RĂSPUNDE CHEMĂRII 


„ŞI Moise s-a aşezat la uşa taberei şi a zis: «Cine este pentru Domnul, să 
vină la mine!» ŞI toţi fiii lui Levi s-au strâns la el” (Exod. 32:26). Uitaţi-vă — există 
o alegere. Când vine vorba, cine este cu adevărat de partea lui Dumnezeu? 
Unsprezece triburi nu au stat de partea lui Dumnezeu! Levi a trebuit să ia o decizie 
împotriva propriilor fraţi. (Dacă vrei să fii prietenul tuturor, nu vei ajunge 
niciodată la Sion.) Câteodată, când suntem chemaţi să alegem între Cristos şi a fi 
împreună cu fraţii, prin harul lui Dumnezeu trebuie să luăm hotărârea corectă de a 
fi de partea lui Cristos. Când, în cele din urmă, Israel a ajuns la Sion, după mulţi 
ani, în principal tribul lui Levi a locuit acolo. 

Trebuie să spun următorul lucru despre călătorie: deşi a fost o călătorie 
geografică de la Egipt înspre Țara promisă şi spre Sion, este, de fapt, o călătorie pe 
care fiecare dintre noi trebuie să o facem în viaţa creştină. Dacă suntem 
conducători, vom fi responsabili pentru aducerea bisericilor noastre la Sion. Prin 
urmare, nu este numai un studiu academic, ci un mod de viaţă. 


Levi a trebuit să ia o decizie împotriva propriilor fraţi. Dacă vrei să fii 
prietenul tuturor, nu vei ajunge niciodată la Sion. Când suntem chemaţi să 
alegem între Cristos şi a fi împreună cu fraţii, prin harul lui Dumnezeu 
trebuie să luăm hotărârea corectă de a fi de partea lui Cristos. 


MOISE MIJLOCEȘTE PENTRU ISRAEL 
Acum doresc să ridic unele dintre problemele conducerii. Una este să 


privim din punctul de vedere al fiilor lui Israel şi alta să privim din punctul de 
vedere al lui Moise. Un conducător trebuie să aducă adunarea cu el. Nu este o 


problemă de a merge el însuşi acolo, ci trebuie să aducă şi congregația. A, şi 
problema cu care s-a confruntat Moise! Una dintre ele era apostazia pastorului 
asistent, Aaron. Propriul lui frate a fost acela care a devenit apostat pentru o vreme. 
Şi, cu toate acestea, Moise a reuşit să facă faţă tuturor acestor probleme. Atitudinea 
multora va fi: „Eu merg mai departe orice ar fi.” Atitudinea lui Moise a fost: 
„Doamne, adu-i pe toţi.” 

Un conducător are nevoie de compensaţii, din cauza stresului ridicat. Acest 
lucru este recunoscut în lumea afacerilor. Aceia care administrează poziţiile de 
frunte au multe compensaţii. Li se dau maşini în plus, case şi călătorii în 
străinătate. Nu sugerez că şi noi ar trebui să avem aceste lucruri. Din punct de 
vedere spiritual, compensaţia noastră este că avem o relație cu Dumnezeu. Ca şi 
conducător vom avea parte mai mult de prezenţa lui Dumnezeu. 


DUMNEZEU Îl VORBEŞTE LUI MOISE FAȚĂ ÎN FAŢĂ 


Compensaţia pe care Moise a primit-o a fost că a văzut faţa lui Dumnezeu 
şi a vorbit cu El faţă în faţă, aşa cum cineva vorbeşte cu un prieten. Apoi Moise 
răspunde în Exodul 33:15 spunând: „Dacă nu mergi Tu însuţi cu noi, nu ne lăsa să 
plecăm de aici.” El era foarte conştient că prezenţa lui Dumnezeu trebuia să fie 
acolo tot timpul. Este atât de important să nu întreprindem nimic fără prezenţa lui 
Dumnezeu! 

Moise strigă în versetul 18: „Arată-mi slava Ta!” Un conducător trebuie să 
fie pe aceeaşi frecvenţă cu Dumnezeu. Aş dori să deschidem la Psa/mii 27:4 unde 
David spune: „Un lucru cer de la Domnul şi-l doresc fierbinte: aş vrea să locuiesc 
toată viaţa mea în Casa Domnului, ca să privesc frumuseţea Domnului şi să mă 
minunez de Templul Lui.” Un conducător trebuie sa fie pe aceeaşi frecvenţă cu 
Dumnezeu într-atât încât în realitate el să nu dorească decât un lucru — pe Cristos 
Însuşi. Acest lucru este scos în evidenţă de viaţa lui Moise. „Arată-mi slava Ta!” 
Nu îl găsim pe Moise cerând ceva pentru sine. El tânjeşte numai după gloria lui 
Dumnezeu. Împăratul David, care avea tot ce şi-ar putea dori cineva, a spus: 
„Doresc un singur lucru şi acela este să privesc frumuseţea Domnului şi să mă 
minunez de Templul Lui.” 

Putem vedea acordarea pe aceeaşi frecvenţă cu Dumnezeu şi în viaţa 
apostolului Pavel când el exclamă în Filipeni 3:8: „Ba încă şi acum privesc toate 
aceste lucruri ca o pierdere, faţă de preţul nespus de mare al cunoaşterii lui Cristos 
Isus, Domnul meu. Pentru El am pierdut toate şi le socotesc ca un gunoi, ca să 
câştig pe Cristos.” Avem aici acelaşi strigăt din inimă în trei locuri din Cuvântul 
lui Dumnezeu: în viaţa lui Moise, în viaţa lui David şi, de asemenea, în viaţa lui 
Pavel. 

Un conducător ar fi distrus dacă dorințele lui ar fi orientate spre priorități 
necorespunzătoare. Dacă dorința lui cea mai fierbinte este să aibă o congregaţie 


numeroasă, o biserică frumoasă, un cont bancar mare, popularitate sau o poziţie de 
prestigiu, va fi cu siguranţă ruinat. Acestea nu au fost priorităţi pentru oamenii din 
Scriptură care au avut parte de toate aceste binecuvântări. Dorinţa lor a fost 
persoana lui Isus Cristos. Bucuria şi plinătatea prezenţei lui Dumnezeu este un 
lucru care nu ni se poate lua. Putem fi dezamăgiți pe orice alt plan şi totuşi să 
învingem, deoarece nu acesta este lucrul pe care îl urmărim cu adevărat. Domnul a 
spus despre Maria: „Şi-a ales partea cea bună, care nu i se va lua” (Luca 10:39-42). 
Ea a stat doar în prezenţa Domnului. Care este dorinţa noastră cu adevărat? 

Am avut privilegiul de a întâlni mulţi oameni care au succes în viaţa lor 
de creştini. Ei mi-au spus: „Avem o congregaţie numeroasă şi prosperitate pe toate 
planurile, dar nu prea înseamnă mare lucru pentru noi. Lucrarea nu înseamnă nimic 
pentru noi. Suntem interesaţi numai să-L întâlnim pe Dumnezeu. Le-am părăsi pe 
toate dacă acest lucru ar însemna să-L cunoaştem mai bine pe Cristos.” Trebuie să 
avem o astfel de atitudine în inima noastră, deoarece putem pierde totul în această 
viaţă. Dar, dacă nu înseamnă nimic pentru noi, atunci nu am pierdut nimic. Acele 
lucruri care nu se pot pierde trebuie să fie țelul nostru şi dorinţa noastră arzătoare. 

Isus niciodată nu a râvnit la titluri pământeşti. Pavel a spus: „Să aveți în 
voi gândul acesta, care era şi în Cristos Isus: El, măcar că avea chipul lui 
Dumnezeu, totuşi n-a crezut ca un lucru de apucat să fie deopotrivă cu Dumnezeu” 
(Filip. 2:5). De fapt, s-ar putea traduce: „n-a crezut ca un lucru de apucat la care să 
râvnească”. Nu râvniţi titluri. Înseamnă foarte, foarte puţin. La prima vedere poţi 
să ai totul, dar să nu ai cel mai important lucru — pe Însuşi Cristos. 


URMĂTOARELE PATRUZECI DE ZILE ŞI NOPȚI PE MUNTE 


Un conducător trebuie uneori să treacă prin anumite situaţii nu din cauza 
propriilor păcate, ci pentru păcatele altora. O congregație îşi poate trage 
conducătorul în urmă. Uneori un pastor trebuie să treacă prin anumite experienţe 
nu din cauza eşecurilor sale, ci în urma căderilor congregaţiei. Dacă suntem în 
legătură cu oameni care nu progresează, atunci şi noi suntem traşi în spate. Acest 
lucru nu implică, bineînţeles, că pierdem pentru eternitate. Aşa că Moise, după ce 
a stat patruzeci de zile şi nopți pe munte, trebuie să mai stea încă patruzeci de zile 
şi nopţi. (Comparaţi Exod. 34:28 şi Exod. 24:12-18.) 


Cinci feluri în care Domnul vrea să fie cunoscut 


În capitolul 34:6, Domnul se descoperă pe Sine lui Moise. Felul în care 
Iehova Se descrie pe Sine lui Moise este foarte interesant, deoarece acesta este 
modul în care Domnul dorește să fie cunoscut. 1) El este îndurător. Este cea mai 
înaltă calitate a lui Dumnezeu. Este atitudinea unui conducător de stat. Numai şeful 


de stat are puterea de a arăta îndurare. 2) Plin de har. 3) Îndelung răbdător. 4) Plin 
de bunătate. 5) Adevăr. 

Acestea sunt cele mai importante cinci atribute ale naturii lui Dumnezeu. 
Când Moise l-a cerut lui Dumnezeu să se descopere, primul lucru pe care 
Dumnezeu a vrut ca omul să-l ştie despre El a fost faptul că El este milostiv. 
Doreşte să fie cunoscut ca un Dumnezeu milostiv. Când studiem cortul, vom 
descoperi că cea mai înaltă revelație a lui Dumnezeu este capacul ispăşirii, 
prezenţa lui Dumnezeu deasupra capacului ispăşirii. El este milostiv, îndelung 
răbdător, plin de har şi darnic în bunătate şi adevăr. Aşa că, atunci când umblăm cu 
Dumnezeu, trebuie să excelăm în aceste cinci aspecte. Trebuie să excelăm în 
îndurare, har, răbdare, bunătate şi adevăr. Bunătatea înseamnă „incapacitatea de a 
face rău”. Domnul mi-a apărut o dată şi mi-a spus: „Atinge-Mă — sunt bun în 
totalitate. Sunt incapabil să fac rău.” De asemenea, al cincilea atribut este adevărul. 
El nu a spus „deţin adevărul”, ci „Eu sunt adevărul”. 


CONSTRUIREA CORTULUI ÎNTÂLNIRII 


Pe măsură ce mergem mai departe, vedem construirea cortului întâlnirii în 
Exodul 36. Cum putem aplica adevărurile cortului întâlnirii în propriile noastre 
vieţi? Dimensiunile şi detaliile cortului au început să se arate în 25:8, dar au fost 
întrerupte de episodul cu viţelul de aur şi de mijlocirea lui Moise din capitolele 32, 
33 şi 34. Acum, în capitolul 36, ei înalță cortul şi totul e terminat în capitolul 40. 
Ce era, mai exact, cortul întâlnirii? Era un cort în care Dumnezeu să locuiască sau 
un sanctuar. Ar mai putea reprezenta şi Biserica. 

Sunt aici câţiva paşi care ne-ar putea ajuta. Moise a scos poporul din Egipt. 
Aceasta reprezintă experiența mântuirii. Apoi i-a condus prin Marea Roşie sau 
botezul în apă. De acolo i-a dus în botezul cu Duhul Sfânt la Sinai. Următorul 
eveniment a fost construirea cortului sau a bisericii. Este vorba despre când putem 
construi o biserică — atunci când avem o adunare botezată cu Duhul Sfânt, duhul 
lui Dumnezeu curge, iar prezenţa lui Dumnezeu este acolo. Acela este şi momentul 
când va avea loc o abundență a finanţelor pentru a construi. Există bunăstare 
financiară atunci când prezenţa lui Dumnezeu este acolo. Prin urmare, aşteptaţi 
binecuvântarea lui Dumnezeu. Aduceţi-i pe oameni la Muntele Sinai, locul unde 
binecuvântarea lui Dumnezeu şi prezenţa lui Dumnezeu sunt vizibile. Acesta este 
momentul pentru a înălța o biserică. Până când Dumnezeu nu ne stabileşte într-un 
loc permanent, trebuie să poposim în tot felul de construcții neîncăpătoare şi 
grupuri familiale. 

Astfel, în Exodul 36 au început pregătirile pentru cort. În Exodul 40, 
pregătirile sunt încheiate, iar cortul este înălțat (Exod. 40:2; 40:33). Pe când încă 
aveau tabăra la Sinai, lui Moise 1 s-au dat poruncile pentru sărbători şi jertfe şi 
toate regulile pentru preoție (Lev. 27:24). 


CONSACRAREA LUI AARON CA MARE PREOT 


În Leviticul 8 Dumnezeu îi spune lui Moise să-l consacre pe Aaron şi fiii 
lui. Gândiţi-vă un moment la harul lui Moise. Aaron a fost cel care a prezentat 
fiilor lui Israel idolatria, prin viţelul de aur. Gândiţi-vă doar la acest lucru. Îl avem 
pe Moise, care e dedicat cu toată inima lui Dumnezeu, pe munte, primind revelația 
de la Dumnezeu. În timp ce el e pe munte, propriul său frate, însuşi pastorul 
asistent îi conduce pe fiii lui Israel către idolatrie. Cât har din partea lui Dumnezeu 
şi a lui Moise să-l numească pe Aaron mare preot! 

Cât de important este să trecem peste greşelile oamenilor! Dumnezeu este 
capabil să restaureze şi să împlinească o lucrare în cineva care a greşit amarnic! 
Ajung astfel la un punct pe care doresc să-l subliniez din nou. S-ar putea să avem 
un pastor asistent care se întoarce împotriva noastră, dar apoi Dumnezeu zice: 
„Primeşte-l înapoi, şi-a învăţat bine lecţia; s-a pocăit cu adevărat.” A fi capabil să-l 
primeşti înapoi este semnul unui mare conducător. Lucrul care este atât de 
important e că omul din vârf nu îl îndepărtează pe cel care a greşit. Măreţia lui 
Moise este arătată aici. 


NUMĂRĂTOAREA OAMENILOR 


În Exodul 40 cortul a fost înălţat şi terminat. În Leviticul au fost date toate 
poruncile şi legile pentru sărbători şi jertfele lui Israel. De asemenea, Aaron şi fiii 
săi au fost consacraţi preoţiei. În primele nouă capitole ale cărții Numeri a avut loc 
un recensământ al triburilor. Apoi tabăra a fost împărțită corespunzător, fiecare 
trib la locul său, pentru a înlesni deplasarea în ordine atunci când aveau să plece 
spre Țara promisă. Tribul lui Levi a fost separat de restul lui Israel pentru slujirea 
în cort. În capitolul nouă ei au ţinut Paştele exact la un an după ieşirea din Egipt. 
Totul era acum pregătit pentru a avansa spre Cades la graniţa Canaanului. 


SĂRBĂTORIREA PAŞTELOR 


La un an după ce au ieşit din Egipt a fost ţinută sărbătoarea Paştelor în cea 
de-a paisprezecea zi a primei luni. Erau deja la Sinai de vreo zece luni (Num. 9:1- 
14). 

Paştele — a început Vremea Legii, de la Moise la Cristos. 

Cincizecimea — a început Vremea Bisericii, care se termină cu cea de-a 
doua venire a lui Cristos. 

Cortul — începe Mileniul, când Isus vine din nou. 

Perioada între Moise şi Cristos a fost o vreme a Paştelor. Aceasta era 
principala lor sărbătoare. Vremea Bisericii a început cu sărbătoarea Cincizecimil, 


iar, în principiu, vremea Bisericii este guvernată de sărbătoarea Cincizecimii. In 
principiu, sărbătoarea cortului este sărbătoarea mileniului. 


PRIMEȘTE AJUTORUL LUI HOBAB 


„Moise a zis lui Hobab, fiul lui Reuel, Madianitul, socrul lui Moise: «Noi 
plecăm spre locul despre care Domnul a zis: “Eu vi-l voi da.” Vino cu noi şi îţi vom 
face bine, căci Domnul a făgăduit că va face bine lui Israel.” (Num. 10:29). În 
versetul 31 Moise continuă să-i ceară socrului său ajutor. „Nu ne părăsi, te rog, 
fiindcă tu cunoşti locurile unde putem să poposim în pustie; deci tu să ne fii 
călăuză.” 

În Numeri 10:11 citim că Israel şi-a reluat drumul spre ţara Canaanului, 
după ce au stat la Muntele Sinai unsprezece luni. Totuşi Moise, care-L cunoştea pe 
Dumnezeu aşa de bine, depindea de cunoscătorii terenului pentru a-l ajuta. Moise, 
care era mai spiritual decât socrul său, îi cere sprijinul şi ajutorul. Acest lucru arată 
o mare smerenie din partea lui Moise. 

Este bine să Îl rogi pe Dumnezeu să te înconjure de specialişti. Este 
absolut imposibil pentru un singur om, indiferent cât de spiritual este, să le ştie pe 
toate. Isaac Newton, care a trăit în secolul al XVII-lea, a fost unul dintre ultimii 
oameni care ştia câte ceva din toate. La acea vreme cunoştinţele fuseseră duse 
numai până la un anumit nivel şi încă era posibil ca un om să ştie câte ceva despre 
orice. Dar astăzi este absolut imposibil ca un om să ştie totul. Atunci când avem o 
biserică, trebuie să-L rugăm pe Dumnezeu: „Doamne, dă-mi specialiştii de care am 
nevoie. Dă-mi meşterii care să facă amvonul şi să cableze sistemul audio.” 
Dumnezeu ne poate da meşteri, astfel încât fiecare nevoie să fie împlinită. Moise 
era o persoană deosebită, însă depindea de acest om. El i-a spus: „Le rog fu ochii 
noştri. Cunoşti această pustie mai bine decât noi.” Pentru aceasta este nevoie de 
smerenie. Moise ar fi putut spune: „L-am întâlnit pe Dumnezeu faţă în faţă; le ştiu 
eu pe toate.” Ar trebui să medităm la această atitudine. 


G. DE LA MUNTELE SINAI LA KADESH 
FOCUL LUI DUMNEZEU ÎI ARDE PE CEI CE CÂRTESC. 
O MULȚIME DIVERSĂ POFTEŞTE CARNE 


În Numeri 11:1-3 îi găsim pe oameni lamentându-se iarăşi, chiar şi după 
toate câte a făcut Dumnezeu pentru ei. De aceea, Dumnezeu a trimis foc şi i-a 
mistuit. În versetul patru avem o altă problemă. „O mulțime diversă, care se aflau 
în mijlocul lui Israel, i-a venit poftă, ba chiar şi copii lui Israel au început să 
plângă şi să zică: «Cine ne va da carne să mâncăm? Ne aducem aminte de peştii pe 
care-i mâncam în Egipt şi care nu ne costau nimic, de castraveți, de pepeni, de 
praz, de ceapă şi de usturoi.»” 


Dumnezeu ne dă mâncare din abundență, dar uneori El nu ne dă hrana cu 
care suntem obişnuiţi. Mâncarea englezească este foarte simplă. Cred că nimeni nu 
e atras de Anglia, dacă e un gurmand. Mâncarea franţuzească este superbă. Cu ani 
în urmă, am mers din Anglia în Franţa şi, englez fund, eram obişnuit cu mâncarea 
simplă. Dintr-o dată, în față mi se aşeza mâncare sățioasă, din care nu mai 
mâncasem niciodată. Dar ştiţi ce pofteam cel mai tare? Prăjitură englezească cu 
fructe! 

Era groaznic! lată-mă aici, încercând să obţin victoria asupra prăjituri 
englezeşti cu fructe. În orice caz, salvarea mi-a venit prin intermediul unei doamne 
englezoaice misionară, care într-o zi mi-a zis: „Ştiu exact de ce ai nevoie. Viu la 
patru la un ceai?” Când am ajuns, a spus: „Ştiu ce vrei.” Şi a luat de pe raft o 
prăjitură englezească cu fructe. Odată le-am povestit această întâmplare celor din 
Noua Zeelandă, iar la următorul serviciu divin au apărut unsprezece prăjituri 
englezeşti cu fructe. De atunci, de fiecare dată când mă întorc acolo, găsesc 
întotdeauna câte o prăjitură englezească cu fructe. Aş fi dorit să am aşa roade după 
fiecare mesaj pe care l-am predicat! 

Câteodată Dumnezeu ne dă hrană foarte săţioasă, dar preferinţele noastre 
sunt altele. În seminariile noastre din străinătate oferim suficientă mâncare pentru 
toţi. Dar în unele ţări, dacă nu oferim orez, ei consideră că nu au mâncat, chiar 
dacă le-am oferit carne şi legume. Prin urmare, preferințele culinare sunt o 
problemă universală. 

Unul dintre foştii noştri studenți a avut o astfel de problemă în Camerun. 
EI a vrut să transfere un pastor de la o biserică la alta, iar pastorul i-a zis: „Nu pot 
merge, Massa, ei nu gătesc ca mine.” Aceasta era singura lui obiecție. Dumnezeu i- 
a dat lui Israel hrană, dar ei doreau mâncarea cu care erau obişnuiţi în Egipt — 
castraveți, pepeni, praz şi usturoi. 

Un lucru pe care trebuie să-l învingem în lucrare este apetitul nostru, astfel 
încât să mâncăm ce ni se aşează înainte (7 Cor. 10:27). Acesta este singurul mod 
de a reuşi, în cazul în care călătorim mult. Trebuie să fim recunoscători şi să-l 
mulțumim lui Dumnezeu pentru ceea ce ne dă. Unul dintre prietenii mei care este 
misionar în Africa a mâncat numai orez timp de nouă luni. Un alt prieten din 
America de Sud a trăit practic cu banane ani de zile. El a spus: „Nu ştiam că e 
posibil să mănânci bananele gătite în atâtea feluri.” Țineţi minte doar Numeri 11:5 
dacă sunteţi trimişi pe terenul de misiune şi asiguraţi-vă să nu vă împiedicaţi, aşa 
cum a făcut-o mulțimea diversă de oameni. 

Deci, vedem că Moise conducătorul, se confrunta cu o problemă din cauza 
nemulțumirii şi plângerilor oamenilor. Pastorii vin la mine şi-mi spun: „Nu ştiu 
dacă mai pot suporta mult. Nu mai suport să merg încă o zi la amvon.” Şi atunci îi 
întreb: „De ce?” Iar ei îmi răspund: „Oamenii se plâng, cârtesc şi sunt nervoşi şi 
supăraţi din orice. Nu pot face nimic bine. Nimic nu îi mulţumeşte! Am obosit şi 


nu cred că mai rezist încă o zi.” Aşa a fost şi cu Moise. Atunci Moise a adus 
problema înaintea lui Dumnezeu. 


MOISE STRIGĂ CĂTRE DOMNUL 


„Moise a auzit pe popor plângând, fiecare în familia lui şi la uşa cortului 
lui. Mânia Domnului s-a aprins cu tărie. Moise s-a întristat” (Num. 11:10). Ce loc 
dificil în care să fu conducător! Dumnezeu era nemulţumit, oamenii erau supăraţi, 
iar conducătorul era prins la mijloc. 

Cu ani în urmă, Domnul mi-a dat o viziune într-un loc în care erau 
nenumărate probleme. În viziune mi-a arătat două pietre de moară. Una mergea 
într-o direcţie, alta mergea în altă direcție. Una mergea ca ceasul, alta mergea 
invers. Oamenii mergeau contrar acelor de ceasornic; Domnul mergea în direcția 
acelor de ceasornic. Oamenii I se împotriveau. Apoi am văzut o măslină mică între 
cele două pietre de moară. Eu eram măslina cea mică şi eram zdrobit între cele 
două pietre de moară. Astfel se transformă o măslină în ulei şi-şi pierde identitatea. 
Aceasta este cheia către ungere. Aceasta înseamnă, în cuvintele apostolului Pavel, 
„să fii apăsat peste măsură de mult” între două pietre de moară (2 Cor. 1:8). 


„Am conceput Eu tot poporul acesta?” 


Vedem aici atitudinea lui Moise: „Oare eu am zămislit pe poporul acesta? 
Oare eu l-am născut, ca să-mi zici: «Poartă-l la sânul tău, cum poartă doica pe 
copil», până în ţara pe care ai jurat părinților lui că i-o vei da?” (Num. 11:12). 
Recent, Domnul mi-a dat viziunea unei mulţimi de bebeluşi. Domnul a zis: „În 
curând, la trezirea ce urmează, vor fi născute mulțimi în împărăţia lui Dumnezeu şi 
am nevoie de taţi şi mame care să-i îngrijească.” 

Aceia dintre noi care au copii ştiu că ei necesită multă atenție. Dumnezeu 
are nevoie de mulți taţi şi mame care să-i îngrijească. Nu putem aştepta de la un 
nou-născut ceea ce aşteptăm de la un copil de patru, cinci ani sau de la unul de 
zece sau de doisprezece ani. Dumnezeu a zis că, în curând, se vor naşte o mulțime 
în împărăție. Vine un nou val de trezire, iar El a zis: „Trebuie să îi pregătiți pe cei 
care pot fi taţi şi mame îngrijitori pentru numeroşii nou-născuţi.” Țineţi minte, noi 
trebuie să-i susţinem. 


„Eu singur nu pot să port poporul acesta.” 


„Eu singur nu pot să port pe tot poporul acesta, căci este prea greu pentru 
mine. Decât să Te porți aşa cu mine, mai bine omoară-mă, Te rog, dacă mai am 
vreo trecere înaintea Ta, ca să nu-mi mai văd nenorocirea” (Num. 11:14-15). Am 
auzit pastori strigând: „Doamne, omoară-mă! Nu mai suport! Nu-i mai suport pe 


oameni. Nu mai suport conflictul! Doamne, omoară-mă!” Conflictul nu există 
numai în biserică, ci se poate revărsa şi în afară. Putem avea împotriva noastră un 
întreg oraş şi putem fi sâmburele unei neînţelegeri. V-ar face bine să subliniați 
aceste versete, dacă sunteți chemat să fiţi conducător, pentru că Moise este un 
model de cârmuire. 


NUMIREA A ŞAPTEZECI DE BĂTRÂNI 


Adesea, oamenii spun în zelul lor: „Doamne, dă-mi o biserică. Îi voi forma 
pentru Tine.” Dar nu sunt conştienţi ce fel de situații îi aşteaptă. Slujitorui efectiv 
strigă: „Doamne, ia-mă.” Aşa a făcut şi Moise. Prin urmare, care a fost răspunsul 
lui Dumnezeu? Vă rog să fiți atenţi! „Adună la Mine şaptezeci de bărbaţi, dintre 
bătrânii lui Israel, din cei pe care-i cunoşti ca bătrâni ai poporului şi cu putere 
asupra lor; adu-i la cortul întâlnirii şi să se înfăţişeze acolo împreună cu tine. Eu 
Mă voi pogori şi îţi voi vorbi acolo; voi lua din duhul care este peste tine şi-l voi 
pune peste ei ca să poarte împreună cu tine sarcina poporului şi să n-o porți tu 
singur” (Num. 11:16,17). 

Avem aici un adevăr interesant. Pentru a îndeplini o lucrare sau o sarcină 
şi pentru a-i purta pe oameni, Dumnezeu dă atâta Duh Sfânt cât este necesar. 
Ungerea ar trebui să poarte povara. Deci, exista asupra lui Moise o ungere 
suficientă pentru a-i purta pe oameni. Dar pentru ca şi alții să poată ajuta la 
purtarea poverii, o parte din Duhul Sfânt trebuia luat de la Moise şi pus asupra 
altora. Dacă avem o turmă mică, ungerea va fi destul de mică. Cu cât este mai 
mare turma şi cu cât sunt mai însemnate responsabilitățile, cu atât mai mult trebuie 
să existe o creştere proporțională a ungerii, conform responsabilităţilor noastre. 

Pavel a zis: „Dar fiecăruia din noi harul i-a fost dat după măsura darului lui 
Cristos” (Efes. 4:7). Prin urmare, harul ne este dat conform îndatoririlor noastre. 
Harul este împuternicire divină. Conform sarcinii pe care ne-a dat-o Dumnezeu, 
avem parte exact de cantitatea de har care ne ajută să o ducem la îndeplinire. 
Astfel, atunci când Moise a spus „Nu pot să port singur poporul”, când lui deja, i-a 
fost dată cantitatea de har necesară, o parte din aceasta i-a fost luată. Dumnezeu dă 
numai cât este necesar. 


ATITUDINEA GENEROASĂ A LUI MOISE FAŢĂ DE ALȚI PROFEȚI 


Prin urmare, în Numeri 11:25 Dumnezeu a luat o parte din ungerea care 
era asupra lui Moise şi a pus-o asupra celor şaptezeci de bătrâni. În consecinţă, ei 
au început să prorocească, deoarece duhul care era asupra lor era duhul unui 
proroc. Acest lucru a fost prea mult pentru Iosua, mai ales atunci când doi dintre ei, 
Eldad şi Medad, proroceau tot timpul (Num. 11:26). Iosua a spus: „Lu ar trebui să 


proroceşti, nu ei.” Am auzit unii pastori ridicându-se şi zicând: „Atunci când vine 
prorocia, ea vine de pe podium. Vă rog să nu prorocească nimeni altcineva.” 

Dar observați atitudinea îngăduitoare a lui Moise: „Eşti gelos pentru mine? 
Să dea Dumnezeu ca tot poporul Domnului să fie alcătuit din proroci şi Domnul 
să-ȘI pună Duhul Lui peste ei” (Num. 11:26). Dorinţa unui slujitor adevărat este să 
zidească oameni care să ajungă la înălțimi superioare celor atinse de el. De 
exemplu, dacă cineva este învăţător, este spre gloria lui să ridice oamenii la un 
grad mai înalt de înţelegere decât acela pe care el l-a dobândit, arătându-le elevilor 
săi calea spre cunoaşterea Cuvântului lui Dumnezeu. 


CEI CARE AU POFTIT SUNT ÎNGROPAȚI 


Toţi cei care au poftit au fost pedepsiţi de Domnul şi au fost îngropaţi 
(Num. 11:31-35). Este foarte greu pentru un conducător să vadă cum Dumnezeu 
judecă adunarea. El trebuie să ţină funeraliile celor care au fost judecaţi. 


MOISE ÎNDURĂ CRITICA LUI AARON ŞI MIRIAM 


În Numeri capitolul 12 Moise trebuie să suporte criticele lui Aaron şi ale 
lui Miriam. Ne-am fi gândit că Aaron şi-a învăţat lecţia. Pastorul asistent ar fi 
trebuit să-i fie mulţumitor pe vecie pastorului pentru că l-a reaşezat în lucrare, dar 
nu aşa stăteau lucrurile. Prima dată se vorbeşte despre Miriam, probabil pentru că 
ea este cea dintâi nemulțumită de soția lui Moise. Se pare că, în principal, Miriam 
este de vină aici, deoarece ea este cea pe care Dumnezeu a lovit-o cu lepră, dar 
Aaron a luat şi el parte la criticele ei, lucru pe care nu ar fi trebuit să-l facă. Moise 
a trebuit să suporte criticele propriei lui surori şi ale propriului său frate. Cei doi 
care-l erau cei mai apropiaţi s-au întors împotriva lui în acest moment şi l-au 
criticat din cauza soţiei lui. 

Există un motiv pentru a crede că Sefora, prima soţie a lui Moise, a murit, 
deoarece nu mai este menţionată ulterior în Scriptură. Moise s-a căsătorit apoi cu o 
femeie etiopiană. Versetul e vag şi neconcludent, pentru că Etiopia cuprinde un 
amestec de rase, atât albă, cât şi neagră. Este un pasaj foarte dificil; de aceea, nu 
voi comenta pe marginea lui, pentru că nu avem nici o dovadă substanțială 
referitoare la rasa noii soţii. Fără doar şi poate, Miriam şi Aaron l-au criticat pe 
Moise, iar Dumnezeu s-a încruntat la critica lor. Moise a trebuit să suporte aceste 
critici cu un spirit de smerenie. Apoi Dumnezeu S-a pogorât (Num. 12:3-4). 

Vă rog să citiți Numeri 12:6-9. „Eu îi vorbesc [lui Moise] gură către gură, 
Mă descopăr lui nu prin lucruri grele de înţeles, ci el vede chipul Domnului. Cum 
de nu v-aţi temut deci să vorbiţi împotriva robului Meu, împotriva lui Moise?” 
Dumnezeu Şi-a arătat faţa lui Moise şi a luat-o ca pe un afront personal atunci când 
oamenii l-au criticat. Miriam a devenit leproasă şi, din nou, Moise se roagă pentru 


îndurare. Vedeţi acum imensele poveri ale lucrării? Conducătorul este singurul om 
care nu poate cădea, nu poate ceda şi nu poate renunţa. Toţi ceilalți pot, deoarece 
există un conducător care să ţină lucrurile în frâu. Dar conducătorul nu poate 
renunţa. Conducătorul are datoria să vadă dincolo de probleme. Este nevoie de ani 
pentru a dezvolta şi învăţa cum se conduce. Un lider este ca un stâlp în structura 
unei case. 


Scopul călătoriei în pustie 


1. Pentru a înfrunta drojdia (sau păcatul) din viețile noastre. În 
Leviticul 23:17 jertfa oferită în ziua Cincizecimii a fost pâini coapte cu drojdie, 
arătând clar că botezul cu Duhul Sfânt nu se confruntă cu păcatul din viața noastră. 
Este o altă sărbătoare care se ocupă de acest lucru. Sinai reprezintă experimentarea 
Cincizecimii, dar Sinai nu se ocupă de firea păcătoasă. Firea păcătoasă este 
confruntată la trecerea Iordanului. Iordanul reprezintă sărbătoarea Ispăşirii. 

2. Pentru a produce credință şi smerenie. „Ce se vede suindu-se 
din pustie înconjurată de toate miresmele negustorilor de mir?” (Cânt. 3:6; 8:5). 
Mirul şi tămâia sunt analoge smereniei şi credinței. 


3. Pentru a ne face experți în război. Există mult război în pustie 
(Cânt. 3:8). 
4. Pentru a ne smeri şi încerca. Pentru a vedea dacă vom fi 


mulțumiți cu ceea ce ne dă Dumnezeu în pustie. Vom fi mulţumitori şi satisfăcuți 
cu orez şi altă hrană cu care nu suntem obişnuiţi? (Deut. 8:16). 

5. Pentru a primi comoara din întuneric (Is. 45:3). Există în 
întuneric comori pe care nu le găsim la lumină. Există anumite lucruri pe care 
Dumnezeu ne poate învăța numai în întuneric. 

6. Pentru a vedea dacă suntem sau nu aleşii lui Dumnezeu. /saia 
48:10 spune că suntem aleşi în cuptorul greutăților. (Vezi şi Jer. 2:6.) Pustia este 
un loc teribil de încercare. 

Există două aspecte ale călătoriei fiilor lui Israel. Problema cu oamenii este 
un aspect, pe care l-am privit, în principal, din perspectiva conducătorului. Acum 
aş dori să ajung la punctul H din cuprins, Cades Barnea. 


H. IN CADES BARNEA 
ISCOADELE TRIMISE SĂ CERCETEZE ȚARA. 
RAPORTUL NEFAVORABIL AL CELOR ZECE 


Numeri capitolele 13 şi 14 acoperă evenimentele de la Cades Barnea, 
granița Țării Făgăduinţei. Atitudinea lui Caleb a fost: „Haidem să ne suim şi să 


punem mâna pe ţară” (Num. 13:30). Celelalte iscoade spuneau: „Cu adevărat, este 
o ţară în care curge lapte şi miere, şi iată-i roadele. Dar poporul care locuieşte în 


țara aceasta este puternic, cetățile sunt întărite şi foarte mari.” Astfel, ei se 
plângeau de uriaşii de acolo. 

Este adevărat că atunci când Dumnezeu ne dă o moştenire, foştii locuitori 
ai acelui loc trebuie izgoniți. În orice caz, nu trebuie să ne temem de duhuri rele. 
Lor le este frică de noi. Trebuie să fim eliberaţi de frică în viaţa noastră. Există o 
diferenţă între frica de Domnul şi fobie. Frica de Dumnezeu este dorinţa de a-L 
mulțumi pe Domnul şi precauţia de a nu Îl nemulţumi în vreun fel. Este 
comparabilă cu teama pe care trebuie să o aibă o soţie faţă de soţul ei. Ea vrea să 
facă numai ceea ce îl mulţumeşte, iar acest lucru este ceva înrădăcinat în căsnicie. 
Aceasta este o teamă bună. Nu este bine ca soţiei să-i fie teamă de soţul ei într-un 
sens negativ. Dacă înţelegem acest lucru, vom înţelege diferența dintre frica de 
Domnul şi faptul de a-ţi fi frică. 

Nu trebuie să ne fie frică de duhurile rele. Trebuie să fim îngrijoraţi şi să 
ne fie teamă ca nu cumva să Îl nemulțumim pe Domnul sau să nu Îi îndeplinim 
planurile. Aceasta este totul. Atitudinea lui Caleb şi a lui Iosua a fost: „Suntem 
capabili.” Acest lucru se bazează pe 14:8: „Dacă Domnul va fi binevoitor cu noi, 
ne va duce în ţara aceasta, şi ne-o va da: este o ţară în care curge lapte şi miere.” 

Acum doresc să vedem în versetul patru al capitolului 14 atitudinea fiilor 
lui Israel. „Să ne alegem o căpetenie şi să ne întoarcem în Egipt.” Ei au ieşit din 
Egipt, dar Egiptul nu ieşise din ei. Când dădeau de necaz, doreau să se întoarcă. La 
un moment dat ne aflam într-o biserică din Australia şi i-am avertizat că 
Dumnezeu avea un plan pentru biserică şi că dorea să-i ducă mai departe. Citam 
tocmai din aceste versete. După ce am terminat de vorbit, am mers în mijlocul 
congregaţiei. Apoi pastorul a spus: „Haideţi să ne rugăm cu toţii” şi am început să 
ne rugăm. Nu voi uita niciodată ce a urmat. Unul dintre prezbiteri s-a ridicat şi s-a 
rugat astfel: „Doamne, noi toţi suntem mulţumiţi de pustie. Nu dorim să mergem 
mai departe. Ne simţim bine aici.” Acesta era un duh rău. Acelaşi duh care era în 
Israel în pustie, era cel care stăpânea biserica aceea. Un duh de necredinţă coborâse 
peste acest prezbiter, iar el devenise un canal pentru prorocie creativă, dar 
negativă. 

Câţiva ani mai târziu m-am întors în aceeaşi biserică pentru numirea altui 
pastor. Pe când eram la amvon, Domnul mi-a zis: „Alege un om care să-ţi ia 
cureaua şi să-ţi lege mâinile. Apoi spune adunării: «Aţi legat mâinile pastorilor pe 
care vi i-am trimis.” Aşa că le-am spus acest lucru. Apoi Dumnezeu mi-a dat o 
străfulgerare a acelei rugăciuni de grup care avuse loc cu şapte ani în urmă şi am 
spus bisericii: „Acel om şi acel duh v-au oprit să intraţi în prezenţa Domnului, dar 
acum Dumnezeu numeşte un alt pastor. El vă va conduce înăuntru.” Nu mi-am dat 
seama că omul care se rugase atunci, stătea la balcon. Din fericire nu am ştiut, 
pentru că, poate, atunci nu aş fi spus acel lucru. Nu ar fi fost cuviincios. Adunarea 
a plâns, au încuviinţat şi au recunoscut adevărul problemei şi s-au sfințit pentru a 


intra de această dată în Țara promisă. Din câte se pare, în ziua de azi există o 
mişcare a Duhului în acea biserică. 

Ceea ce încerc să spun este aceasta: călătoria fiilor lui Israel se repetă din 
nou şi din nou în multe biserici. Există biserici care se hotărăsc să meargă mai 
departe şi alte biserici care sunt în plină trezire, dar hotărăsc să stea pe loc. Într-un 
grup carismatic, înainte ca oaspetele să fie invitat să vorbească, a fost informat: 
„Nu dorim nimic de profunzime. Dorim doar mântuirea şi botezul cu Duhul Sfânt. 
Vrem numai mărturii.” Mai mult ca sigur, Dumnezeu îi lasă pe oameni să aleagă 
nivelul spiritual pe care îl doresc. 


DOMNUL CAUTĂ SĂ-I DISTRUGĂ PE CEI NEÎNCREZĂTORI 
MOISE REFUZĂ ONOAREA DE A DEVENI UN POPOR MARE 


Dumnezeu a fost aşa de întristat, încât a vrut să-i distrugă (Num. 14:11- 
12). „ÎL voi lovi cu ciumă şi-l voi nimici, dar pe tine te voi face un neam mai mare 
şi mai puternic decât el.” Este a doua oară când Moise este încercat în aceeaşi 
problemă. (Vezi Exod. 32:10.) Şi țineţi minte, şi Moise este de asemenea sătul de 
popor. Ei îl vor ţine departe de Țara promisă. 

Un alt aspect de luat în considerare este faptul că Iosua şi Caleb nu au 
putut intra până la momentul lui Dumnezeu. Israel îi împiedica şi pe ei. Vreau să 
înţelegeţi că atunci când eşti pastor al unei congregaţii, se poate să fii în flăcări, iar 
congregația să nu fie. Dacă acesta este cazul, ei te vor reţine. Dar trebuie să rămâi 
cu ei. Vedeţi caracterul pe care trebuie să-l aibă un conducător? 

Vă sunt clare aceste aspecte? Vorbim aici despre trei lideri spirituali. 
Moise nu a intrat din cauza unei congregaţii răzvrătite, cu inima împietrită. Iosua şi 
Caleb au fost nevoiți să rătăcească încă treizeci şi opt de ani din cauza lor. 
Congregația are un impact uriaş asupra conducerii. În realitate, ei l-au provocat pe 
Moise, astfel încât el a reacționat impulsiv. Imaginaţi-vă ce a îndurat în tot acest 
timp! Dacă Moise ar fi avut o congregație potrivită, duhul său nu ar fi fost 
provocat, iar el ar fi intrat în ţara Canaanului (Ps. 106:33). 

În orice caz, problema este mai spinoasă decât atât, deoarece 
Moise reprezintă legea. Prin urmare, dacă Moise ar fi intrat în ţară, acest lucru ar 
însemna că legea te poate duce în Ţara promisă. De aceea, trebuie să cântărim 
acest lucru. Privind din alt punct de vedere, Moise nu ar fi putut intra niciodată, 
pentru că ar fi însemnat că legea ne poate conduce în odihna lui Dumnezeu. Iosua 
i-a dus mai târziu. El reprezenta noua ordine, adică harul. 


Recapitularea celor zece încercări 
Numeri 14:22 


În pustie au avut loc zece încercări, iar Israel a eşuat în toate. După ce au 
căzut ultimul test la Cades Barnea, Domnul a zis: „M-au ispitit de zece ori acum” 
(Num. 14:22). Apoi Dumnezeu a jurat în mânia Lui că ei nu vor intra niciodată în 
odihna Lui, care era ţara Canaanului. Fiecare încercare ar fi trebuit să fie un pas 
înainte. Însă Israel le-a transformat în piedici. Duhul (reprezentat de nor) i-a 
condus prin fiecare situație grea, numai pentru ca Dumnezeu să se arate puternic 
pentru binele lor, să le aducă eliberare şi să le mărească credinţa. Dar Israel şi-a 
împietrit inima în fiecare situaţie (Evr. 3:8-15). Iată cele zece încercări. 

1; Opoziţie din partea lumii — Când au părăsit Egiptul, faraon a 
venit după ei şi a încercat să-i aducă înapoi în robie. Prietenii şi tentaţiile vor 
încerca să-i ademenească pe noii mântuiţi. 

2. Apă amară — Fiecare credincios va fi încercat de experiențe 
amare şi dezamăgiri. Apele amare sunt îndulcite numai când lemnul (crucea) este 
pusă în apă. 

3. Foametea — Reprezintă încercarea pe plan economic. Vom avea 
parte de momente când nu vom avea mulți bani sau alte lucruri pe care le dorim. 
Dar Dumnezeu se îngrijeşte de nevoile noastre. 


4. Setea — Setea vorbeşte despre experiențe seci şi plictisitoare. 
Trebuie să le surmontăm. 
5. Idolatrie — (viţelul de aur) Dorinţele şi poftele neobişnuite trebuie 


cucerite. Tot ce înlocuieşte dependența noastră de Dumnezeu poate fi idolatrie. De 
asemenea, este rău să fii legat de viața trecută. 


6. Plângerea despre circumstanțe — Plângerea ne face să nu găsim 
trecere înaintea lui Dumnezeu. 

T: Nemulțumirea — Dragostea pentru hrană plăcută. Poftele lor nu au 
fost consacrate lui Dumnezeu. 

8. Lăcomie — Detestând mana dată de Dumnezeu, ei s-au îndopat cu 
prepelite. 

9. Critică la adresa conducerii — Aaron şi Miriam l-au criticat pe 
omul care a văzut faţa lui Dumnezeu. 

10. Neîncredere — Au căzut la ultimul test la Cades Barnea, care era 


chiar la graniţa Ţării promise. Cele zece iscoade au fost de acord asupra faptului că 
țara era minunată, dar duşmanii erau prea mari. Au infectat întreaga congregaţie cu 
frică şi neîncredere. După ce au răspuns negativ la primele nouă teste, tiparul lui 
Israel a fost stabilit, iar ei au căzut şi la testul al zecelea, cel mai important. 
Dumnezeu a zis: „Nu veţi intra.” 


MOISE APELEAZĂ LA HARUL LUI DUMNEZEU 


În Numeri 14:12-20 vom vedea că Dumnezeu caută din nou să distrugă 
poporul lui Israel pentru răutatea lui, aşa cum a făcut în Exodul 33:10-14, dar 


Moise apelează din nou la harul lui Dumnezeu şi refuză cinstea de a deveni un 
neam mai mare. Moise pleda pentru un popor care îi cauzase multă tristeţe. Moise 
a fost cu adevărat unul dintre cei mai mari oameni ai tuturor vremurilor. 


DUMNEZEU ÎL ÎNTOARCE PE ISRAEL SĂ MOARĂ ÎN PUSTIE 


Jar acum Domnul îl întoarce pe Israel să moară în pustie. „Toți aceia nu 
vor vedea ţara pe care am jurat părinţilor lor că le-o voi da, şi anume, toţi cei ce M- 
au nesocotit, n-o vor vedea” (Num. 14:23-39). 


MOISE SE CONFRUNTĂ CU CEI CARE SUNT AROGANȚI 


Mai există încă un aspect foarte important pe care vreau să-l evidenţiez 
aici. După ce Dumnezeu le-a zis să se întoarcă în pustie, mulţi s-au pocăit; dar era 
prea târziu. „S-au sculat dis-de-dimineaţă a doua zi şi s-au suit pe vârful muntelui, 
zicând: «lată-ne! suntem gata să ne suim în locul de care a vorbit Domnul, căci am 
păcătuit.» Moise a zis: «Pentru ce călcaţi porunca Domnului? Nu veți reuşi. Nu vă 
suiţi, căci Domnul nu este în mijlocul vostru! Nu căutaţi să fiți bătuţi de vrăjmaşii 
voştri»” (Num. 14:40-43). 

Totuşi, în versetul patruzeci şi patru vom vedea că „ei s-au îndărătnicit şi 
s-au suit pe vârful muntelui”. Era prea târziu. Când Dumnezeu spune „du-te”, te 
duci. Şi dacă Dumnezeu spune că nu vei merge, atunci nu poţi merge. În Evrei 4:7 
se spune că „EI hotărăşte o nouă zi”. Aşadar, observăm aici păcatul supraestimării 
şi îndrăznelii. 


xX k k k k 


I. DE LA CADES BARNEA LA PISGA 


RĂZVRĂTIREA LUI CORE 
Două sute cincizeci se alătură în răzvrătire 


Această secţiune acoperă o perioadă de 38 de ani. Israel a ajuns în Cades 
Barnea la numai doi ani după ieşirea din Egipt. Acolo, la Cades Barnea au căzut la 
al zecelea şi totodată, ultimul test. Dumnezeu a fost aşa de supărat pe acea 
generație, încât a jurat în mânia Lui că ei nu vor intra niciodată în ţară (Ps. 95:8- 
11; Evr. 3:7-19). Prin urmare, de la episodul din Cades Barnea până la sfârşitul 
rătăcirii, când Moise moare pe Muntele Pisga, au trecut 38 de ani (Deut. 34:1-8). 

În Numeri 16 ajungem la ceea ce se numeşte Răzvrătirea lui Core. Două 
sute cincizeci dintre căpeteniile alese ale lui Israel s-au alăturat în răzvrătire lui 
Core, Datan şi Abiram. Ei erau mâncaţi de invidie, iar cererea lor era pentru 


drepturi egale (Num. 16:1-2). În versetul 3: „Ei s-au adunat împotriva lui Moise şi 
Aaron şi le-au zis: «Destul! căci toată adunarea, toți sunt sfinți şi Domnul este în 
mijlocul lor. Pentru ce vă ridicaţi voi mai presus de adunarea Domnului?»” 

Acesta este un adevăr foarte important, pentru că în generaţia noastră 
există un duh care subminează autoritatea şi cârmuirea. În zilele noastre există în 
biserică tendinţa de a-l retrograda pe pastor. Pastorul este un prezbiter, dar nu toţi 
prezbiterii sunt pastori. Nu îl putem aşeza pe Moise pe acelaşi nivel cu Core şi nu 
îl putem pune pe Core pe acelaşi nivel cu Moise. Moise evidențiază foarte bine 
acest lucru. În versetul 9 el exclamă: „Prea puţin lucru este oare pentru voi că 
Dumnezeul lui Israel v-a ales din adunarea lui Israel, lăsându-vă să vă apropiaţi de 
EI, ca să fiți întrebuinţaţi la slujba cortului Domnului şi să vă înfățişaţi înaintea 
adunării ca să-i slujiți?” Cu alte cuvinte, ei aveau o îndatorire, aveau o lucrare, dar 
în versetul 10 el spune: „Şi acum mai voiţi şi preoția?” 

Core dorea o poziţie şi o lucrare pe care Dumnezeu nu 1 le dăduse. Aceasta 
este o problemă foarte răspândită în biserică la ora actuală. Leviţilor li se acordase 
privilegiul de a avea grijă de casa lui Dumnezeu. Ei au fost unşi să îi asiste şi să îi 
ajute pe preoţi, pe Aaroniţi. Dar numai cei din familia lui Aaron puteau fi preoţi 
(Num. 3:5-10). Preoţia sau poziţiile de conducere sunt date numai de Dumnezeu şi 
nimeni nu îşi poate aroga această onoare, excepție făcând cel chemat de 
Dumnezeu, aşa cum a fost Aaron (Evr. 5:1-4). 

Pentru a înfățişa lucrurile mai simplu, îți poţi dori să fii diacon sau 
prezbiter dacă ai calităţile necesare (7 Tim. 3:1). În orice caz, nu îţi poţi dori sau 
prelua locul de pastor, profet sau apostol decât dacă există o chemare divină şi o 
numire de la Dumnezeu. Este o diferenţă! Trebuie să avem în minte o înţelegere 
clară că, înainte de întemeierea lumii, Cristos a fost cel care 1-a ales pe cei care vor 
fi apostoli, profeți, evanghelişti, pastori şi învăţători. Totuşi, 7 Tim. 3:1 este diferit. 
„Adevărat este cuvântul acesta: «Dacă râvneşte cineva să fie episcop, doreşte un 
lucru bun.»” Apoi, calitățile bătrânilor sunt date în 7 Tim. 3:2-7, iar calităţile 
diaconilor în 3:8-13. Dar nu există calități listate pentru pastori, deoarece ei nu sunt 
aleşi de om. Ei sunt numiţi doar de Dumnezeu. 

Atunci când omului i se dă responsabilitatea să aleagă, el trebuie să ştie 
calitățile. Astfel, omul este responsabil cu alegerea bătrânilor şi a diaconilor, dar 
nu este responsabil cu alegerea pastorilor. Nu există calităţi date pentru pastor, 
învăţător, evanghelist, profet sau apostol. Nu este dată o listă în care să se spună: 
„Dacă o persoană are aceste calităţi, este un apostol, profet sau pastor.” Motivul 
este că acestea sunt daruri ale lucrării date doar de Cristos. Calitățile bătrânilor şi 
ale diaconilor sunt evidenţiate pentru că pe aceştia omul trebuie să-i numească. 
Într-un serviciu de ordinare pentru cele cinci slujbe, prezbiterii pur şi simplu spun 
că îi recunosc pe aceştia ca fiind numiți de către Cristos. Nu omul îi numeşte în 
lucrare; este o recunoaştere publică a faptului că ei au fost ordinaţi de Dumnezeu. 
Deci, într-un serviciu de numire, noi îi numim (pe bătrâni şi diaconi), pe când 


ordinarea este doar o recunoaştere a ceea ce Dumnezeu a făcut deja. Ordinarea e de 
la Dumnezeu; numirea e de la om. 


Moise cade cu faţa la pământ 
Pledează pentru congregaţie 


Această răzvrătire a lui Core a fost foarte gravă (Iuda, v. 11). A fost un 
atac, nu numai la adresa lui Moise, ci şi la adresa lui Dumnezeu (Num. 26:9). 
(Dumnezeu se încruntă la răzvrătire şi la subminarea conducerii. Este exact ceea ce 
a făcut Lucifer când a cerut drepturi egale şi poziție egală cu ale lui Dumnezeu, 
Isaia 14:12-14. Când Lucifer a încercat să preia tronul lui Dumnezeu, el a afectat 
negativ credinţa în conducere, cauzând diviziune în rândul locuitorilor cerului.) De 
aceea, Moise a căzut cu faţa la pământ şi s-a rugat înaintea lui Dumnezeu pentru 
congregaţie (Num. 16:4). 

În Numeri 16:32 focul îl mistuie pe Core şi pe cei două sute cincizeci de 
oameni, iar pământul se deschide şi ei cad în locuinţa morţilor. Apoi Israel cârteşte 
împotriva lui Moise, deoarece Core a fost judecat (16:41). „A doua zi, toată 
adunarea copiilor lui Israel a cârtit împotriva lui Moise şi împotriva lui Aaron, 
zicând: «Voi aţi omorât pe poporul Domnului.»” Este de-a dreptul uimitor! 
Pământul s-a deschis, iar Moise era făcut responsabil pentru deschiderea 
pământului. Vedeţi atitudinea poporului? Iar aceştia erau aleşii lui Dumnezeu; nu 
erau ca păcătoşii fără căpătâi. Aceştia erau cei aleşi dintre aleşi. Aceştia erau sfinţii 
Celui Preaînalt. Vedeţi ce dificilă poate fi uneori o situaţie în biserică? 


Moise îi scapă din nou pe oameni de pedeapsă 


De asemenea, este interesant de remarcat că, atunci când au avut loc 
răzvrătiri împotriva conducerii, şi cei care au simpatizat cu capii insurecției au fost 
loviți de Dumnezeu cu pedeapsă (Num. 16:41-50). Mulţi din congregaţie au crezut 
că Dumnezeu şi Moise au fost prea tranşanţi în problema cu Core şi însoțitorii lui. 
Criticându-i, ei de fapt spuneau că au mai multă compasiune decât Dumnezeu. 
Acesta este un exemplu de fa/să milă şi compasiune. Cât de des în cazuri de 
răzvrătire simpatizanţii sunt loviți de orbire şi sunt îndepărtați de posibilitatea de a 
fi aleşii lui Dumnezeu, pentru că s-au aliat unor oameni care subminează cârmuirea 
lui Dumnezeu! 

„ȘI Domnul a vorbit lui Moise şi a zis: «Daţi-vă la o parte din mijlocul 
acestei adunări şi-i voi topi într-o clipă!» Ei au căzut cu feţele la pământ” (Num. 
16:44-45). Priviţi din nou atitudinea lui Moise, care a căzut cu faţa la pământ. 
Aproape 15 000 de oameni au murit de pedeapsă, dar, repet, mijlocirea lui Moise a 
salvat viaţa multor altora. 


TOIAGUL LUI AARON CARE A ÎNMUGURIT 


În capitolul 17 aflăm despre ceea ce se cheamă toiagul lui Aaron. 
Dumnezeu a poruncit capilor celor douăsprezece triburi să fie reprezentate fiecare 
de câte un toiag anume. Toiagul care a înmugurit va fi tribul pe care Dumnezeu l-a 
ales pentru a avea preoţia. Toiagul lui Aaron este cel pe care El l-a ales. Uneori 
Dumnezeu trebuie să clarifice foarte bine pe cine a ales şi pe cine nu a ales. Printr- 
o minune, Dumnezeu a făcut ca toiagul lui Aaron să înmugurească, acesta fiind un 
semn că Dumnezeu l-a ales pe Aaron. 


MOARTEA LUI MIRIAM 


În Numeri 20:1 Miriam a murit şi a fost înmormântată. Aceasta a avut loc 
la sfârşitul celor treizeci şi opt de ani de rătăcire de la Cades Barnea. „Toată 
adunarea copiilor lui Israel a ajuns în pustia Ţin în luna întâi. Şi poporul s-a oprit la 
Cades. Acolo a murit şi a fost îngropată Miriam.” 

Pentru a doua oară nu era apă pentru oameni. „Poporul a căutat ceartă cu 
Moise. Ei au zis: «Ce bine ar fi fost să fi murit noi, când au murit fraţii noştri 
înaintea Domnului!” (Num. 20:3). Vă vine să credeţi? Vedeţi cum răstălmăcesc ei 
lucrurile? Mai întâi au spus că Moise i-a omorât pe toți, apoi au întors-o şi au spus 
„Numai dacă am fi murit şi noi înaintea Domnului.” Erau un grup tare greu de 
mânuit. „Pentru ce aţi adus adunarea Domnului în pustia aceasta, ca să murim în 
ea, noi şi vitele noastre? Pentru ce ne-aţi scos din Egipt şi ne-aţi adus în acest loc 
rău, unde nu este nici loc de semănat, nici smochin, nici viţă, nici rodiu, nici apă de 
băut?” (Num. 20:4-5). De fapt, ei nici măcar nu trebuia să fie acolo în pustie. Ei ar 
fi trebuit să fie în Țara promisă. Israel a fost acela care a ales să rămână în pustie. 
Vedeţi ce ticăloşi pot fi oamenii şi cum pot răstălmăci credincioşii adevărul? Pot 
doar să vă recomand aceste pasaje spre meditație pentru a vedea ce fel de oameni 
necircumcişi în inimă pot fi poporul lui Dumnezeu. 


MOISE ISPITIT ÎN PĂCAT 


„Domnul a vorbit lui Moise şi a zis: «la toiagul şi cheamă adunarea, tu şi 
fratele tău Aaron. Să vorbiţi stâncii acesteia în faţa lor şi ea va da apă. [Stânca, în 
tot Cuvântul lui Dumnezeu, îl reprezintă pe Cristos (7 Cor. 10:4).] Să le scoţi astfel 
apă din stâncă şi să adapi adunarea şi vitele lory” (Num. 20:7-8). El a zis 
„vorbeşte” stâncii. Amintiţi-vă că este a doua oară. Prima oară Dumnezeu a zis 
„loveşte” (Exod. 17:6). Lovirea stâncii prima dată reprezintă faptul că Cristos 
trebuia să fie crucificat. Stânca este Cristos; toiagul este toiagul judecății. Cristos a 
fost pedepsit pentru greşelile noastre pentru ca apa vieţii să poată curge la 


omenirea însetată şi muribundă. În scrierile prorocilor mici se vorbeşte despre 
faptul că Păstorul trebuia pedepsit, de aceea Cristos trebuia lovit (Zah. 13:7). 

Era a doua oară când aveau nevoie de apă. Dar de această dată, Moise 
trebuia să vorbească stâncii. După crucificarea lui Cristos este nevoie doar să 
vorbeşti şi viaţa curge. Dar Moise a fost provocat şi în versetul 10 a zis: „Ascultaţi, 
răzvrătiților! Vom putea noi oare să vă scoatem apă din stânca aceasta?” Moise s-a 
pierdut cu firea şi acum vorbea şi se comporta fără control (Ps. 106:32-33). 

Doresc să spun următoarele: este ruşinos pentru noi ca vreodată să 
criticăm, să ocărâm sau să batjocorim. Ilie a făcut o dată acest lucru, dar s-a 
dovedit a fi o greşeală amarnică, deoarece el a ajuns să fugă de Diavol care locuia 
în regina cea rea, Izabela (7 Împ. 18:27; 19:1-3). Deschideţi cu mine la Juda, v. 9: 
„Arhanghelul Mihail, când se împotrivea diavolului şi se certa cu el pentru trupul 
lui Moise, n-a îndrăznit să rostească împotriva lui o judecată de ocară, ci doar a zis: 
«Domnul să te mustre!»” Atunci când vorbim demonilor, îngerilor căzuţi sau 
Diavolului, trebuie întotdeauna să o facem cu nobleţe şi cu înţelepciune. Cu mult 
timp în urmă, când a avut loc o răzmeriţă în cer, au căzut Lucifer şi o treime din 
îngeri. Dar ceilalţi arhangheli, Gabriel şi Mihail, cele două treimi de îngeri rămaşi 
şi-au păstrat poziția prin harul lui Dumnezeu. De aceea în cort sunt doi arhangheli 
deasupra capacului ispăşirii. Două treimi dintre ei au fost cruţaţi prin mila şi harul 
lui Dumnezeu. Îngerii care sunt cu frică de Dumnezeu sunt foarte conştienţi de 
faptul că au fost cruțați prin mila şi harul lui Dumnezeu. 

Înainte de întemeierea lumii, când răzmeriţa s-a întins în cer, aceia care au 
reuşit să se ferească de a fi atraşi în rebeliune erau foarte conştienţi de faptul că au 
reuşit acest lucru deoarece au căzut cu fața la pământ şi au cerut harul lui 
Dumnezeu. Ştiau că mila şi harul lui Dumnezeu i-au ferit de a fi atraşi în 
dezamăgire şi rebeliune. Ei nu i-au acuzat pe apropiații lor căzuţi. În acelaşi fel, 
atunci când, în numele lui Dumnezeu, le porunciţi demonilor să iasă, trebuie să vă 
feriți să îi ocărâţi. Am auzit despre un incident când un frate care exorciza demoni 
a început să îi ocărască. Un demon i-a răspuns: „Pe mine să nu mă faci în toate 
felurile!” 

Nu avem nici un drept să ironizăm, să batjocorim sau să ocărâm, pentru că 
singurul lucru care ne diferențiază este harul lui Dumnezeu. Dacă este valabil în 
Tuda, v. 9, unde este vorba despre demoni şi îngeri căzuți, cu atât mai mult trebuie 
să fie valabil în ceea ce priveşte atitudinea noastră față de omul muritor care este 
făcut după chipul lui Dumnezeu! Trebuie să avem grijă, chiar şi atunci când 
vorbim cu cei mai răi. Întotdeauna trebuie să fim plini de har (Gal. 6:1). Pe când D. 
L. Moody se plimba pe străzile din Chicago, a văzut un bețiv ieşind dintr-o 
cârciumă şi împleticindu-se pe stradă. El a spus doar: „Uite-l pe Dwight L. Moody, 
cel lipsit de harul lui Dumnezeu.” Suntem diferiți doar prin har. 

Îl vedem aici pe Moise al cărui duh este provocat, vorbind celor care sunt 
făcuţi după chipul lui Dumnezeu, iar el îi numeşte răzvrătiți. Recurge la ocară. 


Este foarte greu să te stăpâneşti şi să nu fu provocat atunci când eşti la amvon şi ai 
un astfel de grup de oameni. Dar el a lovit stânca de două ori, ceea ce înseamnă că 
Cristos va trebui crucificat de două ori. El a distrus tiparul. În Psalmii 106:33 se 
spune clar că duhul lui Moise a fost provocat şi a vorbit necugetat. Cu toate 
acestea, observați măreția lui Dumnezeu în Numeri 20:11, pentru că din stâncă a 
ieşit totuşi apă. Chiar dacă tiparul lui Dumnezeu a fost distrus şi omul lui 
Dumnezeu a căzut, totuşi Dumnezeu a făcut să iasă apă. Uneori Dumnezeu face 
minuni, chiar dacă persoana care înfăptuieşte minunea trăieşte în neascultare. O 
minune nu dovedeşte că eşti în voia lui Dumnezeu. Este clar? Dumnezeu a 
înfăptuit o minune printr-un om care în acel moment nu era în voia lui Dumnezeu. 
Totuşi, a rezultat un miracol. 


MOISE ŞI AARON NU POT INTRA ÎN ȚARA PROMISĂ 


„Atunci Domnul a zis lui Moise: «Pentru că n-aţi crezut în Mine, ca să Mă 
sfințiți înaintea copiilor lui Israel, nu voi veţi duce adunarea aceasta în ţara pe care 
i-o dau»” (Num. 20:12). Vedeţi testul şi standardele dure pe care Dumnezeu le are 
pentru un conducător? Sunt fenomenale! Gândiţi-vă la tot drumul străbătut de 
Moise. Are patruzeci de ani de pregătire la curtea lui faraon, alți patruzeci de ani 
de antrenament în pustie şi încă patruzeci de ani în pustie, rătăcind din cauza 
poporului pe care îl conducea. El ar fi ajuns în Ţara promisă în urmă cu treizeci şi 
opt de ani. Acum i se refuză ce îi este mai scump — întrarea în Ţara promisă. 
Dumnezeu a trebuit să îi arate lui Israel şi fiecărei generaţii ce avea să vină cât de 
grav a fost faptul că Moise a lovit stânca de două ori. Ar fi însemnat că Cristos 
trebuia să fie crucificat mai mult de o singură dată. 


EDOM LE REFUZĂ TRECEREA 


Numeri 20:14-21. „Edom i-a răspuns: «Să nu cumva să treci pe la mine, 
căci altfel îţi voi ieşi înainte cu sabia.» [...] Astfel Edom n-a vrut să lase pe Israel 
să treacă prin ţinutul lui. Şi Israel s-a abătut de la el” (versetele 18, 21). Edom 
refuză să îl lase pe fratele său Israel să treacă prin ţara sa. Dumnezeu a ţinut minte 
întotdeauna acest lucru. Dacă există oameni care ar trebui să vă ajute şi totuşi 
refuză să vă ajute, Dumnezeu ţine minte acest lucru împotriva lor. 


MOARTEA LUI AARON 


Apoi avem însemnată în Numeri 20:23-29 moartea lui Aaron. „Moise a 
dezbrăcat pe Aaron de veşmintele lui şi a îmbrăcat cu ele pe fiul său Eleazar. 
Aaron a murit acolo, pe vârful muntelui. Moise şi Eleazar s-au pogorât de pe 
munte. Toată adunarea a văzut că Aaron murise şi toată casa lui Israel a plâns pe 


Aaron treizeci de zile” (versetele 28-29). Acum Moise este singur. Nu uitaţi că 
Aaron a fost singurul rămas din grupul lui de vârstă. Toată generația mai în vârstă 
s-a stins. Aaron era singurul cu care putea comunica. Aaron este luat, iar Moise 
rămâne singur. 


ISRAEL DESCURAJAT 


„Poporul şi-a pierdut răbdarea pe drum” (Num. 21:4). Era un drum foarte 
greu, dar era calea pe care ei au ales-o. În Proverbele se zice: „Calea celor păcătoşi 
este grea” (Prov. 13:15; 14:14). Pentru că erau descurajaţi, au început să se plângă 
de descurajarea lor şi astfel au vorbit împotriva lui Dumnezeu. Unii oameni 
vorbesc împotriva lui Dumnezeu din cauza drumului pe care se află, chiar dacă 
acesta e drumul pe care ei l-au ales. Ei au vorbit împotriva lui Dumnezeu şi 
împotriva lui Moise şi, din nou, este aceeaşi plângere — „Pentru ce ne-aţi scos din 
Egipt, ca să murim în pustie?” 


ŞARPELE DE ARAMĂ 


Țineţi minte, au avut toți parte de acele miracole minunate şi de acele 
experienţe trecute şi, cu toate acestea, au ajuns în acelaşi punct: „Pentru ce ne-aţi 
scos din Egipt?” În Numeri 21:6 Domnul le răspunde cu şerpi înfocaţi. Apoi ei au 
mărturisit: „Am păcătuit, căci am vorbit împotriva Domnului.” De aceea în 21:8 
Dumnezeu a poruncit: „Fă-ţi un şarpe înfocat şi spânzură-l de o prăjină.” 
Bineînţeles, ideea este preluată în Joan 3:14 unde Cristos s-a referit chiar la acest 
verset spunând: „Voi fi înălțat şi îi voi atrage pe oameni la Mine.” Ei trebuiau 
numai să privească şi erau vindecaţi. Acesta este un minunat verset evanghelic, 
bun de folosit în predică: „Priviţi numai spre Dumnezeu şi veţi fi mântuiți.” 


FÂNTÂNA DIN CARE ȚÂŞNEŞTE APĂ 


„Atunci a cântat Israel cântarea aceasta: «Ţâşneşte, fântână! Cântaţi în 
cinstea ei! Fântâna, pe care au săpat-o căpeteniile, Pe care au săpat-o mai marii 
poporului, cu toiagul de cârmuire, cu toiegele lor!» Din pustia aceasta s-au dus la 
Matana” (Num. 21:17). Acest eveniment aparent nesemnificativ are profunde 
implicaţii spirituale şi adevăruri ataşate de el. Fântânile simbolizează mântuirea. 
„Veţi scoate apă cu bucurie din izvoarele mântuirii” (Is. 12:3). Domnul Isus, 
vorbind femeii la fântână, a zis: „Dar oricui va bea din apa pe care i-o voi da Eu, în 
veac nu-i va fi sete; ba încă apa, pe care i-o voi da Eu, se va preface în el într-un 
izvor de apă, care va ţâşni în viaţa veşnică” (Joan 4:14). 

Astfel, atunci când Îl acceptăm pe Cristos ca Mântuitor al nostru, el ne 
pune în inimă o fântână din care ţâşneşte apă. Dar la fel ca şi cu fântânile pe care 


le-a săpat Avraam, duşmanul le poate astupa, iar ele trebuie să fie desfundate. 
„Toate fântânile, pe care le săpaseră robii tatălui său, pe vremea tatălui său 
Avraam, filistenii le-au astupat şi le-au umplut cu ţărână” (Gen. 26:15). Filistenii 
semnifică invidia (Gen. 26:14). Atunci când invidia îşi face loc în inima şi în viaţa 
noastră, atunci fântânile noastre sunt acoperite. Şi certurile şi ura astupă aceste 
fântâni. „Isaac a săpat din nou fântânile de apă, pe care le săpaseră robii tatălui său 
Avraam, şi pe care le astupaseră filistenii, după moartea lui Avraam; şi le-a pus 
iarăşi aceleaşi nume, pe care le pusese tatăl său. Robu lui Isaac au mai săpat în vale 
şi au dat acolo peste o fântână cu apă de izvor. Păstorii din Gherar s-au certat însă 
cu păstorii lui Isaac, zicând: «Apa este a noastră.» Şi a pus fântânii numele Esec 
[ceartă], pentru că se certaseră cu el. Apoi au săpat o altă fântână, pentru care iar 
au făcut gâlceavă, de aceea a numit-o Sitna |ură]” (Gen. 26:18-21). 

Cheia pentru a desfunda fântânile noastre spirituale se găseşte în Numeri 
21:18. Ele trebuie să fie săpate din nou de către bătrâni, adesea sub îndrumarea 
pastorului sau a consilierului spiritual. Ele sunt săpate cu prăjinile (care înseamnă 
autoritate) şi în credincioşie, în conformitate cu Legea sau Cuvântul lui Dumnezeu. 
Fântânile continuă să ţâşnească pe măsură ce noi le cântăm. Un exerciţiu spiritual 
demn de menţionat se găseşte în Efeseni 5:19: „„Vorbiţi între voi cu psalmi, cu 
cântări de laudă şi cu cântări duhovniceşti şi cântaţi şi aduceţi din toată inima laudă 
Domnului.” Acest exerciţiu este comparabil cu ceea ce au făcut israeliți când au 
cântat: „Ţâşneşte, fântână! Cântaţi în cinstea ei!” Iosua şi Caleb au păstrat un spirit 
de bucurie înăuntrul lor, ceea ce le-a hrănit credinţa şi le-a ţinut fântânile 
desfundate. Aceasta este cheia vieţii lor, care i-a ajutat să răzbească prin pustie şi 
să ajungă în Ţara promisă (Num. 14:6-9). 


TICĂLOŞIA LUI BALAAM 


Pentru a răzbi prin pustie şi a ajunge în Ţara promisă şi la Sion, trebuie să 
învingem capcanele lui Balaam. Balaam i-a împiedicat pe mulţi să intre în Ţara 
promisă. Viaţa lui Balaam este descrisă în Scriptură în cartea Numeri de la 
capitolul 22 la 25. El a fost un proroc al lui Dumnezeu, dar care s-a abătut de la 
cale spre spiritism şi practicarea vrăjitoriei. Era ciudat, din cauza vieţii lui duble. 
Nu era un proroc obişnuit, deoarece Dumnezeu i se arătase. Însă existau în inima 
lui alte iubiri (dragostea pentru bani şi poziţie) şi ca urmare, a alunecat. Trebuie să 
fi existat mai devreme în viaţa lui o dedicare față de Dumnezeu, deoarece avea 
daruri minunate de la Dumnezeu şi Însuşi Dumnezeu i se arătase. Dumnezeu nu s- 
ar fi arătat unui mediumum. Balaam a oscilat între ungerea adevărată şi spiritism. 
În el era un amestec. Viaţa lui era caracterizată de următoarele: a) Lăcomie (2 Per. 
2:14-15, Iuda, v. 11); b) Idolatrie (4poc. 2:14); c) Promovarea doctrinei poftelor 
trupeşti, făcându-l pe Israel să comită păcatul moralității. Aceasta se numeşte 
„Doctrina lui Balaam”, care, în principiu, este imoralitate şi idolatrie. Este posibil 


să trăieşti sub conducerea a două duhuri, la un moment dat acționând sub ungere, 
iar apoi acţionând sub influenţa celuilalt duh. Există şi astăzi ba/aami în biserică. 

Balaam avea putere imensă cu lucrarea lui profetică, dar din păcate, s-a 
încurcat cu două căi diferite ale puterii spirituale. Dacă Îl cunoşti pe Dumnezeu pe 
un anumit plan, dar nu umbli în integritate, atunci în măsura în care Îl cunoşti pe 
Dumnezeu, vine diavolul pe acelaşi plan şi produce aceleaşi manifestări. Nu sunt 
rare cazurile în care avem un amestec de duhuri într-o persoană, aşa cum era cu 
Balaam. El auzea de la Dumnezeu, dar în acelaşi timp practica şi vrăjitoria. 
Motivația lui Balaam era greşită şi acesta este lucrul care l-a făcut să se abată de la 
cale şi să îi atragă şi pe alţii în păcat. 

Israel şi-a întins tabăra în câmpiile Moabului pe drumul către Țara 
Făgăduinţei. Moabiţilor le era frică de Israel. De aceea, împăratul Moabului i-a 
trimis pe bătrânii săi la Balaam cu „darurile închinării în mâinile lor” şi l-au rugat 
să-i blesteme pe israeliți. Ei îl vedeau pe Balaam ca pe un om cu mare putere 
spirituală şi doreau să-i dea bani pentru a arunca blestem asupra lui Israel (Num. 
22:1-7). Balaam le-a spus să rămână peste noapte, timp în care el urma să audă ce 
îi va zice Dumnezeu. Dumnezeu i s-a arătat lui Balaam şi i-a spus să nu meargă cu 
acei oameni şi că israeliţii nu trebuiau blestemaţi, ci binecuvântaţi. Când Balaam a 
refuzat oferta moabiţilor, ei au presupus că dorea mai mulți bani şi i-au oferit un 
preţ mai mare (Num. 22: 8-18). 

Aici a greşit Balaam. Când 1 s-au oferit mai mulţi bani şi onoruri, el a mers 
înapoi la Dumnezeu, sperând să Îl convingă pe Dumnezeu să se răzeândească şi să 
spună: „Da, poţi merge.” 

Numeri 22:19 — „Totuşi vă rog, rămâneţi aici la noapte şi voi vedea ce-mi 
va mai spune Domnul.” Versetele 20-22 i-au uimit pe cercetătorii Bibliei. Balaam 
chiar dorea să meargă cu aceşti oameni datorită banilor şi poziției pe care i le-au 
oferit. Dumnezeu deja zisese „Nu”. Când Balaam s-a întors şi L-a întrebat din nou 
pe Dumnezeu, Dumnezeu a spus „Da, du-te cu ei.” Aceasta datorită faptului că 
Dumnezeu împlineşte dorinţele inimii omului. În versetul 22 avem : „Dumnezeu S- 
a aprins de mânie, pentru că plecase.” Îngerul Domnului îi stătea în cale ca 
oponent. 

În Numeri 22:23-24, măgăriţa pe care el călărea a văzut un înger al 
Domnului cu sabia scoasă, iar animalul s-a întors pentru a-l evita. Balaam nu 
văzuse îngerul şi s-a înfuriat din cauza purtării ciudate a măgăriței. Balaam s-a 
înfuriat atât de tare, încât în momentul în care Dumnezeu i-a dat voce animalului 
pentru a-i vorbi, acesta a început să se certe cu măgăriţa. Apoi, Domnul i-a deschis 
ochii pentru a-l vedea pe înger, iar Balaam s-a smerit înaintea lui Dumnezeu. 
Domnul i-a spus: „lată, Eu am ieşit ca să-ţi stau împotrivă, căci drumul pe care 
mergi este un drum care duce la pierzare, înaintea Mea” (Num. 22:32). Apoi 
Balaam mărturiseşte: „Am păcătuit. [...] mă voi întoarce” (Num. 22:34). În sinea 


sa, Balaam ştia că nu trebuia să-L întrebe pe Dumnezeu pentru a doua oară şi că nu 
ar fi trebuit să meargă cu oamenii lui Balac. 

Ce încearcă Dumnezeu să ne spună prin intermediul celor întâmplate lui 
Balaam? Foarte mulți creştini ştiu că ceva anume nu reprezintă voia lui Dumnezeu 
pentru vieţile lor şi totuşi continuă să Îl roage pe Dumnezeu, până când El spune 
„Da!” Apoi creştinul respectiv pleacă fericit spunând: „Dumnezeu mi-a spus că pot 
să fac acest lucru şi am prorocii care confirmă.” Dar Dumnezeu se încruntă. Ce ne 
avertizează Dumnezeu aici? El spune că dacă dorim să se facă voia noastră în loc 
de a Lui, atunci El ne poate spune da. Ne poate da chiar şi confirmări în acest sens, 
dar trimite şi sărăcie în sufletul nostru. 

„Ci i-a apucat pofta în pustie şi au ispitit pe Dumnezeu în pustietate. El le- 
a dat ce cereau; dar a trimis o molimă printre ei” (Ps. 106:14-15; 78:26-32). Avem 
aici motivul pentru care israeliți nu au răzbit prin pustie şi nu au ajuns în Ţara 
promisă. Nu doreau voia lui Dumnezeu; doreau voia proprie. Astfel, Dumnezeu le- 
a dat ceea ce doreau. De aceea, trebuie să ne temem de Domnul şi să spunem 
necontenit: „Facă-se voia Ta, nu voia mea” în orice problemă cu care ne 
confruntăm în viaţa noastră. Altfel s-ar putea să nu intrăm niciodată în Țara 
făgăduită. 

Lui Balaam îi plăceau banii. Ştia că nu poate să-l blesteme pe Israel, 
deoarece Dumnezeu a spus că ei sunt binecuvântaţi (Jos. 24:9-10). Cu toate acestea 
însă, el voia bani. De aceea, l-a sfătuit pe Balac să le trimită pe femeile Moabului 
pentru a-şi împlini poftele trupeşti cu israeliți, aducând astfel judecata lui 
Dumnezeu peste Israel. Imoralitatea lor cu femeile moabite a condus şi la idolatrie, 
pentru că mulți dintre israeliți s-au alăturat zeilor lor (Num. 25:1-5; 31:15-16; Juda, 
v. 11; Apoc. 2:14; 2 Pet. 2:15-16; Jos. 13:22). 

Există şi astăzi balaami în biserică care coboară standardele lui 
Dumnezeu, aprobă imoralitatea, încurajează divorțul şi recăsătoria şi promovează 
diferite frivolităţi, lucruri groaznice şi lumeşti (4poc. 2:14). Aceştia sunt slujitori 
care în trecut au primit putere mare şi daruri de la Dumnezeu, dar care au alunecat 
spre altă ungere, iar acum sunt încă familiari cu ambele direcţii. Dacă vrem să 
traversăm pustia şi să ajungem în Țara promisă, atunci trebuie să ne ferim de căile 
şi de păcatele lui Balaam. Ţineţi minte, episodul cu Balaam apare la sfârşitul 
călătoriei prin pustie, când oamenii lui Dumnezeu erau gata să intre în Ţara 
făgăduită. 


NUMĂRĂTOAREA NOII GENERAȚII 


În Numeri capitolul 26 este numărată noua generaţie. Acest recensământ a 
fost făcut după patruzeci de ani de rătăcire prin pustie. Prima numărătoare a avut 
loc la Sinai (Num. 1:1-46), în al doilea an după ce au ieşit din Egipt. La a doua 
numărătoare, toți din prima generație muriseră, excepție făcând Caleb şi Iosua. 


„Între ei, nu era nici unul din copiii lui Israel a căror numărătoare o făcuse Moise şi 
preotul Aaron în pustia Sinai. Căci Domnul zisese: «Vor muri în pustie şi nu va 
rămâne nici unul din ei, afară de Caleb, fiul lui lefune, şi Iosua, fiul lui Nun.y” 
(26:64-65). 


ALEGEREA UNUI NOU CONDUCĂTOR 


Numeri 27:15-17: „Moise a vorbit Domnului şi a zis: «Domnul, 
Dumnezeul duhurilor oricărui trup, să rânduiască peste adunare un om care să iasă 
înaintea lor, şi să intre înaintea lor, care să-i scoată afară şi să-i vâre înăuntru, 
pentru ca adunarea Domnului să nu fie ca nişte oi care n-au păstor.»” Este o 
responsabilitate dată de Dumnezeu fiecărui conducător să aleagă un succesor care 
să continue viziunea şi să aducă turma sau poporul lui Dumnezeu în tot ce Domnul 
i-a promis fondatorului lucrării. Noul conducător trebuie să caute să aducă 
adunarea la moştenirea aleasă şi promisă de Dumnezeu pentru ei. Depinzând de 
scopul final al lui Dumnezeu, uneori este nevoie de câteva generaţii, ca în cazul lui 
Israel. Iosua i-a adus în ţară, dar David a fost cel care i-a adus în odihna lui 
Dumnezeu, la Muntele Sion, supunând toate teritoriile şi pe toți duşmanii din ţară. 

Schimbarea conducerii trebuie să fie poruncită de Dumnezeu. Dumnezeu 1- 
a zis lui Moise că acum, la vârsta de 120 de ani, avea să-l ia la El. De fapt, 
Dumnezeu Însuşi îl va îngropa pe Moise, deoarece trupul lui Moise va fi necesar 
după mulţi ani pentru apariția de pe Muntele Schimbări la Faţă (uda, v. 9). Mai 
înainte, Core şi însoțitorii lui au căutat să preia conducerea fără voia lui Dumnezeu 
şi ca urmare au suferit o judecată înspăimântătoare. Acum, sub îndrumarea lui 
Dumnezeu, Moise s-a rugat lui Dumnezeu să dea adunării un conducător. Calitățile 
necesare unui conducător le găsim în Numeri 27:17. 


Cerinţe pentru a conduce 


„Care să iasă înaintea lor.” Un păstor trebuie întotdeauna să-şi țină turma 
în ţarc, iar când este vremea de păscut, merge înainte şi o lasă acolo. Merge înainte 
şi caută o nouă păşune — noi adevăruri, noi revelații, noi experienţe şi ungeri. 
Turma nu se poate hrăni mereu numai pe vechea păşune. Îşi vor pierde acea 
vitalitate a vieții creştine care merge mereu înainte. 

„Care să intre înaintea lor.” El cercetează cu atenție noua păşune pentru a 
se asigura că nu există ierburi otrăvitoare sau doctrine greşite care ar putea face rău 
poporului lui Dumnezeu. 

„Care să-i scoată afară şi să-i ducă înăuntru.” Apoi el se întoarce pentru 
a-şi conduce turma mai departe, pentru a o duce de la adevărurile vechi la cele noi. 
Adevărul important aici este următorul: ca şi conducător nu ne conducem oamenii 
într-o doctrină pe care noi înşine nu am cercetat-o în prealabil cu grijă. În zilele 


noastre, există atât de multă minciună care circulă prin ţară, încât nu trebuie să ne 
conducem oamenii în ceva ce nu a fost dovedit. Mai întâi trebuie să testăm rodul! 
Trebuie să vă sfătuiți cu alţi oameni evlavioşi referitor la fiecare lucru nou apărut. 
Poate este bun. Foarte bine! Dar încercaţi-l voi prima dată, pentru că poate există 
în el ceva otravă. 

PĂSTORUL CEL BUN - Îşi dă viaţa pentru oile sale. Le hrăneşte cu 
integritatea inimii sale şi le îndrumă cu îndemânarea mâinilor sale. Le cercetează. 
Le vindecă şi le unge cu ulei proaspăt de la tron. Un conducător trebuie să se nască 
şi să fie crescut în aceeaşi casă spirituală împreună cu fondatorul. Atunci el va fi ca 
Iosua şi Caleb care aveau un spirit diferit şi Îl urmau pe Domnul în toate cele. 
Acest lucru este scos în evidenţă şi de viaţa lui Avraam. Când a mers la război, el a 
luat 318 servitori care au fost antrenați în casa lui. Cei crescuţi în aceeaşi casă 
spirituală au aceeaşi gândire, viziune şi țeluri. Iosua îndeplinea toate aceste cerinţe. 


— 


Era ajutorul (servitorul) lui Moise şi a fost crescut alături de el. 

2. A luptat împotriva amaleciţilor, fiind astfel antrenat în lupta spirituală. 

3. A intrat cu Moise în prezenţa lui Dumnezeu, odată chiar zăbovind în urma 
lui, după ce Moise a plecat. 

4. A fost unul dintre cele douăsprezece iscoade şi a adus veşti favorabile. 

5. Era versat într-ale Legii şi astfel lua decizii bune. 


Se recomandă un studiu contemplativ al cerinţelor pentru prezbiteri din 
1 Tim. 3:1-13 în legătură cu cele prezentate mai sus. 


Însărcinarea 
Numeri 27:18-23 


Josua a stat înaintea marelui preot, Eleazar, şi a adunării şi i s-a dat o 
sarcină. Apoi Moise a pus mâinile peste el. La această ceremonie au avut loc trei 
transformări foarte importante: 

1. Autoritatea lui Iosua a fost recunoscută de toată lumea. 

2. A primit mantaua harului de la Dumnezeu pentru a-şi duce la 
îndeplinire sarcinile de nou conducător. 

3. I-a fost dat duhul înţelepciunii (Deut. 34:9). 

Nu pot să nu subliniez importanţa acestei ceremonii, deoarece nu a fost 
numai o simplă hotărâre biblică. Am văzut oameni transformați şi maturizaţi în 
urma distribuirii de care au avut parte într-o ceremonie ca aceasta. Oamenii au 
primit putere şi abilități în ciuda vârstei lor, pe măsură ce mantaua lui Dumnezeu 
cobora asupra lor. 

Ca tipar, Moise nu putea intra în Țara promisă pentru că reprezenta legea 
şi vechiul legământ, care nu poate face pe nimeni perfect. Numai Iosua (Iosua este 


în Vechiul Testament expresia lui Isus) putea să-i aducă înăuntru, ceea ce 
înseamnă că numai Noul Testament şi noul nostru conducător, Isus Cristos, ne pot 
aduce în Ţara promisă de Dumnezeu. 


ALEGEREA UNEI MOȘTENIRI MAI MICI 


În Numeri capitolul 32 avem trista întâmplare a celor două triburi şi 
Jumătate care au ales să aibă moştenirea pe partea necorespunzătoare a Iordanului. 
„Să nu ne treci peste lordan” (32:5). Pe partea cealaltă a Iordanului îi aşteptau 
adevăratele binecuvântări şi promisiuni. Sion era dincolo de Iordan. Astfel, 
oamenii aleg nivelul de moştenire pe care îl doresc. Dumnezeu a zis: „Vei intra.” 
Ei au spus: „Suntem destul de mulțumiți pe partea aceasta a Iordanului.” Prin 
urmare, indiferent din ce perspectivă privim, nu îi putem conduce pe toţi la ceea ce 
are Dumnezeu mai bun. Una dintre bătăile de cap ale cârmuirii este că oamenii 
hotărăsc nivelul moştenirii pe care urmează să o primească. Ruben, Gad şi 
jumătate din tribul lui Manase au ales să îşi primească partea pe acest mal al 
Iordanului. De ce doreau să rămână pe această parte a Iordanului? Din cauza 
motivelor lumeşti. Era un loc bun pentru vitele lor. Inimile le erau legate de lucruri 
ale acestei lumi. Mai târziu, când judecata lui Dumnezeu a căzut asupra lui Israel, 
Ruben, Gad şi jumătate din tribul lui Manase au fost primele triburi care au fost 
luaţi în robie. 


MOISE REPETĂ LEGEA NOII GENERAȚII 


Deuteronomul este o serie de predici şi avertizări date de Moise noii 
generaţii, care era pe punctul de a intra în Ţara promisă. Părinţii lor, generaţia care 
ieşise din Egipt a greşit şi s-a stins în pustie. Moise priveşte în urmă, în trecut, şi 
recapitulează ce li s-a întâmplat de când au ieşit din Egipt. Apoi priveşte înainte, în 
viitor la cucerirea ţării Canaanului, la moştenirea lor şi la îndeplinirea promisiunii 
lui Dumnezeu pentru noua generaţie. 

Deuteronomul înseamnă în greacă „a doua Lege”, ceea ce însemna că 
Moise repeta noii generaţii legile pe care Dumnezeu le-a dat lui Israel pe Muntele 
Sinai cu patruzeci de ani în urmă, când mulţi dintre ascultătorii prezenţi nu se 
născuseră încă. În Deuteronomul există un sentiment al intrării în scopul lui 
Dumnezeu şi al obținerii moştenirii pe care Dumnezeu o promisese poporului Său. 
De asemenea, Deuteronomul este plin de atenționări şi avertizări, pentru că 
Dumnezeu prevăzuse că, cu toate binecuvântările pe care urma să le dea poporului 
Său, mulți se vor îndepărta, vor uita de Domnul şi se vor întoarce spre lucruri fără 
valoare. Astfel, Moise, care era pe punctul de a pleca din această viaţă, îi dădea lui 
Israel avertizare după avertizare, îndemnându-l să nu îl uite pe Domnul, acum după 
ce El îi dăduse toate binecuvântările. Moise nu le arăta doar calea înspre 


moştenirea de dincolo de Iordan, ci şi cum să rămână în moştenire odată ce s-au 
stabilit acolo. In caz contrar, ţara moştenirii lor i-ar fi expulzat. 


SCHIȚĂ A DEUTERONOMULUI 


Privind în urmă — Capitolul 1-11 


a) Recapitularea drumului până la Sinai: Capitolul 1-3 
b) Recapitularea Legii de la Sinai: Capitolul 4-11 
Privind înainte — Capitolul 12-34 
a) Ultimele reguli şi avertizări pentru Israel înainte de a intra 
în moştenirea pământească: Capitolul 12-30 
b) Ultimele cuvinte şi fapte ale lui Moise: Capitolul 31-34 
MOARTEA LUI MOISE 


Deuteronomul ne conduce pe malul estic al râului Iordan. Ne înfăţişează 
câmpiile Moabului, de unde se vedea Ţara făgăduită. În Deuteronomul Moise a 
predicat ultima dată lui Israel, în Moab. Apoi Moise s-a suit pe Muntele Pisga, care 
era aproape de Ierihon şi avea privire spre Ţara promisă (Deut. 34:1-3). „Şi 
Domnul i-a zis: «Aceasta este ţara pe care am jurat că o voi da lui Avraam, lui 
Isaac şi lui Iacov, zicând: ‘ʻO voi da seminției tale”. Te-am lăsat s-o vezi cu ochii 
tăi; dar tu nu vei intra în ea.» Şi Moise, robul Domnului, a murit acolo, în ţara 
Moabului, după cuvântul Domnului. Şi Domnul l-a îngropat în vale, în ţara 
Moabului, faţă în faţă cu Bet-Peor. Nimeni nu-i cunoaşte mormântul până în ziua 
de azi” (Deut. 34:4-6). Moise l-a adus pe Israel prin pustie şi până la râul Iordan. 
Acum, un alt conducător, Iosua, îl va duce în Ţara făgăduită. Dar nici Iosua nu-i va 
duce în odihna completă, pentru că Israel s-a mulţumit cu coabitarea alături de 
duşmanii din ţară şi a făcut alianţe rele cu ei. Doar când apare David, câteva 
generaţii mai târziu, vor fi câştigate ultimele fortărețe, inclusiv Muntele Sionului. 
Acest aspect va fi dezvoltat puţin mai târziu. 


PREZENTARE A SĂRBĂTORILOR DOMNULUI 


Cu ajutorul hărţii noastre (de la pagina 2) ne vom forma o imagine de unde 
am venit şi încotro ne îndreptăm. Urmărind harta, aş dori să vă conduc în călătorie 
pentru a vedea modul în care se regăsesc cele şapte sărbăton ale Domnului în viaţa 
noastră de-a lungul călătoriei noastre spirituale, din Egipt în Sion. Şapte este 
numărul perfecțiunii. Pentru a ajunge la perfecțiune, trebuie să experimentăm în 
viaţa noastră aceste şapte sărbători. De asemenea, ca întreg, şi biserica trebuie să 
experimenteze cele şapte sărbători. De fapt, noi combinăm călătoria lui Israel cu 


cele şapte sărbători. Mai jos este un rezumat al celor şapte sărbători, după care voi 
intra în mai multe detalii referitor la fiecare în parte. 


1. Paştele — vorbeşte despre mântuire. Israel a fost salvat în Egipt de 
sângele mielului. Au fost scăpați din Egipt (din lume) prin sânge. 
2. Sărbătoarea Azimelor — hrănirea din Cuvântul lui Dumnezeu. 


Israel a început să mănânce azime imediat ce au fost scăpați prin sângele mielului. 
Şi noi trebuie să ne hrănim continuu din Cuvântul lui Dumnezeu imediat ce ÎI 
întâlnim pe Isus Cristos, Mielul nostru de la Dumnezeu. 

3. Sărbătoarea celor dintâi roade — botezul în apă. Când Israel a 
traversat Marea Roşie, au fost separați de trecutul lor şi au fost distruse puterile 
care încercau să-i tragă înapoi în lume. 

4. Ziua Cincizecimii — botezul cu Duhul Sfânt. Israel a ajuns la Sinai 
în a treia lună, care este luna sărbătorii Cincizecimii. Experimentarea Cincizecimii 
avea să-i întărească pentru a trece prin pustie în Țara promisă. La Sinai au primit 
toate semnele care însoțesc botezul cu Duhul Sfânt. Au văzut focul lui Dumnezeu, 
au auzit vocea lui Dumnezeu, au primit provizii, miracole, vindecare şi au fost 
conştienţi de prezenţa lui Dumnezeu. 

5: Sărbătoarea Trâmbițelor — un nou îndemn de a merge mai 
departe. Dumnezeu vorbea poporului Său, zicându-i să plece mai departe din 
pustie, să meargă în Țara făgăduită şi la Sion, în odihna lui Dumnezeu. Botezul cu 
Duhul Sfânt (Sinai) este în pustie. Dumnezeu nu a intenționat niciodată ca poporul 
Său să poposească acolo, ci să meargă mai departe. 

6. Ziua Ispăşirii — smerirea sufletului, o curățire adâncă şi o disecare 
a vieții interioare. Acest lucru s-a întâmplat după ce Israel a trecut Iordanul (viața 
crucificată), a fost circumscris la Ghilgal şi s-a luptat cu 31 de împărați. Aceşti 
împărați reprezintă stăpânitorii vieții interioare, care trebuie omorâți cu sabia. 
Această curățire interioară adâncă ne conduce la a şaptea şi ultima sărbătoare. 

7. Sărbătoarea Corturilor — slava şi puterea lui Dumnezeu. După 
mulți ani, împăratul David a cucerit Muntele Sion, ultima fortăreață, şi şi-a pus 
cortul acolo. Sion a fost locuința specială a lui Dumnezeu. Solomon, fiul lui David, 
a luat ulterior chivotul de pe vârful Sionului şi l-a aşezat în templu. Gloria nu a 
umplut doar templul şi pe Israel, ci s-a extins la neamurile lumii. 


Paştele — în Egipt. 

Sărbătoarea Azimelor — în Egipt şi mereu de atunci încoace. 

Sărbătoarea Secerişului, a celor dintâi roade — dincolo de Marea Roşie. 
Ziua Cincizecimii — la Sinai. 

Sărbătoarea Trâmbiţelor — în pustie, pe câmpiile Moabului pe când Moise 
le predica deuteronomul. 


d RE e a m 


6. Ziua Ispăşirii — dincolo de Iordan, la Ghilgal şi în lupta cu cei 31 de 
împărați. 

7. Sărbătoarea Corturilor — la Sion, când David l-a cucerit; slava adusă 
templului lui Solomon. 


Întâi de toate am privit la formarea conducătorului, Moise. Am văzut ţara 
Egiptului şi am specificat în pagina anterioară că era o ţară a morții. Egiptul 
reprezintă lumea, iar sfârşitul Egiptului este groapa sau iadul. Haideţi să deschidem 
la Ezechiel 32:18: „Fiul omului, boceşte-te pentru mulțimea Egiptului şi arunc-o, 
pe ea şi pe fiicele neamurilor puternice în adâncimile pământului, la cei pogorâţi în 
groapă!” Destinația Egiptului sau a lumii este groapa. Iadul se află în partea de jos 
pământului. Aceia dintre dumneavoastră care aţi văzut iadul, aţi văzut şi intrarea în 
iad din crusta pământului. ladul este în mijlocul pământului. Astfel, Egiptul 
simbolizează această lume, iar destinaţia acestei lumi este iadul. 


Paştele — mântuire 
Leviticul 23:4-5 


Mai departe am văzut că salvarea lui Israel a fost mielul de Paşte. Egiptul a 
respins mesajul sângelui şi a murit. Israel a crezut şi a trăit. Sângele Mielului ne 
scapă de judecată. Pavel a zis: „Căci Cristos, Paştele noastre, a fost jertfit” (7 Cor. 
5:7). El este Mielul lui Dumnezeu care îndepărtează păcatul din lume (Joan 1:29). 
Este interesant că Cristos a fost crucificat chiar în timpul sărbătorii de Paşte. 


Sărbătoarea Azimelor — doctrină pură 
Leviticul 23:6-8 


În timpul Paştelor, ei au mâncat azime. După aceea au mâncat azime timp 
de încă şapte zile, în timpul sărbătorii Azimelor. Pâinea simbolizează Cuvântul lui 
Dumnezeu. Drojdia reprezintă păcatul, ipocrizia şi doctrina falsă (Luca 12:1; Mat. 
16:6, 12). Deoarece şapte este numărul perfecțiunii, pâinea fără drojdie ne conduce 
spre perfecţiune. Imediat după mântuirea noastră (sau Paşte), ne începem călătona 
spre Sion şi trebuie să ne hrănim continuu din Cuvântul lui Dumnezeu. Pâinea mai 
este şi simbolul tăriei. Tăria noastră spirituală izvorăşte din adâncirea în Cuvântul 
lui Dumnezeu şi hrănirea omului din interior. Pavel ne avertizează că trebuie să ne 
debarasăm de drojdia din viaţa noastră şi să ţinem sărbătoarea Azimelor, care este 
pâinea sincerităţii şi adevărului (/ Cor. 5:8). 


Sărbătoarea Secerişului, a celor dintâi roade — botezul în apă 
Leviticul 23:9-11 


Cei răscumpăraţi au traversat Marea Roşie unde au fost separați de Egipt. 
Dar Egiptul nu a ieşit din ei. Am arătat iniţial că intrarea în Marea Roşie şi ieşirea 
din ea reprezenta un fel de botez în apă. Botezul simbolizează îngroparea şi 
învierea din nou împreună cu Isus Cristos. Isus este întâiul rod al celor adormiţi şi 
aceasta este un fel de sărbătoare a întâiului rod. „Dar acum, Cristos a înviat din 
morţi, pârga celor adormiţi” (Z Cor. 15:20). Astfel, Marea Roşie este asociată cu 
sărbătoarea celor dintâi roade. 

Conform legii lui Dumnezeu, la momentul recoltei preotul a luat un snop 
din întâiul rod al recoltei şi l-a oferit Domnului. De fapt, l-a scuturat înaintea 
Domnului. Acest lucru se făcea anume duminica, care era ziua de după sabat. Dacă 
Domnul accepta întâiul rod, atunci accepta şi restul recoltei. Isus Cristos a împlinit 
acest lucru, pentru că El este întâiul rod al învierii. Când S-a sculat din morți, i-a 
zis Mariei: „Nu Mă atinge, căci încă nu M-am suit la Tatăl Meu” (Joan 20:17). Isus 
trebuia prima dată să apară în faţa Tatălui Său ca întâiul rod din morţi. După ce 
Tatăl Său L-a primit, El ne-a primit şi pe noi. Mai târziu, Isus i-a apărut lui Toma 
şi altora şi le-a zis: „Atinge-Mă.” Devreme în acea duminică, Isus a apărut în faţa 
Tatălui ca întâiul rod din morţi pentru a fi acceptat pentru noi toţi. „Cristos este cel 
dintâi rod; apoi, la venirea Lui, cei ce sunt ai lui Cristos” (Z Cor. 15:23). Astfel, 
Marea Roşie (botezul în apă), care este similar cu a fi mort, îngropat şi înviat cu 
Cristos, este asociată cu sărbătoarea celor dintâi roade. 


Ziua Cincizecimii — botezul cu Duhul Sfânt 
Leviticul 23:15-22 


După ce au trecut de Marea Roşie, în cea de-a treia lună au ajuns la 
Muntele Sinai (Exod. 19:1-2). Sărbătoarea celei de-a treia luni este Cincizecimea. 
Astfel, Muntele Sinai este un fel de sărbătoare a Cincizecimii. La Sinai Israel a 
văzut focul lui Dumnezeu şi l-a auzit vocea. Au dansat şi s-au bucurat — şi totuşi, 
erau în pustie. 

Dacă Muntele Sinai este un fel de Cincizecime, ce se întâmplă cu oamenii 
după ce sunt botezați cu Duhul Sfânt? Unde a mers Isus după ce a fost botezat cu 
Duhul Sfânt? A mers în pustie! Astfel, nu le putem spune oamenilor: „Acum că aţi 
primit botezul în Duhul Sfânt, calea voastră va fi presărată cu trandafiri.” Nu va fi! 
Ieremia a descris pustia: „un pământ uscat şi plin de gropi, un pământ unde 
domneşte seceta şi umbra morţii, un pământ pe unde nimeni nu trece şi unde nu 
locuieşte nici un om” (ler. 2:6). 

Unii oameni aleg să rămână în Egipt. Unii nici măcar nu acceptă botezul în 
apă şi nu traversează niciodată Marea Roşie. Unu refuză să vină la Sinai 
(Cincizecime). Cei care refuză Sinaiul nu pot experimenta ceea ce se găseşte la 
Muntele Sinai. Viaţa creştină este una de progres. Este ca o şcoală. Nu putem duce 


un copil la un nivel mai înalt, în cazul în care continuă să nu promoveze anul în 
care se află. Trebuie să tot repete! 

Fără nici o îndoială, înţelegem că după Sinai urmează pustia. Unul dintre 
țelurile pustiei este să se ocupe de drojdia din viaţa noastră. De ce anume era 
nevoie pentru jertfa pentru sărbătoarea Cincizecimii? „Două pâini, legănate într-o 
parte şi într-alta; [...] coapte cu aluat” (Lev. 23:17). Ne este de ajutor dacă 
înţelegem simbolul de aici. Drojdia reprezintă păcatul, ipocrizia şi falsa doctrină. 
Toate acestea sunt în cincizecime. Botezul cu Duhul Sfânt nu este dat unui grup de 
MICI îngeri, să zic aşa. Coboară asupra întregului trup. Duhul coboară asupra 
acelora care renunţă la droguri, alcool, imoralitate şi asupra celor care mai au 
multă drojdie în viaţa lor. Unii oameni care sunt botezați în Duhul Sfânt pot 
proroci extraordinar, dar să trăiască îngrozitor a doua zi. Există mult păcat, 
ipocrizie şi falsă doctrină în rândul celor care cred în Cincizecime. Uneori oamenii 
cred ca odată ce L-ai primit pe Duhul Sfânt, ai ajuns la destinație. De fapt, 
experiența Cincizecimii este numai o pistă de lansare spre ceea ce Dumnezeu are 
pentru noi. 

Deci, vor fi încercări care vor confrunta drojdia din viaţa noastră. Au avut 
loc nouă încercări majore până la Cades Barnea. De cea de-a zecea au avut parte la 
Cades Barnea. Au fost zece încercări în pustie. Dumnezeu le-a dat ocazia să 
meargă în pustie pentru a-i curăța de drojdie şi a-i face capabili să intre în Ţara 
promisă. Au ales să nu facă acest lucru, din cauza necredinţei. Obiceiul ascultării 
produce ascultare. Fiecare lucru trebuie să-şi producă rodul. Noi suntem persoanele 
care suntem astăzi datorită alegerilor pe care le-am făcut în trecut. 


Sărbătoarea Trâmbiţelor — vocea lui Dumnezeu vorbind din nou 
Leviticul 23:23-25 


De la Cades Barnea ei au ajuns, în cele din urmă, pe câmpiile Moabului. 
Vom încadra aici cea de-a cincea sărbătoare care este sărbătoarea Trâmbiţelor. 
Trâmbiţele erau sunate în Israel din trei motive principale: a) Când Dumnezeu 
dorea să vorbească din nou. b) Când tabăra trebuia să plece mai departe. c) Când 
exista pericolul unui război. (Vezi Num. 10:1-10.) Iată ce spune Dumnezeu astăzi 
în toată lumea: El vrea ca biserica lui să meargă mai departe. El doreşte ca oamenii 
să părăsească doctrinele elementare din Evrei 6:1-3, unde Pavel zice: „Să mergem 
spre cele desăvârşite.” De asemenea, Dumnezeu vorbeşte despre mari războaie şi 
necazuri care vor urma. 

Este bine să zicem „Trebuie să mergem mai departe”, dar întrebarea este 
„În ce direcţie?” Israel se afla încă în pustie. Au poposit în jurul Sinaiului 
(Cincizecimii) pentru o vreme. Apoi au rătăcit fără ţintă prin pustie. În ce direcţie 
ar trebui să o ia, după sărbătoarea numărul cinci, cei răscumpărați? Spre 
sărbătoarea numărul şase, bineînţeles — spre ispășire. Gândiţi-vă unde se aflau. 


Erau încă în pustie. Dar chemarea era să treacă Iordanul (ceea ce înseamnă tăiere 
împrejur) şi să îi alunge pe cei 31 de împărați (adică stăpânitori ai vieţii interioare, 
fireşti) pentru a stăpâni Muntele Sion. Astfel, vocea lui Dumnezeu, precum sunetul 
unei trâmbiţe, le-a zis să se îndrepte spre sărbătoarea a şasea, ziua Ispăşirii. 


Ziua Ispăşirii — jale şi curăţire interioară adâncă 
Leviticul 23:26-32 


Leviticul 23:27 spune: „În ziua a zecea a acestei a şaptea luni, va fi ziua 
Ispăşirii: atunci să aveţi o adunare sfântă, să vă smeriţi sufletele.” Ziua Ispăşirii 
este guvernată de numărul 10. Zece este numărul încercărilor. Când Dumnezeu ne 
spune să mergem mai departe, ne va fi aşa de greu, încât toată viaţa noastră va fi 
deranjată. În viaţa noastră vor veni încercări una după alta, pentru a ne purifica. 
Aceasta se întâmplă după botezul cu Duhul Sfânt. La cincizecime există toată 
această drojdie (păcat, ipocrizie şi doctrină falsă), dar e vremea să ne depărtăm de 
ele şi să trecem Iordanul. 

În Leviticul capitolul 16, sunt aleşi doi ţapi. Unul dintre tapi era omorât, iar 
cu sângele lui preotul putea trece dincolo de perdeaua dinăuntrul templului. Acesta 
nu era sângele mielului de Paşte, ci sângele zilei Ispăşirii. Preotul îşi aşeza mâinile 
asupra celuilalt ţap şi mărturisea toate păcatele poporului lui Dumnezeu. Toate 
aceste păcate erau puse asupra acestui ţap, iar un om anume ducea ţapul în afara 
taberei. Astfel, păcatul era îndepărtat de tabără. Dumnezeu a îndepărtat păcatele 
poporului Său în ziua Ispăşirii pentru a avea parte de o tabără curată, o biserică 
curată, un creştin curat. Aceasta este viaţa crucificată despre care se vorbeşte în 
Romani 6:6. 

Prin urmare, ziua Ispăşirii este asociată cu jalea, încercările şi îndepărtarea 
păcatului din oamenii lui Dumnezeu, pentru ca ei să poată veni în prezenţa Lui 
într-un fel nou, dincolo de perdeaua din templu. Aceasta este ceea ce noi numim 
„experienţa Iordanului” sau Romani 6:6. Când Israel a trecut Iordanul, au ajuns cu 
toţii la Ghilgal şi au fost circumcişi. După această experienţă, niciodată nu au mai 
fost la fel. Nu au mai vrut să se întoarcă în Egipt. Ceva s-a întâmplat în sufletul şi 
inima lor, încât au putut să lupte cu cei 31 de împărați în Canaan, pământul 
moştenirii lor. Acest lucru vorbeşte despre o disecare a vieţii noastre interioare, o 
ucidere a stăpânitorilor vieţii noastre fireşti. 

Cred cu tărie că biserica se găseşte acum în ziua Ispăşirii. Mulţi doresc să 
poposească în pustie în jurul Muntelui Sinai (Cincizecimea). Dar pe aceia a căror 
inimă se află pe frecvenţa potrivită, Dumnezeu îi trece Iordanul şi le circumeide 
inima. Țineţi minte, războiul israelian Yom Kippur din 1973 a început în ziua 
ispăşirii! Eram acolo chiar înainte ca acesta să aibă loc şi Dumnezeu ne-a arătat 
războiul şi evenimentele ce urmau să aibă loc în Israel. 


Tocmai ne-am întors din Iordania. Am petrecut momente minunate cu 
iordanienii. Avusese loc o revărsare a Duhului. Apoi, când am venit în Israel, am 
avut probleme la graniţa israeliană. Vameşiu au pretins că lanterna mea ar fi o 
bombă, iar când am trecut graniţa, sfințirea mea ajunsese deja în cel mai de jos 
punct. Era foarte cald şi, pe când israelienii îmi scoteau tot ce aveam din bagaje, 
credeam orice despre ei, dar numai lucruri bune nu. În acea noapte, minunata 
prezenţă a lui Dumnezeu a intrat în camera noastră de hotel şi El a început să 
cânte: „ÎI iubesc pe Israel! Îl iubesc pe Israel!” Când Dumnezeu vorbeşte, eşti 
rapid de acord cu EI, aşa că am zis: „Şi eu îl iubesc pe Israel.” Apoi mi-a arătat 
lucrurile care urmau să se întâmple. Câteva săptămâni mai târziu a început în ziua 
Ispăşirii războiul Yom Kippur. Apoi Dumnezeu a vorbit foarte clar la începutul lui 
1974 şi a zis: „Voi descoperi păcatul din locuri înalte.” A spus: „Voi schimba 
căpeteniile multor neamuri.” În 1974 şi 1975 aproape treizeci de capi ai statelor au 
fost schimbaţi pe neaşteptate, printre care şi Richard Nixon, preşedintele Pompidou 
al Franţei şi cancelarul Germaniei, Willi Brandt. Dumnezeu a zis: „Voi descoperi 
păcatul din locurile înalte.” Din acel moment greşelile guvernamentale au fost 
descoperite. După aceea Dumnezeu ne-a vorbit şi a spus: „Acum voi descoperi 
păcatul din biserica Mea. Voi confrunta păcatul şi-l voi curăța.” Astfel, acum 
strigătul bisericii este: „Sfinţenie Domnului.” 

Vom însemna pe harta noastră (pagina 2) sărbătoarea numărul cinci, 
trâmbiţele, pe câmpiile Moabului. Este vorba despre o chemare nouă; Dumnezeu 
ne cheamă din nou să mergem mai departe. Dumnezeu vorbeşte acum despre 
nevoia de o nouă curățire şi sfințire, aşa că vom experimenta ziua Ispăşirii, 
trecerea Iordanului, ca fiind cea de-a şasea sărbătoare. Scopul smereniei şi al noii 
curăţiri este să ne aducă la a şaptea şi ultima sărbătoare, sărbătoarea slavei - 
sărbătoarea Corturilor. 


Sărbătoarea Corturilor — sărbătoarea slavei 
Leviticul 23:33-43 


Ziua Ispăşirii este trecerea Iordanului sub îndrumarea noului conducător 
Josua şi supunerea duşmanilor şi a grupurilor de rezistenţă din ţară. Iosua i-a 
condus numai în odihna parțială, fiindcă israeliți au fost pasivi şi au încheiat 
alianţe cu duşmanii, mulțumindu-se să trăiască alături de ei. Câteva generaţii mai 
târziu, David, omul după inima lui Dumnezeu, a intrat pe scenă şi a cucerit ultima 
fortăreață a ţării, inclusiv Multele Sion. Acesta a devenit locuinţa lui Dumnezeu, 
locul de odihnă al chivotului Său. Apoi Solomon a fost cel care a adus chivotul în 
noul lui templu ( Împ. 8:1-11), iar slava lui Dumnezeu a umplut templul şi 
poporul. Astfel, David şi Solomon l-au condus pe Israel spre cea de-a şaptea 
sărbătoare, sărbătoarea Corturilor. Sion, după cum vă amintiţi, a fost destinația 
finală a călătoriei fiilor lui Israel (Exod. 15:17). 


Toate cele petrecute înainte, lunga călătorie şi cele şase sărbători 
anterioare au scopul de a-i aduce pe cei răscumpăraţi la a şaptea şi ultima 
sărbătoare, sărbătoarea Corturilor. Aceasta a fost pentru Israel ultima şi cea mai 
mare sărbătoare a anului. Din punct de vedere spiritual, ea reprezintă revărsarea 
Duhului asupra bisericii în zilele de pe urmă. Există şapte aspecte ale sărbătorii 
Corturilor: 

L. Este sărbătoarea slavei. 

Este sărbătoarea bucuriei. 
Este sărbătoarea odihnei. 
Este sărbătoarea restaurării. 
Este sărbătoarea recoltei. 
Este sărbătoarea ploii târzii. 
Este sărbătoarea apariției Lui. 

Sărbătoarea Corturilor va avea loc atunci când Biserica va ajunge la 
Muntele Sion. Puteți vedea pe harta de la pagina 2 că sărbătoarea numărul şapte 
este la Muntele Sion. Unde este chemată Biserica în Evrei 12:22? La Muntele 
Sion! Evrei 12:18 este Muntele Sinai. Nu suntem chemaţi să rămânem la Muntele 
Sinai, care este sărbătoarea Cincizecimii şi a mişcării carismatice. Suntem chemați 
în Sion. Acestea sunt cerințele. Este „Biserica celor întâi născuți”. Cei întâi născuți 
beneficiază de porție dublă. „Duhurile celor neprihăniți ajunse desăvârşite.” Sion 
înseamnă desăvârşire. Psalmul 15 şi 24 arată calitățile celor care vor merge la Sion. 
Pe măsură ce studiem Sionul, descoperim că este locul ultimei revărsări a Duhului 
lui Dumnezeu. 

În concluzia studiului nostru asupra vieții lui Moise, doresc să vă arăt zece 
paşi necesari pentru un conducător care vine spre Muntele Sinai. 


PEDE E ta 2 


Zece puncte de referință pentru un conducător (Moise) 


1. Chemat 

2. Perioada de liniştire — care este timpul petrecut în pustie 

3. Însărcinat — la rugul aprins 

4. Circumcis — (Moise l-a tăiat împrejur pe fiul său) 

5. "Ţară şi oraş — un lucru important pentru un conducător — trebuie să 
cunoască ţara şi oraşul în care merge. Una este să fii însărcinat de 
Dumnezeu, dar în acelaşi timp trebuie să ştii şi unde te duci. 

6. Confruntare — cu puterile care-i ţin legaţi pe oamenii la care Dumnezeu 
doreşte să le duceţi mesajul. Uneori trebuie să-i eliberaţi de legături înainte 
ca ei să primească mesajul Evangheliei. 

7. Ieşirea — din robie 

8. Trecerea — Marea Roşie (botez în apă) 


9. Grija pentru ei — vine o vreme când trebuie să aveţi grijă de ei şi să-i 
treceţi prin încercările de amărăciune. 
10. Ajungerea la Munte — acest munte este, bineînţeles, Sinai. 


Călătoria lui Israel este împărțită în trei mari etape, cu trei mari 
conducători. Înainte de toate, îl avem pe Moise care a scos poporul din Egipt şi l-a 
dus la Sinai şi Iordan. Apoi el a murit. După Moise, Dumnezeu l-a ridicat pe Iosua 
pentru a-i trece Iordanul pe pământul moştenirii. Iosua nu i-a adus în odihna totală, 
pentru că oamenii au fost pasivi şi au lăsat mulţi duşmani să trăiască în ţară (Jos. 
13:1; 18:2-3). Evrei 4:8 scoate foarte clar în evidenţă faptul că Iosua nu i-a adus la 
odihnă. Câteva generaţii mai târziu s-a ridicat David şi a cucerit fortăreaţa 
Sionului, care a devenit locuinţa lui Dumnezeu (Ps. 132:13-18). Israel nu şi-a 
încheiat călătoria de la Egipt la Sion decât în al şaptelea an al domniei lui David. 
(Vezi 2 Sam. 5:1-7.) După ce David a fost uns a treia oară, la vârsta de 37 de ani, el 
a cucerit Sionul şi a pus acolo chivotul lui Dumnezeu. Călătoria a durat în total 443 
de ani, pentru a ajunge la Muntele Sionului. Astăzi, Duhul lui Dumnezeu va da 
putere bisericii pentru a încheia întreaga călătorie în timpul generaţiei noastre. 


ÎMPĂRȚIREA CĂRȚII 


I. MOISE —de la Egipt la Iordan. 

Paştele — în Egipt 

Azimele — în Egipt şi mereu de atunci încoace 
Primele roade — dincolo de Marea Roşie 
Cincizecimea — la Sinai 

Trâmbiţele — pe câmpiile Moabului 


d ral ză Da 


II. IOSUA -— de la Iordan în ţară. Sionul necucerit. 
1.  Ispăşirea — peste Iordan, tăierea împrejur şi lupta cu cei 31 de 
împărați 


III. DAVID — cucerirea tuturor fortăreţelor, inclusiv Sionul. 
1.  Corturile — David cucereşte Sionul, muntele sfânt. Solomon aduce 
slava Sionului lui Israel şi neamurilor. 


II. TRECEREA ÎN CANAAN 
A. IOSUA, NOUL CONDUCĂTOR 


Am ajuns la cea de-a doua parte a călătoriei. De această dată călătoria se 
află sub conducerea lui Iosua. Moise l-a adus pe Israel din Egipt la câmpiile 
Moabului, de unde vor trece Iordanul şi vor intra în Țara făgăduită. Moise a murit, 
dar Dumnezeu a continuat să-i dea asigurări lui Iosua că El îl va sprijini în acelaşi 
fel în care l-a sprijinit pe Moise (Jos. 1:1-5). 

Lucrarea lui Iosua s-a întins pe o perioadă de 40 de ani în pustie, urmând 
alți 30 de ani în Țara făgăduită, până la moartea lui la vârsta de 110 ani. Iniţial îl 
chema Hosea, fiul lui Nun, din tribul Efraim. A fost numit Iosua de către Moise 
(Num. 13:16), atunci când a fost trimis să iscodească ţara Canaanului, el fiind una 
dintre cele 12 căpetenii. 


Tinereţea lui 


Iosua a crescut în Egipt, unde împreună cu fraţii săi israeliți trăia în robie 
grea la faraon şi supraveghetorii săi. Astfel, Iosua cunoştea bine robia şi strigătele 
din inima poporului pe care avea să-l conducă. 


Iosua conduce pe Israel în luptă împotriva lui Amalec 


„Amalec a venit să bată pe Israel la Refidim. Atunci Moise a zis lui Iosua: 
«Alege nişte bărbaţi şi ieşi de luptă împotriva lui Amalec. Iar eu voi sta mâine pe 
vârful dealului cu toiagul lui Dumnezeu în mână.» losua a făcut ce-i spusese Moise 
şi a ieşit să lupte împotriva lui Amalec. Iar Moise, Aaron şi Hur s-au suit pe vârful 
dealului. Când îşi ridica Moise mâna, era mai tare Israel; şi când îşi lăsa mâna în 
Jos, era mai tare Amalec. Mâinile lui Moise fiind trudite, ei au luat o piatră, au pus- 
o sub el şi el a şezut pe ea. Aaron şi Hur îi sprijineau mâinile, unul deoparte, iar 
altul de alta; şi mâinile lui au rămas întinse până la asfințitul soarelui. Şi Iosua a 
biruit pe Amalec şi poporul lui, cu tăişul săbiei. Domnul a zis lui Moise: «Scrie 
lucrul acesta în carte, ca să se păstreze aducerea aminte şi spune lui [osua că voi 
şterge pomenirea lui Amalec de sub ceruri.» Moise a zidit un altar, şi i-a pus 
numele «Domnul, steagul meu.» El a zis: «Pentru că şi-a ridicat mâna împotriva 
scaunului de domnie al Domnului, Domnul va purta război împotriva lui Amalec, 
din neam în neam!” (Exod. 17:8-16). 

Astfel, în prima apariţie a sa în Sfânta Scriptură, Iosua l-a condus pe Israel 
în luptă împotriva amaleciţilor, care erau descendenţii lui Esau. Din punct de 
vedere spiritual, ei reprezintă lucrarea cărnii. De aceea, una dintre primele sarcini 
ale unui pastor asistent este să se ferească de lucrările cărnii, mai întâi în viaţa lui, 
iar apoi să protejeze adunarea de atacurile acestor duşmani periculoşi. Este demn 
de luat în seamă faptul că acest lucru nu a fost făcut sub îndrumarea conducătorului 
mai în vârstă, Moise. 


A întârziat în prezenţa lui Dumnezeu 


Ca ajutor al lui Moise, Iosua a intrat în experienţe sublime pe muntele lui 
Dumnezeu: „Moise s-a sculat, împreună cu Iosua, care-i slujea: şi Moise s-a suit pe 
muntele lui Dumnezeu” (24:13). „Domnul a vorbit cu Moise faţă în faţă, cum 
vorbeşte un om cu prietenul lui. Apoi Moise s-a întors în tabără, dar tânărul lui 
slujitor, Iosua, fiul lui Nun, nu ieşea deloc din mijlocul cortului” (Exod. 33:11). 
Chiar şi după ce Moise a coborât de pe muntele glorios, Iosua a întârziat în 
prezenţa lui Dumnezeu, căutând să cultive o relație apropiată cu El. Toată lucrarea 
adevărată este rezultatul substanţei vii pe care Dumnezeu o pune în noi atunci 
când stăm înaintea Lui. Toate studiile, învăţătura, predicile, hărţile şi schiţele sunt 
numai un instrument care să ne ajute să exprimăm ceea ce Dumnezeu a pus deja în 
noi. Toată lucrarea adevărată şi viața vin numai de la Dumnezeu. Predicile şi 
studiile la clasă care sunt mărturii în inima noastră sunt de fapt rezultatul 
„seminţer” pe care Dumnezeu deja a plantat-o în inima noastră pe când petreceam 
timp cu El. Dumnezeu a pus „un alt duh” în Iosua pe când stătea în prezenţa Lui. 
Acel duh era duhul credinţei (Num. 14:6-9; 14:23-30). 


Imaturitatea lui 


Imaturitatea lui Iosua s-a dovedit prin modul în care i-a tratat cei care 
proroceau în tabără (Num. 11:25-30). „Domnul S-a pogorât în nor şi a vorbit lui 
Moise; a luat din duhul care era peste el, şi l-a pus peste cei şaptezeci de bătrâni. Şi 
de îndată ce duhul s-a aşezat peste ei, au început să prorocească, dar după aceea n- 
au mai prorocit. Doi oameni, unul numit Eldad, şi altul Medad, rămăseseră în 
tabără şi duhul s-a aşezat şi peste ei; căci erau dintre cei scrişi, măcar că nu se 
duseseră la cort. Şi au început să prorocească şi ei în tabără. Un tânăr a alergat şi a 
dat de ştire lui Moise, zicând: «Eldad şi Medad prorocesc în tabără.» Și Iosua, fiul 
lui Nun, care slujea lui Moise din tinereţea lui, a luat cuvântul şi a zis: «Domnule 
Moise, opreşte-i.» Moise i-a răspuns: «Eşti gelos pentru mine? Să dea Dumnezeu 
ca tot poporul Domnului să fie alcătuit din proroci şi Domnul să-Și pună Duhul Lui 
peste ei!» Apoi Moise s-a întors în tabără, el şi bătrânii lui Israel.” 

Tânărul losua îi spunea lui Moise: „Ei nu trebuie să prorocească. Aceasta e 
treaba ta, Moise. Ar trebui să le spui să tacă.” Moise avea vederi foarte largi şi a 
zis: „Să dea Dumnezeu ca tot poporul Domnului să fie alcătuit din proroci şi 
Domnul să-Şi pună Duhul Lui peste ei.” În realitate, în zilele de pe urmă 
Dumnezeu îşi va revărsa Duhul Său peste toată făptura şi toată Biserica va deveni 
profetică. Bărbaţi şi femei, tineri şi bătrâni vor proroci (Joel 2:28-29). Moise nu a 
vrut niciodată ca acest lucru să fie numai privilegiul pastorului sau conducătorului. 


El şi Caleb sunt singurii care aduc un raport favorabil 


Iosua şi Caleb au fost singurii care s-au întors cu veşti favorabile din Țara 
promisă (Num. 14:6-10). Ceilalţi zece au insuflat frică şi neîncredere oamenilor, 
făcându-i să dispreţuiască Ţara făgăduită şi să nu se supună scopului lui Dumnezeu 
(Num. 13:31-33; Deut. 1:28). Iosua şi Caleb au fost singurii care au intrat în Ţara 
promisă (Num. 13:30; 36:37). 


Iosua gustă dinainte viitoarea lui moştenire 


Iosua a gustat din bunătatea pământului cu treizeci şi opt de ani înainte de 
a o stăpâni cu adevărat. Fiecare conducător adevărat are nevoie să guste dinainte 
ceea ce Dumnezeu a pregătit pentru el şi pentru cei pe care el îi va conduce. Un 
gust bun al moştenirii noastre ne va ajuta să ne străduim din greu prin pustia lungă 
şi uscată. 


Se împotriveşte părerilor generale 


Iosua aproape că a fost omorât cu pietre pentru că a apărat ceea ce era 
corect (Num. 14:10). Iosua I-a rămas credincios Domnului şi a continuat să 
respecte cele mai înalte standarde ale lui Dumnezeu, chiar şi atunci când toţi 
ceilalți mergeau în direcţia greşită. Acesta a fost semnul distinctiv al vieții şi al 
caracterului lui losua. Pentru el era mult mai important să-L mulţumească pe 
Dumnezeu, decât pe oameni. Chiar şi la sfârşitul vieţii el a afirmat: „Cât despre 
mine, eu şi casa mea vom sluji Domnului” (Jos. 24:15). 


Iosua consacrat ca nou conducător 


„Domnul a zis lui Moise: «la-ţi pe Iosua, fiul lui Nun, bărbat în care este 
Duhul Meu, şi să-ţi pui mâna peste el. Să-l aşezi înaintea preotului Eleazar şi 
înaintea întregii adunări şi să-i dai porunci sub ochii lor. Să-l faci părtaş la 
dregătoria ta, pentru ca toată adunarea copiilor lui Israel să-l asculte. Să se 
înfățişeze înaintea preotului Eleazar, care să întrebe pentru el judecata lui Urim 
înaintea Domnului; şi losua, toţi copiii lui Israel, împreună cu el, şi toată adunarea, 
să iasă după porunca lui Eleazar şi să intre după porunca lui.» Moise a făcut cum îi 
poruncise Domnul. A luat pe Iosua, şi l-a pus înaintea preotului Eleazar şi înaintea 
întregii adunări. Şi-a pus mâinile peste el, şi i-a dat porunci, cum spusese Domnul 
prin Moise” (Num. 27:18-23). 

Din propria experienţă ştiu importanţa pe care o are acest act de consacrare 
pentru toţi cei care sunt consacraţi şi însărcinaţi. Am văzut slujitori absolut 
transformați şi maturizaţi de o astfel de ceremonie. Motivul este acela că mantaua 


lui Dumnezeu pentru lucrarea lor coboară asupra lor, dându-le putere divină pentru 
a îndeplini noile lor îndatoriri. Acest lucru este confirmat în Efeseni 4:7: „Dar 
fiecăruia din noi harul 1-a fost dat după măsura darului lui Cristos.” 


Iosua îl ascultă pe Moise atâta timp cât acesta conduce 


Atâta timp cât Moise a fost la conducere, Iosua a primit porunci de la el. 
La fel a fost în cazul moştenirii triburilor lui Ruben, Gad şi jumătate din tribul lui 
Manase. „Moise a dat porunci cu privire la ei preotului Eleazar, lui Iosua, fiul lui 
Nun, şi capilor de familie din seminţiile copiilor lui Israel. El le-a zis: «Dacă fiii lui 
Gad şi fiii lui Ruben trec cu voi Iordanul, înarmaţi cu toții ca să lupte înaintea 
Domnului, după ce ţara va fi supusă înaintea voastră, să le dați în stăpânire ţinutul 
Galaadului»” (Num. 32:28-29). 


Iosua şi preotul Eleazar însărcinați să împartă țara ca moştenire 


Josua, împreună cu preotul Eleazar, a fost însărcinat să împartă ţara 
Canaanului ca moştenire. „Iată numele bărbaților care vor împărți țara între voi: 
preotul Eleazar şi Iosua, fiul lui Nun” (Num. 34:17). Acesta este privilegiul şi 
binecuvântarea unei cârmuiri în credincioşie. Dumnezeu acordă oamenilor 
credincioşi privilegiul de a-i instala pe alții în moştenirea şi în chemarea lor. 
„Copiii tăi vor lua locul părinților tăi; îi vei pune domni în toată ţara” (Ps. 45:16). 


Lui Moise i se spune să-l încurajeze pe Iosua 


„losua, fiul lui Nun, slujitorul tău, va intra în ea; întăreşte-l, căci el va pune 
pe Israel în stăpânirea ţării aceleia” (Deut. 1:38). Cât de necesar este să înţelegem 
că tinerii au nevoie de ajutor şi încurajare când pornesc pe cărările nemarcate ale 
cârmuirii! Nici un conducător nu trebuie să repete trecutul. Viaţa progresează! 
Biserica Domnului merge mai departe. Fiecare nouă generaţie are o nouă îndatorire 
care nu este copiată din trecut. „Nu ai mai umblat pe această cale” este o frază pe 
care conducătorii trebuie s-o ia în seamă. De aceea, trebuie să avem curaj şi 
încredere totală în Dumnezeu, astfel încât acea parte a călătoriei care ne este 
încredinţată nouă, pentru o anumită adunare, să o ducem la îndeplinire cu succes, 
spre mulţumirea lui Dumnezeu. 

„În vremea aceea, am poruncit lui Iosua, şi i-am zis: «Nu te teme de ei; 
căci Domnul, Dumnezeul vostru, va lupta El însuşi pentru voi. Ochii tăi au văzut 
tot ce a făcut Domnul, Dumnezeul vostru, acestor doi împărați [Og şi Sihon]: aşa 
va face Domnul tuturor împărăţiilor împotriva cărora vei merge. Nu te teme de ei; 
căci Domnul, Dumnezeul vostru, va lupta El însuşi pentru voi.»” (Deut. 3:21-22). 
Apoi Domnul repetă nevoia de a-l încuraja pe Iosua: „Dă porunci lui Iosua, 


întăreşte-l, şi îmbărbătează-l; căci el va merge înaintea poporului acestuia şi-l va 
pune în stăpânirea ţării pe care o vei vedea” (Deut. 3:28). 


Adunarea are nevoie de asigurări 
în ceea ce priveşte noul lor conducător 


Nu numai că noul conducător are nevoie de încuraţări, dar şi adunarea are 
nevoie să aibă încredere în noul conducător. Numai fostul conducător poate cu 
adevărat să dea asigurările necesare, aşa cum a făcut Moise în ceea ce-l priveşte pe 
Josua. 

„«Domnul, Dumnezeul tău, va merge El însuşi înaintea ta, va nimici 
neamurile acestea dinaintea ta şi vei pune stăpânire pe ele. Iosua va merge înaintea 
ta, cum a spus Domnul. Domnul va face neamurilor acestora cum a făcut lui Sihon 
şi Og, împărații Amoriților şi țării lor, pe care i-a nimicit. Domnul vi le va da în 
mână şi le veți face după poruncile pe care vi le-am dat. Întăriți-vă şi îmbărbătaţi- 
vă! Nu vă temeţi şi nu vă înspăimântați de ei, căci Domnul, Dumnezeul tău, va 
merge El însuşi cu tine, nu te va părăsi şi nu te va lăsa.» Moise a chemat pe Iosua 
şi i-a zis în faţa întregului Israel: «Întăreşte-te şi îmbărbătează-te. Căci tu vei intra 
cu poporul acesta în ţara pe care Domnul a jurat părinților lor că le-o va da şi tu îi 
vei pune în stăpânirea ei. Domnul însuşi va merge înaintea ta, El însuşi va fi cu 
tine, nu te va părăsi şi nu te va lăsa; nu te teme şi nu te înspăimânta!»” (Deut. 31:3- 
8). 


Schimbarea conducerii 


Din nou, are loc o altă ceremonie. De această dată, ambii conducători 
trebuie să se prezinte în faţa Domnului la cortul adunării. „Domnul a zis lui Moise: 
«lată că se apropie clipa când vei muri. Cheamă pe Iosua şi înfăţişați-vă în cortul 
întâlnirii. Eu voi da poruncile Mele.» Moise şi Iosua s-au dus şi s-au înfăţişat în 
cortul întâlnirii. Şi Domnul S-a arătat în cort, într-un stâlp de nor: şi stâlpul de nor 
s-a oprit la uşa cortului” (Deut. 31:14-15). „Domnul a poruncit lui Iosua, fiul lui 
Nun şi a zis: «Întăreşte-te şi îmbărbătează-te, căci tu vei duce pe copiii lui Israel în 
ţara pe care am jurat că le-o voi da; şi Eu însumi voi fi cu tine.” (Deut. 31:23). 


Moartea lui Moise 
Iosua este plin de Duh 


Când Moise a murit, Însuşi Domnul l-a îngropat; pentru că trupul lui va fi 
necesar mai târziu pe Muntele Schimbări la Faţă (Deut. 34:5-6; Iuda, v. 9; Luca 
9:30-31). Iosua era deja plin de Duh. „Iosua, fiul lui Nun, era plin de duhul 
înţelepciunii, căci Moise îşi pusese mâinile peste el. Copiii lui Israel au ascultat de 


el şi au făcut potrivit cu poruncile pe care le dăduse lui Moise Domnul” (Deut. 
34:9). 


Dumnezeu îi vorbeşte acum direct lui Iosua, noul conducător 


Acum că Moise a murit şi losua este noul conducător, Domnul îi vorbeşte 
direct lui Iosua şi îi dă instrucțiuni specifice cu privire la îndatoririle pentru care 
Dumnezeu l-a ridicat, să le îndeplinească. Aceste instrucțiuni sunt categorisite în 
cartea sa capitolul 1:1-9. 


Dumnezeu îi vorbeşte direct lui Iosua 
Iosua 1:1-9 


O afirmare a faptului că fostul conducător a murit. 

O directivă ca el să se ridice şi să treacă Iordanul. 

O promisiune că fiecare loc pe care a călcat îi va fi dat. 

Nici un om nu 1 se va putea împotrivi câte zile va avea. 

O asigurare că Domnul nu îl va părăsi. 

Un îndemn, să fie puternic şi să aibă curaj. (Frica trebuie învinsă într-un 
conducător.) 

e Un sfat, dea nu vorbi decât conform cărții legii, va trebui să mediteze la ea 
zi şi noapte. (Conform Ps. 1:2.) „Ci îşi găseşte plăcerea în Legea 
Domnului şi zi şi noapte cugetă la Legea Lui.” Țineţi minte, conducătorii 
trebuie să aibă timp să mediteze. 


Dumnezeu are astăzi nevoie de mulţi „losua”. În aceste vremuri 
Dumnezeu este pe punctul de a-Și aduce întreaga Biserică la moştenirea ei şi 
El vrea oameni .„losua” care pot să conducă într-acolo poporul Său. Iosua îi 
reprezintă pe cei care au fost credincioşi în timpul testelor din pustie şi care, 
de asemenea, au gustat din rodul din Ţara făgăduită. 


B. TRECEREA IORDANULUI -Iosua 3 


Semnificaţia Iordanului 


Trecerea Iordanului a fost un mare moment de cotitură în călătoria lui 
Israel. Era o zi nouă pentru ei în aproape fiecare aspect. Vechea generaţie şi 
conducere se stinsese. S-a ridicat o nouă generaţie şi o nouă conducere. Încercările 
din pustie au luat sfârşit şi îi aştepta o nouă ţară. Erau pe punctul de a face un mare 


salt înainte către promisiunea lui Dumnezeu pe când traversau Iordanul şi atingeau 
pământul făgăduit. 

După ce au traversat Iordanul, atitudinea lor s-a schimbat complet. Nu mai 
doreau să se întoarcă în Egipt. Ceva s-a schimbat în inima şi în firea lor la trecerea 
Iordanului. Chiar şi dieta lor s-a schimbat. Mana a încetat şi ei au început să aibă 
parte de roadele ţării. Simţeau o nouă încântare şi aveau noi aşteptări. Putere nouă 
şi curaj nou îi întăreau să meargă împotriva duşmanilor lor. În plus, trecerea 
Iordanului a fost un pas uriaş către Muntele Sion. 


Mort faţă de păcat — viaţa crucificată 


Ce înseamnă exact trecerea lordanului? La urma urmei, a marcat 
încheierea unei etape majore a vieţii lor şi începutul alteia. Simplul fapt că oraşul 
lui Adam are legătură cu trecerea lor peste Iordan, este semnificativ (Jos. 3:15-16). 
Adam reprezintă vechea noastră fire păcătoasă. Este remarcabil şi faptul că au 
ajuns la Ghilgal imediat după trecerea Iordanului (4:19). Ghilgal este locul 
circumciziei, al tăierii împrejur, îndepărtarea de lucrurile cu care ne-am născut 
(5:2-3). 

Prin urmare, trecerea Iordanului reprezintă experienţa „morţii faţă de 
păcat” din Romani 6:6. Oamenii lui Dumnezeu au trăit mântuirea prin sângele 
mielului când erau în Egipt. Au ieşit din Egipt, au trecut Marea Roşie (botezul în 
apă) şi au intrat în pustie. Au ajuns la Muntele Sinai la Cincizecime. Cu toate că 
ieşiseră din Egipt, Egiptul nu ieşise din ei, pentru că în mod repetat au afirmat că 
doresc să se întoarcă, mai ales atunci când întâmpinau dificultăți. 

Dar după Iordan, totul a fost diferit. Experienţa Iordanului a îndepărtat 
Egiptul din inimile lor. Nu mai doreau să se întoarcă la lucrurile lumeşti. Firea 
adamică fusese învinsă şi au fost circumeişi de carnalitate. Li s-a spus: „Astăzi, am 
ridicat ocara Egiptului de deasupra voastră” (Jos. 5:8-9). La Iordan Dumnezeu a 
rupt puterea păcatului. Iordanul s-a ocupat de dragostea pentru lume. Iordanul este 
echivalentul versetului din Romani 6:6. 


Romani 6:6 


„Știm bine că omul nostru cel vechi a fost răstignit împreună cu El, 
pentru ca trupul păcatului să fie dezbrăcat de puterea lui, în aşa fel ca să nu 
mai fim robi ai păcatului” (Rom. 6:6). 

Romani 6:6 reflectă grija pe care o are Cristos pentru ca noi să obţinem 
victoria asupra puterii păcatului. Nu numai că datoria păcatului nostru a fost plătită 
pe cruce, nu numai că am fost iertați cu mărinimie, ci ni s-a acordat sprijin 
împotriva firii noastre păcătoase, astfel încât păcatul să nu mai aibă stăpânire 
asupra noastră. 


Putem fi născuţi din nou, botezați în apă şi umpluţi cu Duhul Sfânt, dar cu 
toate acestea să fim copleșiți de o fire păcătoasă şi alte robii. Însă experienţa din 
Romani 6:6 îl face pe vechiul om (sau vechea fire) inutil. Îl prinde şi îl ţine supus 
lui Dumnezeu. 

Romani 6:6 este o experienţă adevărată. „Ştim bine” înseamnă în 
originalul grec „cunoaşterea care vine prin experienţă; cunoaştere prin experienţă”. 
Nu este ceva cu ce ne obişnuim, nu e ceva ce pretindem şi nu este ceva ce luăm 
prin credinţă. Este o programare supremă şi o întâlnire cu Dumnezeu. Este o 
revelaţie clară de la Dumnezeu a ceea ce El a făcut pe crucea de la Calvar. Există o 
mare diferenţă în viaţa noastră când avem această experienţă. 


Experienţa autorului 


Cu mulți ani în urmă, la un moment dat în viaţa mea, Dumnezeu a pus 
degetul pe anumite probleme. El a întrebat: „Îmi dai asta, asta şi asta?” Unele 
lucruri erau foarte uşor de dat, iar altele foarte greu. Duhul lui Dumnezeu m-a tot 
cercetat câteva zile în privinţa problemei a fi mort față de păcat. Apoi, într-o 
dimineaţă în biroul meu am avut o viziune a lui Cristos pe cruce, cu spatele la 
mine. Apoi Duhul m-a ridicat şi eram şi eu pe cruce. În viziune, eram efectiv în 
Cristos pe acea cruce. Am privit în jos şi i-am văzut pe toți acei oameni ocărându-l 
pe Isus, dar El nu a răspuns, pentru că era pe cruce. A fost o experienţă profundă! 
Apoi viziunea a încetat şi am revenit în camera mea. 

În acel moment, ceva din interiorul meu dorea să se năpustească afară. 
Apoi s-a rupt zăgazul şi s-a revărsat, s-a revărsat ca un râu. Din gură mi-au ieşit 
aceste cuvinte: „Am fost răstignit împreună cu Cristos” (Gal. 2:20). În acel 
moment am ştiut că pe cruce a fost crucificat vechiul eu. Am înţeles mai mult decât 
oricând că, atunci când Isus a murit în urmă cu 2000 de ani, El nu numai că a 
purtat păcatele mele, dar a şi confruntat vechea mea fire. Oh, ce putere şi victorie 
mi-au cuprins sufletul! Şi o pace de nedescris a coborât. În viziune am mai văzut 
perdeaua din templu care s-a rupt atunci când Isus a murit. 

Aceasta a fost experienţa mea de „cunoaştere” a faptului că vechiul meu eu 
a fost crucificat cu El, că trupul meu marcat de păcat este nefuncţional. Nu sugerez 
că ar trebui să aveţi o experienţă identică cu a mea. Nu! Nu trebuie să aveţi o 
viziune a crucii sau să vă curgă de pe buze cuvintele din Galateni 2:20. Fiecare 
experimentare a Iordanului este diferită. Dumnezeu vă poate da alte scripturi sau 
circumstanţe diferite. Lucrul important este ca toţi să avem propria experienţă a 
Iordanului. 

„Știu” este un cuvânt cheie în Romani 6:6. Este o cunoaştere prin 
experienţă. „Ştim bine că omul nostru cel vechi a fost răstignit împreună cu El.” A 
fost este o traducere mai bună decât „este”. Pavel spune că atunci când Cristos era 
pe cruce, şi omul nostru cel vechi era pe cruce. Prin urmare, el spune: „Ştiţi acest 


lucru?” Acest „ştiu” vine dintr-o experiență în care Dumnezeu ne conduce pe 
măsură ce umblăm în credinţă. 

Şi vindecarea a fost oferită pe cruce. 7 Petru 2:24 zice: „El a purtat 
păcatele noastre în trupul Său, pe lemn, pentru ca noi, fiind morţi faţă de păcate, să 
trăim pentru neprihănire; prin rănile Lui ați fost vindecaţi.” Este timpul trecut, ași 
fost vindecaţi. Preţul a fost deja plătit! Totuşi, trebuie să fie însuşit. Deşi a fost 
cumpărată vindecarea, ea nu devine o realitate până nu avem o revelaţie în acest 
sens şi până nu ne întâlnim cu Dumnezeu. Acest lucru este valabil şi în cazul 
mântuirii. Cristos a murit pentru păcatele lumii şi totuşi, acest lucru nu îi este de 
nici un folos omului până când nu a avut o revelaţie şi nu a experimentat naşterea 
din nou. Acelaşi lucru este valabil şi pentru a fi mort față de păcat. Omul nostru 
cel vechi a fost crucificat cu EI, pentru ca trupul de păcat să devină nefuncțional. 
Dar trebuie să „ştim” acest lucru printr-o revelaţie, o revelație pe care o primim 
când ajungem la Iordanul nostru. 

„În aşa fel ca să nu mai fim robi ai păcatului.” Pavel spune, cu alte cuvinte, 
că păcatul nu ne va stăpâni faptele şi cuvintele după ce experimentăm Romani 6:6. 
Într-adevăr, uneori păcatul deţine controlul asupra noastră până când ajungem la 
Iordan. Corinteni au fost născuţi din nou, botezați în apă, umpluţi cu Duhul Sfânt 
şi experimentau toate darurile Duhului; totuşi, Pavel îi numeşte trupeşti. Mulţi 
dintre ei trebuiau să ajungă la propriul lor Iordan. Pavel a avertizat biserica din 
Corint să nu cadă în pustie şi să moară acolo, aşa cum a făcut Israel (7 Cor. 10:1- 
15). După ce un credincios trece Iordanul, există o mare diferenţă în viaţa lui. 
Există o nouă forță care să meargă împotriva dușmanului. E vorba despre o 
eliberare de vechiul om. 


Cunoaştere, socoteală, supunere 


În Romani 6:6 experienţa lui „ştiu” îl pune pe vechiul nostru om pe cruce. 
„Socoteala” din Romani 6:11 îl ţine acolo. A socoti înseamnă „a considera ceva ca 
şi făcut”. După ce am avut experienţa cunoaşterii, putem să o socotim sau să o 
considerăm ca şi făcută. Se pune întrebarea: „După ce ai avut propria experienţă la 
Iordan, poți să o pierzi?” Răspunsul este: da. Israel a obţinut o mare victorie la 
Iordan şi de acolo au plecat să supună Ierihonul. Dar mai târziu au fost înfrânți la 
Ai din cauza păcatului lui Acan. 

Astfel, a trebuit ca ei să se confrunte cu păcatul lor şi să-şi aducă aminte de 
cele douăsprezece pietre înălțate pe malul râului. Lui Israel i s-a poruncit să ia 
douăsprezece pietre din albia râului Iordan şi să le pună pe malul de vest pentru 
aducere aminte (los. 4). Acest lucru era în scopul amintirii experienţei de la 
Iordan. Astfel, dacă avem o problemă după Iordan, trebuie să îndreptăm lucrurile şi 
apoi să socotim sau să ne amintim de experienţa noastră de la Iordan, moment în 
care vechiul nostru om a fost confruntat. 


„Deci, păcatul să nu mai domnească în trupul vostru muritor şi să nu mai 
ascultați de poftele lui. Să nu mai daţi în stăpânirea păcatului mădularele voastre, 
ca nişte unelte ale nelegiuirii; ci daţi-vă pe voi înşivă lui Dumnezeu, ca vu, din 
morţi cum eraţi; şi daţi lui Dumnezeu mădularele voastre, ca pe nişte unelte ale 
neprihănirii. Căci păcatul nu va mai stăpâni asupra voastră [...]” (Rom. 6:12-14). 

După experienţa „cunoaşterii” şi apoi cea de a o socoti sau a o considera ca 
şi rezolvată, vom avea puterea să-l dăm lui Dumnezeu mădularele trupului nostru. 
Cu toate acestea, este totuşi o alegere; este o luptă. Sfinţenia este întotdeauna o 
alegere, o luptă. După Iordan avem o nouă putere de a alege. După Iordan, păcatul 
nu mai are stăpânire asupra noastră. Înainte de Iordan există anumite lucruri care 
pot efectiv să-l copleşească pe un credincios. Amintiţi-vă că după Iordan Israel nu 
a mai dorit să se întoarcă în Egipt. Firea adamică a fost confruntată. Au fost 
circumcişi în trup. În aceeaşi zi, Dumnezeu a îndepărtat de ei şi ocara şi tentaculele 
Egiptului (Jos. 5:8-9). 


Cum ajungem la Iordan 


În călătoria noastră Din Egipt în Sion trebuie să trecem peste Iordan şi să 
ajungem în Țara promisă, moştenirea noastră şi să ajungem la Sion. De aceea, este 
normal să zicem: „Haideţi să trecem acum peste Iordan!” Dar problema este că nu 
putem trece Iordanul, până nu ajungem la el. Nu putem trece peste Iordan până 
când nu am ajuns la el şi putem ajunge acolo doar când Dumnezeu ne duce la el. 
Israeliții nu puteau merge dacă nu era norul ziua sau stâlpul de foc noaptea, iar 
acest lucru trebuie să fie înrădăcinat adânc în inimile noastre. 

Dumnezeu nu ne aduce la Iordan, până când nu este mulţumit de modul în 
care am trecut cele zece încercări din pustie. Acesta este motivul pentru care 
trebuie să umblăm cu Dumnezeu zi de zi, săptămână de săptămână şi lună de lună. 
Rugăciunea noastră ar trebui să fie: „Doamne, du-mă la Iordanul meu.” Mulţi 
dintre israeliți nu au ajuns niciodată la Iordan. Au căzut la toate testele din pustie. 
Atitudinile lor de neîncredere şi împietrire a inimii i-a împiedicat să găsească 
trecere înaintea lui Dumnezeu şi astfel au sfârşit prin a muri în pustie. Credincioşii 
din Noul Testament sunt avertizaţi să nu le urmeze exemplul de neîncredere (Evr. 
3:7 — 4:11; 1 Cor. 10:1-15). Unii creştini sunt veşnic rătăcitori prin pustie. 
Neascultarea şi dorinţa proprie îi privează de îndrumarea adevărată şi rătăcesc fără 
țintă toată viaţa. Nu trebuie să fiți unul dintre aceştia. Cereţi-l lui Dumnezeu o 
inimă blândă şi ascultătoare. Acest fel de inimă ne asigură trecere înaintea lui 
Dumnezeu. 

Caleb şi Iosua au fost singurii din generaţia lor care au ajuns în Ţara 
făgăduită. Ei aveau „un alt duh”. Aveau un duh de bucurie şi credință. Afirmația 
lor a fost: „Dacă Domnul va fi binevoitor cu noi, ne va duce în ţara aceasta” (Num. 
14:8). Aceşti oameni petreceau timp în prezenţa lui Dumnezeu, permiţându-l lui 


Dumnezeu să le zidească o inimă blândă şi credincioasă. Acesta este singurul drum 
prin pustie. Nu există scurtături către lordan. Astfel, putem învăţa de la Caleb şi 
Josua cum să răzbatem prin pustie până la Iordan şi apoi în Ţara moştenirii. 


IMPORTANȚA CIRCUMCIZIEI 


După trecerea Iordanului, oamenii au ajuns imediat la Ghilgal, locul tăierii 
împrejur (Jos. 4:19; 5:2-7). Circumcizia are mari valenţe spirituale. În primul rând, 
un credincios nu-şi poate primi moştenirea până nu este circumcis. Circumcizia 
exterioară era valabilă pentru un israelit, şi circumcizia interioară este valabilă 
pentru un creştin. Nu există moştenire înainte de circumcizia inimii. Israel era pe 
punctul de a intra în stăpânirea moştenirii sale, ţara Canaanului. Dumnezeu i-a zis 
lui Avraam că înainte ca el şi urmaşii lui să aibă ţara Canaanului, ei trebuiau întâi 
să fie circumcişi (Gen. 17:1-14). 

Tăierea împrejur înseamnă îndepărtarea cărnii. Din punct de vedere 
spiritual, înseamnă îndepărtarea firii naturale, păcătoase, adamice cu care ne-am 
născut. Necircumcizia reprezintă necurăţie. Înseamnă că încă nu a existat o 
confruntare cu ceea ce avem din naştere. Înseamnă că vechea noastră fire împreună 
cu poftele ei nepotrivite, căile, tipurile de gândire şi reacționare sunt încă prezente 
în viaţa noastră. Suntem necircumcişi în multe domenii. 


Care este moștenirea noastră? 


Moştenirea lui Israel era o ţară, dar era şi o relație. Ţara Canaanului le-a 
fost promisă ca moştenire. Dar în ţara Canaanului se afla Muntele Sion, locuinţa 
Domnului. De aceea, pentru a ni se îndeplini promisiunile (o chemare, o ţară, o 
lucrare, un popor sau o relație) trebuie să fim circumcişi. Israel nu a putut primi 
moştenirea fără a fi, mai întâi, circumcis. Tăierea împrejur este un act mântuitor 
înfăptuit în inima noastră de către sabia lui Dumnezeu. 

La Iordan, la Ghilgal, are loc o circumcizie în sufletul nostru. Dar mai 
există şi o lucrare atotputernică a săbiei lui Dumnezeu, care înfruntă şi disecă toate 
celelalte arii ale vieţii noastre interioare. Există duşmani şi stăpânitori ai sinelui 
care trebuie îndepărtați în totalitate cu sabia lui Dumnezeu. Aceşti stăpânitori 
interiori se opun şi sfidează voia lui Dumnezeu şi trebuie omorâţi. Altfel, nu vom 
avea parte de o victorie completă şi nu vom stăpâni Muntele Sion. Lui Israel i s-a 
dat putere să lupte cu 31 de împărați, după ce a fost circumcis la Ghilgal. 


Câteva dovezi ale unei inimi circumcise 


e O inimă circumeisă este o inimă cooperantă, binevoitoare. „Să vă tăiați dar 
inima împrejur şi să nu vă mai înţepeniți gâtul” (Deut. 10:16). „A avea 


gâtul înţepenit” înseamnă să fii încăpățânat, inflexibil şi dificil. Nu putem 
primi moştenirea dacă nu avem inima circumcisă. 

O inimă circumcisă este o inimă care nu se împotriveşte Duhului Sfânt şi 
mesagerilor lui. „Oameni tari la cerbice, netăiați împrejur cu inima şi cu 
urechile! Voi totdeauna vă împotriviţi Duhului Sfânt. Cum au făcut părinții 
voştri, aşa faceţi şi voi. Pe care din proroci nu i-au prigonit părinţii voştri? 
Au omorât pe cei ce vesteau mai dinainte venirea Celui Neprihănit, pe care 
L-aţi vândut acum şi L-aţi omorât” (Fapte 7:51-52). Ascultătorii lui Ştefan 
s-au împotrivit şi au urât cuvintele pe care Duhul Sfânt le-a transmis prin 
el. De asemenea, l-au urât şi pe el. Dumnezeu va respinge inima care 
disprețuiește şi respinge Cuvântul lui Dumnezeu (7 Sam. 15:26). 

O inimă circumeisă este o inimă care este smerită, frântă şi pocăită. O 
inimă care-şi poate recunoaşte propriile greşeli mai degrabă decât să-i 
arate cu degetul pe alţii şi care poate accepta pedeapsa sau disciplinarea 
pentru păcatele sale este o inimă circumcisă. „Îşi vor mărturisi fărădelegile 
lor [...] şi atunci inima lor netăiată împrejur se va smeri şi vor plăti datoria 
fărădelegilor lor. Atunci Îmi voi aduce aminte de legământul Meu” (Lev. 
26:40-42). Cei care, atunci când rănesc, îşi justifică faptele şi aruncă vina 
asupra altora sunt necircumcişi. Un astfel de comportament este natural. 
La naştere suntem necircumcişi. Dar nu putem primi moştenirea lui 
Dumnezeu dacă suntem necircumcişi. 

O inimă circumeisă caută acceptul lui Dumnezeu, nu al oamenilor. „Ci 
iudeu este acela care este iudeu înăuntru; şi tăiere împrejur este aceea a 
inimii, în duh, nu în slovă; un astfel de iudeu îşi scoate lauda nu de la 
oameni, ci de la Dumnezeu” (Rom. 2:29). Când prieteniile, familia şi 
acceptul public ne sunt mai importante decât acceptul lui Dumnezeu, 
suntem necircumcişi în inimă. Unii oameni se tem atât de mult de reproş, 
de ruşine, de a fi neînţeleşi sau de a se încrunta alţii la ei, încât nu îl ascultă 
pe Dumnezeu. (Vezi Mat. 10:32-39; Ioan 12:42-43.) Dacă sabia nu este 
binevenită pentru a tăia toată această fire naturală, moştenirea noastră va fi 
compromisă. 

„Căci cei tăiaţi împrejur suntem noi, care slujim lui Dumnezeu, prin Duhul 
lui Dumnezeu, care ne lăudăm în Cristos Isus, şi care nu ne punem 
încrederea în lucrurile pământeşti” (Filip. 3:3). Avem aici încă trei dovezi 
remarcabile ale unei inimi circumcise. Capacitatea de a ne închina lui 
Dumnezeu în libertatea spiritului, fără a fi împiedicaţi de tradiţii sau 
mândrie este un indiciu remarcabil al unei circumcizii spirituale. Tradiția 
poate fi o formă de necircumcizie, dacă respinge manifestările Duhului 
Sfânt. Unu credincioşi dispreţuiesc aplauzele sau înălţarea mâinilor, dansul 
înaintea Domnului şi închinarea în Duh. Ţineţi minte, Tatăl îi vrea pe cei 


care I se pot închina în Duh şi în adevăr (Joan 4:23-24). Cei necircumcişi 
nu sunt capabili de adevărata închinare spirituală. 
„Neincrederea în lucrurile pământeşti” este una dintre cele mai clare 
dovezi a faptului că Cuvântul lui Dumnezeu a tăiat adânc în inimă. Din 
fire, avem o voie proprie, autosuficiențţă şi încăpățânare. „A ne pune 
încrederea în lucrurile pământeşti” înseamnă să ne bazăm pe propria 
noastră minte şi pe abilitățile noastre în loc de Dumnezeu. Adesea se pune 
preţ pe carisma naturală, personalitate sau aspect fizic în loc de Duhul 
Sfânt. Adesea creştini îşi planifică viitorul, iau propriile decizii şi încearcă 
să rezolve totul fără îndrumarea lui Dumnezeu. Creştinii necircumcişi mai 
cred că prin propria lor inteligență şi intuiţie pot decide ce e bine şi ce e 
rău şi ce e adevărat şi ce e greşit. Dar nu pot! Numai prin mila lui 
Dumnezeu pot discerne corect. 
„Domnul, Dumnezeul tău, îţi va tăia împrejur inima ta [...] şi vei iubi pe 
Domnul Dumnezeul tău [...] şi vei asculta de glasul Lui şi vei împlini 
toate aceste porunci” (Deut. 30:6, 8). Dacă Îi dăm voie, Dumnezeu taie aşa 
de bine răul din omul nostru interior, încât vom putea să-L iubim pe 
Domnul cu toată inima. Hotărârea şi ascuţişul săbiei ne vor scăpa şi de 
robiile căderii, astfel încât să ÎI putem asculta. O inimă ascultătoare, care 
este plină de iubire pentru Dumnezeu, este rezultatul circumciziei care 
vine de la Dumnezeu. 
O inimă circumeisă este capabilă să ierte şi să-i elibereze pe oameni de 
greşeala pe care ei au făcut-o. Inima împietrită caută să-i pedepsească pe 
ceilalți alungându-i din viaţa lor. Isus a zis că motivul divorțului este 
„împietrirea inimii” (Mat. 19:7-8; Marcu 10:4-6). O inimă împietrită nu 
poate ierta, ci ţine minte şi poartă pică. O astfel de inimă are nevoie de 
tăiere împrejur. 
o Dumnezeu a zis împărăției lui Iuda că era căsătorit cu ei. Dar a 
mai adăugat că ei L-au trădat, îndepărtându-se de El pentru a căuta 
alți iubiţi, aşa cum o soție îşi părăseşte bărbatul (er. 3:14; 3:20). 
El a spus că problema lor era o inimă necircumeisă. „Lăiaţi-vă 
împrejur pentru Domnul, tăiaţi-vă împrejur inimile” (er. 4:4). 
Isus a fost un slujitor al circumciziei. Adevărul Lui îndepărtează răul din 
inima oamenilor Săi pentru ca ei să poată primi moştenirea făgăduită 
părinților. „Cristos a fost, în adevăr, un slujitor al tăierii împrejur, ca să 
dovedească credincioşia lui Dumnezeu şi să întărească făgăduinţele date 
părinților” (Rom. 15:8). Care au fost făgăduințele făcute părinților? O 
promisiune a fost că vor moşteni ţara, care cuprindea Muntele Sion! Sion 
este locuinţa lui Dumnezeu, locul unei relaţii complete cu El. În realitate, 
toate promisiunile lui Dumnezeu se găsesc la Sion. Credincioşii trebuie să 


înțeleagă că necesitatea pentru obținerea moştenirii promise este o inimă 

tăiată împrejur. 

e „Aşa vorbeşte Domnul Dumnezeu: «Nici un străin, netăiat împrejur cu 
inima şi netăiat împrejur cu trupul, să nu intre în Locaşul Meu cel sfânt, 
nici unul din străinii care vor fi în mijlocul copiilor lui Israel!” (Ezec. 
44:9). Necircumcizia este necurăţie. Pentru a veni în prezenţa lui 
Dumnezeu trebuie ca toată necurăţia trupului şi a minţii să fie îndepărtată 
de cortul nostru (2 Cor. 7:1). David a întrebat: „Cine va putea să se suie la 
muntele Domnului | Sion]? Cine se va ridica până la locul Lui cel Sfânt? — 
Cel ce are mâinile nevinovate şi inima curată, cel ce nu-şi dedă sufletul la 
minciună şi nu jură ca să înşele. Acela va căpăta binecuvântarea 
Domnului, starea după voia Lui dată de Dumnezeul mântuirii lui” (Ps. 
24:3-5). Prin urmare, putem vedea clar că, pentru a primi moştenirea 
promisă trebuie să acceptăm ca sabia tăierii împrejur să se ocupe de 
carnalitatea noastră şi să omoare orice stăpânitor al vieţii noastre 
interioare. 

Țelul pustiei este să ne încerce sau să ne testeze pentru a vedea dacă 
suntem demni de a primi promisiunile lui Dumnezeu. Generaţia care a ieşit din 
Egipt s-a considerat nedemnă de Ţara făgăduită. De aceea, Dumnezeu a jurat în 
mânia Lui, la Cades Barnea, că nu vor intra niciodată în ţară. Pentru acea generație 
au fost ocazii pierdute la scară largă. Au fost salvaţi prin sânge, botezați în apă, 
umpluţi cu Duhul Sfânt şi binecuvântaţi cu vindecare, provizii, semne mari şi 
minuni. Totuşi, nu au acceptat de la Dumnezeu adevăratul ţel şi plan pentru viețile 
lor. Au rătăcit fără ţintă patruzeci de ani, iar apoi au murit. 

S-a ridicat apoi o altă generaţie, pe care Dumnezeu a considerat-o demnă 
de a intra în Ţara promisă. Aceşti oameni au trecut cu bine încercările din pustie. 
În atotputernicia Lui, Dumnezeu le-a dăruit la Iordan o experiență care i-a 
transformat, Adam fund confruntat şi „ocările Egiptului” fund îndepărtate de ei 
chiar în acea zi. Carnea lor a fost tăiată împrejur; şi prin acea victorie măreaţă 
împotriva vechiului om, ei au putut să meargă împotriva duşmanilor în Țara 
moştenirii lor. 

După Iordan, Dumnezeu doreşte să intre în viaţa noastră interioară cu sabia 
şi să supună orice zonă care îi rezistă. Există duşmani în exterior, bineînţeles, dar 
Dumnezeu vrea să înceapă cu duşmanii din interior. Dumnezeu doreşte să 
cucerească fiecare fortăreață şi imaginaţie care se înalță împotriva Lui (2 Cor. 
10:4-5). Pavel spunea că noi nu luptăm împotriva cărnii şi a sângelui, ci împotriva 
împărăţiilor şi puterilor. Astfel, bătălia noastră este spirituală, împotriva 
duşmanilor din afară, dar şi din interior. 


Impărăţii ale inimii 


Israel era pe punctul de a se lupta cu treizeci şi unu de împărați. În 
realitate, erau şapte popoare întregi de cucerit. Acestea erau canaaniţii, hetiţii, 
heviţu, fereziţii, ghirgasiţii, amoriţii şi iebusiţii (Jos. 3:10; Deut. 7:1). Aceste şapte 
popoare reprezintă şapte lucruri care sunt o urâciune pentru Domnul. „Şase lucruri 
urăşte Domnul, şi chiar şapte Îi sunt urâte: ochii trufaşi, limba mincinoasă, mâinile 
care varsă sânge nevinovat, inima care urzeşte planuri nelegiuite, picioarele care 
aleargă repede la rău, martorul mincinos, care spune minciuni, şi cel ce stârneşte 
certuri între fraţi” (Prov. 6:16-19). Lui Israel i s-a poruncit să distrugă aceste şapte 
popoare şi pe împărații lor. 

Într-adevăr, aceste împărăţii şi domenii reprezintă zone din viaţa interioară 
unde încă mai stăpâneşte „egou!/” în locul Domnului. Le vom numi grupuri de 
rezistenţă. Aceşti împărați sunt mândri, independenţi şi cu o voinţă proprie. Fiecare 
împărat îşi apără cu grijă propriile interese şi se opune cu furie oricui ar îndrăzni să 
amenințe chiar şi un centimetru din teritoriu. Din păcate, aceşti treizeci şi unu de 
împărați sunt cauza dezbinării dintre fraţi, deoarece acolo unde stăpâneşte sinele, 
nu există niciodată unitate. lebusiţii (cei care seamănă neînțelegere) sunt puternic 
fortificații în Muntele Sion. Aceasta este ultima fortăreață şi este cel mai greu de 
cucerit. De aceea, Dumnezeu Şi-a scos sabia ascuțită pentru a tăia împrejur şi a 
lupta împotriva acestor împărați ce stăpânesc viaţa interioară. Ţineţi minte, 
Domnul i-a apărut lui Iosua cu sabia scoasă în mână pe când israelitii erau gata să 
meargă împotriva duşmanilor țării (Jos. 5:13-15). Trebuie să-L căutăm pe 
Dumnezeu cu sinceritate şi să Îi permitem să ne confrunte cu ascuţişul Cuvântului 
Său în aceste arii ale inimii noastre. 

Când aceşti împărați vor fi fost înfrânți, vom intra în odihnă totală. Atâta 
timp cât încă trăiesc şi sunt activi, ei vor reprezenta cauza neliniştii, dezbinării şi a 
înfrângerilor. Din păcate, Israel a acceptat un compromis. Le-a permis multor 
duşmani mai mici să rămână în [ara moştenirii lui. Scriptura spune foarte clar în 
Evrei 4:8 că Iosua nu i-a adus la odihnă completă. Odihna completă ne aparţine 
atunci când ne supunem toți duşmanii şi întărim Sionul. Sionul este odihna lui 
Dumnezeu pentru totdeauna. 


Cea de-a şasea sărbătoare — ziua Ispăşirii 


Pe harta noastră (pagina 2) vedem că Moise l-a adus pe Israel din Egipt 
până la câmpiile Moabului, aproape de locul unde au trecut Iordanul. Pe câmpiile 
Moabului, chiar înainte de a muri, Moise a sunat din trâmbiţă o nouă chemare către 
Israel, pentru ca el să treacă Iordanul în Ţara promisă. Era momentul ca Israel să-şi 
sfârşească rătăcirile în pustie şi să intre în Ţara moştenirii. Câmpiile Moabului 
reprezintă locul în care avem cea de-a cincea sărbătoare, Sunarea Trâmbiţelor. 

Apoi plasăm a şasea sărbătoare la trecerea Iordanului, la Ghilgal, locul 
tăierii împrejur. Iordan este locul unde firea adamică este înfruntată. Este locul în 


care se taie carnalitatea, unde se moare față de păcat. Ziua Ispăşirii a fost un 
moment pentru curățirea de păcat, dar a fost şi un moment de jale. „În ziua a zecea 
a acestei a şaptea luni, va fi ziua Ispăşirii: atunci să aveţi o adunare sfântă, să vă 
smeriţi sufletele” (Lev. 23:27). 

Este interesant de observat că fiii lui Israel au trecut Iordanul în a zecea zi 
a primei luni (Jos. 4:19). Numărul zece reprezintă încercări. Curăţirea omului 
interior este asociată cu jale şi încercări. Cred că acum Biserica a intrat în cea de-a 
şasea sărbătoare, ziua Ispăşirii. Dumnezeu înfăptuieşte o curăţare interioară adâncă 
ŞI o circumcizie în inimile celor ce doresc acest lucru, pentru a-i aduce la ultima şi 
cea mai mare sărbătoare, sărbătoarea Corturilor. 

Călătoria lui Israel Din Egipt în Sion este de o importanţă deosebită în 
zilele de pe urmă, deoarece această călătorie poate fi dusă până la capăt numai de 
către biserica zilelor de pe urmă. Numai în generația noastră biserica a intrat, ca 
întreg, în cea de-a şasea sărbătoare, ziua Ispăşirii. În nici o altă generaţie nu a fost 
posibil ca această călătorie a lui Israel să fie experimentată de către biserică. 
Sărbătoarea a şasea, ziua Ispăşirii, a început în 1973 cu războiul Yom Kippur. Din 
acel moment, Dumnezeu a vorbit despre circumcizia inimii, pentru că ziua Ispăşirii 
este ziua în care Dumnezeu înfruntă păcatele oamenilor Săi. 

Eu şi soția mea ne aflam pe Muntele Măslinilor chiar înainte de războiul 
din 1973. Dumnezeu ne-a vizitat într-un mod foarte înălțător. Ne-a spus că va urma 
războiul Yom Kippur. Ne-a spus că Israel se va retrage. Ne-a arătat şi alte lucruri: 
împărțirea ţării, vărsarea de sânge din împrejurimile Israelului în zilele din urmă. 
Acestea încă nu s-au împlinit, dar a zis: „Tinerii care cu câteva luni în urmă au 
mărșăluit aşa de triumfal pentru a sărbători 25 de ani de la formarea statului Israel, 
vor vedea necazul lui Iacov [marele necaz]”. (Vezi Ier. 30:7.) Este foarte aproape. 
Domnul a mai zis: „Voi descoperi păcatul în locurile înalte.” La acea vreme a avut 
loc scandalul Watergate, printre altele. În anul următor, în 1974, aproape treizeci 
de lideri de stat din întreaga lume au căzut, în 1974. 

Apoi El a spus: „După ce aceste lucruri se vor întâmpla, voi descoperi 
păcatul din Biserica Mea.” Cu regret o spun, acest lucru este foarte adevărat în 
biserica de azi. Îl vedem peste tot. Este un moment de curăţire; este un moment de 
demascare a celor ce refuză să fie circumcişi. (Vezi Mat. 10:26; Luca 12:2-3.) 

Ulterior am avut o viziune cu doi îngeri în Noua Zeelandă, în 1981. Unul 
dintre îngeri ţinea în mână o sabie mare, iar pe vârful săbiei scria — 
CIRCUMCIZIE. Domnul a spus: „Trebuie să Îmi circumscriu poporul şi voi 
începe cu conducătorii. Cei care ascultă şi se supun săbiei vor merge mai departe. 
Cei care nu, vor cunoaşte judecata.” Celălalt înger avea scris pe el — CEL CARE 
CONSTR ÂNGE. Pentru cei care refuzau ceea ce Dumnezeu le arăta în vieţile lor 
ca fiind greşit, stăteau scrise cuvintele „Cel care constrânge”. 


C. CEI TREIZECI ŞI UNU DE ÎMPĂRAȚI 


Bazat pe un mesaj de A. B. Simpson 


Iosua 12:9-24 este o descriere a celor treizeci şi unu de împărați pe care 
Israel a trebuit să îi alunge din Canaan pentru a ajunge la cea mai înaltă chemare şi 
odihna de la Sion, Muntele Sfânt. Aşa cum am spus mai înainte, fiecare dintre 
aceşti împărați reprezintă zone stăpânite ale vieţii sinelui unde conduce „cul” în loc 
de Cristos, Domnul nostru. 

Aceşti împărați stăpânesc în mod suveran viaţa noastră, dar ne împiedică 
să ajungem în odihnă şi să ne atingem destinaţia la Sion. Însă, pe măsură ce îi 
permitem săbiei lui Dumnezeu să îi judece pe aceşti împărați întronaţi înăuntrul 
nostru, vom intra pe deplin în scopul Lui pentru viaţa noastră. Acest mesaj despre 
cei treizeci şi unu de împărați este pentru credincioşii care deja au trecut prin pustie 
şi au traversat Iordanul. Este pentru aceia care deţin un nivel de maturitate, dar au 
nevoie de o crucificare interioară mai adâncă. 


Fiecare împărat reprezintă o zonă necapitulată din viaţa sinelui 


ÎMPĂRATUL 1 -— VOINȚA PROPRIE (cineva care-şi trasează propria 
lui cale de urmat). Aceasta este una dintre cele mai mari maladii ale omului. Este 
propriul său şef — el se află pe tron, nu Dumnezeu. Mulți creştini tind să facă 
propriile alegeri şi să ia propriile hotărâri. În loc să-L întrebe pe Dumnezeu „Care 
este voia Ta? Cum pot să Te mulțumesc?”, omul îi spune lui Dumnezeu care sunt 
planurile lui şi apoi Îi cere să le binecuvânteze. 

ÎMPĂRATUL 2 — RĂSFĂȚŢUL (hrănirea propriului „ego”). Subiectul 
preferat al acestei persoane este „Eu” sau „„Mie”. Monopolizează conversaţia 
vorbind despre ei, despre trăirile lor şi despre realizările lor. Prima noastră 
îndatorire este să atragem atenția asupra lui Dumnezeu, apoi să ieşim din cadru. 
Trebuie întotdeauna să arătăm spre Cristos. Pavel a zis: „Fiecare din voi să se uite 
nu la foloasele lui, ci şi la foloasele altora” (Filip. 2:3-4). „Să te laude altul, nu 
gura ta” (Prov. 27:2; 2 Cor. 12:2-5). 

ÎMPĂRATUL 3 — CĂUTAREA FOLOSULUI PROPRIU („Cu ce mă 
aleg EU din asta?” „Ce obţin de aici?”). Napoleon a zis: „Singurii oameni de care 
îmi pasă sunt cei care-mi pot fi MIE de folos.” Nu avea nevoie de nimeni 
altcineva. Fie să nu fim niciodată vinovaţi că am folosit oameni în avantajul nostru! 
În conformitate cu / Corinteni 13, dragostea adevărată nu este egoistă. Dragostea 
nu caută binele propriu, acoperă totul şi suferă totul. Acest fel de dragoste 
înseamnă caracter; ia mai întâi în considerare nevoile altora. 

ÎMPĂRATUL 4 - MULŢUMIREA DE SINE (pasivitate; sunt destul de 
bun aşa cum sunt; nu trebuie să mă schimb). Laodiceenii credeau că au atins vârful 
spiritualităţii (4poc. 3:17). Credeau că le au pe toate! Bineînţeles, aceasta este 


orbire şi înşelare (Z Cor. 8:2; Gal. 6:3). Această atitudine este exact opusul celei 
adoptate de cei care tânjesc după Dumnezeu (Ps. 42:1-2; Mat. 5:6). Oamenii care 
sunt mulţumiţi aşa cum sunt au încetat să mai crească. Chiar apostolul Pavel a 
spus: „Încă nu am ajuns [...] mă îndrept către ţintă.” Dacă nu avem o viziune 
pozitivă şi progresivă, vom trăi neatenţi (Prov. 29:18). 

ÎMPĂRATUL 5 - SLĂVIREA DE SINE (slavă deşartă;, mândrie; 
lăudăroşenie). Pavel avertizează: „Să nu umblăm după o slavă deşartă, întărâtându- 
ne unii pe alții şi pizmuindu-ne unii pe alții” (Gal. 5:26). „Nu faceţi nimic din duh 
de ceartă sau din slavă deşartă; ci în smerenie fiecare să privească pe altul mai 
presus de el însuşi” (Filip. 2:3). Este o greşeală tragică atunci când oamenii se 
laudă că ei conduc biserica ce creşte în ritmul cel mai rapid din ţară, sau sunt 
implicaţi în lucrarea cu cel mai mare succes. Bisericile se mândresc că au cel mai 
bun cor din stat sau evanghelişti care niciodată nu au greşit în darurile spirituale. 
Solomon a afirmat că el este neîntrecut şi neegalat de nimeni dintre cei care l-au 
precedat. Petru a declarat cu mult curaj că, dacă toți frații lui s-ar fi lepădat de 
Domnul, el nu ar face-o niciodată (Mat. 26:33)! Toată slava deşartă şi lăudăroşenia 
sunt o manifestare a unui împărat interior care trebuie îndepărtat şi înlocuit cu 
Împăratul împăraţilor. 

ÎMPĂRATUL 6 - ÎNCREDEREA ÎN SINE (putere omenească; 
încredere în trup, Filipeni 3:3). Acest împărat fortificat se încrede în propria minte 
şi propria judecată. Se bazează pe sine. Nu are nevoie de nimeni — ştie ce face. Are 
totul sub control şi poate să îşi rezolve singur problemele. Este un om realizat prin 
forţe proprii; deține răspunsuri. Dar este opusul acelei dependențe pe care o avea 
Isus, care a zis: „Eu nu pot face nimic de la Mine Însumi” (Ioan 5:30). 

ÎMPĂRATUL 7 - CONȘTIENȚA DE SINE (o groaznică robie a 
îngrijorării). Acest împărat relaționează la sine tot ce se spune sau face. Fiecare 
gest, privire şi cuvânt sunt atent studiate. Presupune că toată lumea se gândeşte la 
el şi vorbeşte despre el. Este prizonier al propriei sale imaginaţii. Este aşa o uşurare 
să-ți dai seama că oamenii nu se gândesc la noi aproape deloc. Adevărul este că şi 
ei sunt ca noi şi se gândesc la ei înşişi. 

ÎMPĂRATUL 8 -IMPORTANȚA DE SINE (un sentiment al propriei 
importanţe sau măreţii). Acest împărat întronat are un „ego” supradimensionat şi 
este rapid la mânie şi deprimare atunci când nu este tratat ca un împărat! Câţi 
dintre credincioşii care au primit cunoştinţe şi educație timp de câţiva ani nu cred 
că ei l-au depăşit pe învățătorul sau pastorul lor! Unii chiar fac greşeala să creadă 
că sunt mesagerii speciali ai lui Dumnezeu trimişi să-i corecteze pe conducătorii 
lor. (Vezi Obad. 1:3.) 

ÎMPĂRATUL 9 — DEPRECIEREA DE SINE (se denigrează pe sine în 
mod constant). Nu este benefic să ne subapreciem în mod repetat sau să fim mereu 
conştienţi de lipsurile noastre. Aceasta este o preocupare de sine în loc de Domnul. 
Filimon 1:6 ne îndeamnă „să dăm la iveală tot binele ce se face între noi în 


Cristos”. Acordaţi-l Duhului Sfânt încredere pentru toate lucrurile bune pe care le- 
a făcut în viaţa noastră. Schimbaţi accentul de pe dumneavoastră, pe El. Dacă nu 
avem o opinie sănătoasă despre noi, probabil că nu vom avea o opinie sănătoasă 
nici despre alții. Dumnezeu vrea să avem o opinie sănătoasă despre propria 
valoare. Acceptarea de sine este importantă pentru o bună sănătate spirituală. 
„lubeşte-ţi aproapele ca pe tine însuţi.” Astfel, trebuie să ne iubim şi pe noi. 

ÎMPĂRATUL 10 — AUTOAPĂRARE (apărarea drepturilor şi păstrarea 
unei poziţii ferme). Acest împărat simte nevoia să aibă dreptate. Îşi cere drepturile, 
îşi apără poziţia şi se justifică pe sine şi faptele sale [...] chiar până la moarte. 
Acest împărat mai degrabă ar muri decât să cedeze. Nu este convins că 
„întoarcerea celuilalt obraz” este de actualitate. Şi nu crede nici că nedreptățile 
sunt aranjate de Dumnezeu pentru a-l duce mai aproape de tron (Gen. 50:20). Unii 
creştini trec prin viaţă fără a învăţa această lecţie. Însăşi ideea întrupării a fost 
renunțarea la drepturile noastre! Ce putem spune despre noi? Suntem mai buni 
decât Cristos? A. B. Simpson a zis: „Cred solemn că majoritatea binecuvântărilor 
care mi-au fost date în viaţă şi în lucrare au venit din cauza lucrurilor rele pe care 
oamenii le-au spus despre mine şi pentru că Dumnezeu m-a făcut dornic să îi las să 
facă acest lucru.” 

ÎMPĂRATUL 11 - SENSIBILITATE PROPRIE (hipersensibilitate; 
iritabil; uşor de supărat). Acest împărat este foarte protector cu sine. Este foarte 
conştient de propriile sentimente, dar de obicei nu este conştient când răneşte pe 
altcineva. În mod ironic, atunci când îi acuză pe alţii că sunt nepăsători şi 
insensibili faţă de el, este complet inconştient cât de mult îi răneşte acuzându-i 
astfel (Rom. 2:1). Resentimentul este incapacitatea de a renunţa la o ofensă. 
Resentimentul este robie, neputinţa de a renunţa! Dumnezeu înţelege de ce oamenii 
se luptă cu această problemă şi are un răspuns! 

ÎMPĂRATUL 12 — PERSPECTIVĂ PROPRIE (unul care poate vedea 
lucrurile numai din punctul său de vedere). Acesta este împăratul care afirmă cu 
rigiditate: „Există un singur mod de a face acest lucru.” Apostolul Petru s-a luptat 
în viaţa sa cu acest împărat. El întotdeauna zice „niciodată”, dar trebuie să se 
călască de fiecare dată (Mar. 16:22, 26:33; loan 13:8; Fapte 10:14). Cei trei 
prieteni ai lui lov au refuzat să se abată de la aprecierile filosofice ale necazului 
lui lov. Dar nu erau calificaţi să-l sfătuiască sau să-l consoleze, pentru că ei nu 
văzuseră, nu auziseră şi nu trăiseră nici o încercare ca a lui lov. De aceea, le lipsea 
înţelepciunea corespunzătoare pentru a vorbi cu folos în tragica situație a lui Iov. 
Cu toate acestea, ei au insistat: „Acesta este singurul mod de a privi lucrurile!” 
Atitudinea expresiei aceasta este singura cale este simptomatică pentru câteva 
nevoi. Sugerează că tot ceea ce e de ştiut despre acel subiect se ştie. De asemenea, 
spectru larg de posibilităţi, poate oferi cu tandreţe alte soluții viabile şi ştie când s- 
au spus destule. 


ÎMPĂRATUL 13 — INTROSPECȚIA (introvertit; a reflecta, a fi 
preocupat de viaţa sa interioară). (Vedeţi şi Deprecierea de sine.) Acest împărat 
este un expert în versete precum: „Ştiu, în adevăr, că nimic bun nu locuieşte în 
mine” sau „O, nenorocitul de mine!” (Rom. 7:18,24). Dumnezeu nu ne-a spus 
niciodată să ne analizăm sau să descoperim misterul minţi noastre. Jer. 17:9 ne 
spune că noi oricum nu ştim ce este în inimile noastre. Domnul este acela care ne 
încearcă inimile şi ne va arăta ce trebuie să ştim la timpul Său. Până atunci trebuie 
să fim optimişti, împăcați şi să ne păstrăm bucuria în inimă. Scriptura spune 
„Încrede-te în Domnul din toată inima ta şi nu te bizui pe înţelepciunea ta!” (Prov. 
3:5-6). 

ÎMPĂRATUL 14 - IUBIRE DE SINE (protector cu sinele; interese 
egoiste). Împăratul trăieşte pentru sine şi respinge supărările sau amestecul în viaţa 
privată, timpul sau posesiunile sale. Cât de contrară este această atitudine naturii 
lui Dumnezeu, care de bună voie Şi-a dat viaţa pentru alții! „Aşa de mult a iubit 
Dumnezeu lumea încât a dat [...]” Cristos nu a ales niciodată calea uşoară. Unii 
creştini refuză să intre în lucrare sau să meargă într-o altă ţară din cauza iubirii de 
sine. Le place viaţa şi siguranţa lor. Dar acţionând astfel, le pierd pe amândouă. 
Bucuria se găseşte acolo unde te îndrumă voia lui Dumnezeu. Fericirea este acolo 
unde se află prezenţa lui Dumnezeu. Şi cel mai sigur loc de pe pământ este acolo şi 
atunci când suntem în voia lui Dumnezeu. Cristos a zis: „Căci oricine va vrea să-şi 
scape viaţa, o va pierde; dar oricine îşi va pierde viaţa din pricina Mea şi din 
pricina Evangheliei, o va mântui” (Marcu 8:34-35; Mat. 19:29). 

ÎMPĂRATUL 15 — SENTIMENTE LA SCHIMB (iubeşte numai pe cei 
ce-l iubesc, Luca 6:32-33). Când îi apreciem doar pe cei ce ne apreciază suntem 
creştini comuni. Şi păcătoşii pot face acest lucru! Suntem mulţumitori numai 
pentru cei care sunt de acord cu noi şi ne aplaudă? Suntem de vreun folos 
celorlalți? Este scopul nostru de a avea relaţii mărunte şi de gaşcă? Într-o biserică 
de 300 de persoane suntem prietenoşi numai cu treizeci? Dumnezeu doreşte să 
lărgească şi să facă mai prietenoasă inima fiecăruia dintre oamenii Săi. 

ÎMPĂRATUL 16 — MOTIVE EGOISTE (le face altora favoruri cu 
speranţa de a obține ceva în schimb, Luca 6:34-35). Acest mic împărat întronat 
dăruieşte bani lui Dumnezeu, aşteptându-se să primească mai mult pentru sine. O 
mare parte a mesajului prosperității promovează azi o asemenea mentalitate — 
„Dăruieşte lui Dumnezeu şi El îţi va da înapoi înzecit.” Dumnezeu este într-adevăr 
generos şi Îi place să-Şi binecuvânteze poporul; dar motivul pentru a da nu ar 
trebui să fie obţinerea unor procentaje mai mari. Și ţineţi minte, adevărații 
slujitorii şi evangheliştii evită să ţină servicii întregi numai pentru a cere bani! 

ÎMPĂRATUL 17 - DORINŢE EGOISTE (lăcomie; ceva pentru 
MINE). Acest împărat tânjeşte să aibă succes sau siguranţă. Va căuta să fie prieten 
cu oameni de vază pentru a obține influență şi putere. Unii încearcă să se 
căsătorească într-o anumită familie pentru avere, prestigiu sau putere. Trebuie să 


ne verificăm motivele pentru a vedea ce se găseşte în spatele cuvintelor şi 
străduințelor noastre. Doamne, de ce îmi doresc acest lucru? (Linguşirea 
întotdeauna vrea ceva în schimb.) 

ÎMPĂRATUL 18 — ALEGERI EGOISTE („Nu ÎI întreb pe Dumnezeu 
ce vrea El, ci Îi spun ce vreau eu!”). Împăratul nu Îl întreabă pe Dumnezeu care 
este voia Lui cea perfectă. Doreşte să se facă propria sa voie. Am fost creaţi pentru 
Dumnezeu, pentru a-l aduce mulţumire (4poc. 4:11). De aceea, ar trebui să-L 
întrebăm întotdeauna pe Dumnezeu care alegere L-ar mulţumi mai mult! Dacă nu- 
L mulțumim pe Creatorul nostru, atunci trăim degeaba. Bucuria este rezultatul 
faptului de a fi şi a face acel lucru pentru care am fost creaţi, iar aceasta este să-L 
mulțumim — „vreau să fac voia Ta, Dumnezeule” (Ps. 40:8, Filip. 2:13). Viaţa este 
plină de alegeri. Inclusiv cu cine ar trebui să ne căsătorim! Mulţi creştini nu Îl 
ascultă pe Dumnezeu la acest aspect! De aceea, trebuie să-L lăsăm pe Dumnezeu 
să ne aleagă partenerul, pentru că acest lucru va rezulta în final într-o căsătorie mai 
fericită şi mai liniştită — o căsătorie care este spre slava Lui. 

ÎMPĂRATUL 19 - PLĂCERI EGOISTE (satisfacerea sinelui). 
Societatea vestică este înnebunită după plăceri. Astăzi se împlineşte Scriptura care 
spune: „iubitori mai mult de plăceri decât iubitori de Dumnezeu” (2 Tim. 3:4). 
Sporturile, maşinile, hainele şi hobby-urile pot deveni idoli. O mare parte din 
biserică este obsedată de o poftă nestăvilită pentru plăceri. Mulţi americani îşi 
doresc să se mute în Florida, nu pentru că doresc să facă voia lui Dumnezeu, ci 
pentru a avea o viaţă de plăceri într-un climat tropical. Alții permit mentalității de 
pensionar să se infiltreze în viaţa lor de la o vârstă fragedă. Dar adevărata plăcere 
se găseşte în prezenţa lui Dumnezeu şi în împlinirea voii Lui în viaţa noastră. 
„Înaintea Feţei Tale sunt bucurii nespuse şi desfătări veşnice în dreapta Ta” (Ps. 
16:11; 45:7). 

ÎMPĂRATUL 20 - POSESIUNI EGOISTE (interese proprii; un duh 
lacom). O cale sigură pentru a face să iasă la iveală ticăloşia ascunsă în adâncul 
inimii este atunci când se dă libertate interpretării unui testament! Familii şi 
prietenii au fost distruse de amărăciunea adusă de contestarea unui testament. Isus 
nu l-a încurajat pe omul care avea o neînțelegere în legătură cu o moştenire să se 
lupte pentru o parte mai mare. Domnul a văzut în inima lui un motiv de /ăcomie 
(Luca 12:12-15). Isus ne-a avertizat că fericirea noastră nu se măsoară în funcție 
cât de multe posesiuni deținem. Oricum, lucrurile după care tânjesc oamenii nu 
aduc satisfacție! Mai devreme sau mai târziu, vom pierde orice lucru de care ne 
agățăm. Fiţi deschişi la minte! Oamenii care obţin bogății şi averi prin metode 
înşelătoare sfârşesc prin a fi nebuni şi fără rod (er. 17:9-11). 

ÎMPĂRATUL 21 — TEMERI ŞI ÎNGRIJORĂRI EGOISTE („Ce se va 
întâmpla cu mine?”). Acest împărat exemplifică legea conservării. Este foarte 
protector cu sine şi are dificultăţi în a se încrede în Dumnezeu. „Dumnezeu nu va 
avea grijă de mine sau Dumnezeu mă va lăsa să dau greş!” Unele temeri rezultă 


din mândrie — „S-ar putea să par un prost sau s-ar putea să fiu umilit etc.” De multe 
ori oamenii se îngrijorează pentru ceva anume, timp de câteva luni, numai pentru a 
afla în cele din urmă că este o nimica toată. Dacă frica noastră îşi are rădăcinile în 
mândrie, atunci smerenia poate rupe această legătură. Acest împărat trebuie omorât 
cu sabia, pentru că teama şi neîncrederea nu pot avea parte de promisiunile lui 
Dumnezeu. 

ÎMPĂRATUL 22 — PĂRERI DE RĂU EGOISTE (păreri de rău 
autoimpuse; păreri de rău ce rezultă din mândrie rănită). „Dumnezeu m-a părăsit” 
sau „Dumnezeu nu a fost drept cu mine”. Acest împărat este rapid în a-L acuza pe 
Dumnezeu şi pe alţii de iresponsabilitate şi nepăsare. Această părere de rău rezultă 
din aşteptări neîmplinite — aşteptări a ceea ce Dumnezeu nu a intenţionat niciodată 
să dea unei persoane! Dacă Dumnezeu a zădărnicit un plan sau o direcţie, atunci a 
făcut-o pentru că avea în minte altceva mult mai bun şi a fost din mila Sa. Țineţi 
minte, părerile de rău de la Dumnezeu aduc viață, dar părerile de rău autoimpuse 
aduc moarte (2 Cor. 7:10). 

ÎMPĂRATUL 23 - SACRIFICII ŞI RENUNȚĂRI DE SINE 
EGOISTE (a da pentru satisfacerea sinelui). Un om îşi poate da toate bunurile 
pentru a-i hrăni pe cei săraci şi trupul pentru a fi martirizat şi, totuşi, nu dragostea 
divină să fie motivaţia sa. (7 Cor. 13:1-3). Oamenii pot avea motive bizare. Un om 
poate posti timp de patruzeci de zile nu pentru a se apropia de Dumnezeu, ci pentru 
a depăşi un record sau pentru a avea o experienţă cu care să se laude. Acesta este 
un post pentru a satisface carnalul. Unele renunțări sunt doar pentru a mima 
religiozitate. Aveţi grijă la sacrificii şi renunțări de sine! Asiguraţi-vă că motivele 
sunt cele corecte. Vă amintiţi povestea omului care timp de douăzeci şi cinci de ani 
a stat pe un stâlp şi s-a hrănit numai cu rădăcini şi raţii în numele pietăţii? Ce a 
realizat? — întruchiparea autoneprihănirii şi conştientizării sinelui! Tot ce a făcut a 
fost să atragă atenţie asupra lui însuși. 

ÎMPĂRATUL 24 — VIRTUTE ŞI MORALITATE EGOISTE (o 
atitudine: „Mai sfânt decât tine”). Aceasta este atitudinea: „Sunt cu o idee sau două 
mai bun decât ceilalți datorită înaltelor mele standarde morale şi datorită credinţei 
mele.” Noi suntem cei special aleşi. Această atitudine produce o separare de 
ceilalți şi îşi are rădăcinile în mândrie. Evreii, în general, simțeau că neamurile le 
erau inferioare şi nu mâncau cu ei şi nu li se alăturau. Dacă intrau în contact cu ei 
prin intermediul comerțului, după aceea se spălau pe mâini cu grijă (Fapte 10:28; 
11:3). Acest împărat trebuie omorât, căci în caz contrar îi va împiedica pe mulți să 
vină în bisericile noastre. 

ÎMPĂRATUL 25 — NEPRIHĂNIRE PRIN SINE (sunt ceea ce sunt prin 
faptele şi eforturile mele). Această atitudine se referă la faptul că m-am făcut bun 
prin dedicare şi efort, adică prin viața mea de rugăciune, sacrificiu, abstinenţă, 
despărţire etc.). În timp ce este adevărat că e nevoie de efort din partea noastră 
pentru a trăi o viaţă sfântă, rămâne valabil faptul că dacă am în mine ceva 


credincioşie şi sfinţenie, aceasta este prin harul lui Dumnezeu. Prin urmare, nu 
avem cu ce să ne mândrim sau să ne lăudăm. lov avea o problemă deosebită cu 
autoneprihănirea. Când Iov i-a găsit vină lui Dumnezeu, dar lui însuşi nici una, a 
fost vinovat de greşeala neprihănirii prin sine (lov 27:1-6; 32:1, 35:2). lov ar fi 
trebuit să zică: „Doamne, dacă am neprihănire este din cauză că Tu ai rupt 
legăturile păcatului în viața mea. Am încercat să fac ce e bine, dar ce nu înţeleg 
încă?” Autoneprihănirea este pietate pe care oamenii cred că au dobândit-o prin 
munca şi eforturile lor susținute. Astfel, simt că au dreptul să îi dispreţuiască pe 
ceilalți care nu au muncit atât de mult ca ei! (Luca 18:9-14; Filip. 3:9; Is. 54:17; 
64:4). 

ÎMPĂRATUL 26 — SFINȚENIE ŞI SFINȚIRE EGOISTE (poposirea 
în jurul unei experienţe înălțătoare din trecut şi slăvirea prin ea). Acest lucru se 
întâmplă când o experienţă înălțătoare din trecut ne devine idol şi nu mai înaintăm 
în prezenţa lui Dumnezeu. Când oamenii poposesc lângă o experienţă din trecut, 
aceasta îşi pierde savoarea. Trebuie ca tot timpul să se reverse în noi viață nouă; 
pentru că nici o experiență unică nu ne va face să ajungem instantaneu la 
maturitate. Trebuie să continuăm să creştem şi să avem tot timpul noi experienţe, 
altfel ne vom usca. Pavel spunea că el încă nu a ajuns în prezenţa Domnului, în 
ciuda celor douăzeci şi opt de ani pe care îi umblase cu Dumnezeu (Filip. 3:12-14). 

ÎMPĂRATUL 27 — CARITATE ŞI DARURI EGOISTE (dăruind cu 
motivul de a-i controla ulterior pe ceilalți). Există momente când oamenii 
contribuie cu sume mari de bani la o biserică sau o organizaţie, dar o fac pentru 
obligaţii. Cei care dăruiesc în acest fel, vor să controleze lucrarea sau vor să îi 
folosească pentru a-şi promova ideile şi credinţele. Câteodată oamenii dăruiesc 
pentru a avea parte de recunoaştere publică şi de laude. Dumnezeu a zis: „Să 
rămână între noi, nu fă publicitate!” (Mat. 6:2-4). 

ÎMPĂRATUL 28 — LUCRARE CREŞTINĂ EGOISTĂ (când lucrarea 
înlocuieşte relația). Dumnezeu nu a intenționat niciodată ca lucrarea să 1a locul 
relației noastre cu El. Slujitorul nu trebuie să fie un idol! Un băiețel se îmbufnează 
dacă îi iei jucăriile; la fel face şi un creştin imatur când Dumnezeu îi spune să se 
aşeze şi să fie liniştit o vreme. Ne vom îmbufna şi pierde victoria dacă Dumnezeu 
ne retrage din lucrare pentru o vreme cu scopul de a ne vorbi? Biserica efesenilor 
devenise aşa de ocupată în a face munca Domnului, încât au neglijat relația cu El 
(Apoc. 2:2-4). 

ÎMPĂRATUL 29 — RUGĂCIUNI EGOISTE (dă-mi, dă-mi, dă-mi). Fiul 
risipitor a spus: „Tată, dă-mi.” Dar după ce a risipit ce primise, a zis: „Tată, fă- 
mă.” Fă-mă fiul pe care îl doreşti (Luca 15:12, 19). Evanghelia de astăzi îl 
evidențiază pe „Dă-mi Dă-mi un răspuns rapid, calea cea mai uşoară pentru a ieşi 
din probleme, provizii şi binecuvântări. Dar a uitat să-l sublinieze pe „Fă-mă/” 
Doamne, fă-mă potrivit pentru împărăţia Ta cea veşnică, chiar dacă momentele nu 
vor fi întotdeauna plăcute şi răspunsurile pe care le caut nu vin imediat! 


Rugăciunea noastră ar trebui să fie: „Ce aş putea face pentru a-Ţi aduce mulţumire, 
Doamne?” 

ÎMPĂRATUL 30 - SPERANȚE EGOISTE (a trăi într-o lume a 
visurilor, cu aşteptări nerealiste). Inima omenească visează să devină faimoasă sau 
bogată sau iubeşte ceva ce aparţine altuia. Dumnezeu vrea ca oamenii Săi să înveţe 
satisfacția şi multumirea în mijlocul evenimentelor prezente (Filip. 4:11). Trebuie 
să ne asigurăm că ceea ce sperăm este ceea ce Dumnezeu doreşte să ne dea (Ps. 
62:5). 

ÎMPĂRATUL 31 — ÎNTREAGA NOASTRĂ VIAȚĂ (ascunzând viața 
noastră de Dumnezeu). Nici măcar viața noastră nu trebuie ținută ca o posesiune 
egoistă, ci ca un depozit sacru. Pavel a zis: „Voi nu sunteți ai voştri; ați fost 
cumpăraţi cu un preț.” Apoi a afirmat: „Dar eu nu țin numaidecât la viaţa mea, ca 
şi cum mi-ar fi scumpă, ci vreau numai să-mi sfârşesc cu bucurie calea şi slujba” 
(1 Cor. 6:19,20; Fapte 20:24). Să ne amintim că nimic din ceea ce avem nu este al 
nostru; ne este doar încredințat sau împrumutat. 


D. VICTORIE INCOMPLETĂ 


Stagnarea 


„losua era bătrân, înaintat în vârstă. Domnul i-a zis atunci: «Tu ai 
îmbătrânit, ai înaintat în vârstă şi ţara care-ţi mai rămâne de supus este foarte 
mare.» (Ios. 13:1). „Iosua a zis copiilor lui Israel: «Până când vă veţi lenevi să 
mergeţi să luaţi în stăpânire ţara pe care v-a dat-o Domnul, Dumnezeul părinților 
voştri?” (18:3). Israeliți se mulţumeau cu victoria parțială. Acest lucru este 
adevărat în ceea ce priveşte inima omenească. Mulţi creştini ajung la un anumit 
nivel în umblarea lor cu Dumnezeu şi se mulţumesc să rămână acolo. Israel nu a 
înfruntat toţi duşmanii din ţară. Au făcut compromisuri cu duşmanii, au făcut 
alianţe şi erau mulţumiţi să trăiască alături de ei în Ţara moştenirii lor. Aceasta a 
fost căderea lor. De asemenea, Sionul nu era locuit. Era încă deţinut de iebusiţi. De 
aceea, trebuie să afirmăm din nou că Iosua nu a putut să-i aducă pe israeliți în 
odihnă completă (Evr. 4:8). 


CARTEA JUDECĂTORII 


„După aceste lucruri, Iosua, fiul lui Nun, robul Domnului, a murit, în 
vârstă de o sută zece ani [...] Israel a slujit Domnului în tot timpul vieţii lui Iosua 
şi în tot timpul vieții bătrânilor care au trăit după Iosua şi care cunoşteau tot ce 
făcuse Domnul pentru Israel” (Jos. 24:29, 31). Cartea Judecătorii cuprinde o 
perioadă care ar putea fi descrisă cel mai bine ca un interimat între moartea lui 
Josua şi viaţa lui Samuel, Saul şi David. Judecătorii continuă de unde a rămas 
Iosua, o perioadă de vreo 350 de ani, până la Samuel. 


Cartea Judecătorii cuprinde o perioadă care s-ar putea să se asemene cu 
perioada prin care şi noi trecem la un moment dat din viața noastră. Este o perioadă 
când, la fel ca şi în cazul lui Ezechia, Dumnezeu alege „să ne părăsească” pentru a 
ne lăsa să vedem ce zace în inima noastră. „Însă, când au trimis căpeteniile 
Babilonului soli la el să întrebe de minunea care avusese loc în ţară, Dumnezeu l-a 
părăsit ca să-l încerce, pentru ca să cunoască tot ce era în inima lui” (2 Cron. 
32:31). Uneori Dumnezeu se retrage şi priveşte să vadă ce facem cu ceea ce ştim şi 
ce avem. 

Cu siguranţă, împăratul cu frică de Dumnezeu, Ezechia nu s-a descurcat 
prea bine. Să învăţăm aceste lecţii dureroase din Judecători, pentru ca în cazul în 
care în această călătorie Din Egipt în Sion ne vom afla în situaţii asemănătoare 
celor din Judecători, să ne comportăm mai cu atenţie decât au făcut-o unii dintre ei. 
În plus, ca să nu punem în pericol moştenirea noastră şi a seminţiei noastre, aşa 
cum a făcut bunul împărat Ezechia. 

Cartea Judecătorii se deschide cu o relatare despre Israel care umblă în 
ascultare față de însărcinarea lui Iosua şi care începe să-i alunge pe duşmani din 
zonele pe care nu le-au cucerit încă. Cu toate acestea, urmează o relatare despre 
triburile care nu au fost capabile să îi înfrângă pe toţi duşmanii. 

e „Iuda [...] n-a putut să izgonească pe locuitorii din câmpie, pentru că 
aveau care de fier” (Jud. 1:19). 

e „Fiii lui Beniamin n-au izgonit pe iebusiţii care locuiau la Ierusalim; şi 
iebusiţii au locuit în Ierusalim cu fiii lui Beniamin până în ziua de azi” 
(Jud. 1:21). 

e „Manase n-a izgonit nici el pe locuitorii din Bet-Şean şi din satele 
dimprejurul lui, din Taanac şi satele lui, din Dor şi satele dimprejurul lui, 
din libleam şi satele dimprejurul lui, din Meghido şi satele dimprejurul lui; 
aşa încât canaaniţii au izbutit să rămână în ţara aceasta” (Jud. 1:27). 

e „Efraim n-a izgonit pe canaaniţii care locuiau la Ghezer şi canaaniţii au 
locuit în mijlocul lui Efraim la Ghezer” (Jud. 1:29). 

e „Zabulon n-a izgonit nici el pe locuitorii din Chitron, nici pe locuitorii din 
Nahalol; şi canaaniţii au locuit în mijlocul lui Zabulon, dar au fost supuşi 
la un bir” (Jud. 1:30). 

e „Nici Aşer n-a izgonit pe locuitorii din Aco, nici pe locuitorii din Sidon, 
nici pe cei din Ahlab, din Aczib, din Helba, din Afic şi din Rehob; şi 
aşeriţii au locuit în mijlocul canaaniţilor, locuitorii țării, căci nu i-au 
izgonit” (Jud. 31-32). 

e „Neftali n-a izgonit pe locuitorii din Bet-Şemeş, nici pe locuitorii din Bet- 
Anat şi a locuit în mijlocul canaaniţilor, locuitorii ţării; dar locuitorii din 
Bet-Şemeş şi din Bet-Anat au fost supuşi la un bir” (Jud. 1:33). 


e  „Amoriţii au dat înapoi în munte pe fiii lui Dan, şi nu i-au lăsat să se 
coboare în câmpie. Amoriţii au izbutit să rămână la Har-Heres, la Aialon şi 
la Şaalbim; dar mâna casei lui Iosif a apăsat asupra lor, şi au fost supuşi la 
un bir” (Jud. 1:34-35). 

Ruben şi Gad s-au aşezat pe malul celălalt al Iordanului, în afara ţării 
făgăduite. Lui Simeon şi Levi nu li s-a dat un loc anume. Simeon locuia în mijlocul 
tribului lui Iuda, iar Levi era împrăştiat printre celelalte triburi. 


Mustrarea 


În Judecătorii 2:1-3 Dumnezeu a trimis un mesager şi l-a mustrat pe 
poporul lui Israel pentru că au făcut compromisuri cu duşmanii lor în loc să îi 
confrunte cu sabia. „Dar voi n-aţi ascultat de glasul Meu. Pentru ce aţi făcut lucrul 
acesta? Am zis atunci: «Nu-i voi izgoni dinaintea voastră; ci vă vor sta în coaste şi 
dumnezeii lor vă vor fi o cursă» (2:2-3). Dumnezeu îşi confruntă din nou şi din 
nou poporul cu problemele din viaţa lor. Dar vine o vreme când, dacă Dumnezeu 
este ignorat în mod repetat şi oamenii aleg să-şi iubească robia şi păcatele, Domnul 
nu le mai dăruieşte harul răscumpărării şi vor fi prinşi în robiile lor. Vine o vreme 
când Dumnezeu pune pe cineva pe calea pe care şi-a ales-o în viaţă. 

Astfel, în capitolul 2 ni se spune despre un înger al Domnului care a venit 
de la Ghilgal (locul sfințirii) la Bochim (locul plângerii), avertizându-l pe Israel că 
nu trebuie să încheie nici o alianţă cu locuitorii ţării. Câtă nevoie avem de duhul 
pocăinţei pentru a ne face să plângem, pentru a ne întoarce la Ghilgal, locul 
sfințirii şi părtăşiei cu Dumnezeu! Efectul unui duh pocăit şi al plânsului va fi că 
nu vom mai încheia alianţe şi nu vom mai face compromisuri cu lumea, firescul 
sau cu diavolul. 


Alianțe 


Una dintre cele mai importante lecții pe care trebuie să le învăţăm în 
umblarea noastră creştină este să încheiem alianțe potrivite şi care sunt 
consecințele dezastruoase ale încheierii de alianțe necorespunzătoare. Asocierea cu 
locuitorii ţării Canaanului i-a distrus pe israeliți în multe rânduri, ducând la 
mezalianțe cu păgânii necredincioşi. 

„ȘI copiii lui Israel au locuit în mijlocul canaaniților, hetiților, amoriților, 
fereziților, heviților şi iebusiților; au luat de neveste pe fetele lor şi au dat de 
neveste fiilor lor pe fetele lor şi au slujit dumnezeilor lor. Copiii lui Israel au făcut 
ce nu plăcea Domnului, au uitat pe Domnul şi au slujit Baalilor şi idolilor.” (Jud. 
3:5-7) Astfel idolatria a intrat în popor şi a atras după sine judecata lui Dumnezeu. 

Nu numai că aceasta era situația în timpul judecătorilor, dar în timpul 
domniei lui Iosafat a intervenit chiar o încălcare a acestei reguli. Iosafat, împăratul 


cel drept, a încheiat o alianță cu Ahab, împăratul Israelului, un împărat foarte 
ticălos. Rezultatul a fost că fiul lui Iosafat, Ioram, s-a căsătorit cu fata lui Ahab şi a 
Izabelei (2 Cron. 18:1-3). „El a umblat în calea împăraților lui Israel, cum făcuse 
casa lui Ahab, căci avea de nevastă pe o fată a lui Ahab şi a făcut ce este rău 
înaintea Domnului” (2 Împ. 8:17-18; 2 Cron. 21:4-6). 

Alianțele nepotrivite pot avea consecințe devastatoare pentru generațiile 
viitoare; aşa cum cele potrivite pot aduce binecuvântări nespuse pentru generațiile 
ce vor urma. Să învăţăm şi din mustrarea din Ps. 1:1-2: „Ferice de omul care nu se 
duce la sfatul celor răi, nu se opreşte pe calea celor păcătoşi şi nu se aşează pe 
scaunul celor batjocoritori! Ci îşi găseşte plăcerea în Legea Domnului şi zi şi 
noapte cugetă la Legea Lui!” Există trei grade de părtăşie: 


Cu cine umbli, te opreşti şi stai? 


Umblarea — semnifică primirea sfatului sau faptul de a fi îndrumat de 
către cei necredincioşi sau cei care nu stau pe calea cea bună. 

Oprirea — a adopta pe faţă cauza păcătoşilor, a celor care de obicei comit 
fapte rele. 

Statul — se referă la a-ţi face locuinţă împreună cu cei care dispreţuiesc 
aspectele spirituale şi cărora li s-a dat o minte incapabilă de judecată sănătoasă. 

Să fim atenţi la promisiunea din Prov. 13:20: „Cine umblă cu înţelepţii se 
face înţelept, dar cui îi place să se însoţească cu nebunii o duce rău.” 

Din cauza neascultării lui Israel „Atunci Domnul S-a aprins de mânie 
împotriva lui Israel, şi a zis: «Fiindcă neamul acesta a călcat legământul Meu pe 
care-l poruncisem părinților lor, şi fiindcă n-au ascultat de glasul Meu, nu voi mai 
izgoni dinaintea lor nici unul din neamurile pe care le-a lăsat Iosua când a murit. 
Astfel, prin ele, voi pune pe Israel la încercare, ca să ştiu dacă vor căuta sau nu să 
urmeze calea Domnului, cum au căutat părinţii lor.» Şi Domnul a lăsat în pace pe 
popoarele acelea pe care nu le dăduse în mâinile lui Iosua, şi nu S-a grăbit să le 
izgonească” (Jud. 2:20-23). 

„lată neamurile pe care le-a lăsat Domnul ca să încerce pe Israel prin ele, 
pe toți cei ce nu cunoscuseră toate războaiele Canaanului. El voia numai ca 
vârstele de oameni ale copiilor lui Israel să cunoască şi să înveţe războiul şi anume 
cei ce nu-l cunoscuseră mai înainte. Neamurile acestea erau cei cinci domnitori ai 
filistenilor, toţi canaaniţii, sidoniţii, şi heviţii care locuiau în muntele Liban, de la 
muntele Baal-Hermon până la intrarea Hamatului. Neamurile acestea au slujit ca să 
pună pe Israel la încercare, pentru ca Domnul să vadă dacă vor asculta de poruncile 
pe care le dăduse părinților lor prin Moise” (Jud. 3:1-4). 

Prin urmare, lui David i-a fost încredinţată sarcina de a aduce odihna 
desăvârşită lui Israel, odihnă care este dezvoltată în următoarea noastră secțiune. 
Practic, din punctul nostru de vedere, dacă încheiem alianţe cu cei ticăloşi vom 


continua să fim pedepsiţi prin sfatul lor greşit şi adesea de păcatul lor pe care l-am 
tolerat şi chiar l-am acceptat. 

Mul oameni au legături în viaţa lor zeci de ani, deoarece au încheiat 
alianţe cu cei ticăloşi. Apoi toată viaţa se luptă cu acele lucrări ale carnalului şi 
chiar îşi văd şi copiii afectaţi de aceleaşi păcate. „Cine este înţelept, să ia seama la 
aceste lucruri! Cine este priceput, să le înţeleagă! Căci căile Domnului sunt drepte; 
şi cei drepţi umblă pe ele, dar cei răzvrătiți cad pe ele” (Osea 14:9). 


DOUĂ TĂIERI ÎMPREJUR 


La Marea Roşie — În călătoria noastră, Marea Roşie reprezintă botezul în 
apă. În Coloseni 2:11-13 Pavel afirmă clar că botezul în apă înseamnă că „În El aţi 
fost tăiaţi împrejur, nu cu o tăiere împrejur, făcută de mână, ci cu tăierea împrejur a 
lui Cristos, în dezbrăcarea de trupul poftelor firii noastre pământeşti.” Pavel mai 
zice în Romani 6:3 că prin botez suntem îngropaţi în Cristos, pentru a putea umbla 
în noua viaţă. Din păcate, deşi trebuie să umblăm în viaţa cea nouă, sunt momente 
când nu o facem. Botezul în apă nu este răspunsul complet la problema obţinerii 
victoriei asupra păcatului. Botezul în apă este actul juridic de renunțare la firea 
păcătoasă. Împlinirea prin experienţă a acestui fapt vine la Iordan, experienţa 
descrisă în Romani 6:6. 

La Iordan — La Iordan a avut loc o „circumeizie a adultului” (Jos. 5:1-9). 
Trecerea Iordanului (Rom. 6:6) este realitatea prin experiență a ceea ce s-a 
întâmplat la Marea Roşie. La Marea Roşie (botezul în apă), am renunţat juridic la 
firea păcătoasă. La Iordan intrăm în realitatea acestui fapt. Apoi mai există o sabie 
mereu la muncă pentru a se ocupa de interiorul inimii. Astfel, tăierea împrejur este 
un proces continuu! 


III. MOSTENIREA MUNTELUI SION 
A. PRIMA DATĂ LA ŞILO 


Aş dori să aruncăm o privire asupra celor trei locuinţe (sau capitale) după 
ce Israel a trecut Iordanul şi a intrat în Țara făgăduită. Acestea erau Silo, Hebron şi 
Sion. Prima dată au ajuns la Şilo. Şilo era locul ales de Dumnezeu unde cortul lui 
Moise a fost ridicat atunci când au intrat prima oară în Ţara promisă (Jos. 18:1). 
Cortul a rămas acolo până când, în cele din urmă a fost luat la Ghibeon şi apoi 
Solomon l-a adus la templu. 

Cortul a rămas câteva sute de ani în Șilo, începând cu intrarea lor în ţară 
până când a căzut pradă în vremea lui Eli (Jos. 18:1; 7 Sam. 1-5; Ps. 78:55-68). 
Şilo era pe teritoriul dat tribului lui Efraim. Era parte a moştenirii lui Iosif. 
Conducătorul Josua era din tribul lui Efraim şi Iosif (Num. 13:8). De aceea, 


localizarea lui Şilo pe pământul lui Efraim a fost alegerea potrivită, ţinând cont că 
cel care l-a adus pe poporul lui Israel în Țara făgăduită provenea din acelaşi trib. 

Şilo, după cum am spus, era centrul de închinare al lui Israel când au trecut 
în Ţara promisă. De asemenea, era şi locul unde se luau hotărâri. S-a tras la sorți la 
Şilo, iar oamenii şi-au primit acolo moştenirea (Jos. 18:1-10). Acest lucru este 
foarte important! Toţi şi-au primit moştenirea la Şilo sau au luat acolo hotărârea 
unde va fi moştenirea lor. Acest lucru este valabil şi astăzi — toți hotărăsc unde 
doresc să se stabilească. Cortul, prezenţa efectivă a lui Dumnezeu, era acolo. A 
rămas acolo pe parcursul întregii perioade a judecătorilor. Chiar şi atunci când era 
idolatrie mare în ţară, Şilo era capitala. 

Perioada de la Şilo, deşi glorioasă la început, a fost o perioadă de 
compromis, alianţe nepotrivite şi trăire alături de duşmani. Oamenu lui Dumnezeu 
erau mulţumiţi şi se simțeau confortabil cu victoriile lor incomplete. Nici ei nu 
intraseră în odihnă sau în planul pe care Dumnezeu îl avea pentru viețile lor. 
Sionul, cea mai mare moştenire, era încă necucerit şi nemoştenit. Decât să meargă 
înainte cu Dumnezeu, mulţi s-au întors la desfrâu şi idolatrie, aşa cum au fost ele 
descrise în timpul lui Eli. 

Psalmii 18:67 — „Însă a lepădat cortul lui Iosif şi n-a ales seminţia lui 
Efraim.” Tribul lui Efraim a fost ales pentru a-l aduce pe Israel în Ţara făgăduită. 
Ce cârmuire minunată au avut sub Iosua, care era şi el un efraimit! Toate hotărârile 
se luau la Şilo. Prezenţa lui Dumnezeu era acolo. Cu toate acestea, atunci când a 
avut loc apostazia, Dumnezeu i-a respins; şi a ales în schimb tribul lui Iuda. 
Dumnezeu a ales un alt trib să conducă poporul. Trebuie să acordăm atenţie acestui 
fapt. Dumnezeu ne poate folosi cu măreție pentru o vreme. Dar dacă nu umblăm în 
dreptate cu Dumnezeu, atunci va face cu noi ceea ce a făcut cu Șilo. Dumnezeu i-a 
respins şi i-a ales pe alţii. Duhul lui Dumnezeu a fost ridicat de pe Efraim, iar 
israeliţii au devenit din ce în ce mai putrezi. Şi, pentru că nu s-au pocăit, situaţia s- 
a înrăutățit din ce în ce mai tare, aşa cum o prezintă şi cartea Osea. 

„Însă a lepădat cortul lui Iosif şi n-a ales seminţia lui Efraim; ci a ales 
seminţia lui Iuda, muntele Sionului, pe care-l iubeşte. Şi-a zidit sfântul locaş ca 
cerurile de înalt, şi tare ca pământul, pe care l-a întemeiat pe veci. A ales pe robul 
Său David şi l-a luat de la staulele de oi. L-a luat dinapoia oilor, care alăptau, ca să 
pască pe poporul Său Iacov şi pe moştenirea Sa Israel” (Ps. 78:67-71). 


B. DE LA SILO LA HEBRON 


După Moise, losua a fost a/ doilea mare conducător în călătoria lui Israel. 
Sub cârmuirea lui Iosua, Efraim a devenit „tribul conducător” al poporului. Aşa 
cum am amintit deja, Iosua însuşi făcea parte din tribul lui Efraim, iar Şilo era 
localizată pe pământul lui Efraim. Când Efraim s-a îndepărtat de căile Domnului, 
Dumnezeu a respins tribul lui Efraim, deşi o pornise atât de bine. De asemenea, 


Şilo a fost distrusă. Aceasta ne aduce la cel de-al treilea conducător important al 
călătoriei lui Israel, David, iar el era din tribul lui Iuda. Am putea să ne întrebăm: 
„De ce Iuda?” Dar amintiţi-vă că tribul lui Iuda primise toate promisiunile că va 
moşteni tronul, iar Muntele Sion era pe pământul lui Iuda. 

David este primul care este asociat cu Hebronul şi, mai târziu, cu Sionul. 
Hebronul este o treaptă spre, iar noi trebuie mai întâi să trăim experienţa mesajului 
Hebronului înainte de a putea ajunge la Sion. Călătoria lui Israel trece mai întâi 
prin Hebron şi apoi se continuă spre Sion. Nu putem ajunge la Sion, până nu 
trecem de Hebron. Deci, ce reprezintă Hebronul? 


CE REPREZINTĂ HEBRONUL? 
Separare, apoi multiplicare 


Înainte de toate, trebuie să privim în Cuvântul Lui Dumnezeu la oamenii 
care sunt asociaţi cu Hebronul. Primul este Avraam. În Geneza capitolul 13 
Avraam locuia la Hebron. În acest moment al vieţii lui Avraam a avut loc un 
eveniment care cred că a fost condiția esenţială pentru intrarea în adevărata 
părtăşie a Hebronului. Această condiţie esențială a fost despărțirea de Lot. „Nu-i 
oare toată ţara înaintea ta? Mai bine desparte-te de mine: dacă apuci tu la stânga, 
eu voi apuca la dreapta; dacă apuci tu la dreapta, eu voi apuca la stânga” (Gen. 
13:9). După actul plin de generozitate al lui Avraam, aflăm că Dumnezeu a făcut 
promisiuni extraordinare de rodire şi înmulțire a lui Avraam (Gen. 13:14-18). 
Aceste binecuvântări au venit după despărțirea de cineva care nu avea aceeaşi 
viziune sau chemare. 

Hebronul era locuinţa lui Avraam. Sunt şi alții asociaţi cu Hebron şi 
îngropaţi acolo — Sara, Isaac, Rebeca, Iacov şi Lea. Mai este şi Caleb. Lui Caleb i 
s-a dat Hebronul ca moştenire, deoarece el l-a urmat cu sfințenie pe Dumnezeu 
(Gen. 26:12-14). Caleb şi-a dăruit inima întreagă. Poţi avea Hebronul numai dacă 
eşti cu toată inima pentru Dumnezeu. 

Isaac, asociat cu Hebronul, reprezintă creştinul care aduce rod însutit. 
Isaac este cel care aduce rod însutit lui Dumnezeu (Gen. 26: 12-14). Isaac este tipul 
de om care moşteneşte promisiunile. Mulţi dintre cei cărora li se oferă ocazii de 
aur şi promisiuni nu reuşesc să le obțină. Iacov, un alt om asociat cu Hebronul, a 
fost un om care s-a luptat cu Dumnezeu, a învins şi i-a fost schimbat numele în 
Israel, „prinţul lui Dumnezeu”. A coborât în Egipt cu numai şaptezeci de oameni, 
dar a ieşit în mare număr. Cu Avraam, Isaac şi Iacov avem din nou ideea înmulţirii 
extraordinare. Dar trebuia ca în viaţa lor să existe despărțiri. Avraam a trebuit să se 
despartă de casa tatălui său şi de Lot. Isaac a trebuit să se despartă de Ismael, şi 
Iacov de Esau. 


Dedicare, o inimă curată 


Şi femeile asociate cu Hebronul sunt foarte interesante. De fapt, chiar 
săptămâna trecută a stat Domnul lângă patul meu pe când eram întins. Nu m-a 
privit, dar a făcut o afirmaţie remarcabilă. El a zis: „Dacă ai avea un fiu, ce calități 
ai vrea să aibă femeia care s-ar căsători cu fiul tău?” Am fost amuzat de răspunsul 
din sufletul meu. O întreagă listă de calități mi-a apărut imediat în minte. Apoi Ela 
spus: „Cum ai găsi o astfel de femeie?” Aşa că I-am spus ce aş face! Apoi a vorbit 
din nou: „Vezi ce tipicar ai fi fost în legătură cu calităţile soţiei fiului tău? Înţelegi 
acum cât de atent sunt Eu la alegerea soțiilor pentru ‘fiii’ Mei?” Apoi a început să- 
mi lămurească Scripturile. 

Prima soţie pe care a amintit-o a fost Acsa. Ea era fiica lui Caleb, cel care 
a luat Hebronul. Ea a fost dată de soţie lui Otniel, primul judecător (Jud. 1:12-13). 
Otmiel a avut o viziune, o ţintă spre care să se îndrepte. Trebuia să ia un munte. 
Soţia lui nu era mulțumită numai cu acel munte. Ea a zis: „Să iei şi izvoarele de sus 
şi izvoarele de jos.” Cu alte cuvinte, ea l-a îndemnat în viziune. O soţie are marea 
putere de a-l întoarce pe soţul ei pe o cale sau alta, fie în planurile lui Dumnezeu, 
fie departe de ele (7 Împ. 21:25). Despre Acsa se spune că „l-a îndemnat” să ceară 
izvoarele (Jud. 1:14-15). Fiecare soţie îşi îndeamnă soțul pe un drum sau pe altul. 

Domnul mi-a mai zis: „Am ales-o pe Rut să fie pe linia mesianică.” 
Întreaga comunicare era extraordinară. Aş dori să vă gândiţi împreună cu mine la 
seriozitatea cu care Dumnezeu priveşte căsătoria. Este un lucru minunat când ÎI 
vezi pe Domnul. Este un lucru extraordinar când îţi comunică un anumit adevăr. 
Are loc o transformare la nivelul gândirii. Totul se schimbă atunci când El îți 
vorbeşte. Deşi unele dintre aceste lucruri sunt binecunoscute, am fost umplut de 
reverență absolută după ce mi-a vorbit şi mi-a transmis aceste adevăruri. 

Aş dori acum să vedem femeile asociate cu Hebronul şi cele asociate cu 
linia mesianică. Există o calitate extraordinară şi un timp de calificare din partea 
unei femei pentru a fi aleasă de Domnul să devină soţia unuia dintre fiii Săi. 
Dumnezeu mi-a arătat foarte clar că alege cu mare grijă, pentru că nu doreşte ca fiii 
Săi să fie deviaţi de la viziunea pe care El le-a dat-o şi a propus-o pentru ei. Am 
înţeles foarte clar că fetele trebuie să-L caute pe Dumnezeu cu toată inima pentru a 
se califica să fie alese de către Dumnezeu să se mărite cu unul dintre fiii Lui. 

O femeie asociată cu Hebronul este Sara. A fost singura femeie din întreg 
Cuvântul lui Dumnezeu al cărei nume a fost schimbat. A fost schimbat din Sarai în 
Sara, „împărăteasa neamurilor”. De ce 1-a fost schimbat numele în Sara? Pentru că 
urma să se mărite cu cineva care avea viziunea, cel care avea să devină „tatăl 
multor neamuri”. Trebuia să aibă un nume pe măsură; trebuia să aibă o viziune pe 
măsură. 

Gândiţi-vă la grija cu care a fost aleasă soția lui Isaac, moştenitorul lui 
Avraam. Eleazar 1-a cerut lui Dumnezeu un semn foarte dificil sau o confirmare. 


„Fă ca fata căreia îi voi zice: «Pleacă-ţi vadra, te rog, ca să beau», şi care va 
răspunde: «Bea, şi am să dau de băut şi cămilelor tale», să fie aceea, pe care ai 
rânduit-o Tu pentru robul Tău Isaac! Şi prin aceasta voi cunoaşte că Te-ai îndurat 
de stăpânul meu.” S-ar putea să credeţi că nu e un simplu semn. Dar după ce 
Domnul m-a vizitat acum o săptămână, am studiat ideea aceea a cămilelor şi am 
descoperit, spre marea mea uimire, că o cămilă poate bea 113 litri de apă în zece 
minute. Erau zece cămile, aşa că ei ar fi avut nevoie de cel puţin 113 000 de litri de 
apă. Probabil că în vadra Rebecăi intrau vreo 10-11 litri, dar aceasta ar însemna 
100 de coborâri în fântână, presupunând că animalele se săturau cu 113 litri de apă. 
Inima care s-a oferit să adape zece cămile, era foarte generoasă. Şi era cea pe care 
Dumnezeu o alesese. Rebeca nu era conştientă că era testată, şi nici noi nu ne dăm 
seama când acest lucru se întâmplă. Era o sarcină umilă. Dumnezeu ne încearcă în 
probleme umile. Şi atitudinea determină dacă suntem sau nu aleşi. 

Rebeca nu a ştiut că era testată. Nu ştia că Dumnezeu o privea. Trecând 
prin această încercare cu bine, a intrat în linia mesianică şi, de asemenea, a 
moştenit Hebronul. Atunci când i-a răspuns slujitorului Eleazar, ea nu avea nici cea 
mai mică idee că acesta era semnul care determina dacă va fi sau nu în Hebron. La 
fel, nici noi nu ştim când ne încearcă Dumnezeu. 


Fără rod la început, apoi cu rod 


Şi încă ceva în legătură cu câteva dintre aceste femei — mai întâi au fost 
sterpe înainte de-a fi rodnice. Hebronul este asociat cu infertilitatea care duce spre 
roade. Înainte ca Dumnezeu să înmulțească, are loc o infertilitate spirituală. În 
timpul infertilităţii există un sentiment de purificare adâncă. În Cuvântul lui 
Dumnezeu sunt şase femei sterpe care au dat naştere unor fii remarcabili. Acestea 
sunt: Sara, Rebeca, Rahela, Ana, mama lui Samson şi Elisabeta. Cei care sunt în 
„Hebronul” spiritual vor fi încercaţi o vreme prin foc printr-o perioadă 
neproductivă. Şi Iosif, care a fost vândut de fraţii săi, era din Hebron. A fost 
pregătit pentru a fi un salvator pentru generaţia lui, iar Cuvântul Domnului l-a 
încercat în acea perioadă neproductivă a vieţii sale. 


Tăierea împrejur 


Un alt aspect al moştenirii promisiunii înmulţiri la Hebron este tăierea 
împrejur. Domnul i-a promis lui Avraam: „Le voi înmulţi nespus de mult; voi face 
din tine neamuri întregi; şi din tine vor ieşi împărați. Voi pune legământul Meu 
între Mine şi tine şi sămânţa ta după tine” (Gen. 17:6-7). Dar pentru a se îndeplini 
promisiunea înmulțirii şi rodirii, el şi seminţia lui trebuiau să fie circumceişi (Gen. 
17:10-11). Astfel, tăierea împrejur este condiția esențială pentru a fi rodnic. 


Cei care au trecut Iordanul şi au fost circumcişi la Ghilgal au început să 
moştenească promisiunile. Din păcate, mulţi dintre sfinţi au evitat zonele în care 
sabia trebuia să îndepărteze carnalul şi s-au mulţumit cu o moştenire mai mică. 
Dar cei care vin la Hebronul spiritual trebuie să se supună complet circumciziei 
inimii. 

Vreau să repet viziunea pe care am avut-o în Noua Zeelandă cu îngerul 
care a venit la noi cu sabia scoasă. Pe vârful săbiei scria „Circumcizie”. Dumnezeu 
a spus că cei care urmau să fie înmulțiți şi să devină rodnici ar fi fost poate dornici 
să-şi deschidă inima înaintea Domnului şi să-L lase să le-o taie împrejur. Dacă nu 
avem o inimă care este circumcisă, nu suntem parte din legământ, legământul 
înmulțirii. 


Toate binecuvântările avraamice 


Hebron vorbeşte despre integritatea inimii. Caleb era cu inima curată şi a 
moştenit Hebronul. L-a urmat pe Domnul în toate. În Jos. 14:12 el a strigat când a 
văzut Hebronul: „Dă-mi acest munte.” Oh, ce munte cerea! Pe acel munte erau 
îngropați Avraam, Isaac şi Iacov. De aceea, Muntele Hebron vorbeşte despre o 
relație de legământ. Vorbeşte despre toate promisiunile pe care Dumnezeu i le-a 
făcut lui Avraam, Isaac şi Iacov. Când Caleb a spus „Dă-mi acest munte” el nu a 
cerut numai o movilă de pământ! „Acest munte” reprezintă toate binecuvântările 
avraamice. El a spus: „Vreau să intru în toate aceste binecuvântări.” Dar mai târziu 
David a fost cel care a primit acest teritoriu al Hebronului. David era un om după 
inima lui Dumnezeu. „„Davizii” sunt acei oameni care dețin Hebronul şi tot ce 
acesta reprezintă, ceea ce le permite să meargă la Sion, destinația finală. 


Distrugerea fortăreţelor lui Satana 


În Judecătorii 16:3, Samson „a apucat porţile cetăţii cu amândoi stâlpii, 
le-a scos împreună cu zăvorul, le-a pus pe umeri şi le-a dus pe vârful muntelui din 
faţa Hebronului.” De ce a dus Samson aceste porți pe Muntele Hebronului? Porțile 
sunt punctele de rezistenţă ale unui oraş, iar Isus a spus că porțile iadului nu vor 
putea birui Biserica. De aceea, Hebronul mai reprezintă distrugerea fortăreţelor lui 
Satana. Dumnezeu vrea ca noi să luăm porțile oraşelor şi să distrugem puterile 
spirituale care le stăpânesc. 


Extinderea 
Bineînţeles, David a devenit împărat al Hebronului. Când David a fost uns 


împărat în Hebron, 1 s-a dat autoritate asupra unei părți din popor. Era împărat 
numai peste Iuda. Când a fost uns din nou, i s-a dat autoritate asupra întregului 


popor al lui Israel. În realitate, a doua şi a treia ungere au fost peste grupuri de 
oameni. Vorbesc despre înmulțire, despre unificare şi lărgire. Există o ungere 
pentru lărgire, iar David a primit această ungere la Hebron. 


Cetate de refugiu 


Hebron era şi o cetate de refugiu. Un adevărat hebronit îşi deschide porțile 
celui care se află la necaz. Trebuie să avem o inimă generoasă, să fim gata să 
dăruim, pentru ca Dumnezeu să poată să ne încredinţeze finanţele Sale. Câteodată 
oamenii spun: „Îmi place să dau când am.” Dar încercaţi să daţi ce aveţi şi apoi 
veţi avea mai mult de unde să daţi. Oamenii care dau cel mai mult nu sunt de 
obicei categorisiţi ca „bogaţi”. Un om la care mă gândesc acum abia dacă are o 
leţcaie, deşi pe lângă el trec milioane. Principiul biblic este „Dă şi ţi se va da.” 


Inchinare pură 


Hebron era un oraş preoţesc. Preoţii erau învățătorii lui Israel. Hebron era 
un loc unde se formau învățătorii. Dar lucrarea preoțească nu implică numai 
predică şi predarea legii. Preoţii conduceau de asemenea lauda şi închinarea. Oraşe 
preoţeşti ca Hebronul erau pentru formarea slujitorilor care să poată să conducă 
poporul Israel în adevărata închinare. Hebronul spiritual ar trebui să fie specializat 
în laudă şi muzică pure, la fel ca şi în învăţătură. 


Sacrificarea lui „Isaac” al nostru 


Întregul caracter al Hebronului stă în puritatea inimii. Întregul scop şi 
dorința inimii lui Avraam era să împlinească voia lui Dumnezeu. Avraam era 
dedicat chemării lui Dumnezeu. A fost chemat să fie tatăl multor popoare. Şi 
totuşi, nu avea nici un fiu şi promisiunea părea din ce în ce mai imposibilă. În cele 
din urmă, Isaac s-a născut când Avraam avea o sută de ani. Dumnezeu l-a încercat 
pe Avraam şi a zis: „Dă-mi-l înapoi.” Era ca şi cum îi cerea să-i ofere tot pentru ce 
trăise vreodată. Era ca şi cum îi cerea să renunţe la chemarea, la lucrarea, la 
promisiunile Sale şi la tot ce aşteptase. Dar vă spun următoarele: un adevărat 
hebronit este gata să renunţe, chiar şi la ce are mai scump! Aceştia sunt cei ce merg 
mai departe la Sion. 

Pentru a pune într-un mod nou accentul asupra acestui adevăr, Domnul mi- 
a arătat de curând inima Sa. L-am văzut pe Domnul stând în faţa Pământului, pe 
care El şi Tatăl Său l-au creat împreună cu atâta grijă şi dragoste. Ei nu numai că 
au făcut acest minunat Pământ, ci au făcut toate tronurile gloriei şi splendoarea 
cerului. Dar a venit un moment în care Tatăl I-a spus Fiului: „Le vei lăsa? Vei 
renunţa la toate pentru a deveni om şi a muri pentru păcatele lumii?” 


În Filipeni 2:6-8 Duhul lui Dumnezeu ne arată şi mai exact lucrurile la 
care era dispus Cristos să renunţe. „El, măcar că avea chipul lui Dumnezeu, totuşi 
n-a crezut ca un lucru de apucat să fie deopotrivă cu Dumnezeu, ci S-a dezbrăcat 
pe sine însuşi şi a luat un chip de rob, făcându-Se asemenea oamenilor. La 
înfăţişare a fost găsit ca un om, S-a smerit şi S-a făcut ascultător până la moarte, şi 
încă moarte de cruce.” Acest verset în limba originală arată că Isus a renunţat de 
bună voie la tot. Nu a fost nimic ce să păstreze sau de care să se apuce. (Vezi 
2 Cor. 8:9; 5:21.) 

Soţia mea şi cu mine am fost instrumente în fondarea unei societăţi 
misionare în Noua Zeelandă. Am lucrat acolo timp de zece ani şi Dumnezeu a 
binecuvântat munca noastră. A dat roade în multe părţi ale lumii. Într-o dimineaţă 
devreme, Domnul mi-a vorbit şi mi-a zis: „Renunţă la tot. Dă-ţi demisia.” Au fost 
zece ani de muncă, iar Domnul zicea: „Dă-i drumul.” Când am spus: „Da, 
Doamne”, din inima mea a izvorât cântecul „Sunt liber să-l slujesc Domnului”. De 
curând mi-a amintit de acest incident şi a spus: „Dacă nu ai fi renunţat la toate 
acele lucruri, nu ai fi putut fi slujitorul Meu.” 

Hebron vorbeşte despre o inimă complet dedicată. Înseamnă să ne ţinem 
foarte uşor, chiar şi de lucrurile pe care Dumnezeu ni le-a dat. Ce dedicare din 
partea lui Avraam să poată să îl ofere pe Isaac, fiul său! El nu numai că renunța la 
fiul său, ci renunța la însăşi chemarea lui, pentru că în Isaac erau toate 
promisiunile. Haideţi să fim un adevărat hebronit, aşa cum a fost Avraam. 
Dumnezeu doreşte să ne cerceteze. El spune că numai o inimă dedicată ne va 
aduce în binecuvântările Hebronului. David a fost uns la Hebron; şi numai după ce 
a intrat în plinătatea binecuvântărilor de la Hebron şi a fost înmulțit, a putut să ia 
Sionul. 

Domnul mi-a arătat foarte clar că nu putem ajunge la Sion până când 
Hebronul nu devine o realitate. Numai cei cu inima dedicată pot ajunge la Sion. 
Pentru cineva acest lucru poate să însemne să renunţe la Isaac. Pentru un altul, 
poate să însemne altceva. Dar trebuie să înţelegem foarte bine că Dumnezeu ne 
cunoaşte inimile şi ştie cu exactitate de ce anume ne agăţăm şi acela va fi lucrul pe 
care îl va cere! Nu vă ţineţi de nimic cu dinţii, fie ele lucruri spirituale sau 
materiale. 


Consacrarea sentimentelor 


Noi toţi alegem astăzi! Aceste alegeri determină dacă plecăm sau nu. În 
ultimul timp Dumnezeu mi-a vorbit zicând „Sunt minuţios cu soțiile pe care le aleg 
pentru fiii Mei.” O femeie trebuie să se califice pentru a deveni soția unui fiu al lui 
Dumnezeu. Acest lucru este foarte important! Nu poţi duce o viaţă nesocotită şi să 
aştepţi ca Dumnezeu să îți dea de bărbat pe unul dintre fiii Săi aleşi. Nu va face 
asta! Dumnezeu mi-a făcut foarte clar acest lucru. Fetele sunt în procesul de 


calificare. Dacă nu se califică, Dumnezeu va lua altele care se potrivesc; şi le va da 
fiilor Săi. Unele se întreabă de ce nu sunt căsătorite. Dumnezeu zice că le ia pe cele 
care se califică. 

Niciodată nu am mai avut o experienţă de acest gen, în care să-mi apară 
Dumnezeu şi să mă întrebe de calităţile unei soţii. Acestea sunt trasate clar! Le 
vorbeşte unora dintre domnişoare şi le spune: „Dacă vrei un bărbat cu frică de 
Dumnezeu, trebuie să îți consacri viaţa şi trebuie să-ţi schimbi inima.” Trebuie să 
aibă loc o curăţire a inimii tale. Trebuie să spui numai lucrurile care-L mulţumesc 
pe Dumnezeu, dintr-o inimă curată. Unele fie vor avea o transformare a inimii, fie 
vor rata planurile lui Dumnezeu pentru viaţa lor. Dumnezeu vrea o Rut sau o 
Rebeca. Acestea sunt tipurile de femei pe care Dumnezeu le vrea pentru fiii Săi. 
Standardul lui Dumnezeu pentru fiii Săi este excelența. Standardul lui Dumnezeu 
pentru soțiile fiilor Săi este acelaşi. Dumnezeu nu va alege pe cineva care are 
inima împărțită, care va întoarce pe vreunul dintre fiii Săi de la ţinta spre premiul 
înaltei chemări a lui Dumnezeu. 

Soţia devine parte integrantă a bărbatului. Devine însăşi viaţa lui. Ea este 
ajutorul lui. Ea este aceea care poate, literalmente, să determine destinul soţului ei. 
Dumnezeu mi-a scos în evidenţă faptul că nu va da o soţie unui fiu, dacă ea nu are 
inima curată sau dacă are limba vicleană. Fiii lui Dumnezeu sunt nepreţuiţi. Sunt 
pregătiți încă dinainte de întemeierea lumii să îndeplinească o misiune. Dumnezeu 
va aduce în viaţa fiecăruia dintre ei o femeie consacrată care se va asigura că el 
atinge ţinta. 

Mesajul inimii dedicate nu este numai pentru fetele nemăritate. Este şi 
pentru femeile căsătorite. Poate că deja sunteți căsătorită, dar aveţi oare inima 
curată? Îl ajutaţi pe soţul dumneavoastră să ajungă la ţintă? ÎL îndrumați către 
Dumnezeu şi-L căutaţi pe Dumnezeu pentru el? Îl ajutaţi să-şi împlinească 
viziunea pe care Dumnezeu 1-a dat-o? Sunteţi trup şi suflet pentru Dumnezeu sau îl 
întoarceţi pe soţul dumneavoastră de la premiul înaltei chemări a lui Dumnezeu, 
pentru că nu aveţi inima curată şi doriți lucrurile acestei lumi? 

Exact în acest moment Dumnezeu îmi arată cuvântul „a/egere”. Există 
momente supreme alese de Dumnezeu când Dumnezeu vorbeşte unei inimi, apoi 
Duhul Sfânt oferă posibilitatea de a răspunde şi de a fi transformată. Dumnezeu te 
va atinge dacă I te supui şi zici: „Doamne, vreau să mă întorc. Vreau să mă calific 
pentru a fi ajutorul pentru un fiu al lui Dumnezeu. Vreau ca inima şi buzele mele 
să fie transformate.” 

Probabil că deja sunteţi căsătoriți. (Bineînţeles, acest aspect poate fi aplicat 
atât bărbatului, cât şi femeii.) Trebuie să dăm socoteală pentru viaţa noastră 
înaintea scaunului judecății lui Cristos. Pentru soţii, Dumnezeu vă va cere 
socoteală dacă l-aţi ajutat pe soţul dumneavoastră să ducă la îndeplinire calea pe 
care i-a arătat-o Dumnezeu sau dacă l-aţi tras înapoi şi l-aţi împiedicat pentru că 
dorinţele dumneavoastră nu erau în totalitate pentru Dumnezeu. În cazul unora, 


dacă nu vă schimbaţi, soţul nu va nimeri ţinta şi veţi fi responsabilă la scaunul de 
judecată a lui Cristos. Chiar în acest moment există har la dispoziția 
dumneavoastră pentru a vă schimba şi a fi transformată. Dacă Dumnezeu vă 
vorbeşte, vă rog deschideţi-vă inima şi rugați-vă: „Doamne, vreau să mă schimb. 
Fă-mă ca Sara. Fă-mă ca Rebeca. Vreau să fiu ca Acsa. Doamne, vreau să fiu o 
Rut. Doresc să fiu o binecuvântare. Vreau să am inima curată.” 

Inima dedicată Domnului înseamnă abilitatea de renunţa la ceea ce ne este 
atât de drag, fie că este de natură spirituală, fie de natură pământească. Înseamnă 
să a avem o inimă atât de liberă încât dacă Dumnezeu ne cere să renunţăm la toate, 
să putem fi în stare să le dăm înapoi, prin har. Poate că Dumnezeu indică ceva 
anume din viaţa dumneavoastră, ceva ce poate nici nu am menţionat. Lăsaţi acest 
moment să fie un punct de cotitură în viaţa dumneavoastră! Vă îndemn acum să-l 
spuneţi Domnului: „Da, Doamne. Acum Îți dau ie acel lucru despre care 
vorbeşti.” 

Simt că are loc, chiar acum, o ungere pentru consacrare. Duhul Sfânt este 
aici pentru convingere şi consacrare. Prin urmare, haideţi să ne rugăm. 

„Doamne Isuse, îţi cer har pentru fiecare persoană care şi-a deschis inima 
şi şi-a ridicat mâinile spre Tine, pentru a primi chiar acum har să poată să 
renunțe la ceea ce Tu le arăţi. Nu lăsa să fie vreun blocaj sau vreo piedică în viaţa 
lor, dar lasă-le să fie libere să fie slujitorii Domnului. Îți mulțumesc pentru că îţi 
laşi binecuvântarea peste fiecare şi mai ales peste doamnele cărora le-ai vorbit 
astăzi şi asupra fiecărei persoane care vrea să fie un adevărat hebronit. Dorim să 
intrăm în toate promisiunile Tale. Dorim să ne calificăm pentru a putea merge mai 
departe spre Sion. Preabunule Doamne, lasă binecuvântarea Ta peste fiecare. Îi 
mulțumesc, Doamne Isuse. Amin!” 


Rezumat al mesajului Hebronului 


Mesajul Hebronului este cheia pentru a merge mai departe la Sion. Şilo, 
aşa cum vă amintiţi, a experimentat în timpul lucrării lui Iosua o mişcare minunată 
a Duhului Sfânt. Mulţi au trecut Iordanul şi au primit ceva de la Dumnezeu. Este 
valabil pentru foarte mulţi şi în ziua de azi. Numeroşi bărbaţi şi femei au umblat 
prin pustie, au trecut Iordanul şi au ajuns la lucrări rodnice şi la binecuvântări. Din 
păcate, din cauză că unele zone ale inimii nu au fost atinse de sabie, mulți au căzut 
în păcat ori s-au îndepărtat de la calea lor. 

Un lucru rămâne valabil — dacă nu continuăm să mergem înainte în 
călătoria noastră, de fapt vom merge înapoi. Cheia pentru atingerea țintei este să 
continuăm să răspundem la ceea ce Dumnezeu ne arată în viaţa noastră. De fiecare 
dată când Îi spunem „da” lui Dumnezeu, în inima noastră are loc o transformare. 
Dar când Îi spunem „nu” lui Dumnezeu, încetăm să mai creştem. De fapt, 
regresăm! Mulţi dintre israeliți au evitat sabia şi s-au mulţumit cu un compromis şi 


cu traiul alături de duşmani. Nu numai că s-au oprit din a merge înainte spre Sion, 
dar au pierdut şi binecuvântarea pe care au primit-o la Şilo. Ţineţi minte, chiar şi 
atunci când ni se dă o „împărăţie” sau binecuvântări, vom fi încercaţi pentru a 
vedea dacă suntem demni să le păstrăm. Saul şi-ar fi păstrat pentru totdeauna 
împărăția dacă ar fi trecut testele. (Vezi / Sam. 13:13-14.) 

Hebronul era locul tăierii împrejur. Era locul celor cu inima dedicată total 
Domnului. Hebronul este locul în care întâlnim sabia, unde înfruntăm problemele 
ce ne dau târcoale. Dacă Îl lăsăm pe Dumnezeu să-şi facă toată lucrarea în inimile 
noastre, vom merge mai departe spre Sion. 

Hebronul reprezintă: 

e  Despărţire şi apoi înmulţire — Avraam a trebuit să se despartă de 

famila şi prietenii lui care nu aveau aceeaşi viziune şi chemare. 

e  Dedicare,o inimă curată — Credincioşia în probleme umile, păstrarea 
unei atitudini corespunzătoare. 

e  Suportarea perioadei neproductive — Lipsa de rod face în inimile 
noastre o purificare de adâncime. 

e Tăierea împrejur — Întâmpinând orice lucru cu care ne confruntă 
Cuvântul lui Dumnezeu. 

e Toate binecuvântările avraamice — Sunt primite numai de cei cu 
inima curată. 

e Extindere — La Hebron este o ungere pentru extindere. 

e Loc de refugiu — Compasiune pentru cei săraci şi în nevoi. A fi 
darnic. 

e  Închinare pură — Evitarea muzicii lumeşti, conducându-i pe alţii în 
laudă şi închinare curată. 

e  Sacrificarea lui Isaac — Renunţarea la cele mai iubite posesiuni, chiar 
la chemare sau lucrare, dacă Dumnezeu aşa cere. Tot ce avem ne este, 
pur şi simplu, împrumutat de către Dumnezeu. 

e Consacrarea sentimentelor — Lăsaţi-L pe Dumnezeu să vă aleagă 
partenerul. De asemenea, după căsătorie trebuie să fim cu inimile 
curate pentru Dumnezeu pentru a-l putea ajuta pe partenerul nostru să- 
şi îndeplinească chemarea. O soţie neconsacrată îl poate împiedica pe 
soţul ei să ducă la îndeplinire chemarea lui Dumnezeu. La fel, bărbatul 
va răspunde lui Dumnezeu pentru că şi-a ţinut familia departe de ceea 
ce avea Dumnezeu mai bun. 


C. DE LA HEBRON LA SION 


Trăim vremurile de pe urmă. Această eră dispensațională a bisericii 
aproape s-a terminat. Călătoria lui Israel a fost lungă, mai ales prin pustie. Dacă L- 


ar fi ascultat pe Domnul, ar fi putut fi mult mai scurtă, poate de doi ani. În aceste 
zile de pe urmă nu trebuie să ne aşteptăm ca oamenilor să le ia mai mult timp 
pentru a ajunge la Iordanul lor şi să-l treacă. Pentru conducătorii care au trebuit să 
lupte să-şi croiască drum în aceste experienţe, a luat mult timp. Au trebuit să înveţe 
toate greutăţile pustiei. Totuşi, există un sentiment al timpului lui Dumnezeu. 
Începând din 1973 biserica a trecut în ziua Ispăşirii. Din acel moment, Dumnezeu 
a înfipt sabia circumciziei în inima poporului Său. Astfel, în aceste zile de pe urmă 
Dumnezeu Îşi va face biserica să străbată repede călătoria Din Egipt în Sion. 

Avraam a fost întemeietorul Hebronului. Ca pelerin a locuit în Ţara 
promisă la Hebron. Dar a avut viziunea Sionului, deşi el nu a ajuns la Sionul cel 
pământesc. Nu a fost în grupul care putea merge la Sion, dar a avut viziunea (Evr. 
11:9-10; 12:22). Avraam a avut o viziune a Sionului ceresc după care este făcut 
Sionul pământesc. Uneori oamenii au o viziune a dispensaţiei dincolo de cea în 
care trăiesc. 

Există un Ierusalim pământesc şi în mijlocul lui se află Muntele Sfânt 
numit Sion. Este o copie după Ierusalimul ceresc cu Muntele Sion situat acolo 
(Apoc. 14:1-5). loan a descris acest oraş în Apocalipsa 21:10-11, ca strălucind de 
slava lui Dumnezeu şi limpede ca şi cristalul. În versetul 18 se vorbeşte despre aur 
pur, ca sticla curată. Gândul persistent este că nu are nici o distorsiune. Este 
absolut transparent. Dumnezeu caută să ne pregătească pentru Sion, deoarece este 
un loc unde trăiesc numai cei transparenţi. În Apocalipsa 21:21 avem numărul 
doisprezece. Doisprezece este numărul guvernării, iar Sionul este un oraş locuit de 
cei care sunt sub stăpânirea lui Dumnezeu. Sion vorbeşte foarte mult despre 
cârmuire. Sionul nu este pentru cei independenţi sau cei fărădelege. Este pentru cei 
care au acceptat ţarcul, frâul şi jugul lui Dumnezeu. Este pentru cei guvernaţi de 
Dumnezeu. 

Haideţi să privim acum spre Sion mai în detaliu, deoarece, dacă ne uităm 
în Cuvântul lui Dumnezeu, aproape toate profeţile referitoare la biserica zilelor de 
pe urmă au de-a face cu fiii şi fiicele Sionului. 

Sionul a fost oraşul lui David, omul după inima lui Dumnezeu. Sionul a 
fost luat de David după cea de-a treia ungere la Hebron. Domnul mi-a vorbit în 
mod constant cu privire la munca ce trebuie îndeplinită mai întâi în „hebroniţi” 
înainte să poată merge spre Sion. 


Trei munţi 


Locuitorii care deţineau Sionul erau iebusiții şi a fost nevoie de multă luptă 
pentru a-i scoate din poziţiile lor fortificate. În călătoria lui Israel au fost trei munţi. 
Munţii înseamnă putere, autoritate şi poziție. Primul munte a fost Sinai care 
reprezintă botezul cu Duhul Sfânt. Pe Sinai nu erau locuitori care să trebuiască să 
fie învinşi. Nu erau uriaşi, iar pentru a obţine acest munte nu s-au purtat bătălii. 


Primirea botezului cu Duhul Sfânt nu implică luptă. Din păcate, când ajungem la 
următorii doi munţi, ei sunt locuiţi. Când Caleb a spus despre Hebron: „Dă-mi 
acest munte”, avea de luptat cu puternicii fii ai lui Anac. Nu putem obține 
Hebronul fără să învingem câțiva uriași. Dar Sionul este mult mai greu de cucerit — 
este ultima fortăreață. lebusiţii rezistă până în pânzele albe. 


Sionul — loc al unităţii 


lebusiții au fost ultimii din cele şapte neamuri care au ocupat Țara 
făgăduită şi sunt acel fel de duşmani menţionaţi în Proverbele 6:16-19. Al şaptelea 
inamic este „cel ce stârneşte certuri între fraţi”. Ceea ce produce dezbinare este cel 
mai greu de învins. Dar Sionul, după ce a fost luat, a devenit un loc al unităţii. 
Devenim chiar inversul duşmanului pe care îl învingem. (lebusiţii sunt tipici pentru 
cei care creează disensiuni.) Astfel, după ce duşmanul a fost alungat, locul pe care 
îl avea a devenit unul al unităţii. 

„lată, ce plăcut şi ce dulce este să locuiască frații împreună! Este ca 
untdelemnul de preţ, care, turnat pe capul lui, se pogoară pe barbă, pe barba lui 
Aaron, se pogoară pe marginea veşmintelor lui. Este ca roua Hermonului, care se 
pogoară pe munţii Sionului, căci acolo dă Domnul binecuvântarea, viaţa, pentru 
veşnicie” (Ps. 133:1-3). Astfel a devenit muntele Sionului un loc de armonie 
binecuvântată. 

Dacă urmărim acest lucru în Cuvântul lui Dumnezeu, vom vedea că orice 
domeniu în care obţinem victorie, devine apoi cea mai mare putere a noastră. Când 
îi învingem pe iebusiți (dezbinarea), vom intra apoi în unitate cu frații. Această 
unitate este asemănată cu ungerea care a fost făcută lui Aaron şi fulor săi în Exodul 
30:23-25. Această ungere este cea de care este nevoie pentru a sluji Domnului 
(Exod. 30:30). 

Constituenţii acestui ulei sunt foarte importanţi. Ei sunt mirul — reprezintă 
supunerea sau moartea faţă de sine. Scorţişoara — reprezintă bunătate. Înseamnă să 
fii bun cu totul, să fii umplut cu bunătatea lui Dumnezeu şi incapabil de mai face 
cuiva rău. Apoi mai era trestie mirositoare — echivalentă cu blândeţea. David a zis: 
„Blândeţea Ta m-a înălţat.” Apoi urma casia — care reprezintă smerenie şi lacrimi. 
Ultimul ingredient era uleiul de măsline — semnificând pacea. Toate aceste virtuți 
trebuie lucrate în noi (supunerea, bunătatea, blândeţea, smerenia şi pacea). Acestea 
sunt ingredientele necesare unităţii. 

Ah, dacă ar fi deasupra noastră o sticluţă sau un corn şi, pe măsură ce acel 
ulei minunat este turnat peste noi, să fim transformați instantaneu! Dar nu 
funcţionează aşa! Câteodată avem acea ungere şi ne simţim atât de bine, dar apoi 
ungerea se ridică şi suntem iarăşi noi înşine. Dar Dumnezeu doreşte să dezvolte 
aceste calităţi în vieţile noastre. 


Sionul — întruchiparea frumuseţii 


În Psalmii 50:2 se spune că Sionul este „întruchiparea frumuseţii”. Un alt 
verset care se potriveşte aici este Psalmii 48:2, unde se zice despre Sion că este 
„frumoasă înălțime, bucuria întregului pământ”. Sionul prezintă gândul frumuseţii, 
frumuseţea lui Isus, întruchiparea frumuseții. Măsurile Sionului sunt perfecţiune 
întruchipată. Sionul este frumuseţea lui Isus, strălucind prin sfinții Săi în 
întruchiparea frumuseţii. 

Se vorbeşte despre frumuseţea perfectă şi „singurătatea inimii”. David a 
fost împăratul Sionului. Bineînţeles, este un fel de împărat al împăraţilor. David a 
zis în Psalmii 27:4: „Un lucru cer de la Domnul şi-l doresc fierbinte: aş vrea să 
locuiesc toată viaţa mea în Casa Domnului, ca să privesc frumuseţea Domnului şi 
să mă minunez de Templul Lui.” Aici vedem de unde vine perfecțiunea frumuseţii. 
Vine de la unitatea inimii în care se găseşte o singură dorinţă: să privească la 
frumuseţea Domnului şi să se minuneze de templul Său. 


Sion — locuinţa preferată a lui Dumnezeu 


Sionul este locuinţa lui Dumnezeu. De aceea nu poate fi mutată (Ps. 
125:1). În 1974 prima posesiune pe care a recâştigat-o Israel când a devenit din 
nou un popor a fost Sionul. Au trebuit să aştepte un timp îndelungat pentru a obține 
cealaltă parte a Ierusalimului, dar au luat Sionul mai întâi. De asemenea, în ultimul 
asediu asupra Ierusalimului, chiar înainte de a doua venire a lui Cristos, 
Ierusalimul cade în mâinile duşmanilor, dar partea din oraş cu Sionul nu cade (Zah. 
14:1-3). 

„Domnul a ales Sionul, l-a dorit ca locuinţă a Lui” (Ps. 132:13). Cu toate 
că Sionul este un munte fizic, reprezintă şi un munte spiritual. Este locuinţa Lui. 
Psalmii 87:2 ne arată ce gândeşte Dumnezeu despre Sion: „Domnul iubeşte porțile 
Sionului mai mult decât toate locaşurile lui Iacov.” De aceea, oriunde ne-am uita în 
Israel, oricât ar fi fost binecuvântaţi de Dumnezeu, oricât s-ar fi rugat de 
Dumnezeu şi ar fi primit binecuvântări de la Dumnezeu, Domnul preferă porțile 
Sionului mai mult decât orice locuinţă a lui Iacov. Tribul lui Efraim era 
binecuvântat în mod special datorită lui Iosif. Hebronul avea anumite 
binecuvântări speciale. Erau multe sinagogi şi adunări pe tot cuprinsul ţării, fiecare 
dintre ele având propria sa evidențiere şi formă de închinare. Dar Sionul era 
preferat înaintea tuturor. Chemarea noastră este spre Sion. 


A fi născut în Sion 


In Psalmii 87 se menţionează de trei ori ideea de a fi născut în Sion. „lar 
despre Sion este zis: «Toţi s-au născut în el”. In Sion trebuie să aibă loc o naştere 


spirituală. Nu o putem defini, dar ceva se naşte înăuntru. Când Sionul se naşte în 
noi, Sionul este casa noastră şi destinaţia vieţii. Nu ne putem îndepărta de el şi nu 
putem să nu ajungem, pentru că suntem născuţi pentru Sion. Este ceva ce trebuie să 
ia naştere în noi. Atitudini potrivite ne pregătesc pentru naşterea în Sion. Altfel, 
suntem născuţi pentru una din celelalte locuinţe ale lui Iacov sau poate chiar pe 
celălalt mal al Iordanului. Nu pot explica acest lucru, dar este ceva ce se naşte în 
noi. 

Când Dumnezeu aşează aceasta în noi, nu avem linişte. Odihna noastră 
vine numai după ce am ajuns la Sion. Toate gândurile noastre sunt pentru Sion. De 
aceea trebuie să strigăm către Dumnezeu şi să spunem: „Doamne, naşte-mă în 
Sion. Doamne, ajută-mă să am parte de această naştere.” Este ceva creat în noi de 
Duhul Sfânt. Nu putem explica acest lucru, dar simţim că suntem făcuți pentru 
Sion. 

Totuşi, în ceea ce priveşte naşterea în Sion, este suveranitatea lui 
Dumnezeu. Reiese clar din Scriptură că Dumnezeu alege în Sion pe cine consideră 
El demn. Pavel a spus: „De aceea, să lăsăm adevărurile începătoare ale lui Cristos 
şi să mergem spre cele desăvârşite, fără să mai punem din nou temelia pocăinţei de 
faptele moarte şi a credinței în Dumnezeu, învăţătura despre botezuri, despre 
punerea mâinilor, despre învierea morților şi despre judecata veşnică. Şi vom face 
lucrul acesta, dacă va voi Dumnezeu” (Evr. 6:1-3). Pavel face aici o afirmaţie. 
Spune că putem merge spre desăvârşire numai dacă Dumnezeu în suveranitatea Sa 
ne arată har. 

Problema cu suveranitatea lui Dumnezeu (Dumnezeul suprem care are 
ultimul cuvânt) este adevărată şi în ceea ce priveşte răscumpărarea. Deşi doreşte ca 
fiecare să fie salvat, nu dă darul pocăinţei tuturor, pentru că pe unii nu îi consideră 
demni. Trebuie să existe de la Dumnezeu un act suprem al noii naşteri pentru a 
intra în împărăția cerurilor. Dacă Dumnezeu nu dă acest dar, nimeni nu poate intra 
(loan 6:44; 6:65). Indiferent de ce face o persoană, ea poate intra în împărăția 
cerurilor doar dacă împărăția cerurilor s-a născut în ei. Pentru a extinde puţin 
ideea, nici un om nu poate ajunge la Sion (la desăvârşire) decât dacă Sionul este 
născut în el. Este o enigmă a Scripturii faptul că Dumnezeu cheamă şi doreşte ca 
toți să aibă viaţă veşnică şi să împărtăşească tot ce are El mai bun; şi totuşi, 
suveranitatea Lui este cea care hotărăşte dacă o vor obține. 

„Voi nu v-aţi apropiat de un munte care se putea atinge” În Evrei 12:18- 
21, Pavel face referire la Muntele Sinai. În versetul 22 el zice: „Ci v-aţi apropiat de 
muntele Sionului.” Pavel spune că noi nu suntem chemaţi spre Muntele Sinai, dar 
nici nu trebuie să rămânem în pustie. Şi chemarea noastră cu siguranţă nu este să 
rămânem la Şilo. Nu este nici măcar să rămânem în Hebron, deşi mesajul 
Hebronului trebuie să devină o realitate pentru noi dacă vrem să fim gata pentru 
Sion. David a stat mai întâi în Hebron şi a trebuit să aștepte ungerile înainte de a 
putea merge mai departe. Chemarea noastră finală este spre Muntele Sion. 


Un număr imens de îngeri 


Aşa cum am amintit deja, Sionul este Ierusalimul ceresc. În Sionul ceresc 
există un mare număr de îngeri. Cred din toată inima că vom experimenta 
manifestări angelice în aceste zile din urmă. Vom avea nevoie de ele! Fără ele nu 
văd cum ne-am descurca. Dacă armata cerească nu mărşăluieşte, nu ştiu cum se va 
descurca armata pământească. Ce ne va aduce la Sion vor fi cele două armate 
mărşăluind împreună. Când spunem că ajungem la Sion, vorbim despre 
pătrunderea în realitatea cerească, pe un tărâm al Duhului în timp ce noi încă 
suntem pe acest pământ. 


Porţia dublă 


Sion este Biserica celor întâi născuţi (Evr. 12:22). În textul original avem 
plural. Este un grup de oameni care primesc porție dublă. Se referă la o porție 
dublă din Duhul lui Dumnezeu, aşa cum a cerut şi Elisei (2 Împ. 2:9). Din nou, 
strigătul după o porție dublă este ceva care trebuie să fie născut în noi de către 
Dumnezeu. Nu putem să fim mulţumiţi cu ungerea şi lucrarea pe care le avem. Nu 
putem să fim mulţumiţi nici cu adâncimea la care am ajuns până acum. Nu cerem o 
porţie dublă din ceva ce noi deja avem, ci o porție dublă din ce a avut „Elisei” al 
nostru. Vrem o porție dublă din ce a avut Cristos. Isus a zis: „Va face şi el 
lucrările pe care le fac Eu; ba încă va face altele şi mai mari decât acestea; pentru 
că Eu mă duc la Tatăl” (Joan 14:12). Nimic sub o porţie dublă nu va satisface 
nevoile Indiei sau Chinei. Nimic altceva nu ne va mulţumi dacă suntem biserica 
întâilor născuţi. 


„Duhurile celor drepţi făcute desăvârşite” 


Sion este rezidența celor al căror spirit a fost desăvârşit. Dumnezeu doreşte 
să fum desăvârşiți în duh. Trebuie să fim precum aceşti locuitori cereşti ai Sionului, 
al căror duh a fost desăvârşit. În urmă cu câţiva ani am văzut într-o viziune a doua 
venire a lui Cristos. L-am văzut pe Domnul coborând din cer împreună cu Biserica 
Sa, iar Biserica de pe pământ urcând să-L întâlnească pe Domnul. Am observat că 
Biserica cerească ce cobora şi Biserica pământească ce se înălța erau la fel. 
Ambele grupuri erau pline de slavă şi spiritele tuturor au fost făcute desăvârşite. 
Astfel, duhul nostru trebuie să fie perfect. 


Calităţi pentru a veni la Sion 


Doi psalmi ne oferă mai specific calităţile necesare pentru a urca pe 
Muntele Sion. Aceştia sunt Psalmul 15 şi 24. În Psalmii 24:3 se întreabă: „Cine va 
putea să se suie la muntele Domnului? Cine se va ridica până la locul Lui cel 
Sfânt?” Prezenţa lui Dumnezeu în toată splendoarea Sa are loc pe Muntele Sion. 
Aceasta este locuinţa Lui. David a pus chivotul pe acest mic deluşor, după ce l-a 
luat de la iebusiţi. Din acel moment, acel deluşor a devenit sfânt, pentru că 
Dumnezeu a locuit acolo (2 Sam. 5:6-7; 1 Cron. 11:4-9; 16:1). 

Strigătul lui David „Cine va putea să se suie la muntele Domnului? Cine se 
va ridica până la locul Lui cel Sfânt” se aude şi la profeţi. „Cine din noi va putea să 
rămână lângă un foc mistuitor?” (Vezi Js. 33:14.) Cine dintre noi va putea sta pe 
pietre de foc; cine poate să rămână lângă un foc mistuitor? David a dat răspunsul în 
Psalmii 24:4: „Cel ce are mâinile nevinovate şi inima curată, cel ce nu-şi dedă 
sufletul la minciună şi nu jură ca să înşele.” În versetul 5 spune: „Acela va căpăta 
binecuvântarea Domnului, starea după voia Lui dată de Dumnezeul mântuirii lui.” 
Nu este vorba despre neprihănirea noastră; este o neprihănire dată celor care 
tânjesc şi însetează după ea (Mat. 5:6). 

Psalmii 24:6 continuă „lată partea de moştenire a celor ce-L cheamă, a 
celor ce caută Faţa Ta, Dumnezeul lui Iacov.” Astfel neprihănirea şi puritatea 
trebuie căutate cu atenţie. Ezechiel prezintă situaţia foarte pe scurt: „Vă voi da o 
inimă nouă şi voi pune în voi un duh nou; voi scoate din trupul vostru inima de 
piatră şi vă voi da o inimă de carne. Voi pune Duhul Meu în voi, şi vă voi face să 
urmaţi poruncile Mele şi să păziţi şi să împliniţi legile Mele” (Ezec. 36:26-27). Dar 
apoi continuă: „lată în ce privință Mă voi lăsa înduplecat de casa lui Israel şi iată 
ce voi face pentru ei” (36:37). Aceste lucruri nu vin automat, ele trebuie căutate. 
Dumnezeu trebuie permanent rugat. 

Aceste binecuvântări nu vin la cei care fug de ele, ci la cei care strigă la 
Domnul cu sinceritate: „Oh, Doamne, arată-mi slava Ta.” Este pentru o generație 
care-L caută. Este pentru o generaţie care-şi deschide porțile sufletului pentru ca 
Împăratul slavei să poată intra. 


Sionul — pentru cei care sunt „autentici” 


Este interesant de remarcat că toate celelalte triburi (Efraim, de exemplu) îi 
îndrumă pe oameni către Sion. Cei din Şilo îi îndrumă pe oameni spre Sion. Cred 
că este foarte interesant. Cei care au căzut şi au alunecat, cei care nu sunt sinceri îi 
recunosc cu uşurinţă pe cei care sunt. Falsul cunoaşte originalul, mai mult decât 
originalul cunoaşte falsul. Celelalte triburi ale lui Israel, neconsacrate, căzute, îi 
îndreptau pe oameni spre Sion. Ştiau că cei din Sion sunt autentici. 


Sionul — locul eliberării şi al puterii extraordinare 


Aş dori să fac o comparaţie între Hebron şi Sion. „ŞI, pe muntele acesta, 
| Sion] înlătură marama care acoperă toate popoarele, şi învelitoarea care înfăşură 
toate neamurile” (Zs. 25:7). Vă amintiţi că Samson a luat porțile oraşului Hebron. 
Hebron este asociat cu luarea porților oraşului. Puterea Hebronului este pentru a 
câştiga oraşe pentru Cristos. Dar puterea Sionului este pentru câştigarea 
popoarelor întregi. Aceasta este diferenţa între puterea Hebronului şi puterea 
Sionului. La Sion există o putere care poate duce un popor către Dumnezeu. În 
Obadia 1:17 şi 1:21 ni se spune clar că eliberarea vine de la Sion. Salvatorii 
|ehberatorii] vin din Sion. Există o mare diferenţă între a fi un predicator şi a fi un 
eliberator. Generaţia noastră are nevoie de eliberatori. Mai observați în Obadia 
1:17-21 că cei din Sion iau ceea ce tribul lui Esau a pierdut. Cu alte cuvinte, copiii 
Sionului vor cere posesiunile rămase de la cei care şi-au vândut dreptul din naştere. 


Unde ne aflăm în călătorie? 


Cred că Dumnezeu ne dă chiar acum o viziune pentru mai departe! Cred că 
„naşte” ceva în inimile noastre chiar acum! Ne arată unde suntem şi întrebarea pe 
care trebuie să ne-o punem ca indivizi este „Doamne, unde mă aflu în călătorie?” 

Cred că Dumnezeu ne va arăta unde suntem pe parcursul călătoriei dacă îi 
cerem aceasta cu sinceritate. Indiferent de locul în care ne aflăm în călătoria 
noastră, Dumnezeu doreşte ca în interiorul nostru să ia naştere Sionul. Dumnezeu 
nu vrea numai să ne ofere o viziune a Sionului, ci doreşte ca acesta să se nască în 
noi! Pentru că acest lucru este repetat de trei ori în Cuvântul lui Dumnezeu, ne 
atrage atenţia asupra faptului că trebuie să ne naştem în Sion. 

Ştim că nu putem intra în Împărăţia cerurilor fără să ne fi născut din nou. 
Faptele, lupta şi efortul nu ne vor câştiga viaţa veşnică. Nu putem intra dacă nu 
experimentăm naşterea din nou. ŞI nici în Sion nu putem intra, decât dacă ne-am 
născut acolo. Dumnezeu ne cheamă la Sion, dar Cuvântul lui Dumnezeu spune că 
trebuie să ne naştem acolo. Când suntem născuţi din nou spre mântuire, suntem 
atraşi de locurile cereşti. Când ne-am născut în Sion, suntem atraşi de Sion. Ceva 
din interiorul nostru este mai puternic decât noi, ne cheamă şi ne aduce la Sion. 
Când se naşte în noi, nu pot să explic, dar suntem atraşi încolo. Nu putem sta 
nicăieri altundeva. Trebuie să plecăm spre Sion. Este ceva din noi ce ne trage 
pentru că suntem născuţi în Sion. 

Dumnezeu ne arată viziunea pe mai departe. Ni l-a arătat pe Şilo; ne-a 
dăruit înţelegerea Hebronului. Dar acum Dumnezeu zice: „Sionul este locuinţa pe 
care mi-am dorit-o. Este locul slavei Mele. Este locul în care îmi voi arăta puterea 
peste popoare. Sion este acolo unde voi da poporului meu porţie dublă. Acolo voi 
avea un mare seceriş.” 

Haideţi să ne rugăm: „Doamne, apreciem ceea ce ai făcut pentru noi, dar 
există ceva în noi ce ne spune că nu putem rămâne aici. Destinul nostru este mai 


presus de ceea ce am atins. Vrem Să fim adevăraţi fii şi fiice ale Sionului. Vrem să 
fim transparenţi, chiar dacă trebuie să fim zdrobiţi din nou şi din nou. Oh, 
Doamne vrem să vorbim precum gura ta. Te rugăm să separi în inimile noastre 
grâul de neghină. Doamne Isuse, pune mâna Ta asupra fiecăruia. Modelează-ne în 
ceea ce trebuie să fim, astfel încât să fim o plăcere pentru tine. Doamne foloseşte- 
ne pentru Slava Ta, în aşa fel încât să vedem popoare întregi întoarse la Tine. 
Doamne îndeplineşte-Ți lucrarea în noi pentru a ajunge la Sion în momentul ales 
de Tine. Îți mulțumesc, Doamne, pentru că ai lăsat binecuvântările Tale să 
coboare asupra noastră. Doamne Isuse, vino mai aproape de noi ca să nu ne laşi 
până când nu ajungem în Sion. Îți mulțumesc Doamne Isuse. Amin.” 


D. CONCLUZII 


Sion — sărbătoarea Corturilor 


În concluzie, pe harta noastră (pagina 2) vom plasa la Sion sărbătoarea 
numărul 7, sărbătoarea Corturilor. David a fost omul care l-a adus pe Israel în 
odihna totală. El a cucerit Sionul, ultima fortăreață, a ridicat acolo un cort şi a pus 
chivotul în el. Apoi slava lui Dumnezeu a acoperit acel deluşor de la Sion. De 
atunci încoace mulţi psalmi şi profeţi fac referire la Sion. În cele din urmă, după 
443 de ani de la ieşirea lor din Egipt, au ajuns la destinație. Au fost sădiți pe 
muntele moştenirii lui Dumnezeu (Exod. 15:17). Au ajuns la odihnă; au ajuns la 
slavă (Ps. 132:13-18). 

David a cucerit Sionul la 37 de ani. După aceea, el a mai trăit încă 33 de 
ani până când a murit la vârsta de 70 de ani. „David era în vârstă de treizeci de ani 
când s-a făcut împărat, şi a domnit patruzeci de ani. La Hebron a domnit peste Iuda 
şapte ani şi şase luni şi la Ierusalim a domnit treizeci şi trei de ani peste tot Israelul 
şi Iuda. Împăratul a mers cu oamenii lui asupra Ierusalimului împotriva iebusiţilor, 
locuitorii ţării. Ei au zis lui David: «Să nu intri aici, căci şi orbii şi ologii ţi se vor 
împotrivi!» Prin aceasta voiau să spună că David nu va intra cu nici un chip aici. 
Dar David a pus mâna pe cetăţuia Sionului: aceasta este cetatea lui David.” (Vezi 
2 Sam. 5:4-7; 1 Cron. 11:1-9.) 

David a întărit fortăreața Sionului după a treia sa ungere la Hebron. De la 
Hebron s-a mutat la Ierusalim şi a cucerit Sionul care se găsea în Ierusalim. De 
atunci încoace Ierusalimul, cu Sionul în mijloc, a fost capitala. David a ridicat un 
cort pe Sion şi a dus acolo chivotul. „După ce au adus chivotul Domnului, l-au pus 
la locul lui în mijlocul cortului pe care-l ridicase David pentru chivot; şi David a 
adus înaintea Domnului arderi de tot şi jertfe de mulţumire” (2 Sam. 6:17). 

„După ce au adus chivotul lui Dumnezeu, l-au pus în mijlocul cortului pe 
care-l întinsese David pentru el, şi au adus înaintea lui Dumnezeu arderi de tot şi 
jertfe de mulţumiri” (7 Cron. 16:1). David a scris mai târziu psalmul 15 şi 24 şi a 
întrebat: „Cine va putea să se suie la muntele Domnului? Cine se va ridica până la 


locul Lui cel Sfânt?” Pentru a ajunge pe vârful acestui munte unde se află chivotul, 
trebuie să avem mâini curate şi o inimă pură. Erau necesare calităţi anume pentru 
urcare, poposire şi locuirea în acest loc sfânt! Țineți minte că mulți dintre sfinţii 
care chiar au urcat pe acest munte erau leviţi (/ Cron. 16:4-6). Acesta era tribul 
care a stat de partea lui Dumnezeu, chiar împotriva familiei şi prietenilor, pentru a 
face ce e mai bine (Exod. 32:26-27). 

Sionul este echivalent cu Sfânta Sfintelor, pentru că de obicei acolo era 
pus chivotul. În acel moment exista în Israel un aranjament neobişnuit pentru 
închinarea lui Israel. Cortul lui Moise a fost la Ghibeon (2 Cron. 1:2-6). Dar Sfânta 
Sfintelor (chivotul) a fost la Sion. Astfel putem spune că închinarea în curtea 
exterioară şi locul sfânt a fost în Ghibeon, dar închinarea în Sfânta Sfintelor a fost 
în Sion. 

În al patrulea an al domniei lui Solomon a început construirea templului 
(1 Împ. 6:1; 6:38), care a fost terminată şapte ani mai târziu, după un total de 487 
ani de când Israel a ieşit din Egipt. Am putea spune că David l-a adus pe Israel la 
odihnă, unitate şi slavă. Dar Solomon a ajutat la aducerea acestei glorii neamurilor. 
Atunci când a dedicat templul în timpul sărbătorii corturilor a adus chivotul de la 
Sion la templu (7 Împ. 8:1-11). Popoare au venit să fie martore înţelepciunii şi să 
vadă slava care se afla în templul lui Solomon (7 Împ. 10:1-9; 4:29-31). Aş mai 
adăuga doar că ținta călătoriei noastre este să ajungem la glorie, maturitate şi 
odihnă. Apoi trebuie să aducem acea victorie şi slavă popoarelor lumii. Amin. 


E. EPILOG 


Pentru a încheia această carte pe tema călătoriei de la Egipt la Sion, 
autorul ar dori să povestească o viziune care i-a fost dată la începutul lucrării sale 
cu mai bine de 40 de ani în urmă. 

Stătea pe podiumul unei biserici mici în una din suburbiile Londrei, 
aşteptând să fie chemat să vorbească. În acel moment nu avea un mesaj de la 
Dumnezeu şi căuta unul cu înfrigurare. Pe când se ruga, i-a fost dată următoarea 
viziune. 

A văzut un om ce cobora pe cărarea care ducea spre o frumoasă vale în 
aparenţă plină de bucurie. Soarele strălucea, păsărelele cântau şi totul părea aşa 
de viu. Era minunat. Apoi cărarea s-a oprit la poalele unui munte şi omul a 
început să urce pe munte. Era abrupt, dar omul persevera şi, în cele din urmă, 
cărarea a ajuns la un platou. 

În partea stângă era o altă vale minunată, mult mai frumoasă decât prima. 
În acea vale erau mulți oameni şi când l-au văzul pe om i-au strigat: „Vino în 
valea noastră pentru că avem binecuvântarea lui Dumnezeu.” Apoi o voce a 
răsunat din înalt: „Ce spun ei este adevărat, dar coboară în vale şi acolo vei 
rămâne. Urcă mai sus.” 


L-a văzut pe om continuând să urce pe cărarea care de acum devenise 
foarte abruptă. În cele din urmă a ajuns la un alt platou unde era o altă vale mult 
mai minunată decât primele două. Şi în această vale erau mulți oameni şi la fel i- 
au strigat călătorului: „Coboară în valea noastră pentru că noi cu adevărat avem 
binecuvântarea Domnului”. Dar din nou s-a auzit vocea din înalt: „Ce spun ei 
este adevărat, dar coboară în vale şi acolo vei rămâne. Urcă mai sus.” 

Apoi l-a văzut pe călătorul nostru pornind mai departe, cățărându-se din 
nou. Dar de această dată urcarea era mult mai dificilă. Din când în când era 
nevoie să meargă în genunchi. Cărarea devenise greu de recunoscut, totuşi el 
persevera. În cele din urmă, după mult efort, a ajuns pe vârful muntelui. Acolo 
doar goliciunea muntelui l-a salutat. Pe când aştepta cu răbdare, a venit însuşi 
Domnul. 

Contemplând această viziune de-a lungul anilor, Domnul mi-a dăruit mai 
multă lumină. Prima vale este valea mântuirii, plină de bucurie şi lumină. Este aşa 
cum a descris-o împăratul David „bucuria mântuirii Tale”. Cea de-a doua vale 
semnifică experienţa botezului cu Duhul Sfânt. Dar nu trebuie să ne facem din asta 
un scop. Este la fel cu Muntele Sinai unde Domnul a vorbit fiilor lui Israel, 
zicându-le: „Aţi locuit destulă vreme în muntele acesta” (Deut. 1:6). A treia vale 
este cea a sărbătorii finale, sărbătoarea Corturilor sau glorioasa trezire din zilele 
de pe urmă. La fel, nici aceasta nu trebuie să fie scopul nostru sau odihna noastră, 
trebuie să ne străduim să ajungem la locuri mai înalte şi, prin harul lui Dumnezeu, 
pe vârful muntelui. Acolo Îl vom găsi pe Isus. 

Dragilor, lăsaţi-L pe Cristos să fie ţinta noastră, nu numai binecuvântările 
Lui. Să fim printre cei care , ÎI câştigă pe Cristos”, aşa cum a zis Pavel în Filipeni 
3:8. Sperăm că această viziune, care mie şi soției mele ne-a adus multe 
binecuvântări şi încurajări de-a lungul anilor, vă va da putere şi inspiraţie să 
continuaţi să mergeţi spre semnul înaltei chemări a lui Dumnezeu, care este 
părtăşie intimă cu Domnul nostru Isus Cristos. Amin! 


[coperta 2]: 
DESPRE CARTE 


Călătoria fiilor lui Israel este o istorisire despre măreaţa putere a lui 
Dumnezeu pentru a aduce un popor pe „Pământul Făgăduinţei” lor. Acest pelerinaj 
este o alegorie care descrie călătoria poporului ales de Dumnezeu şi felul în care 
aceştia intră în ţară pentru a-şi cere moştenirea. De la convertirea lor din Egipt, 
prin sângele mielului, la trecerea Mării Roşii (botezul în apă), sunt aduşi la 
Muntele Sinai (botezul cu Duhul Sfânt) şi apoi sunt conduşi prin pustie până ajung 
la traversarea râului Iordan (circumcizie spirituală). De acolo, pe măsură ce îşi 


înfrâng toți duşmanii din afara şi dinăuntrul ţării, intră în final în adevărata odihnă 
atunci când urcă pe Muntele Sion, locuinţa lui Dumnezeu. 

Această analiză practică, dar profundă, a călătoriei fiilor lui Israel pune la 
dispoziția cititorului o descriere exactă, pătrunzătoare a călătoriei şi cuceririi 
făgăduitei ţări a Canaanului. Este istoria unui popor care s-a confruntat cu 
numeroase obstacole în timpul călătoriei lor spre ţara unde „curge lapte şi miere”. 
Dar, este o istorie a păcii, deoarece izbânda asupra duşmanilor sufletului este 
obţinută prin puterea şi ajutorul unui Dumnezeu credincios şi milostiv. 

Aplicând adevăruri de azi, Brian J. Bailey explorează evenimentele acestei 
călătorii, oferind explicaţii profunde şi pline de înţeles care ne ajută să înţelegem 
semnificația unei asemenea călătorii. Și mai important este faptul că, printr-un 
discernământ ascuțit şi revelație divină, el ne oferă o hartă detaliată pe care să o 
urmăm în propria noastră viaţă, pe măsură ce şi noi ne chinuim să facem această 
lungă călătorie către „desăvârşirea omului, la adevărata statură a plinătății lui 
Cristos”. 

Călătoria fiilor lui Israel ne arată cine este Dumnezeu şi cum este omul. 
Pe măsură ce urmărim îndeaproape aspectele acestei călătorii, vedem că 
personalitatea şi lucrările lui Dumnezeu sunt clar subliniate. Vedem un Dumnezeu 
iubitor, milostiv şi îndelung răbdător. Dar de-a lungul acestei călătorii, El mai este 
descris şi ca un Dumnezeu sfânt, atotputernic şi suveran, care îi răsplăteşte cu 
„plinătatea Sa” numai pe cei care se califică. El devine un salvator numai pentru 
cei care sunt dornici să renunţe la necredinţă şi la cârcotire şi pentru cei care trec 
peste încercările din pustie şi sunt gata să fie circumcişi spiritual în minte şi în 
inimă după trecerea peste Iordan. Odată ajunşi acolo, El le este salvator numai 
acelora care sunt dornici să-şi alunge duşmanii unul câte unul pentru a putea 
stăpâni ţara. 

Şi omul este definit cu acuratețe şi examinat în acest studiu limpede. Prin 
vise, viziuni şi pătrunderi profetice, Brian Bailey ne arată deschis nebunia de a ne 
împotrivi vreunei încercări poruncite de Dumnezeu atunci când acestea ne ies în 
cale. Şi în repetate rânduri, pe parcursul tuturor paginilor acestei descrieri 
provocatore a călătoriei, suntem îndemnați, provocaţi şi avertizaţi să mergem spre 
ceea ce are Dumnezeu mai înalt şi mai bun pentru viaţa noastră. 

Călătoria fiilor lui Israel este plină de lecţii spirituale despre cum pot 
creştinii să ducă o viaţă victorioasă şi să ajungă la odihna lui Dumnezeu. Ne mai 
arată limpede viaţa „abundentă” la care putem ajunge şi ce înseamnă trăirea 
creştină la maxim. Pentru că însăşi căutarea acestei vieți abundente este cea care ne 
aduce într-o relație apropiată cu Cristos şi ne face folositoare propria noastră 
călătorie prin pustie. 

Suntem siguri că acest studiu, care conţine hărți, tabele, schiţe şi imagini 
va deveni un ajutor nepreţuit pentru toţi cei care doresc să descătuşeze comorile 
fără sfârşit descoperite prin această călătorie dificilă spre Muntele Sion. 

